Split (3)

train · 79.3k rows

text stringlengths 31 26.1k	summary stringlengths 11 1.19k
លោក ប៊ុយ សោភ័ណ្ឌ អគ្គលេខាធិការសហព័ន្ធកីឡាប្រដាល់សកលកម្ពុជា បាននិយាយថា ការប្រកួតក្នុងកម្មវិធីនេះម្ដង មាន៥គូ ក្នុងលក្ខណៈសកលអាជីពចាប់ពី៤ទឹកឡើងទៅ។ បើតាមលោក សោភ័ណ្ឌ កម្មវិធីប្រដាល់សកលនេះ ក៏មានកីឡាករបរទេសជាច្រើនរូប ចូលរួមប្រកួតជាលក្ខណៈអន្តរជាតិផងដែរ។ ការប្រកួតនឹងរៀបចំឡើង រាល់២សប្តាហ៍ម្តង នាពហុកីឡដ្ឋានជាតិអូឡាំពិក។ អគ្គលេខាធិការសហព័ន្ធកីឡាប្រដាល់សកលកម្ពុជា ប្រាប់សារព័ត៌មានថ្មីៗដូច្នេះថា ៖«យើងក៏គ្រោងកីឡាករបរទេសមួយចំនួនដែរ ដូចជាកីឡាករកូរ៉េ ដូចជាកីឡាករកម្ពុជាយើងនៅប្រទេសថៃ ក៏ដូចជាកីឡាករគុយបា ផងដែរ»។ ការប្រកួតលក្ខណៈអន្តរជាតិនេះ ដើម្បីពង្រឹងសមត្ថភាពរបស់កីឡាករ-កីឡាការិនី ក្រុមជម្រើសជាតិត្រៀមខ្លួនប្រជែងមេដាយនៅស៊ីហ្គេមលើកទី៣២ ឆ្នាំ២០២៣ ដែលកម្ពុជាទទួលធ្វើជាម្ចាស់ផ្ទះ៕	សហព័ន្ធកីឡាប្រដាល់សកលកម្ពុជា នឹងរៀបចំការប្រកួត Ultimate Pro Boxing 2022 នៅខែតុលាខាងមុខ ដើម្បីពង្រឹងសមត្ថភាពកីឡាករ-កីឡាការិនីជម្រើសជាតិ សម្រាប់ត្រៀមខ្លួនប្រជែងមេដាយនៅក្នុងព្រឹត្តិការណ៍កីឡាអាស៊ីអាគ្នេយ៍ លើកទី៣២ ឆ្នាំ២០២៣ ។
លោកស្រី Tina Redshaw មិនពេញចិត្តចំពោះការអនុគ្រោះឱ្យសត្វតោ ត្រឡប់មករស់នៅជាមួយម្ចាស់វិញឡើយ។ សម្រាប់លោកស្រី Tina Redshaw ការអនុគ្រោះបែបនេះ វាធ្វើឱ្យអន្តរាយដល់ការអនុវត្តការងារទប់ស្កាត់ជួញដូរសត្វព្រៃជាសកល។ តាមរយៈបណ្ដាញសង្គម Twitter របស់ខ្លួន ឯកអគ្គរដ្ឋទូតរូបនេះ បានសរសេរជាភាសាអង់គ្លេស ដែលមានន័យជាភាសាខ្មែរដូច្នេះ៖«ខកចិត្តដែលសត្វតោ ដែលរឹបអូសបានពីលំនៅដ្ឋានកណ្តាលទីក្រុងកំពុងត្រូវបានវិលត្រឡប់មកវិញ ដោយធ្វើឱ្យប៉ះពាល់ដល់ច្បាប់ការពារភាពជាម្ចាស់ និងការធ្វើពាណិជ្ជកម្មសត្វព្រៃដែលជិតផុតពូជ បង្កអន្តរាយដល់កិច្ចខិតខំប្រឹងប្រែងជាសកល ក្នុងការប្រយុទ្ធប្រឆាំងនឹងពាណិជ្ជកម្មសត្វព្រៃខុសច្បាប់»។ កាលពីថ្ងៃទី២៧ ខែមិថុនា តោឈ្មោល «ហ៊ីម៉ា» ដែលបុរសជនជាតិចិន យកមកចិញ្ចឹមនៅផ្ទះ ក្នុងសង្កាត់បឹងកេងកង១ ខណ្ឌបឹងកេងកងវិញនោះ ត្រូវបានអាជ្ញាធរ រួមសហការសហការជាមួយអង្គការ Wildlife Alliance រឹបអូស និងសម្រេចដឹកយកទៅចិញ្ចឹមនៅសួនសត្វភ្នំតាម៉ៅ។ ប៉ុន្តែក្រោយពីក្ដាប់បានព័ត៌មាននេះ សម្ដេច ហ៊ុន សែន នៅយប់ថ្ងៃទី៥ កក្កដា ក៏បានបញ្ជាឱ្យនាំយកសត្វតោនេះ មកឱ្យរស់នៅជាមួយម្ចាស់ជនជាតិចិនវិញ ក្រោមលក្ខខណ្ឌរៀបចំធ្វើទ្រុង និងលក្ខណបច្ចេកទេសចិញ្ចឹមឱ្យបានត្រឹមត្រូវ ចៀសវាងបង្កគ្រោះថ្នាក់ដល់អ្នកដទៃ នៅតំបន់នោះ។ ក្រោយបញ្ជាសម្ដេច សឹងមិនដល់មួយថ្ងៃផង សត្វតោ«ហ៊ីម៉ា» ក៏បានមករស់នៅជាមួយម្ចាស់វិញ។ ជុំវិញការអនុគ្រោះឱ្យសត្វតោរស់នៅ ជាមួយម្ចាស់វិញនេះ ក៏មានការពេញចិត្ត និងមិនពេញចិត្តពីសំណាក់មហាជនដែរ។ អ្នកគាំទ្រការសម្រេចរបស់សម្ដេច ហ៊ុន សែន អះអាងថា ការអនុញ្ញាតឱ្យម្ចាស់ និងសត្វតោរស់នៅជាមួយគ្នានេះ គឺជាយោគយល់ដល់មនោសញ្ចេតនារវាងពួកគេទាំងពីរ។ ប៉ុន្តែអ្នកមិនពេញចិត្តនោះ ត្រង់ថា សត្វតោ ជាសត្វកំណាច ដែលអាចបង្កហានិភ័យដល់អាយុជីវិតគ្រប់ពេល មិនថាម្ចាស់ចិញ្ចឹម និងអ្នកដទៃ។ ជាពិសេសផ្ទុយពីច្បាប់ទប់ស្កាត់ការជួញដូរសត្វព្រៃខុសច្បាប់។ អត្ថបទទាក់ទង តោឈ្មោះ «ហ៊ីម៉ា» ទៅដល់ផ្ទះវីឡាខ្លួននៅបឹងកេងកងវិញហើយ! ករណីពិសេស សម្តេច ហ៊ុន សែន អនុញ្ញាតឲ្យបុរសចិន យកតោឈ្មោះ «ហ៊ីម៉ា» ទៅចិញ្ចឹមវិញ ហេតុអ្វីបានជាសត្វព្រៃមិនមែនជាសត្វចិញ្ចឹមដ៏ល្អ? យោងតាមច្បាប់ស្តីពីព្រៃឈើ មាត្រា៩៦ បានចែងថា ជនណាដែលចិញ្ចឹម បង្កាត់ពូជប្រភេទសត្វព្រៃក្នុងក្រុមជិតផុតពូជ និងប្រភេទសត្វព្រៃក្នុងក្រុមមានដោយកម្រ ជននោះនឹងត្រូវទទួលពិន័យអន្តរការណ៍ពីរដ្ឋបាលព្រៃឈើ គិតជាទឹកប្រាក់ពី ២ ទៅ៣ដង នៃតម្លៃវត្ថុតាងពិតប្រាកដនៃទីផ្សារ៕	ភ្នំពេញ៖ សម្ដេច ហ៊ុន សែន បានអនុញ្ញាតឱ្យតោឈ្មោះ «ហ៊ីម៉ា» រស់នៅជាមួយម្ចាស់វិញ ក្រោយត្រូវបានរឹបអូស កាលពីងថ្ងៃទី២៧ មិថុនា ហើយបានបញ្ជូនទៅសួនសត្វភ្នំតាម៉ៅ។ ប៉ុន្តែសម្រេចឱ្យសត្វព្រៃរស់នៅ ក្នុងតំបន់ទីក្រុងភ្នំពេញវិញនេះ ត្រូវបានឯកអគ្គរដ្ឋទូតអង់គ្លេសប្រចាំកម្ពុជា ចាត់ទុកជាផលប៉ះពាល់ និងអន្តរាយដល់ច្បាប់។
ស្ពានចល័តលើគោកដឹកដោយរថយន្ត៤គ្រឿង ដែលជាប្រភេទ TMM នឹងបញ្ជូនទៅកាន់សាធារណរដ្ឋអាហ្រ្វិកកណ្តាល បន្ទាប់ពីការហ្វឹកហ្វឺនរយៈពេល៧ថ្ងៃ ដែលចាប់ពីថ្ងៃទី១៨ ដល់ថ្ងៃទី២៤ ខែមេសា ឆ្នាំ២០២៣។ រថយន្តមួយគ្រឿងផ្ទុកស្ពានចល័តលើគោកប្រវែង១០,៥០ម៉ែត្រ និងទទឹក ៣,៨០ម៉ែត្រ ដែលអាចទ្រទម្ងន់បាន ២០តោន។ លោក សែម សុវណ្ណនី អគ្គនាយកមជ្ឈមណ្ឌលជាតិរក្សាសន្តិភាពបានឱ្យដឹងថា ៖« ស្ពានចល័តដឹកដោយរថយន្ត៤គ្រឿងនេះ អាចធានាបាននូវការប្រើប្រាស់ជាង៤០ម៉ែត្រ។ ស្ពាននេះចល័តបានលឿន សម្រាប់ប្រើប្រាស់តាមព្រែក អូរ និងស្ទឹងតូចៗ ព្រោះវាសមស្របទៅនឹងភូមិសាស្រ្តអាហ្រ្វិកកណ្តាល ដែលអង្គការសហប្រជាជាតិ បានស្នើសុំមករដ្ឋាភិបាលកម្ពុជា»។ កម្ពុជា នឹងរាយការណ៍ទៅកាន់អង្គការសហប្រជាជាតិ បន្ទាប់ពីកងស្ពានចល័តបញ្ចប់ការហ្វឹកហ្វឺនដោយជោគជ័យ។ កងស្ពានចល័តនេះ នឹងក្លាយជាចំណែកដ៏សំខាន់ ក្នុងជួយសម្រួលស្ថានភាពផ្លូវលំបាកនៅតំបន់បេសកកម្ម MUNISCA៕ ការបើករថយន្តសាកល្បង លើស្ពានចល័តលើគោក។ រូបភាព៖ ហុង ស្រីណា លោក សែម សុវណ្ណនី អគ្គនាយកនៃមជ្ឈមណ្ឌលជាតិរក្សាសន្តិភាព សកម្មភាពកងទ័ពមួកខៀវកម្ពុជា និងគ្រូយោធាចារ្យ ទម្លាក់ស្ពានចល័តលើគោកពីរថយន្ត។ រូបភាព៖ ហុង ស្រីណា សកម្មភាពកងទ័ពមួកខៀវកម្ពុជា និងគ្រូយោធាចារ្យ ទម្លាក់ស្ពានចល័តលើគោកពីរថយន្ត។ រូបភាព៖ ហុង ស្រីណា សកម្មភាពកងទ័ពមួកខៀវកម្ពុជា និងគ្រូយោធាចារ្យ ទម្លាក់ស្ពានចល័តលើគោកពីរថយន្ត។ រូបភាព៖ ហុង ស្រីណា	ភ្នំពេញ៖ ដើម្បីឆ្លើយតបទៅនឹងការស្នើសុំរបស់អង្គការសហប្រជាជាតិ កម្ពុជា នឹងបញ្ជូនកងកម្លាំងមួកខៀវ លើជំនាញស្ពានចល័តលើគោក ទៅតំបន់បេសកកម្មអាហ្រ្វិកកណ្តាលនាពេលខាងមុខ។ បច្ចុប្បន្ន កងទ័ពមួកខៀវកម្ពុជា២៨រូប កំពុងហ្វឹកហ្វឺនលើជំនាញស្ពានចល័តគោក ដោយមានគ្រូយោធាចារ្យពីអូស្រ្តាលីមកបណ្តុះបណ្តាលផ្ទាល់។
តាមការអះអាងរបស់គណៈកម្មាការសន្តិសុខជាតិរបស់កៀហ្ស៊ីស៊ីស្ថាន (GKNB) កងកម្លាំងពិសេសដែលប្រដាប់ដោយកាំភ្លើងប្រើ «គ្រាប់ជ័រ» បានបើកប្រតិបត្តិពិសេសមួយដើម្បីចាប់ឃាត់ខ្លួនអតីតប្រធានាធិបតី កាលពីថ្ងៃពុធទី ៧ សីហា។ ខណៈកងកម្លាំង បានសម្រុកចូលទៅដល់ក្នុង អ្នកគាំទ្ររបស់លោក Almazbek Atambayev បានបាញ់កាំភ្លើងតបជាមួយ «គ្រាប់កាំភ្លើងពិត» ។ មនុស្ស ៣៦នាក់ រងរបួសក្នុងហេតុការណ៍ប៉ះទង្គិចគ្នានេះ ដែលក្នុងនោះក៏មាន កងកម្លាំងសន្តិសុខប៉ុន្មាននាក់ផងដែរ។ តាមរយៈសេចក្តីថ្លែងការណ៍មួយ ក្រសួងសុខាភិបាលកៀហ្ស៊ីស៊ីស្ថាន បញ្ជាក់ឲ្យដឹងថា មន្ត្រីកងកម្លាំងពិសេសម្នាក់ ត្រូវបានបញ្ជូនទៅកាន់មន្ទីរពេទ្យក្នុងសភាពធ្ងន់ធ្ងរក្រោយត្រូវគ្រាប់កាំភ្លើង។ ទោះបីមានក្រុមគ្រូពេទ្យព្យាយាមជួយសង្គ្រោះ ក៏ចុងក្រោយ រូបគេនៅតែបាត់បង់ជីវិត។ សាក្សីម្នាក់ឈ្មោះថា Mirbek Aitikeyev បានប្រាប់ទីភ្នាក់ងារព័ត៌មាន AFP ថា អ្នកគាំទ្ររបស់លោកអតីតប្រធានាធិបតី បានចាប់ដកហូតកាំភ្លើងពីកងកម្លាំងសន្តិសុខ និងបង្ខំឲ្យពួកគេដកថយចេញ។ ពួកអ្នកគាំទ្រទាំងនោះ ស្រែកថា «លោក Atambayev ស្ថិតនៅផ្ទះលោកដដែលទោះបីរដ្ឋាភិបាលបញ្ជូនកងកម្លាំងជំនួយមកបន្ថែមទៀត ពួកគេ ត្រៀមខ្លួនរួចរាល់ជានិច្ចដើម្បីទប់ទល់»។ អតីតប្រធានាធីបតី Atambayez បានដឹកនាំប្រទេសកៀហ្ស៊ីស៊ីស្ថានពីឆ្នាំ២០១១ ដល់ឆ្នាំ២០១៧ មុននឹងប្រគល់តំណែងកំពូលនេះឲ្យលោក Sooronbai Jeenbekov ។ កាលពីខែមិថុនាកន្លងទៅ លោក ត្រូវបានសភាដកហូតអភ័យឯកសិទ្ធិ ដ្បិតអាជ្ញាធរព្យាយាមរកផ្លូវកាត់ទោសលោកពាក់ព័ន្ធនឹងបទចោទពុករលួយ។ រយៈពេលប៉ុន្មានសប្តាហ៍ចុងក្រោយនេះ អតីតមេដឹកនាំរូបនេះ បានរឹតបន្តឹងសន្តិសុខនៅជុំវិញលំនៅឋានលោក ក្នុងភូមិមួយកន្លែងក្រៅរដ្ឋធានី ប៊ីស្កេក ឈ្មោះថា Koi-Tash ស្របពេលភាពតានតឹងរវាងលោក និងមេដឹកនាំបច្ចុប្បន្នលោក Jeenbekov កាន់តែក្តៅឡើងៗ។ មែនទែនទៅ ក្រោយពីត្រូវបានដកហូតអភិឯកសិទ្ធិ លោកអតីតប្រធានាធិបតី Atambayev បានប្តេជ្ញាឈរតតាំងដល់ទីបញ្ចប់ប្រឆាំងនឹងការចោទប្រកាន់មកលើរូបលោក ដោយហៅរដ្ឋបាលមេដឹកនាំបច្ចុប្បន្ន លោក Jeenbekov ថា «ក្រុមសង្គមងងឹត» ទៀតផង។ ពីមុនមក បុរសទាំងពីរ ធ្លាប់ជាមិត្តនឹងគ្នា ហើយលោក Atambayev ថែមទាំងបានបោះឆ្នោតគាំទ្រលោក Jeenbekov ឲ្យឡើងធ្វើជាប្រធានាធិបតី កាលពីឆ្នាំ២០១៧ កន្លងទៅ។ ប៉ុន្តែ សម្ពន្ធភាពនេះ បានរលាយរលត់ត្រឹមពេលប៉ុន្មានខែប៉ុណ្ណោះ បន្ទាប់ពីការចូលកាន់តំណែងរបស់លោក Jeenbekov ព្រោះថាលោក Atambayev បានចេញមុខរិះគន់ឥតសំចៃមាត់លើប្រធានាធិបតីថ្មីនេះជាសាធារណៈ។ និយាយដល់រឿងការដកហូតអភ័យឯកសិទ្ធិ លោក ចាត់ទុកទង្វើរបស់សភាកៀហ្ស៊ីស៊ីស្ថានថា «អធម្មនុញ្ញភាព» ។ ចាប់តាំងពីកៀហ្ស៊ីស៊ីស្ថាន ក្លាយជាប្រទេសឯករាជ្យក្រោយពីការដួលរលំនៃសហភាពសូវៀតក្នុងឆ្នាំ១៩៩១មក លោក Atambayev ជាប្រធានាធិបតីជាប់ឆ្នោតទីមួយ ដែលបានប្រគល់អំណាចដោយសន្តិភាពកាលពីឆ្នាំ២០១៧ បន្ទាប់ពីប្រទេសនេះ ធ្លាប់មានប្រវត្តិបដិវត្តន៍២លើក (២០០៥ និង២០១០) មកហើយ។ មេដឹកនាំបច្ចុប្បន្ន លោក Jeenbekov បានចោទប្រកាន់លោក Atambeyev ថា ព្យាយាមក្តោបក្តាប់អំណាចនយោបាយនៅក្រៅសង្វៀននយោបាយ។ ជម្លោះរវាងបុរសទាំងពីរ ដែលសុទ្ធតែរងការចោទប្រកាន់ថា ប្រើប្រាស់ភ្នាក់ងារអនុវត្តច្បាប់ដើម្បីកម្ចាត់គូប្រជែងនយោបាយរៀងៗខ្លួន កំពុងគំរាមកំហែងដល់ការផ្ទុះទៅជាវិបត្តិនយោបាយក្នុងរដ្ឋអាស៊ីកណ្តាលដ៏ផុយស្រួយនេះ។ លើសពីនេះ លោក Atambayev កាលពីខែមុន បានធ្វើដំណើរទៅកាន់ប្រទេសរុស្ស៊ី និងជួបជាមួយប្រធានាធីបតីរុស្ស៊ី វ្លាឌីមៀ ពូទីន។ ក្នុងជំនួបនេះ លោក ពូទីន បែរជាបានបង្ហាញការគាំទ្រចំពោះលោក Jeenbekov ទៅវិញ និងទទូចឲ្យប្រទេសនេះរួបរួម ក្រោមអំណាចប្រធានាធិបតីបច្ចុប្បន្ន និងជួយជ្រោមជ្រែងអភិវឌ្ឍប្រទេស។ សូមបញ្ជាក់ថា ទំនាស់នយោបាយក្នុងប្រទេសកៀហ្ស៊ីស៊ីស្ថាននេះ ទំនងត្រូវបានតាមដានដោយប្រុងប្រយ័ត្នពីសំណាក់ថ្នាក់ដឹកនាំរុស្ស៊ី និងចិន ដែលសុទ្ធតែមានផលប្រយោជន៍នយោបាយ និងសេដ្ឋកិច្ចក្រាស់ក្រែលអំឡុងការដឹកនាំរបស់អតីតប្រធានាធិបតី Atambayev ៕	កងកម្លាំងពិសេសកៀហ្ស៊ីស៊ីស្ថាន បានសម្រុកចូលទៅក្នុងផ្ទះរបស់អតីតប្រធានាធិបតី លោក Almazbek Atambayez ដែលរងបទចោទ «ពុករលួយ» ក្នុងគោលដៅចាប់ខ្លួនលោក។ ប្រតិបត្តិការនេះ ធ្វើឡើងខណៈភាពតានតឹងរវាង លោក Atambayez និងប្រធានាធិបតីបច្ចុប្បន្ន លោក Sooronbai Jeenbekov បន្តកើនឡើង ដែលកំពុងគំរាមកំហែងស្ថានការណ៍នយោបាយក្នុងរដ្ឋអាស៊ីកណ្តាលនេះ។
ជំនួបនៅកីឡដ្ឋាន Emirates របស់ខ្លួន Arsenal បានចាញ់ Olympiacos ១-០ ដែលជាការស៊ុតបាល់បញ្ចូលទីរបស់ Youssef El Arabi ប៉ុន្តែទុននឹងជ័យជម្នះ ៣-១ កាលពីជើងទីមួយ បាននាំឲ្យកាំភ្លើងឈានទៅវគ្គ៨ក្រុមចុងក្រោយ ជាមួយនឹងលទ្ធផលសរុប ៣-២។ នៅទឹកដី San Siro ឯណោះវិញ Paul Pogba បានស៊ុតបាល់បញ្ចូលទីមួយគ្រាប់នៅដើមតង់ទីពីរ ក្នុងជ័យជម្នះ ១-០ លើម្ចាស់ផ្ទះ AC Milan ដើម្បីនាំឲ្យបិសាចក្រហម Manchester United ឈានទៅកាន់វគ្គបន្តជាមួយនឹងលទ្ធផលសរុប ២-១ ក្រោយស្មើ ១-១ នៅជើងទីមួយ។ រីឯរឿងដ៏ខកចិត្ត បានកើតឡើងចំពោះក្រុមមាន់ខ្នាយមាស Tottenham Hotspur។ ពួកគេមានប្រៀបដល់ទី ២-០ កាលពីជើងទីមួយ តែក្នុងជំនួបនៅកីឡដ្ឋាន Stadion Maskimir វិញ ក្រុមម្ចាស់ផ្ទះ Dinamo Zagreb បានវាយបកវិញ ៣-0 ដែលសម្រេចបានដោយ Mislav Orsic ទាំងបីគ្រាប់ ដោយ២គ្រាប់ក្នុងតង់ទីពីរ និង១គ្រាប់ទៀតក្នុងនាទី១០៦។ ចំណែកលទ្ធផលសរុបទាំងពីរជើងផ្សេងទៀត Granada ឈ្នះ Molde ៣-២ [២-០ ១-២], Roma ទម្លាក់ Shakhtar Donetsk ៥-១ [៣-0 ២-១], Slavia Prague ធ្វើឲ្យ Rangers ខកចិត្តក្នុងលទ្ធផល ៣-១ [១-១ ២-០], Villarreal ស៊ី Dynamo Kyiv ៤-០ [២-0 ២-០] និង Ajax បំបាក់ Young Boys ៥-០ [៣-០ ២-០]៕	ក្រោយលទ្ធផលប្រកួតទាំងពីរជើង Europa League រកឃើញ៨ក្រុមចុងក្រោយសម្រាប់ការប្រកួតវគ្គបន្តដែលក្នុងនោះមាន Arsenal, Manchester United, Dinamo Zagreb, Granada, Slavia Prague, Villarreal និង Ajax។
បេក្ខជនតំណាងរាស្ត្រថ្មីមកពីកូតាគណបក្សប្រជាជនមានចំនួន១៥នាក់ រួមមាន លោក សៀង ស៊ុតថង លោក អ៊ី សំអុល លោក ម៉ា ឈឿន លោកស្រី ខុន ស៊ុនអេង លោក គោស៊ុំ សារឿត លោក ជៀប ស៊ីវន លោក ពេជ្រ គឹមស្រ៊ាង លោក លី ឆេង និងលោក ម៉ុម ស៊ីបុន។ រីឯលោក ឡុង ប៊ុន្នី និងលោក វ៉ាន សំអឿន ដែលជាអតីតតំណាងរាស្ត្រគណបក្សសង្គ្រោះជាតិ ក៏បានទទួលកៅអីក្នុងរដ្ឋសភាដែរ ដោយសារបានចូលរួមអាជីពនយោបាយជាមួយគណបក្សប្រជាជនកម្ពុជា។ ចំណែកបេក្ខជនថ្មី៤នាក់ផ្សេងទៀត ដែលមាន លោក សុខ ប៊ន លោក អ៊ុក ដាមរី លោក ជុំ យុហៀន និងលោក ពៅ សាមី ត្រូវបានគណបក្សប្រជាជនកម្ពុជា ដាក់ជំនួសអតីតតំណាងរាស្ត្រលោក សុខ ឥសាន លោក ហែម ខន លោក អាយ ខន និងលោក ម៉ម ជុនហ៊ុយ ដែលបានលាលែងតួនាទី ដើម្បីទៅឈរជាបេក្ខជនសមាជិកព្រឹទ្ធសភាវិញ។ រីឯតំណាងរាស្ត្រថ្មីមកកូតាគណបក្សហ្វ៊ុនស៊ិនប៉ិចលោក ប៉ោ ប៊ុនស្រ៊ី ត្រូវដាក់ជំនួសលោក នុត សុខុម ដែលត្រូវបានសភាប្រកាសសុពលភាពឲ្យក្លាយជាអនុប្រធានគណៈកម្មាធិការជាតិរៀបចំការបោះឆ្នោត (គជប)។ ក្រោយពីសភាប្រកាសសុពលភាពរួច អ្នកតំណាងរាស្ត្រខាងលើនេះ នឹងត្រូវចូលស្បថនៅក្នុងព្រះបរមរាជវាំង នៅថ្ងៃទី៧ ធ្នូនេះផងដែរ។ គួរបញ្ជាក់ថា នៅពេលនេះរដ្ឋសភា មានតំណាងរាស្ត្រគ្របចំនួនអាសនៈ១២៣រូបហើយ ក្រោយពីគណៈកម្មាធិការបានយកកៅអីរបស់អតីតគណបក្សសង្គ្រោះជាតិទាំង៥៥ បែងចែកឲ្យទៅគណបក្សហ្វ៊ុនស៊ិនប៉ិចចំនួន ៤១កៅអី គណបក្សសញ្ជាតិកម្ពុជា២កៅអី គណបក្សខ្មែរអភិវឌ្ឍន៏សេដ្ឋកិច្ច១កៅអី ហើយគណបក្សប្រជាជនឡើង៧៩កៅអី៕	ភ្នំពេញ៖ រដ្ឋសភាពេញអង្គ បានប្រកាសសុពលភាពតំណាងរាស្ត្រថ្មី១៦រូប ជាផ្លូវការហើយ នៅព្រឹកថ្ងៃទី០៧ ធ្នូនេះ ដោយសំឡេងគាំទ្រជាឯកច្ឆ័នពីសមាជិកសភាចំនួន១០២លើ១០២ កូរ៉ុម។
វាជាការប្រកួតជ្រើសរើសជើងឯកថ្នាក់ជាតិប្រចាំឆ្នាំក៏ពិតមែន តែកីឡាករកីឡាការិនីអាចទទួលបានឱកាសក្លាយជាយុវជនថ្នាលប្រចាំសហព័ន្ធកីឡាប៊ូលនិងប៉េតង់កម្ពុជា ព្រោះសហព័ន្ធនេះនឹងចាត់អ្នកជំនាញឲ្យត្រួតពិនិត្យនិងតាមដានមើលកីឡាករកីឡាការិនីមានទេពកោលស្យ និងសមត្ថភាពល្អៗ ដើម្បីប្រមូលផ្តុំហ្វឹកហាត់ជាយុវជនថ្នាល។ នេះបើតាមការបញ្ជាក់របស់លោក សុខ សប្បាយណា អគ្គលេខាធិការសហព័ន្ធកីឡាប៊ូលនិងប៉េតង់កម្ពុជា នាពិធីបើកការប្រកួតជើងឯកថ្នាក់ជាតិកាលពីថ្ងៃទី៩ ខែសីហា ឆ្នាំ២០១៩ នៅទីលានប៉េតង់ក្នុងពហុកីឡដ្ឋានជាតិ។ «ការប្រកួតជើងឯកថ្នាក់ជាតិជាឱកាសសម្រាប់សហព័ន្ធកីឡាប៊ូលនិងប៉េតង់កម្ពុជាសម្លឹងមើលកីឡាករកីឡាការិនី ដែលប្រកបដោយសក្តានុពល និងឆន្ទៈស្រឡាញ់កីឡានេះ ដើម្បីចូលរួមប្រមូលផ្តុំហ្វឹកហាត់ប្រចាំសហព័ន្ធ។ ដោយសារប៉េតង់ជាកីឡាសក្តានុពលដែលធ្លាប់ឈ្នះមេដាយមាសថ្នាក់តំបន់និងពិភពលោក ដូច្នេះយើងត្រូវបង្កើនការយកចិត្តទុកដាក់ ដើម្បីកិត្តិនាមជាម្ចាស់មេដាយមាសសម្រាប់កម្ពុជា»។ នេះជាការលើកឡើងរបស់លោក សុខ សប្បាយណា។ អនុរដ្ឋលេខាធិការក្រសួងអប់រំយុវជន និងកីឡារូបនេះ បានបន្ថែមថា ការប្រកួតជើងឯកថ្នាក់ជាតិមិនត្រឹមតែផ្តល់ឱកាសឲ្យកីឡាករមកពីតាមបណ្តាខេត្តនានាបានបង្ហាញសមត្ថភាពប៉ុណ្ណោះទេ តែឱកាសក្នុងការកសាងបទពិសោធ និងអភិវឌ្ឍន៍សមត្ថភាព ដើម្បីត្រៀមការប្រកួតថ្នាក់ជាតិនិងអន្តរជាតិនានា។ ការប្រកួតទាំងនោះរួមមានពានរង្វាន់សម្តេចវិបុលបញ្ញា សុខ អាន ពានរង្វាន់សម្តេច ស ខេង ជើងឯកយុវជននិងស្ត្រីពិភពលោក និងការតៀមធ្វើជាម្ចាស់ផ្ទះការប្រកួតកីឡាស៊ីហ្គេមនៅឆ្នាំ២០២៣ ជាដើម។ ជាមួយគ្នានេះលោក ប៊ូ ជុំសេរី អនុប្រធានសហព័ន្ធកីឡាប៊ូលនិងប៉េតង់កម្ពុជា ជំរុញឲ្យកីឡាករកីឡាការិនីដែលចូលរួមការប្រកួតជើងឯកថ្នាក់ជាតិឆ្នាំនេះ ខិតខំប្រឹងប្រែងប្រកួតឲ្យអស់ពីសមត្ថភាព ដោយឈរលើគោលការណ៍ Fair Play និងជៀសវាងប្រើក្បិចកលនានាដើម្បីយកឈ្នះគូប្រកួត ដែលនាំប៉ះពាល់ដល់កិត្តិយសក្លិប និងខ្លួនឯង។ ការប្រកួតនេះ វាជាឱកាសសម្រាប់កីឡាករក្នុងការបង្ហាញសមត្ថភាព ដែលបានហ្វឹកហាត់កន្លងមក ដើម្បីទាក់ទាញចិត្តរបស់ថ្នាក់ដឹកនាំក្នុងការក្លាយជាកីឡាករជម្រើសជាតិនិងថ្នាលប្រចាំសហព័ន្ធ។ លោក ប៊ូ ជុំសេរី ដែលជាអនុរដ្ឋលេខាធិការក្រសួងអប់រំយុវជន និងកីឡាផងដែរនោះ ក៏បានជំរុញឲ្យអាជ្ញាកណ្តាលចៅក្រមប្រើចំណេះជំនាញដោយផ្អែកលើគោលការណ៍ច្បាប់នៃការប្រកួតក្នុងការកាត់ក្តីជូនកីឡាករកីឡាការិនីផងដែរ។ ការជំរុញបែបនេះ គឺដើម្បីផ្តល់ភាពយុត្តិធម៌ជូនកីឡាករកីឡាការិនី ដែលបានខិតខំហ្វឹកហាត់កន្លងមក ពិសេសដើម្បីកុំឲ្យពួកគេបាក់ទឹកចិត្ត រួចហើយបោះបង់ការព្យាយាម។ ការប្រកួតជើងឯកថ្នាក់ជាតិឆ្នាំនេះមានកីឡាករកីឡាការិនីចំនួន២២៧នាក់ចូលរួម ដោយពួកគេមក២៧ក្លិប-សមាគម។ ពួកគេត្រូវប្រកួតប្រជែងលើ៥វិញ្ញាសារួមមានវិញ្ញាសា ក១ ៣នាក់ទល់៣នាក់បុរស, វិញ្ញាសាក២ ៣នាក់ទល់៣នាក់បុរស, វិញ្ញាសាស្ត្រី៣នាក់ទល់៣នាក់, យុវជន៣នាក់ទល់៣នាក់ និងវិញ្ញាសាយុវនារី១នាក់ទល់១នាក់។ ការប្រកួតដែលប្រើរូបមន្តវិលជុំនេះ ប្រព្រឹត្តទៅចាប់ពីថ្ងៃទី៩-១១ ខែសីហា ឆ្នាំ២០១៩ នៅទីលានក្នុងពហុកីឡដ្ឋានជាតិ៕	កីឡាករកីឡាការិនីមកពីបណ្តាខេត្តនានា នឹងទទួលបានឱកាសក្លាយជាយុវជនថ្នាលរបស់សហព័ន្ធកីឡាប៊ូល និងប៉េតង់កម្ពុជា បើពួកគេបង្ហាញភាពលេចធ្លោក្នុងការប្រកួតជើងឯកថ្នាក់ជាតិប្រចាំឆ្នាំ២០១៩ ដែលប្រព្រឹត្តទៅចាប់ពីថ្ងៃទី៩-១១ ខែសីហា នៅទីលានក្នុងពហុកីឡដ្ឋានជាតិ។ បើតាមលោក សុខ សប្បាយណា អនុរដ្ឋលេខាធិការក្រសួងអប់រំ យុវជន និងកីឡា និងជាអគ្គលេខាធិការសហព័ន្ធ ការប្រកួតនេះធ្វើឡើងក្នុងគោលបំណងឲ្យយុវជនមកពីខេត្តនានាបានបង្ហាញសមត្ថភាព និងពង្រឹងសមត្ថភាពសម្រាប់ត្រៀមការប្រកួតថ្នាក់ជាតិ និងអន្តរជាតិជាដើម។
អត្ថបទទាក់ទង អភិបាលខេត្តកណ្តាល កំពុងស្រាវជ្រាវលើករណីគ្រូពេទ្យទារប្រាក់ពីពលរដ្ឋធ្វើតេស្តរកកូវីដ-១៩ ក្រោយពីមានវីដេអូមួយ មានការចែករំលែកតៗគ្នាពេញបណ្តាញទំនាក់ទំនងសង្គមហ្វេសប៊ុក ដែលនិយាយអំពីពលរដ្ឋកំពុងធ្វើចត្តាឡីស័ក ហើយពេលទៅសំណាករកកូវីដ-១៩ នៅមន្ទីរពេទ្យបង្អែកអង្គស្នួល ត្រូវបានគ្រូពេទ្យនៅទីនោះទារយកប្រាក់ម្នាក់ចំនួន៦ម៉ឺនរៀលនោះ មន្ត្រីជំនាញបានចុះទៅស្រាវជ្រាវដល់ទីកន្លែងផ្ទាល់ ក៏បានរកឃើញករណីគ្រូពេទ្យបានយកពីពលរដ្ឋធ្វើតេស្តរកកូវីដ-១៩ ពិតមែន។ ស្នងការដ្ឋានខេត្តកណ្តាល បានបញ្ជាក់ថា៖«ក្នុងចំណោមពលរដ្ឋចំនួន៨៩នាក់ ដែលកំពុងធ្វើចត្តាឡីស័កតាមផ្ទះប្រមាណ២០គ្រួសារនោះ គឺមានមនុស្ស៣៩នាក់ បានធ្វើតេស្តធ្វើរកកូវីដ-១៩ នៅមន្ទីរពេទ្យបង្អែកអង្គស្នួល បានបង់អស់៦ម៉ឺនរៀលក្នុងម្នាក់ៗនោះ គឺទទួលបានថវិកាវិញហើយ នារសៀលថ្ងៃទី២៤មិថុនានេះ»។ ពាក់ព័ន្ធនឹងករណីដែលគ្រូពេទ្យនៅមន្ទីរបង្អែកអង្គស្នួលនេះ លោក គង់ សោភ័ណ្ឌ អភិបាលខេត្តកណ្តាល បានបញ្ជាដល់អភិបាលស្រុកអង្គស្នួលឱ្យចុះស្រាវជ្រាវ និងដោះស្រោយបញ្ហាជុំវិញការលើកឡើងរបស់ពលរដ្ឋ ដែលមានគ្រូពេទ្យបានទារប្រាក់ចំនួន៦ម៉ឺនរៀល ពីពលរដ្ឋធ្វើតេស្តរកមេរោគកូវីដ-១៩។ លោកអភិបាលខេត្តកណ្តាល បានសង្កត់ធ្ងន់ថា បើសិនបញ្ហានេះកើតឡើងមែន វាគឺជាការធ្វេសប្រហែសនិងមិនយកចិត្តទុកដាក់ របស់មន្ត្រីជំនាញនៅមន្ទីរពេទ្យបង្អែកអង្គស្នួលនោះ។ លោក គង់ សោភ័ណ្ឌ បានប្រាប់សារព័ត៌មានThmeyThmey តាមទូរសព្ទ នាព្រឹកថ្ងៃទី២៤មិថុនា ដូច្នេះ៖ «ខ្ញុំបានឱ្យអភិបាលស្រុកអង្គស្នួល ទៅដោះស្រោយបញ្ហានេះហើយ។ ក្នុងករណីបើសិនយើងស្រាវជ្រាវរកឃើញមានគ្រូពេទ្យ ឬបុគ្គលណាម្នាក់ បានយកលុយពីពលរដ្ឋមកធ្វើតេស្តរកកូវីដ-១៩ពិតមែន គឺត្រូវយកលុយជូនពលរដ្ឋវិញ។ ចំពោះគ្រូពេទ្យឬបុគ្គលដែលបានទារប្រាក់ពីពលរដ្ឋមកយកសំណាកនោះ បានប្រព្រឹត្តិកំហុសលើកទីមួយ យើងនឹងណែនាំដល់ពួកគាត់សិន ហើយបើយើងណែនាំហើយ បុគ្គលនោះនៅតែប្រព្រឹត្តិកុហកដដែលទៀត នឹងរងចំណាត់ការតាមច្បាប់»៕	ភ្នំពេញ៖ ពលរដ្ឋចំនួន៣៩នាក់ ដែលទៅតេស្តរកូវីដ-១៩នៅមន្ទីរពេទ្យបង្អែកអង្គស្នួល ខេត្តកណ្តាល បានទទួលថវិកាក្នុងម្នាក់ ៦ម៉ឺនរៀលវិញ ក្រោយពីមានការអន្តាគមន៍ពីអាជ្ញាធរ។ ការប្រគល់ប្រាក់ឱ្យពលរដ្ឋវិញនេះ ធ្វើឡើងបន្ទាប់ពីមានគ្រូពេទ្យនៅមន្ទីរពេទ្យបង្អែកអង្គស្នួល បានទារប្រាក់ពីប្រជាពលរដ្ឋ ដែលមកយកសំណាកតេស្តរកមេរោគកូវីដ-១៩។ នេះបើយោងតាមស្នងការដ្ឋានខេត្តកណ្តាលនារសៀលថ្ងៃទី២៤មិថុនា។
ជាសរុប កម្ពុជា មានអ្នកឆ្លងជំងឺកូវីដ-១៩ ចំនួន១១៣ ៩២៤នាក់ ដោយក្នុងនោះ ជាសះស្បើយ១០៥ ៧៩៣នាក់ និង ស្លាប់២៤៣១នាក់។ បច្ចុប្បន្ន អ្នកជំងឺកូវីដ-១៩ នៅសល់៥៧០០នាក់ ដែលកំពុងសម្រាកព្យាបាល។ ជាការកត់សម្គាល់ ក្រោយការផ្អាកធ្វើតេស្តរហ័ស (Rapid Test) ចំពោះអ្នកដែលមិនមានការអាការសង្ស័យ ចំនួនអ្នកឆ្លងជំងឺកូវីដ-១៩ប្រចាំថ្ងៃ ក៏ធ្លាក់ចុះយ៉ាងច្រើន ដោយរយៈពេល៣-៤ថ្ងៃនេះ ចំនួនអ្នកឆ្លង ត្រូវបានរកឃើញពីចន្លោះក្រោម២០០នាក់ ទៅជាង២០០នាក់ប៉ុណ្ណោះក្នុង១ថ្ងៃ ខណៈកន្លងមក ត្រូវបានរកឃើញពី៥០០នាក់ ទៅជាង៨០០នាក់ក្នុង១ថ្ងៃ ហើយថ្ងៃខ្លះ ស្ទើរឡើងទៅជិត១ពាន់ ក៏សឹងនឹងមាន៕	កម្ពុជា រកឃើញអ្នកឆ្លងជំងឺកូវីដ-១៩ ចំនួន២២១នាក់បន្ថែម ខណៈអ្នកជាសះស្បើយ មាន៤៤៣នាក់ទៀត ហើយអ្នកស្លាប់ មាន១៣នាក់។ នេះបើតាមសេចក្តីប្រកាសព័ត៌មានប្រចាំថ្ងៃរបស់ក្រសួងសុខាភិបាល នៅថ្ងៃទី៦ ខែតុលា ឆ្នាំ២០២១។
រដ្ឋបាលខេត្តកណ្ដាល បានឲ្យដឹងថា គម្រោងអភិវឌ្ឍន៍ទាំងនោះ មាន២៦គម្រោង អនុវត្តន៍ក្នុងក្រុងតាខ្មៅ, ០៦គម្រោង អនុវត្តក្នុងខេត្ត, ស្រុកពញាឮ ០៥គម្រោង, ស្រុកកណ្ដាលស្ទឹង ០៤គម្រោង, ស្រុកកៀនស្វាយ ០៤គម្រោង, ស្រុកខ្សាច់កណ្ដាល ០៤គម្រោង, ស្រុកកោះធំ ០៣គម្រោង, ស្រុកលើកដែក ០៣គម្រោង, ស្រុកស្អាង ០៣គម្រោង និង ស្រុកអង្គស្នួល ០២គម្រោង។ លោក គ្រុយ ម៉ាឡែន នាយករដ្ឋបាលខេត្តកណ្ដាល ថ្លែងប្រាប់សារព័ត៌មានថ្មីៗ២៥ តាមទូរស័ព្ទ នៅថ្ងៃទី០៦មករា ថា គម្រោងអភិវឌ្ឍន៍ខេត្តនេះ ផ្ដោតសំខាន់លើការកែលម្អហេដ្ឋារចនាសម្ព័ន្ធ ផ្លូវ អគារ ឧបត្ថម្ភគាំទ្រលើសេវាសាធារណ និងសកម្មភាពអភិវឌ្ឍន៍នានាក្នុងខេត្តកណ្ដាល។ លោកបន្តថា គម្រោងអភិវឌ្ឍន៍នេះ ទទួលបានថវិកាពីក្រសួងសេដ្ឋកិច្ច និងហិរញ្ញវត្ថុ។ លោក គ្រុយ ម៉ាឡែន នាយករដ្ឋបាលខេត្តកណ្ដាល ក្នុងកិច្ចប្រជុំមួយ កាលពីថ្ងៃទី១៥ ខែមករា ឆ្នាំ២០២១។ រូបភាពពីទំព័រហ្វេសប៊ុក រដ្ឋបាលខេត្តកណ្ដាល។ តាមរយៈផែនការអភិវឌ្ឍឆ្នាំ២០២២ លោក គ្រុយ ម៉ាឡែន រំពឹងថា នឹងចូលរួមជំរុញទាំងផ្នែកពាណិជ្ជកម្ម និងទេសចរណ៍ មកកាន់ខេត្តកណ្ដាលបន្ថែមទៀត។ លោកពន្យល់បន្ថែមដូច្នេះ៖ «គម្រោង(អភិវឌ្ឍន៍) ហេដ្ឋារចនាសម្ព័ន្ធ ក៏ដូចជាការកែលម្អ និងអភិវឌ្ឍន៍ក្នុងខេត្តទាំងមូល គឺយើងចង់ឱ្យខេត្ត មានលទ្ធភាពទាក់ទាញការវិនិយោគ ក៏ដូចជាវិស័យទេសចរណ៍។ ហើយសង្ឃឹមថា(គម្រោងនេះ) នឹងផ្ដល់ឱកាសដល់ប្រជាពលរដ្ឋ អាចមានលទ្ធភាពក្នុងដឹកជញ្ជូន ភោគផលកសិកម្ម ទំនិញ អាជីវកម្ម ឱ្យមានភាពល្អប្រសើរ»។ បើតាមរដ្ឋបាលខេត្ត រាល់គម្រោងទាំងនោះ ភាគច្រើនសំខាន់ និងមានអទិភាពខ្ពស់ សំដៅបម្រើដល់ផលប្រយោជន៍របស់ប្រជាពលរដ្ឋ នៅក្នុងមូលដ្ឋាន។ នាកិច្ចប្រជុំគណៈកម្មាធិការអភិវឌ្ឍន៍គម្រោងរបស់រដ្ឋបាលខេត្តកណ្ដាលសម្រាប់ឆ្នាំ២០២២ លោក គង់ សោភ័ណ្ឌ អភិបាលខេត្តកណ្ដាល បានណែនាំដល់អភិបាលក្រុង-ស្រុក យកចិត្តទុកដាក់រាល់គម្រោង ដែលរដ្ឋបាល បានដាក់ត្រូវអនុវត្តឱ្យមានប្រសិទ្ធភាពខ្ពស់ និងប្រកបដោយការទទួលខុសត្រូវ៕	ភ្នំពេញ៖ រដ្ឋបាលខេត្តកណ្ដាល បានបញ្ចេញគម្រោងអភិរឌ្ឍន៍ខេត្ត ចំនួន៦៣ សម្រាប់ឆ្នាំ២០២២ ។ គម្រោងអភិវឌ្ឍន៍ខាងលើនេះ ផ្តោតសំខាន់លើការអភិវឌ្ឍហេដ្ឋារចនាសម្ព័ន្ធ និងសេវាសាធារណ ដើម្បីជំរុញដល់ការវិនិយោគផ្នែកពាណិជ្ជកម្ម ទេសចរណ៍ និងដឹកជញ្ជូនផលិតផលកសិកម្ម។
អត្ថបទទាក់ទង លោក បៃឌិន អាចជួបលោក ស៊ី នៅខែវិច្ឆិកានេះ ចិន ប្រាប់អាម៉េរិកថា ឯករាជ្យភាពតៃវ៉ាន់ ជាការគំរាមសន្តិភាពក្នុងតំបន់ ស្របពេលចិន និងអាម៉េរិក កំពុងមានការខ្វែងគំនិតគ្នាលើបញ្ហាជាច្រើន លោក ស៊ី ជិនភីង នឹងបំពេញទស្សនកិច្ចនៅទីក្រុង San Francisco ក្នុងរដ្ឋកាលីហ្វ័រញ៉ា តាមការអញ្ជើញរបស់សមភាគីអាម៉េរិក លោក ចូ បៃឌិន នៅពេលកន្លងមក។ មិនតែប៉ុណ្ណោះ លោក ស៊ី ក៏ចូលរួមកិច្ចប្រជុំមេដឹកនាំកិច្ចសហប្រតិបត្តិការសេដ្ឋកិច្ចអាស៊ី-ប៉ាស៊ីហ្វិកផង។ ក្នុងជំនួបដ៏សំខាន់នេះ លោក ស៊ី នឹងលើកយកបញ្ហាកោះតៃវ៉ាន់ ដែលជាប្រធានបទដ៏សំខាន់ទៅជជែកជាមួយលោកបៃឌិន។ កន្លងមក ចិន បានចាត់ទុកកោះតៃវ៉ាន់ ជាបន្ទាត់ក្រហមនៅក្នុងទំនាក់ទំនងក្រុងវ៉ាស៊ីនតោន និងក្រុងប៉េកាំង។ តាមការបញ្ជាក់របស់អ្នកនាំពាក្យសេតវិមានអាម៉េរិក លោកស្រី Karine Jean-Pierre មេដឹកនាំប្រទេសទាំងពីរ ពិភាក្សាពីការគ្រប់គ្រងការប្រកួតប្រជែងប្រកបដោយការទទួលខុសត្រូវ កិច្ចសហប្រតិបត្តិការរួមគ្នាលើផលប្រយោជន៍រួម និងបញ្ហាប្រឈមឆ្លងព្រំដែន ដែលជះឥទ្ធិពលដល់សហគមន៍អន្តរជាតិ។ នេះបើតាមការចុះផ្សាយរបស់ទីភ្នាក់ងារព័ត៌មាន AP។ ប្រធានាធិបតីចិន បានជួបជាមួយសមភាគីអាម៉េរិកដោយផ្ទាល់លើកចុងក្រោយ នៅក្នុងកិច្ចប្រជុំ ក្រុមប្រទេសមានសេដ្ឋកិច្ចរីកចម្រើនទាំង២០ (G20) នៅកោះបាលី ឥណ្ឌូណេស៊ី ក្នុងឆ្នាំ២០២២។ កន្លងមក ចិន និងអាម៉េរិក តែងមានការប៉ះទង្គិចពាក្យសម្តីជាមួយគ្នាលើបញ្ហាសមុទ្រចិនខាងត្បូង កោះតៃវ៉ាន់ តុល្យភាពពាណិជ្ជកម្ម ហុងកុង និងបញ្ហាជាច្រើនទៀត៕	ប្រធានាធិបតីចិន លោក ស៊ី ជិនភីង នឹងធ្វើទស្សនកិច្ចនៅទីក្រុង San Francisco ក្នុងរដ្ឋកាលីហ្វ័រញ៉ា ចាប់ពីថ្ងៃទី១៤ ដល់ថ្ងៃទី១៧ ខែវិច្ឆិកា ដើម្បីចូលរួមកិច្ចប្រជុំកំពូលអាម៉េរិក-ចិន និងកិច្ចប្រជុំមេដឹកនាំកិច្ចសហប្រតិបត្តិការសេដ្ឋកិច្ចអាស៊ី-ប៉ាស៊ីហ្វិក (APEC)។ នេះបើតាមការប្រកាសរបស់អ្នកនាំពាក្យក្រសួងការបរទេសចិន លោកស្រី Hua Chunying នៅយប់ថ្ងៃទី១០ ខែវិច្ឆិកា។
ប្រភពដដែល បញ្ជាក់ថា ហិរញ្ញប្បទានឥតសំណងជាង ៩ លានដុល្លារ សម្រាប់កម្មវិធីរយៈពេល ៣ ឆ្នាំ ចាប់ពីឆ្នាំ ២០២២ ដល់ឆ្នាំ ២០២៤ នេះ នឹងត្រូវអនុវត្តនៅក្នុងរាជធានី-ខេត្ត គោលដៅចំនួន៥ រួមមាន ខេត្តបាត់ដំបង បន្ទាយមានជ័យ សៀមរាប ឧត្តរមានជ័យ និងរាជធានីភ្នំពេញ។ លោក សាសឆា (Sascha) លេខាទី១ ទទួលបន្ទុកផ្នែកកិច្ចសហប្រតិបត្តិការ នៃស្ថានទូតអាល្លឺម៉ង់ប្រចាំកម្ពុជា បានលើកឡើងថា អាល្លឺម៉ង់ នឹងបន្តគាំទ្រដល់ការអភិវឌ្ឍសេដ្ឋកិច្ចប្រកបដោយបរិយាបន្ន តាមរយៈកម្មវិធីលើកកម្ពស់ភាពប្រកួតប្រជែងរបស់សហគ្រាសនៅកម្ពុជា។ យោងតាមរបាយការណ៍របស់ ក្រុមប្រឹក្សាអភិវឌ្ឍន៍កម្ពុជា នៅឆ្នាំ២០១៩ អាល្លឺម៉ង់ បានផ្តល់ហិរញ្ញប្បទានឥតសំណងដល់ប្រទេសកម្ពុជា ជាង៦៤០លានដុល្លារ ស្មើប្រមាណ ៣ភាគរយ នៃទំហំហិរញ្ញប្បទានទាំងអស់ ដោយមិនរាប់បញ្ចូលទាំងហិរញ្ញប្បទាន តាមរយៈគម្រោងថ្នាក់តំបន់ និងសកល ឬតាមរយៈស្ថាប័នហិរញ្ញវត្ថុអន្តរជាតិ បណ្តាញអង្គការសហប្រជាជាតិ និងសហគមន៍អឺរ៉ុបនោះឡើយ៕ កិច្ចប្រជុំពិគ្រោះយោបល់រវាងរដ្ឋាភិបាលអាល្លឺម៉ងនិងកម្ពុជាស្តីពីការអភិវឌ្ឍសេដ្ឋកិច្ចប្រកបដោយបរិយាប័ន្ននិងចីរភាពកាលពីថ្ងៃទី ៩ ខែកញ្ញា ឆ្នាំ២០២០។ រូបថត៖ CDC សាសឆា (Sascha) លេខាទី១ ទទួលបន្ទុកផ្នែកកិច្ចសហប្រតិបត្តិការនៃស្ថានទូតអាល្លឺម៉ង់ប្រចាំកម្ពុជា នៅក្នុងកិច្ចប្រជុំស្ដីពីការអភិវឌ្ឍសេដ្ឋកិច្ចប្រកបដោយបរិយាប័ន្ននិងចីរភាព។ រូបថត៖ CDC	ភ្នំពេញ៖ រដ្ឋាភិបាលអាល្លឺម៉ង់ ផ្ដល់ហិរញ្ញប្បទានជាង ៩លានដុល្លារអាមេរិក (៨លានអ៊ឺរ៉ូ) ដល់សហគ្រាសធុនតូច និងមធ្យម ដែលផ្ដោតសំខាន់លើវិស័យឧស្សាហកម្ម កសិ-ឧស្សាហកម្ម, ការកែច្នៃចំណីអាហារ និងការបណ្ដុះបណ្ដាលបច្ចេកទេស ដោយបញ្ចូលនូវការប្រើប្រាស់បច្ចេកវិទ្យា។ នេះបើតាមសេចក្ដីប្រកាសព័ត៌មាន របស់ក្រុមប្រឹក្សាអភិវឌ្ឍន៍កម្ពុជា នៅថ្ងៃទី ៩ ខែកញ្ញា ឆ្នាំ២០២០។
កន្លងមករដ្ឋាភិបាលចិន បានបញ្ជូនក្រុមអ្នកជំនាញផ្នែកវេជ្ជសាស្ត្រ៧នាក់ផងដែរ ដើម្បីជួយប្រទេសកម្ពុជាក្នុងការប្រយុទ្ធប្រឆាំងនៃការផ្ទុះឡើងជំងឺCOVID-19 កាលពីថ្ងៃទី២៣ មីនា។ ក្រៅពីនេះ ចិនក៏បានផ្តល់ជំនួយដល់កម្ពុជានូវសម្ភារពេទ្យមួយចំនួនរួមមាន ឧបករណ៍ធ្វើតេស្តិ៍, ឧបករណ៍ដកដង្ហើម N95(ម៉ាស់), របាំងវះកាត់, ឯកសណ្ឋានដែលធន់នឹងអង្គធាតុរាវ និងអាវធំសម្រាប់វះកាត់ជាដើម។ នេះបើតាមលោក Geng Shuang អ្នកនាំពាក្យក្រសួងការបរទេសចិន។ អត្ថបទទាក់ទង ចិននឹងជួយកម្ពុជា យកឈ្នះជំងឺCOVID-19 លោក Geng Shuang បានបញ្ជាក់ថា រដ្ឋាភិបាលចិន នឹងប្រឹងប្រែងជួយកម្ពុជាគ្រប់យ៉ាង ដើម្បីប្រយុទ្ធប្រឆាំង និងទប់ស្កាត់ការរីករាលដាលវីរុសCOVID-19នេះ។ នោះក៏ព្រោះតែកម្ពុជា បានបង្ហាញការគាំទ្រដល់រដ្ឋាភិបាលចិន ក្នុងគ្រាប្រយុទ្ធប្រឆាំងនឹងវីរុសCOVID-19 ដ៏លំបាកកន្លងមក។ បើតាមលោក Geng Shuang រដ្ឋាភិបាលចិន នឹងជួយកម្ពុជា យកឈ្នះជំងឺរាតត្បាតCOVID-19។ គិតត្រឹមថ្ងៃទី១ មេសានេះ កម្ពុជាមានអ្នកឆ្លងវីរុសCOVID ចំនួន១០៩នាក់ ក្នុងនោះជាសះស្បើយ២៥នាក់ ។ ចំណែកចិន មានករណីឆ្លងវីរុសCOVID-19 ជាង៨១,០០០នាក់ ក្នុងនោះអ្នកស្លាប់ជាង៣,៣០០នាក់ និងអ្នកជាសះស្បើយជាង៧៦,០០០នាក់។ គួរបញ្ជាក់ថា ត្រឹមថ្ងៃនេះ មានអ្នកឆ្លងជំងឺCOVID-19 ទូទាំងពិភពលោកជាង៨៥ម៉ឺននាក់ ក្នុងនោះស្លាប់ជាង៤ម៉ឺននាក់ និងជាសះស្បើយជាង១៧ម៉ឺននាក់៕	ភ្នំពេញ៖ ដូចការគ្រោងទុក រដ្ឋាភិបាលចិន បានបញ្ជូនសម្ភារ និងឧបករណ៍ពេទ្យជាង២តោនមកកម្ពុជា នៅថ្ងៃទី១ មេសានេះ។ ឧបករណ៍ប្រឆាំងCOIVD-19 របស់កងទ័ពរំដោះប្រជាជនចិនទាំងនោះ បានដឹកមកដល់ព្រលានយន្តហោះកម្ពុជា ដើម្បីប្រគល់ជូនក្រសួងការពារជាតិ ។
ខាងក្រោមនេះជាកីឡាករវាយកូនបាល់ដែលមានជាងគេទាំងក្នុងពិភពលោកដែលបើតាមការផ្សាយពីគេហទំព័រ Celebrity Net Worth៖ ១. Ion Tiriac មានទ្រព្យសម្បត្តិ២ពាន់លានដុល្លារ។ក្រោយបញ្ចប់អាជីពជាកីឡាករលោកបានក្លាយជាអ្នកជំនួញដោយបានបង្កើតធនាគាមួយក្នុងឆ្នាំ១៩៩០ រហូតមកដល់បច្ចុប្បន្ន ២. Roger Federer ឈ្នះពានរង្វាន់ Grand Slam ២០លើក មានទ្រព្យសម្បត្តិ៥៥០លានដុល្លារ ៣. កីឡាការិនី Serena Williams ឈ្នះពានរង្វាន់ Grand Slam ២៣លើក មានទ្រព្យសប្បត្តិ ២៥០លានដុល្លារ ៤. Novak Djokovic ឈ្នះពានរង្វាន់ Grand Slam លើកទី២០ មានទ្រព្យសម្បត្តិ២២០លានដុល្លារ ៥. Rafael Nadal ឈ្នះពានរង្វាន់ Grand Slam ២០លើកមានទ្រព្យសម្បត្តិ២០០លានដុល្លារ ៦. កីឡាការិនី Maria Sharapova មានទ្រព្យសម្បត្តិ១៨០លានដុល្លារ ៧. លោក Pete Sampras មានទ្រព្យសម្បត្តិ១៥០លានដុល្លារ ៨. លោក Andre Agassi មកដល់បច្ចុប្បន្នមានទ្រព្យសម្បត្តិ១៤៥លានដុល្លារ ៩. លោកស្រី Steffi Graf មានទ្រព្យសម្បត្តិ១៤៥លានដុល្លា ១០.កីឡាករ Andy Murray មានទ្រព្យសម្បត្តិ១០០លានដុល្លារ៕	ការប្រកួតវាយកូនបាល់មិនថាកម្មវិធី Grand Slam, ATP Tour, WTA Tour ឬក៏ BNP Paribas Tour ក្តី តែងតែផ្តល់នូវទឹកប្រាក់ជាច្រើនលើសលុបសម្រាប់ម្ចាស់ជើងឯកដែលបានឈ្នះ។ ប្រាក់រង្វាន់ គួបផ្សំនឹងប្រាក់ចំណូលផ្សេងទាំងពេលធ្វើជាកីឡាករ និងការងារក្រោមចូលនិវត្តន៍ ធ្វើឱ្យកីឡាករវាយកូនបាល់មានទ្រព្យសម្បត្តិច្រើន។
បើយោងតាមប្រធានក្លិបបាល់ទាត់គីរីវង់សុខសែន លោក ឡា ឡៃ ការបាត់បង់សមេ្តច សុខ អាន ដែលជាស្ថានិក និងជាអ្នកឧបត្ថម្ភគាំទ្រក្លិបគីរីសុខសែនជ័យ គឺជារឿងដ៏សោកស្តាយបំផុត ប៉ុន្តែវាមិនមានផលប៉ះពាល់ដល់ដំណើរការក្លិបនោះឡើយ។ លោកជឿជាក់ថា លោក សុខ សូកាន តំណាងរាស្ត្រមណ្ឌលតាកែវ ដែលជាកូនប្រុសម្នាក់របស់សម្តេច សុខ អាន នឹងបន្តសកម្មភាពជួយដល់ក្លិប។ ទោះបីមិនមានការឧបត្ថម្ភពីសំណាក់ លោក សុខ សូកាន ដែលជាកូនប្រុសរបស់សម្តេចក៏ដោយ ប្រធានក្លិបរូបនេះប្តេជ្ញាថា នឹងខិតខំប្រឹងប្រែងឲ្យអស់ពីសមត្ថភាពស្វែងរកក្រុមហ៊ុនឯកជន និងដៃគូសហការនានាដើម្បីដំណើរការ និងអភិវឌ្ឍន៍ក្លិបមួយនេះឲ្យកាន់តែរីកចម្រើន។ ការប្តេជ្ញានេះ ក្នុងគោលបំណង ដើម្បីជួយអភិរក្ស និងអភិវឌ្ឍន៍ស្នាដៃដែលកើតចេញពីការខិតខំរបស់ សម្តេច ឲ្យមានភាពស្ថិតស្ថេរ និងគង់វង្សយូរអង្វែង។ ម្យ៉ាងវិញទៀត ការសម្រេចចិត្តនេះក៏ដើម្បីឆ្លើយទៅនឹងគោលការណ៍របស់លោក សៅ សុខា ប្រធានសហព័ន្ធកីឡាបាល់ទាត់កម្ពុជា ដែលបានកំណត់ឲ្យខេត្តត្រូវមានក្លិបបាល់ទាត់មួយផងដែរ។ «ទោះបីបាត់បង់សម្តេចក៏ដោយ យើងនៅតែរក្សាក្លិបមួយនេះ ដោយសារអ្វី? ព្រោះវាជាស្នាដៃរបស់បង សុខ អាន ហើយយើងនៅរក្សាកម្លាំងនេះដដែល ក្រោយពីត្រឡប់ពីមកចូលរួមបុណ្យសព ខ្ញុំនឹងពង្រឹងកម្លាំងនេះឡើងវិញ និងរៀបចំកម្មវិធីប្រកួតឲ្យបានត្រឹមត្រូវ ព្រោះអ្នកឧបត្ថម្ភយើងនៅដដែលទេ»។ នេះជាសម្តីរបស់ លោក ឡា ឡៃ ដែលជាមេបញ្ជាការកងរាជអាវុធហត្ថខេត្តតាកែវ។ ក្លិបគីរីវង់សុខសែនជ័យបានបង្កើតឡើងនៅថ្ងៃទី១៦ ខែកុម្ភៈ ឆ្នាំ២០០៧ ដំបូងឡើយក្លិបនេះមានឈ្មោះថា ក្លិបកងរាជអាវុធហត្ថខេត្តតាកែវ ដែលបង្កើតដោយប្រធានក្លិបបច្ចុប្បន្ន។ ប៉ុន្តែក្រោយពិភាក្សាជាមួយសម្តេចវិបុលបញ្ញា សុខ អាន ក្លិបនេះបានដូរឈ្មោះមក គីរីវង់សុខសែនជ័យ ដែលជាឈ្មោះស្រុកកំណើតរបស់សម្តេច សុខ អាន រហូតមកដល់បច្ចុប្បន្ន ហើយ សម្តេច ជាអ្នកឧបត្ថម្ភក្លិបនេះរហូតផងដែរ។ តាមរយៈតួនាទីជាទីប្រឹក្សាផ្ទាល់សម្តេច សុខ អាន និងតាមរយៈការយកចិត្តទុកដាក់លើអង្គភាពកងរាជអាវុធហត្ថខេត្តតាកែវបានធ្វើ លោក ឡា ឡៃ មានការសោកស្តាយយ៉ាងខ្លាំងសម្រាប់ការបាត់បង់នេះ។ ហើយ លោក បានចាត់ទុកមរណៈភាពរបស់សម្តេច សុខ អាន ជាការបាត់បង់ធនធានមួយដ៏សំខាន់សម្រាប់ប្រជាពលរដ្ឋខេត្តតាកែវនិងប្រទេសកម្ពុជាទាំងមូល ព្រោះសម្តេចជាមនុស្សដែលមានចំណេះដឹងខ្ពង់ និងបានចូលរួមជួយអភិវឌ្ឍន៍ប្រទេសឲ្យមានការរីកចម្រើន។ ប្រធានក្លិបបាល់ទាត់គីរីវង់សុខសែនជ័យរូបនេះបានបញ្ជាក់ថា សម្រាប់មរណៈភាពរបស់សម្តេចវិបុលបញ្ញា សុខ អាន នេះ ក្លិបគីរីវង់សុខសែនជ័យនឹងរៀបចំកាន់មរណៈទុក្ខចំពោះការបាត់បង់ស្ថានិកដ៏សំខាន់នេះ៕	សម្តេច សុខ អាន ឧបនាយករដ្ឋមន្ត្រី រដ្ឋមន្ត្រីទទួលបន្ទុកទីស្តីការគណៈរដ្ឋមន្ត្រី និងជាស្ថាបនិកក្លិបបាល់ទាត់គីរីវង់សុខសែនជ័យ បានទទួលមរណភាពកាលពីថ្ងៃទី១៥ ខែមីនា ក្នុងជន្មាយុ៦៦ឆ្នាំ។ សម្តេច មិនត្រឹមតែជាស្ថានិកក្លិបប៉ុណ្ណោះទេ ថែមទាំងជាអ្នកឧបត្ថម្ភគាំទ្រឲ្យក្លិបមានដំណើរការមកដល់បច្ចុប្បន្នទៀតផង។ ដើម្បីអភិរក្ស និងថែរក្សាស្នាដៃនេះ ប្រធានក្លិបគីរីវង់សុខសែនជ័យប្តេជ្ញាថា នឹងខិតខំប្រឹងប្រែងឲ្យអស់ពីសមត្ថភាព ដើម្បីដឹកនាំក្លិបមួយនេះ។
សូមអញ្ជើញទស្សនាវីដេអូ Vlog ដូចតទៅ៖ ជំរំតង់ «សួគ៌ាបព៌ត» ដែលរៀបចំដោយ Cambodia Amazing Trip Planer បាននាំភ្ញៀវទេសចរប្រុសស្រីប្រមាណ៦០នាក់ ទៅកម្សាន្ត និងស្វែងយល់ពីប្រវត្តិ និងតំបន់ទេសចរណ៍សក្តានុពលនៅក្នុងឧត្តរមានជ័យ និងខេត្តព្រះវិហារ ស្ថិតនៅប៉ែកឧត្តរនៃប្រទេសកម្ពុជា។ ដំណើរកម្សាន្តរយៈពេល ២យប់៣ថ្ងៃ បាននាំក្រុមយុវជនកម្ពុជា បានឆ្លងកាត់ភ្លក់អាហារស្រុកស្រែ និងសាកល្បងការបាញ់ធ្នូ នៅ«បន្ទាយជ័យ៨០២» ក្នុងស្រុកបាគង នៃខេត្តសៀមរាប។ រមណីយដ្ឋានប្រវត្តិសាស្ត្រ «ផ្ទះតាម៉ុក» ដែលស្ថិតនៅក្នុងខេត្តឧត្តរមានជ័យ គឺជាគោលដៅកម្សាន្ត និងស្វែងយល់បន្ទាប់ របស់ក្រុមការងារ Cambodia Amazing Trip Planer និងក្រុមទេសចរដែលភាគច្រើនជាយុវជន។ នៅទីនេះ យុវជនចំណាយពេលប្រហែល១ម៉ោង ដើម្បីដើរទស្សនា ផ្ទះឈើទាំង៤ខ្នងដែលជាស្លាកស្នាមប្រវត្តិសាស្ត្រ គួរជាទីចាប់អារម្មណ៍របស់ទេសចរពីគ្រប់ទិសទី ឡានវិទ្យុទាក់ទង និងទ្រុងសម្រាប់ឃុំឃាំងជាដើម។ ចេញពីផ្ទះតាម៉ុក ជំរំតង់ សំដៅឡើងភ្នំដងរែក ជាទីដែលក្រុមយុវជនបានចំណាយពេលសម្រាកក្នុងតង់ពេញមួយរាត្រី អមដោយការប្រគំចាប៉ីដងវែង និងការច្រៀងកម្សាន្តរបស់ទេសចរ ក្រោយទទួលទានអាហារល្ងាចដែលចម្អិនដោយកងទ័ពជួរមុខរបស់កម្ពុជា។ ទន្ទឹមនឹងនេះ អ្នកចូលរួមជំរំតង់ «សួគ៌ាបព៌ត» ក៏បានជជីកសួរពីជីវិតរបស់ទាហានជួរមុខនៅខ្នងភ្នំដងរែកនេះដែរ។ នៅថ្ងៃបន្ទាប់ តំបន់រមណីយដ្ឋាន«ពើងតារួន»នៅស្រុកអន្លង់វែង គឺជាគោលដៅកម្សាន្តដំបូងគេ ដោយនៅទីនេះ ទេសចរអាចគយគន់ផ្ទៃដីស្រែចម្ការរាប់សិបហិកតារបស់ពលរដ្ឋ។ ចេញពី«ពើងតារួន» ជំរំតង់បានទៅដល់ទឹកធ្លាក់«បុស្សស្បូវ»ដែលជារមណីយដ្ឋានដ៏ត្រកាល លាក់ខ្លួននៅជើងភ្នំដងរែក ខេត្តព្រះវិហារ ទីដែលទេសចរទទួលទានអាហារ និងងូតទឹកលេងកម្សាន្ត ក្រោមម្លប់ឈើយ៉ាងត្រឈឹងត្រឈៃ ដែលលាយឡំនឹងផ្ទាំងថ្ម តូច-ធំផងនោះ។ ដំណើរថ្ងៃទី២ បញ្ចប់ត្រឹមការសិក្សាស្វែងយល់ពីប្រាសាទព្រះវិហារ មុននឹងអ្នកទេសចរ ស្លុងស្មារតីជាមួយនឹងទិដ្ឋភាពពពករសាត់ពេញផ្ទៃអាកាស ក៏ដូចជាថ្ងៃរះដ៏អស្ចារ្យ នាពេលព្រលឹមស្រាងៗ។ លុះថ្ងៃរះផុតទៅហើយ ជាពេលវេលាដែលក្រុមការងារស្រូតរូតរះ ចុះពីប្រាសាទព្រះវិហារតាមជណ្តើរឈើដែលមាន២២៤២កាំ ដោយចំណាយពេលប្រមាណ២ម៉ោង រួចបន្តដំណើរទៅទស្សនាគោលដៅចុងក្រោយបង្អស់នៃជំរំតង់«សួគ៌ាបព៌ត» គឺ«ប្រាសាទកោះកែរ» មុនវិលត្រឡប់មករាជធានីភ្នំពេញវិញ៕	ជំរំតង់ «សួគ៌ាបព៌ត» ដែលរៀបចំដោយ Cambodia Amazing Trip Planer បាននាំភ្ញៀវទេសចរទៅកម្សាន្ត និងស្វែងយល់ពីតំបន់ទេសចរណ៍-ប្រវត្តិសាស្ត្រ នៅក្នុងខេត្តឧត្តរមានជ័យ និងខេត្តព្រះវិហារ នាទិសឧត្តរនៃប្រទេសកម្ពុជា។ ចំណាយពេល២យប់៣ថ្ងៃ ក្រុមអ្នកចូលរួមជំរំតង់ប្រមាណ៦០នាក់ ភាគច្រើនជាយុវជន បានទៅដល់ និងស្វែងយល់តំបន់ទេសចរ ជិត១០កន្លែងផ្សេងគ្នា។ តំបន់ទាំងនោះមាន បន្ទាយជ័យ៨០២,ផ្ទះតាម៉ុក ពើងតារួន ,ទឹកធ្លាក់បុស្សស្បូវ ប្រាសាទព្រះវិហារ និងប្រាសាទកោះកែរជាដើម។
លោក ស៊ុន ចាន់ថុល រដ្ឋមន្ត្រីក្រសួងសាធារការ និងដឹកជញ្ជូន បានបញ្ជាក់ថា ប្រព័ន្ធស្វ័យប្រវត្តិកម្មពីការប្តូរឈ្មោះកម្មសិទ្ធិយានជំនិះនេះ នឹងចំណាយពេលវេលាខ្លីក្នុងការប្តូរឈ្មោះយានយន្តទៅម្ចាស់ភាគីម្ខាងទៀត។ ជាពិសេសកាត់បន្ថយការចំណាយក្រៅផ្លូវការ និងមានទិន្នន័យជាក់លាក់ ដែលជៀសពីការក្លែងបន្លំ។ លោករដ្ឋមន្ត្រីក្រសួងសាធារណការ ក៏ជំរុញឲ្យពលរដ្ឋដែលលក់ និងទិញរថយន្តបន្តពីគ្នាសម្រាប់ប្រើប្រាស់នោះ ត្រូវរួសរាន់ផ្ទេរឈ្មោះរថយន្តខ្លួន ដើម្បីជៀសវាងជួបបញ្ហាណាមួយជាយថាហេតុ។ លោក ស៊ុន ចាន់ថុល បានរៀបរាប់ដូច្នេះថា៖«បើយើងមិនបានប្តូរឈ្មោះពីរថយន្តហ្នឹងទៅ ហើយរថយន្តហ្នឹងបុកគេ មានបញ្ហាដឹកគ្រឿងញៀន ដល់ពេលគេចាប់ភ្លាមហ្នឹងគេនឹងរកម្ចាស់ដើម។ ហើយម្ចាស់ថ្មីអត់ដូរឈ្មោះនៅតែម្ចាស់ដដែល នឹងមានបញ្ហាហើយ។ អ៊ីចឹងត្រូវតែមកដូរ ទិញ និងលក់រថយន្តត្រូវប្តូរកម្មសិទ្ធិឲ្យទាន់ពេលវេលា។ ដូច្នេះប្រព័ន្ធយើងនេះនឹងកាត់បន្ថយពេលវេលាក្នុងការប្តូរកម្មសិទ្ធិរបស់យើងឲ្យបានទាន់ពេលវេលា»។ ជាមួយគ្នានេះក្រសួងសាធារណការ និងដឹកជញ្ជូន ក៏បានបើកដំណើរការធ្វើបណ្ណបើកបរអន្តរជាតិសម្រាប់ឲ្យពលរដ្ឋខ្មែរអាចបើកបរនៅប្រទេសចំនួន៩៩ប្រទេសទូទាំងពិភពលោកផងដែរ។ លោក បានរៀបរាប់ដូច្នេះថា៖«ពលរដ្ឋខ្មែរដែលចង់បើកបរនៅក្រៅប្រទេស អាចយកបណ្ណបើកបរដែលមានស្រាប់នោះមកប្តូរ និងមកស្នើសុំបណ្ណបើកបរអន្តរជាតិ នៅមណ្ឌលផ្តល់សេវាសាធារណៈថ្មី ទីតាំងនៅផ្សារទំនើប ជីប ម៉ុង ណូរ៉ូ ម៉ល ក្នុងតម្លៃ២៥ម៉ឺនរៀល។ យើងយកទៅបើកនៅស្រុកគេបាន»៕	ភ្នំពេញ៖ លោក ស៊ុន ចាន់ថុល រដ្ឋមន្ត្រីក្រសួងសាធារណការ និងដឹកជញ្ចូន នាថ្ងៃទី៣០ ខែកញ្ញា បានប្រកាសឲ្យដំណើរការប្រព័ន្ធផ្ទេរឈ្មោះម្ចាស់យានយន្ត សម្រាប់ផ្ទេរសិទ្ធិឲ្យភាគីម្ខាងទៀតតាមប្រព័ន្ធឌីជីថលទំនើប ដែលត្រូវបានបង្កើតឡើងដោយក្រសួង ។ ប្រព័ន្ធផ្ទេរឈ្មោះយានយន្តនេះនឹងផ្តល់ភាពងាយស្រួល និងទំនុកចិត្តដល់ភាគីម្ចាស់យានយន្ត។
បើតាមលោក ច័ន្ទ សំណព្វ ប្រធានក្រុមប្រឹក្សាជាតិភាសាខ្មែរ «ពន្លត់» គឺជាការធ្វើឲ្យរលត់ទៅ ដោយមានទីភ្នាក់ងារណាម្នាក់ដែលធ្វើឲ្យរលត់បាត់ទៅ។ ឧទាហរណ៍៖ អ្នកពន្លត់អគ្គិភ័យ បានបាញ់ទឹកពន្លត់ភ្លើងដែលកំពុងឆាបឆេះសន្ធោសន្ធៅ។ ចំពោះ«រលត់» គឺជាពាក្យស្វ័យកម្ម ដែលបញ្ជាក់អំពីអ្វីៗដែលបាត់ទៅដោយខ្លួនវាផ្ទាល់ ដូចជា អស់ភ្លើង អស់ពន្លឺ និងអស់ឥទ្ធិពល ជាដើម។ ចំណែកពាក្យ «រលត់»ឬ«រម្លត់»គឺប្រើសំដៅដោយការរលត់ទុក្ខព្រួយដែលមាននៅក្នុងចិត្តរបស់មនុស្ស គឺជាដោះស្រាយបញ្ហាដែលមានឲ្យវារលត់ចេញឆ្ងាយ។ ឧទាហរណ៍៖ បុគ្គលខ្លួនឯឯតែប៉ុណ្ណោះដែលធ្វើឲ្យខ្លួនពិបាកចិត្ត មានទុក្ខ ដូច្នេះមានតែខ្លួនឯងទេ ដែលធ្វើឲ្យទុក្ខទាំងនោះរំសាយចេញពីខ្លួន។ នេះបើយោងតាមការបកស្រាយរបស់លោក ច័ន្ទ សំណព្វ ៕	បណ្ឌិតអក្សរសាស្ត្រខ្មែរ លោក ច័ន្ទ សំណព្វ ពន្យល់ពាក្យ «ពន្លត់», «រំលត់» និង«រលត់» ឬ«រម្លត់» ដោយលោកបកស្រាយថា មានន័យខុសគ្នាស្រឡះ។
Stay tuned for our full debate on the topic:"Job or startup?' Please subscribe to our Youtube Channel: https://goo.gl/D6xQBv	Mr. Thul Rithy, co-founder of SmallWorld, tells The Reflection that as life is unreplayable, people, in order to be successful in either employment or business, have to be wise in choosing what they want to do and don't waste time doing anything they don't enjoy.
ដោយមើលឃើញពីសន្ទុះនៃការពេញចិត្តរបស់អតិថិជន ក្រុមហ៊ុន អិន ស៊ី អិច បន្តរៀបចំនូវព្រឹត្តិការណ៍នេះកាន់តែធំគឺ ការប្រគំតន្រ្តី ល្អមែន ក្នុងរាជធានីភ្នំពេញ។ លើកទី១៖ កម្មវិធីនេះនឹងប្រព្រឹត្តិទៅនៅថ្ងៃទី២ ខែមេសា ឆ្នាំ២០២៣ ដែលស្ថិតនៅក្នុងបរិវេណដីឡូត៍ ក្បែរវត្តស្ងួនពេជ្រ តាមបណ្ដោយផ្លូវជាតិលេខ៤ ភូមិស្ងួនពេជ្រ ខណ្ឌកំបូល រាជធានីភ្នំពេញ។ ចូលរួមដោយកំពូលតារាចម្រៀងល្បីៗជាច្រើនដូចជា៖ អ្នកនាង ឱក សុគន្ធកញ្ញា, លោកពូ ឃ្លាំង, លោក ម៉ម ពេជ្ជរិទ្ធ, លោក នី រតនា, លោក នាង ដាវីន, លោក ស៊ីម ចន្ទ័ពន្លឺ, កញ្ញា យូរី, និង លោក ថុល សុភិទិ។ លើកទី២៖ កម្មវិធីនឹងប្រព្រឹត្តិទៅនៅថ្ងៃទី៩ ខែមេសា ឆ្នាំ២០២៣ ដែលស្ថិតនៅក្នុងបរិវេណសួនច្បារវត្តបទុមវតីរាជធានីភ្នំពេញ។ ចូលរួមដោយកំពូលតារាចម្រៀងល្បីៗជាច្រើនដូចជា៖ អ្នកនាង សុគន្ធ នីសា, លោក ហ្សូណូ, លោក ថេណា,លោក នី រតនា, កញ្ញា វី ឌីណែត, NeverMind Band, លោក ថុល សុភិទិ និង លោក នាង ដាវីន។ ចូលរួមដោយសេរីនៅក្នុងព្រឹត្តិការណ៍នេះ និងការផ្តល់ជូនពិសេសៗដូចជា៖ - ផ្លាស់ប្តូរប្រេងម៉ាស៊ីនដោយឥតគិតថ្លៃ! និងត្រួតពិនិត្យចំណុចសំខាន់ៗរបស់ម៉ាស៊ីនដោយឥតគិតថ្លៃ! - ជិះសាកល្បងផ្ទាល់ជាមួយ Honda Dream2023! - ឱកាសឈ្នះរង្វាន់ជាច្រើនសន្ធឹកសន្ធាប់! ការចាប់រង្វាន់ធំ សម្រាប់តែប្រិយមិត្តដែលចូលរួមទស្សនាផ្ទាល់តែប៉ុណ្ណោះ (ចូលរួមដោយសេរី)។ ចូលរួមទាំងអស់គ្នាណា! ចូលរួមដោយសេរី ទទួលយកភាពសប្បាយរីករាយជាមួយការសម្តែងពីកំពូលតារាចម្រៀង និងឱកាសទទួលបានរង្វាន់ជាច្រើនសន្ធឹកសន្ធាប់!!! អត្ថបទពាណិជ្ជកម្ម	ព្រឹត្តិការណ៍ «ល្អមែន CARAVAN» ដែលបាន និងកំពុងប្រព្រឹត្តទៅនៅទូទាំងប្រទេស ទទួលបានការចូលរួមយ៉ាងច្រើនកុះករពីសំណាក់អតិថិជន ពីមួយថ្ងៃទៅមួយថ្ងៃ។ អតិថិជនមានការពេញចិត្តជាខ្លាំងបន្ទាប់ពីបានជិះសាកល្បងផ្ទាល់ជាមួយ Honda Dream2023 ព្រោះបានទទួលនូវបទពិសោធន៍ជាក់ស្តែង គុណភាពល្អពិតៗ ហើយក្នុងព្រឹត្តិការណ៍នីមួយៗ សន្ទុះនៃការបញ្ជាទិញកើនបន្តឡើងជាលំដាប់។
ជាការបញ្ចេញមតិដ៏កម្រជាសាធារណៈ នាថ្ងៃទី១៩ ខែធ្នូ លោក Cheng Jingye អគ្គរដ្ឋទូតចិនប្រចាំនៅអូស្ត្រាលី បានចាត់ទុកឆ្នាំ ២០១៩ថា «ឆ្នាំចម្រុះ» នៃទំនាក់ទំនងប្រទេសទាំងពីរ។ ប៉ុន្តែមន្ត្រីទូតចិនរូបនេះ មិនបានបញ្ជាក់ឲ្យបានច្បាស់ទេថា តើឆ្នាំចម្រុះនេះ មានន័យយ៉ាងដូចម្តេច។ ប្រាប់អ្នកកាសែតនៅក្នុងទីក្រុងស៊ីដនី អគ្គរដ្ឋទូតចិនរូបនេះ បានបញ្ជាក់យ៉ាងដូច្នេះថា៖ «ខ្ញុំគិតថា វាគឺសំខាន់... ក្នុងការចាត់ទុកគ្នាទៅវិញទៅមកជាដៃគូអភិវឌ្ឍន៍ និងជាឱកាស ជាជាងការគំរាមកំហែង»។ ការអះអាងរបស់មន្ត្រីចិនរូបនេះ ទំនងជាចង់បញ្ជាក់ប្រាប់ទៅរដ្ឋាភិបាលអូស្ត្រាលីថា ចិន មិនមែនជាប្រទេសគំរាមកំហែងដូចអូស្ត្រាលីគិតឡើយ ហើយចិនថែមទាំងមិនចង់ជ្រៀតជ្រែក កិច្ចការផ្ទៃក្នុងអូស្ត្រាលីថែមទៀត។ នេះបើតាមការចុះផ្សាយរបស់ទីភ្នាក់ងារព័ត៌មាន Reuters។ កន្លងមក ទីក្រុងកង់បេរ៉ា បានព្យាយាមបន្ថយ ភាពតានតឹងជាមួយទីក្រុងប៉េកាំងជានិច្ច តាមរយៈការព្យាយាមមិនរិះគន់ចិនជាសាធារណៈឡើយ។ ប៉ុន្តែមួយសប្តាហ៍ចុងក្រោយនេះ មន្ត្រីរដ្ឋាភិបាលអូស្ត្រាលី បានចេញមុខរិះគន់ចិនពីជម្លោះសមុទ្រចិនខាងត្បូង និងបញ្ហាឃុំឃាំងជនជាតិភាគតិចវីហ្គ័រជាដើម។ ជាការឆ្លងតបទៅនឹងការរិះគន់ទាំងនេះ លោក Cheng បានបដិសេធថា ការឃុំខ្លួនជនជាតិវីហ្គ័រ គឺជារឿងមិនពិត តាមរយៈការបង្ហាញវីឌីអូ ប្រាប់អ្នកកាសែត ពីភាពជ្រុលនិយមរបស់ជនជាតិភាគតិចវីហ្គ័រ។ សូមបញ្ជាក់ថា ទំនាក់ទំនងរវាងចិន និងអូស្ត្រាលី មានលក្ខណៈល្អក់កករជាខ្លាំង ក្នុងរយៈពេលចុងក្រោយនេះ បន្ទាប់ពីទីក្រុងកង់បេរ៉ា បានចោទទីក្រុងប៉េកាំងថា បានជ្រៀតជ្រែកកិច្ចការផ្ទៃក្នុងរបស់ខ្លួន តាមរយៈការដាក់ចារកិច្ចចូលមកក្នុងប្រព័ន្ធនយោបាយរបស់ខ្លួន ៕	អូស្ត្រាលី គួរតែមើលចិនជាដៃពាណិជ្ជកម្ម ជាឱកាសសម្រាប់អភិវឌ្ឍន៍ ជាជាងចាត់ទុកចិន ជាប្រទេសគំរាមកំហែងសន្តិសុខ។ នេះបើតាមការលើកឡើងរបស់អគ្គរដ្ឋទូតចិន Cheng Jingye ប្រចាំអូស្ត្រាលី បន្ទាប់ពីទីក្រុងកង់បេរ៉ា បានចោទទីក្រុងប៉េកាំងថា ជ្រៀតជ្រែកកិច្ចការផ្ទៃក្នុងរបស់ខ្លួន ។
កីឡាករសញ្ជាតិបែលហ្ស៊ិក Eden Hazard ត្រូវបានរងការរិះគន់យ៉ាងខ្លាំងចំពោះការសើចសប្បាយជាមួយអតីតមិត្តរួមក្រុមនៅក្លឹបតោខៀវ Chelsea ក្រោយពេល Real Madrid ប្រកួតចាញ់ក្នុងលទ្ធផល ២-០ ក្នុងពានរង្វាន់ UEFA Champion League ដោយបានធ្លាក់ចេញត្រឹមវគ្គពាក់កណ្តាលផ្តាច់ព្រ័ត្រនេះ កាលពីថ្ងៃទី០៦ ខែឧសភា។ ខ្សែប្រយុទ្ធស្លាប Eden Hazard បានចូលរួមជួយReal Madrid ក្នុងជំនួបChelsea នៅលើទឹកដី Stamford Bridge ដែរ ប៉ុន្តែមិនទទួលបានជោគជ័យ។ ក្រោយចប់ការប្រកួតរូបគេ បាននិយាយជាមួយអតីតមិត្តរួមក្រុមម្នាក់គឺ Kurt Zouma ដែលបានបង្ហាញកាយវិការសើចសប្បាយក្រោយ Real បានចាញ់ការប្រកួតនោះ។ មានមនុស្សជាច្រើនបាននិយាយថា អាកប្បកិរិយារបស់ Hazard បែបនោះ បានជះឥទ្ធិពលដល់អ្នកគាំទ្រ Real យ៉ាងខ្លាំង។ ឆ្លើយតបការរិះគន់នេះ Hazard អះអាងថា ខ្លួនគ្មានចេតនាធ្វើបែបនោះឡើយ។ កីឡាករប្រយុទ្ធសញ្ជាតិប៊ែលហ្សិករូបនេះ បានសរសេរនៅលើបណ្តាញសង្គម Instagram ថា៖«ខ្ញុំសុំទោស ខ្ញុំបានអានមតិជាច្រើន ចំពោះអាកប្បកិរិយាមួយនោះ និងចំពោះរូបខ្ញុំផ្ទាល់តែម្តងនៅថ្ងៃនេះ ហើយអាកប្បកិរិយាទាំងនោះ មិនមែនជាចេតនារបស់ខ្ញុំ ដើម្បីធ្វើឲ្យអ្នកគាំទ្រ Real អាក់អន់ចិត្តនោះទេ។ វាជាសុបិនរបស់ខ្ញុំក្នុងការលេងឲ្យក្លឹប Real Madrid ហើយខ្ញុំមកកាន់ទីនេះ គឺដើម្បីឈ្នះ។ រដូវកាលមួយនេះមិនទាន់បានបញ្ចប់នោះទេ ពួកយើងត្រូវធ្វើការប្រយុទ្ធដើម្បីពានរង្វាន់ La Liga Hala Madrid»។ ក្លឹបបាល់ទាត់ Real Madrid កំពុងតែស្ថិតនៅលំដាប់លេខពីរក្នុងតារាងចំណាត់ថ្នាក់ La Liga ដែលមាន៧៤ពិន្ទុ តាមពីក្រោយដោយក្រុម Barcelona ដែលមាន៧៤ពិន្ទុដូចគ្នា។ចំណែកក្លឹប Atletico Madrid ឈរលេខមួយមាន ៧៦ពិន្ទុកំពូលតារាង។	ដោយ៖ជា យូគៀង
សម្ដេចថ្លែងដូចនេះនៅក្នុងឱកាសសម្ដេចជួបសំណេះសំណាលជាមួយកម្មនៅតំបន់សេដ្ឋកិច្ចពិសេសភ្នំពេញ នៅថ្ងៃទី២៣ខែសីហា។ គំនិតផ្ដួចផ្ដើមដែលសម្ដេចលើកឡើងនេះ នឹងត្រូវលើកយកមកពិភាក្សា នៅក្នុងកិច្ចប្រជុំកម្រិតរដ្ឋាភិបាលរវាងប្រទេសទាំងពីរកម្ពុជា និងថៃ នៅក្នុងខែកញ្ញាខាងមុខនេះ។ សូមស្ដាប់ប្រសាសន៍ សម្ដេច ហ៊ុន សែន ដូចតទៅនេះ៖	ភ្នំពេញ៖ សម្ដេចនាយករដ្ឋមន្ត្រី ហ៊ុន សែន បានអះអាងថា រដ្ឋាភិបាលនឹងខិតខំបង្កើតតំបន់ឧស្សាហកម្មនៅតាមបណ្ដោយព្រំដែនកម្ពុជា-ថៃ ដើម្បីទាក់ទាញការវិនិយោគសង់រោងចក្រក្នុងតំបន់នេះ និងជំនួសការចេញទៅធ្វើការរបស់កម្មករចូលក្នុងទឹកដីថៃ។ សម្ដេចបញ្ជាក់ថា ការបង្កើតតំបន់ឧស្សាហកម្មនេះក៏ដើម្បីទាក់ទាញការវិនិយោគពីប្រទេសថៃចូលមកក្នុងព្រំដែនកម្ពុជាផងដែរ។
ក្នុងការប្រកួតដែលប្រេស៊ីលឈ្នះកូរ៉េខាងត្បូងនោះ អំឡុងរយៈពេល ១០នាទីចុងក្រោយ អ្នកចាំទីដៃទី៣ Weverton បានផ្លាស់ប្តូរចូលជំនួសអ្នកចាំទី Alisson សម្រាប់ការប្រកួតរបស់ប្រេស៊ីល។ វត្តមានរបស់ Weverton បានជួយប្រេស៊ីលក្លាយជាក្រុមដំបូងក្នុងប្រវត្តិសាស្ត្រ FIFA ដែលបានប្រើប្រាស់កីឡាករដល់ទៅ ២៦រូបផ្សេងគ្នាក្នុងការប្រកួត World Cup។ World Cup កាតាក៏ជាការប្រកួតលើកដំបូងប្រចាំប្រវត្តិសាស្ត្រដែលបានបន្ថែមចំនួនកីឡាករចាប់ពី ២៣នាក់ ឡើងដល់ ២៦នាក់ក្នុងការប្រកួត។ អំឡុងការប្រកួតទល់កាមេរូនក្នុងវគ្គចែកពូល ប្រេស៊ីលដែលដឹកនាំដោយលោក Tite បានផ្តល់ឱកាសនិងផ្លាស់ប្តូរកីឡាករទាំងអស់ឱ្យចូលលេង។ កំណត់ត្រាដែលក្រុមបានប្រើប្រាស់កីឡាករទាំងអស់អំឡុងការប្រកួតព្រឹត្តិការណ៍ World Cup នៅឆ្នាំ ២០១៤ ដែល World Cup កំណត់ឱ្យប្រើប្រាស់កីឡាករត្រឹម ២៣រូប ហូឡង់បានប្រើកីឡាករទាំង ២៣រូបប្រកួត។ សូមជម្រាបថាក្រោយយកឈ្នះលើកូរ៉េខាងត្បូង ប្រេស៊ីលនឹងត្រូវធ្វើដំណើរឡើងទៅកាន់វគ្គ ៨ក្រុមចុងក្រោយដោយត្រូវជួបក្រូអាស៊ី ដែលបានទម្លាក់ជប៉ុនឡើងមកវគ្គ ៨ក្រុមនៃ World Cup 2022។ ជម្រើសទាំង២៦នាក់របស់ប្រេស៊ីលរួមមាន៖ អ្នកចាំទី៖ Alisson (Liverpool), Ederson (Manchester City), Weverton (Palmeiras) ខ្សែការពារ៖ Dani Alves (UNAM), Marquinhos (Paris Saint-Germain), Thiago Silva (Chelsea), Eder Milito (Real Madrid), Danilo (Juventus), Alex Sandro (Juventus), Alex Telles (Sevilla), Bremer (Juventus) ខ្សែបម្រើ៖ Casemiro (Manchester United), Fred (Manchester United), Fabinho (Liverpool), Bruno Guimares (Newcastle), Lucas Paquet (West Ham), Everton Ribeiro (Flamengo) ខ្សែប្រយុទ្ធ៖ Neymar (Paris Saint-Germain), Vinicius Jr. (Real Madrid), Richarlison (Tottenham), Raphinha (Barcelona), Antony (Manchester United), Gabriel Jesus (Arsenal), Gabriel Martinelli (Arsenal), Pedro (Flamengo), Rodrygo (Real Madrid)៕	ប្រេស៊ីលបានបង្កើតកំណត់ត្រាថ្មីមួយបន្ថែមទៀត ក្នុងការប្រកួតព្រឹត្តិការណ៍ FIFA World Cup នៅកាតា ក្រោយឆ្លងទៅវគ្គ៨ក្រុមចុងក្រោយ។ ក្នុងការប្រកួតដែលយកឈ្នះកូរ៉េខាងត្បូង ៤-១ នៅវគ្គ១៦ក្រុមចុងក្រោយ ក្រុមសាំបា បានដាក់ឱ្យកីឡាករទី២៦លេង ដោយមិនទាន់មានក្រុមណាធ្លាប់ធ្វើឡើយនៅព្រឹត្តិការណ៍បាល់ទាត់ពិភពលោក។
អត្ថបទទាក់ទង អាមេរិក ចាប់ផ្ដើមយុទ្ធនាការវ៉ាក់សាំងកូវីដ-១៩ ខណៈអ្នកស្លាប់មាន៣០ម៉ឺននាក់ហើយ គិលានុបដ្ឋាយិកា Sandra Lindsay ដែលធ្លាប់មើលថែ និងព្យាបាលអ្នកជំងឺកូវីដ-១៩ ជាច្រើន ត្រូវបានចាក់វ៉ាក់សាំងបង្ការកូវីដ-១៩ នៅមណ្ឌលសុខភាព Long Island Jewish ក្នុងទីក្រុងញូវយ៉ក។ ការចាក់វ៉ាក់សាំងនេះ ត្រូវផ្សាយផ្ទាល់លើបណ្ដាញសង្គម ហើយក៏ទទួលបានការទះដៃសាទរផងដែរ ក្នុងនោះក៏មានវត្តមានអភិបាលរដ្ឋញូវយ៉ក លោក Andrew Cuomo ។ «ខ្ញុំអត់មានអារម្មណ៍ប្លែកអ្វីឡើយ ក្រោយចាក់វ៉ាក់សាំងនេះ»។ គិលានុបដ្ឋាយិកា Lindsay បញ្ជាក់បែបនេះ មុននឹងបន្ថែមថា នាងពោរពេញដោយក្តីសង្ឃឹមថ្ងៃនេះ ហើយមានអារម្មណ៍ថា ការជាសះស្បើយ កំពុងមកដល់។ តាមការចុះផ្សាយរបស់ទីភ្នាក់ងារព័ត៌មាន Reuters គិលានុបដ្ឋាយិកា Lindsay ក៏សង្ឃឹមថា ការចាក់វ៉ាក់សាំងនេះ ជាចំណុចចាប់ផ្ដើមនៃអវសានរបស់ពេលវេលាដ៏ឈឺចាប់ក្រៃលែងក្នុងប្រវិត្តសាស្ត្រអាមេរិក។ «ខ្ញុំចង់បណ្ដុះទំនុកចិត្តសាធារណៈថា វ៉ាក់សាំងនេះមានសុវត្ថិភាព»។ អ្នកគ្រូពេទ្យបញ្ជាក់បន្ថែមបែបនេះ។ លោកអភិបាល Cuomo បានបង្ហោះរូបភាពអ្នកគ្រូពេទ្យ Lindsay នៅពេលវេជ្ជបណ្ឌិតម្នាក់ចាក់វ៉ាក់សាំងឲ្យនាង។ លោកបានសរសេរថា នាងជាពលរដ្ឋអាមេរិកទីមួយដែលចាក់វ៉ាក់សាំង ហើយហៅ Lindsay ជាវីរនារីម្នាក់។ ប៉ុន្មាននាទីក្រោយ Lindsay ចាក់វ៉ាក់សាំងរួច ប្រធានាធិបតី ដូណាល់ ត្រាំ បានសរសេរលើ Twitter ដូច្នេះថា៖«វ៉ាក់សាំងដំបូងត្រូវបានចាក់។ អបអរសាទរ សហរដ្ឋអាមេរិក។ អបអរសាទរពិភពលោក»។ វ៉ាក់សាំង ដែលអភិវឌ្ឍដោយក្រុមហ៊ុន Pfizer សហការជាមួយក្រុមហ៊ុនអាល្លឺម៉ង់ BioNTech ត្រូវបានអនុម័តឲ្យប្រើប្រាស់បន្ទាន់កាលពីថ្ងៃសុក្រសប្ដាហ៍មុន ក្រោយលទ្ធផលពិសោធន៍បង្ហាញថា មានប្រសិទ្ធភាព ៩៥ភាគរយក្នុងការបង្ការការឆ្លងជំងឺកូវីដ-១៩។ វ៉ាក់សាំងជិត៣លានដូសដំបូង កាលពីថ្ងៃ១៣ ខែធ្នូ ត្រូវបានចាប់ផ្ដើមដឹកជញ្ជូនទៅចែកចាយនៅតាមបណ្ដាសុខភាពទូទាំងសហរដ្ឋអាមេរិក ។ ការដឹកជញ្ជូនវ៉ាក់សាំង Pfizer ជើងដំបូងនេះ នឹងត្រូវបែងចែកតាមដំណាក់កាល ពោលគឺដឹកទៅដល់មណ្ឌលចែកចាយ១៤៥ទីតាំងនៅថ្ងៃទី ១៤ ខែធ្នូ, មណ្ឌលចែកចាយ៤២៥ទីតាំងផ្សេងទៀតនៅថ្ងៃទីបន្ទាប់ និងសេសសល់៦៦ទីតាំងនាថ្ងៃទី១៦ខែធ្នូ។ សូមបញ្ជាក់ថា មណ្ឌលសុខភាព Long Island Jewish ជាមន្ទីរពេទ្យមួយក្នុងចំណោមមន្ទីរពេទ្យជាច្រើនដទៃទៀតទូទាំងអាមេរិក ដែលត្រូវបានជ្រើសរើសធ្វើជាទីតាំងចាក់វ៉ាក់សាំងបង្ការកូវីដ-១៩ ដំបូងគេ។ ហើយពលរដ្ឋអាមេរិក១០០លាននាក់ ឬ៣០ភាគរយនៃប្រជាជនសរុប រំពឹងចាក់វ៉ាក់សាំងបង្ការកូវីដ-១៩រួចរាល់ត្រឹមចុងខែមីនា ឆ្នាំ២០២១ខាងមុខ៕	គិលានុបដ្ឋាយិកាប្រចាំបន្ទប់សង្គ្រោះបន្ទាន់ (ICU) ម្នាក់ ក្នុងទីក្រុង ញូវយ៉ក ក្លាយជាមនុស្សទីមួយក្នុងសហរដដ្ឋអាមេរិក ដែលចាក់វ៉ាក់សាំងបង្ការជំងឺកូវីដ-១៩របស់ក្រុមហ៊ុន Pfizer-BioNTech នៅថ្ងៃទី ១៤ ខែធ្នូ។ អ្នកគ្រូពេទ្យ បានចាត់ទុកការចាប់ផ្ដើមយុទ្ធនាការចាក់វ៉ាក់សាំងនៅទូទាំងប្រទេសនេះជាសញ្ញាមួយថា ការជាសះស្បើយ កំពុងមកដល់ ខណៈអ្នកស្លាប់ដោយសារកូវីដ-១៩នៅអាមេរិក ឡើងដល់៣០ម៉ឺននាក់។
តាមការប្រកាសរបស់ Premier League ការប្រកួតនឹងសម្រាកពីថ្ងៃទី១២ ខែវិច្ឆិកា រហូតដល់ថ្ងៃទី២៦ ខែធ្នូ ឆ្នាំ២០២២ ។ រដូវកាលថ្មី២០២២-២០២៣នៃ Premier League នឹងចាប់ផ្តើមពីថ្ងៃទី៦ ខែសីហា ឆ្នាំ ២០២២ ហើយបន្តប្រកួតដល់សប្ដាហ៍ទី១៦ ទើបសម្រាក មុនការប្រកួតពានរង្វាន់បាល់ទាត់ពិភពលោកWorld Cup ក្នុងខែវិច្ឆិកា ឆ្នាំ២០២២។ Premier league នឹងត្រូវចាប់ផ្ផ្តើមប្រកួតឡើងវិញនាថ្ងៃទី២៦ ខែធ្នូក្រោយចប់ World Cup ។ ប្រកួតចុងក្រោយសប្តាហ៍ទី៣៨ នឹងធ្វើនៅថ្ងៃទី២៨ ខែឧសភា ឆ្នាំ២០២៣។ សូមជម្រាបថាព្រឹត្តិការណ៍ World Cup 2022 នៅប្រទេសកាតានឹងធ្វើឡើងនៅថ្ងៃទី២១ ខែវិច្ឆិកា រហូតដល់ថ្ងៃទី១៦ខែធ្នូ៕	ក្របខណ្ឌ Premier League របស់អង់គ្លេសនឹងត្រូវផ្អាកការប្រកួតរបស់ខ្លួនសម្រាប់លីគឆ្នាំក្រោយចាប់ពីសប្តាហ៍ទី១៧ ដើម្បីសម្រួលដល់ការប្រកួត World Cup 2022 នៅកាតា។ នេះបើតាមការផ្សាយរបស់លីគកំពូលមួយនេះនាថ្ងៃទី១១ ខែវិច្ឆិកាឆ្នាំ ២០២១។
វាជាជំនួបដ៏សំខាន់មួយ សម្រាប់ក្រុម U22 កម្ពុជា ដ្បិតពួកគេត្រូវការឈ្នះម៉ាឡេស៊ីដាច់ខាត បើពុំនោះទេក្រុមក្រោមការដឹកនាំរបស់លោក Felix Dalmas នឹងអស់ឱកាសឡើងទៅវគ្គបន្ត សម្រាប់ព្រឹត្តិការណ៍កីឡាស៊ីហ្គេមនៅហ្វីលីពីនឆ្នាំនេះ។ កម្ពុជាអាចឡើងទៅវគ្គបន្តបានលុះត្រាអាចយកឈ្នះម៉ាឡេស៊ី ហើយហ្វីលីពីនចាញ់ ឬស្មើទីម័រខាងកើត ឬឈ្នះមិនសើលពី៤គ្រាប់។ បច្ចុប្បន្នកម្ពុជាស្ថិតនៅលេខរៀងទី២មាន៤ពិន្ទុជាមួយគ្រាប់ចំណេញ៤គ្រាប់ ខណៈម៉ាឡេស៊ីស្ថិតនៅលេខរៀងទី៣មាន៤ពិន្ទុដូចគ្នាតែមានគ្រាប់បាល់ចំណេញតែ៣គ្រាប់។ ឯហ្វីលីពីនស្ថិតនៅលេខរៀងទី៤មាន៤ពិន្ទុ តែគ្មានគ្រាប់បាល់ចំណេញ។ សម្រាប់ការប្រកួតរវាង U22 កម្ពុជាជាមួយម៉ាឡេស៊ី ដែលធ្វើឡើងនៅម៉ោង៣រសៀល បើក្រុមណាឈ្នះក្រុមនោះនឹងឡើងទៅវគ្គបន្តជាមួយមីយ៉ាន់ម៉ាតំណាងឲ្យពូល A។ ដូច្នេះការប្រកួតរៀបចំនៅកីឡដ្ឋាន Rizal Memorial Stadium នេះ នឹងក្លាយជាជំនួបដ៏ទាក់ទាញនិងតានតឹងបំផុត ដ្បិតពួកគេសុទ្ធតែត្រូវការឈ្នះដូចគ្នា។ ប៉ុន្តែក្នុងករណី U22 កម្ពុជាស្មើជាមួយម៉ាឡេស៊ី ហើយហ្វីលីពីនឈ្នះទីម័រខាងកើត នោះក្រុមម្ចាស់ផ្ទះនឹងទទួលបានកៅអីឡើងទៅវគ្គពាក់កណ្តាលផ្តាច់ព្រ័ត្រ។ តែវាមានភាគរយតិចតួចបំផុត។ បើគិតតាំងពីឆ្នាំ១៩៩៥ ក្រុមទាំងពីរធ្លាប់ជួបគ្នាចំនួន៦លើកក្នុងព្រឹត្តិការណ៍កីឡាស៊ីហ្គេមនេះ។ តែអ្វីដែលគួរឲ្យកត់សម្គាល់កម្ពុជាមិនដែលយកឈ្នះម៉ាឡេស៊ីនោះទេ។ ជាក់ស្តែងនៅស៊ីហ្គេមឆ្នាំ១៩៩៥ ដែលថៃធ្វើម្ចាស់ផ្ទះកម្ពុជាចាញ់ម៉ាឡេស៊ីក្នុងលទ្ធផល ៩-០ ហើយបានបន្តចាញ់ ៧-២ នៅស៊ីហ្គេមឆ្នាំ១៩៩៩, ចាញ់ ៨-១ ស៊ីហ្គេមឆ្នាំ២០០៣, ចាញ់ ៥-០ ស៊ីហ្គេមឆ្នាំ២០០៥, ចាញ់ ៤-០ ស៊ីហ្គេមឆ្នាំ២០០៩ និងចាញ់ ៤-១ នៅស៊ីហ្គេមឆ្នាំ២០១១៕	ក្រុមកីឡាបាល់ទាត់ជម្រើសជាតិអាយុក្រោម២២ឆ្នាំ(U22)កម្ពុជា ត្រូវការឈ្នះម៉ាឡេស៊ីដាច់ខាត នាជំនួបចុងក្រោយពូល A ក្នុងព្រឹត្តិការណ៍កីឡាស៊ីហ្គេមនៅហ្វីលីពីនថ្ងៃនេះ ដើម្បីប្រជែងដណ្តើមកៅអីទៅវគ្គពាក់កណ្តាលផ្តាច់ព្រ័ត្រ។ ការប្រកួតធ្វើឡើងនៅកីឡដ្ឋាន Rizal Memorial Stadium វេលាម៉ោង៣រសៀល(ម៉ោងនៅកម្ពុជា)ថ្ងៃទី៤ ខែធ្នូ ឆ្នាំ២០១៩ នេះ ខណៈម្ចាស់ផ្ទះហ្វីលីពីនត្រូវប្រជែងជាមួយទីម័រខាងកើតនៅកីឡដ្ឋាន Binan Football Stadium ម៉ោងដំណាលគ្នានេះដែរ។
ភ្នំពេញ៖ ចាប់ពីថ្ងៃទី១៦-២២ ខែមិថុនានេះ កម្ពុជា នឹងទទួលរងឥទ្ធិពលនៃខ្យល់មូសុងនិរតី ក្នុងកម្រិតមធ្យម ទៅបង្គួរគួបផ្សំនឹងប្រព័ន្ធសម្ពាធទាប និងខ្យល់កន្ត្រាក់ ( Thunderstorm)។ ស្ថានភាពអាកាសធាតុបែបនេះ អាចធ្វើឱ្យមានបាតុភូតផ្គរ រន្ទះ ខ្យល់ខ្លាំង ខ្យល់កន្ត្រាក់ និងរលកសមុទ្រមធ្យម ។ ការព្យាករណ៍របស់ក្រសួងធនធានទឹក នៅព្រឹកថ្ងៃទី១៥ មិថុនា បញ្ជាក់ថា តាមបណ្ដាខេត្តមួយចំនួន នៅតំបន់វាលទំនាប់កណ្ដាល នឹងអាចមានភ្លៀងធ្លាក់ក្នុងកម្រិតមធ្យមទៅបង្គួរ ចាប់ពីថ្ងៃទី១៦-២២ មិថុនាតទៅ។ ស្ថានភាពបែបនេះ មានលាយឡំដោយបាតុភូតផ្គរ រន្ទះ ខ្យល់កន្ត្រាក់ ( Thunderstorm)ផងដែរ។ ចំណែកឯ បណ្ដាខេត្តនៅតំបន់វាលទំនាបកណ្ដាល អាចនឹងមានភ្លៀងធ្លាក់ ក្នុងកម្រិតមធ្យមទៅបង្គួរ។ ក្រសួងធនធានទឹក បន្តថា តំបន់ជាប់មាត់សមុទ្រវិញ អាចនឹងមានភ្លៀងធ្លាក់ក្នុងកម្រិតកម្រិតមធ្យមទៅបង្គួរដូចគ្នា។ ក្រសួងធនធានទឹក និងឧតុនិយម បានអំពាវនាវឱ្យពលរដ្ឋ ប្រុងប្រយ័ត្ន និងបាតុភូតធម្មជាតិទាំងនេះ ដើម្បីរក្សាសុវត្តិភាព៕	ដោយ៖ប៉ូ សុភា
រហូតមកទល់ខែកក្កដា នៅពេលដែលលោកស្រី បានចាកចេញពីសេតវិមាន លោកស្រី Fiona Hill ជានាយកជាន់ខ្ពស់ទទួលបន្ទុកកិច្ចការអឺរ៉ុប និងប្រទេសរុស្ស៊ីនៅក្រុមប្រឹក្សាសន្តិសុខជាតិរបស់ប្រធានាធិបតីត្រាំ ដែលបានដឹងពីព័ត៌មាននៃគោលនយោបាយការបរទេសរបស់សហរដ្ឋអាមេរិក។ លោក Lee Wolosky មេធាវីរបស់លោកស្រី បាននិយាយថា លោកស្រីបានត្រូវកោះហៅដោយគណៈកម្មាធិការស៊ើបការណ៍សម្ងាត់របស់សភាតំណាងរាស្ត្រហើយមានគម្រោងឆ្លើយសំណួររបស់សមាជិកសភា។ កាលពីសប្តាហ៍មុន លោកស្រី Marie Yovanovitch ជាអ្នកការទូតរបស់ក្រសួងការបរទេសសហរដ្ឋអាមេរិក បានប្រាប់សមាជិកសភាថា លោកប្រធានាធិបតីត្រាំ បានបណ្តេញលោកស្រីចេញពីតំណែងដោយផ្អែកលើការអះអាងគ្មានហេតុផលនិងមិនពិត បន្ទាប់ពីលោក Rudy Giuliani អតីតអភិបាលក្រុងញូវយ៉ក និងជាមេធាវីផ្ទាល់ខ្លួនរបស់ប្រធានាធិបតីត្រាំ បានរិះគន់ការបំពេញការងាររបស់លោកស្រីនៅក្នុងរដ្ឋធានីគាវនៃប្រទេសអ៊ុយក្រែន។ លោក Giuliani បានស្វះស្វែងធ្វើឲ្យអ៊ុយក្រែនស៊ើបអង្កេតលោក Joe Biden អតីតអនុប្រធានាធិបតីសហរដ្ឋអាមេរិកនិងជាគូប្រជែងខាងនយោបាយរបស់ប្រធានាធិបតីត្រាំ ហើយនិងតួនាទីដែលលោកBidenមានកាលពីប៉ុន្មានឆ្នាំមុននៅក្នុងការបណ្តេញរដ្ឋអាជ្ញាអ៊ុយក្រែនហើយនិងការជាប់ទាក់ទិនណាមួយដែលអាចមានទៅនឹងលោក Hunter Biden ដែលជាកូនប្រុសរបស់លោក Biden នៅក្នុងក្រុមប្រឹក្សាភិបាលក្រុមហ៊ុនប្រេង Burisma របស់អ៊ុយក្រែន។ ទាំងលោក Biden និងកូនប្រុសរបស់លោក បានបដិសេធថា ពួកអស់លោក មិនបានធ្វើអ្វីខុសទេ ហើយកូនប្រុសរបស់លោក Biden បានចាកចេញពីសមាជិកក្រុមប្រឹក្សាភិបាលអស់ជាច្រើនខែមកហើយ៕ សូមចុចទៅប្រភពដើម VOA ត្រង់នេះ	អតីតអ្នកជំនួយការកំពូលខាងគោលនយោបាយការបរទេសស្តីពីរុស្ស៊ី និងអឺរ៉ុបរបស់ប្រធានាធិបតីសហរដ្ឋអាមេរិកលោកដូណាល់ ត្រាំ បានផ្តល់សង្ខីកម្មសម្ងាត់នៅក្នុងការស៊ើបអង្កេតប្តឹងទម្លាក់ប្រធានាធិបតីចេញពីតំណែងកាលពីថ្ងៃចន្ទ ដែលអាចជួយពន្យល់ពីគោលបំណងរបស់ប្រធានាធិបតីត្រាំដែលបានបណ្តេញលោកស្រី Marie Yovanovitch ចេញពីតំណែងជាឯកអគ្គរដ្ឋទូតសហរដ្ឋអាមេរិកប្រចាំនៅប្រទេសអ៊ុយក្រែនកាលពីខែឧសភា។
ក្នុងសន្និសីទសារព័ត៌មាននៅទីស្ដីការគណៈរដ្ឋមន្រី្តស្ដីពីវឌ្ឍភាព និងទិសដៅការងាររបស់រដ្ឋបាលខេត្តកែប លោក កែន សត្ថា អភិបាលខេត្តកែប ថ្លែងថា៖«ឥឡូវនេះ យើង កំពុងធ្វើផែកែប តាមថវិការបស់រាជរដ្ឋាភិបាល តាមរយៈក្រសួងសាធារណការ យើងធ្វើផែស្ដង់ដាមួយ ដែលអាចឲ្យនាវាដឹកភ្ញៀវទេសចរ នាវាទំនើបៗ ផ្ទុកភ្ញៀវទេសចរបាន១០០ទៅ២០០នាក់ អាចឆ្លងទៅតាមបណ្ដាលប្រទេស ព្រោះយើងមានផែនការមួយទៀត គឺទេសចរណ៍សមុទ្រ គឺអាចថ្ងៃខាងមុខនេះ ជាមួយវៀតណាម កម្ពុជា និងជាមួយថៃ គឺហៅថាទេចរណ៍តាមផ្លូវទឹក»។ លោក កែន សត្ថា បន្ថែមថា គម្រោងនេះ គឺបានពិភាក្សាគ្នាហើយ និងដំណើរការសាងសង់បាន៣០ភាគរយ។ តំបន់ទេសចរណ៍តាមផ្លូវទឹកនេះ គឺគ្រោងភ្ជាប់ពីប្រទេសថៃ មកព្រំដែនកម្ពុជាតាមខេត្តព្រះសីហនុ និងខេត្តកែប បន្តទៅប្រទេសវៀតណាម។ លោក ម៉ម់ តូច ប្រធានមន្ទីរសាធារណការ និងដឹកជញ្ជូនខេត្តកែប ដែលចូលរួមក្នុងសន្និសីទព័ត៌មាននោះ លើកឡើងថា ក្រសួងសាធារណការ បានជួសជុលនិងកសាងកំពង់ផែនេះឡើងវិញ ដែលមានទំហំ៣៤០០ម៉ែត្រការ៉េ ហើយនឹងត្រូវបញ្ចប់នៅក្នុងខែធ្នូ ឆ្នាំ២០២០។ លោក អះអាងថា ការសាងសង់ផែទេសចរណ៍នេះ គឺប្រើគម្រោងថវិកាជាង១លានដុល្លារ៕	ភ្នំពេញ៖ ខេត្តកែប កំពុងរៀបចំសាងសង់កំពង់ផែទេសចរណ៍កោះទន្សាយ ដែលអាចឲ្យនាវាពីក្រៅប្រទេសចូលចតនិងភ្ជាប់ទេសចរណ៍ផ្លូវទឹកពីរវាងកម្ពុជា ថៃ និង វៀតណាម។
តំណែងនាយករដ្ឋមន្ត្រីគុយបាត្រូវបានលុបចោលជាង៤០ឆ្នាំមកហើយនោះ ត្រូវបានបង្កើតឡើងវិញក្នុងកំណែទម្រង់នយោបាយដ៏ធំមួយសំដៅផ្លាស់ប្ដូររបៀបរបបដឹកនាំប្រទេស។ រដ្ឋមន្ត្រីទេសចរណ៍ ម៉ានុយអែល ម៉ូរ៉េរ៉ូ វ័យ៥៦ឆ្នាំ ត្រូវបានជ្រើសរើសឲ្យអង្គុយកៅអីនាយករដ្ឋមន្ត្រីមុនគេ។ ប្រធានាធិបតីគុយបា មីហ្គែល ឌីយ៉ាស កានែល បានស្នើបេក្ខភាពលោក ម៉ូរ៉េរ៉ូ បន្ទាប់ទទួលបានការយល់ព្រមពីការិយាល័យនយោបាយបក្សកុម្មុយនីស្តគុយបា។ រដ្ឋសភាគុយបាក្នុងកិច្ចប្រជុំថ្ងៃទី២១ ខែធ្នូ ដែលមានសមាជិកសុទ្ធសឹងមកពីបក្សកុម្មុយនីស្តគុយបា ក៏បោះឆ្នោតយល់ព្រមដោយគ្មានមតិជំទាស់ឡើយ។ លោក ម៉ូរ៉េរ៉ូ ជារដ្ឋមន្ត្រីទេសចរណ៍តាំងពីឆ្នាំ២០០៤ ដែលរយៈពេលចុងក្រោយនៃការដឹកនាំរបស់លោក ហ្វីដែល កាស្ត្រូ ហើយបន្តកាន់តំណែងដល់រដ្ឋាភិបាលលោក រ៉ាអ៊ូល កាស្ត្រូ និងចុងក្រោយក្នុងរដ្ឋាភិបាលលោក ឌីយ៉ាស កានែល ។ លោក ឌីយ៉ាស កានែល បានសរសើរលោក ម៉ូរ៉េរ៉ូ ថា ក្នុងមួយអាជីពនេះ លោកត្រូវបានចាត់ទុកជាមនុស្សស្មោះត្រង់ មានសមត្ថភាពបំពេញការងារ ហើយមានភក្តីភាពចំពោះបក្ស និងបដិវត្តន៍។ នេះបើតាមការផ្សាយរបស់ទីភ្នាក់ងារព័ត៌មាន AFP ។ អតីតប្រធានាធិបតី ហ្វីដែល កាស្ត្រូ ជាបុគ្គលចុងក្រោយកាន់តំណែងនាយករដ្ឋមន្ត្រីនេះពីឆ្នាំ១៩៥៦ ដល់ឆ្នាំ១៩៧៦ ។ ប៉ុន្តែលោក កាស្ត្រូ បានលុបចោលតំណែងនេះវិញ បន្ទាប់ពីក្លាយជាប្រធានាធិបតីក្នុងការធ្វើកំណែទម្រង់រដ្ឋធម្មនុញ្ញ។ ការបង្កើតឲ្យមានតំណែងនាយករដ្ឋមន្ត្រីនៅពេលនេះវិញ គឺជាផ្នែកមួយនៃកំណែទម្រង់វិមជ្ឈការបស់បក្សកុម្មុយនីស្តគុយបា សំដៅរក្សាឥទ្ធិពលបក្សក្នុងប្រទេស។ បច្ចុប្បន្ន លោក រ៉ាអ៊ូល ប្អូនប្រុសបង្កើតលោក ហ្វីដែល ជាលេខាបក្សដ៏មានអំណាចដដែល។ ក្រោមច្បាប់រដ្ឋធម្មនុញ្ញគុយបា នាយករដ្ឋមន្ត្រី មានអំណាចតែងតាំង និងបណ្ដេញចេញបុគ្គលិករដ្ឋ និងគ្រប់គ្រងលើបណ្ដាអភិបាលខេត្តទាំងអស់ក្នុងប្រទេស។ តំណែងអភិបាលខេត្តនេះ ទើបត្រូវបានបង្កើតឡើងវិញដំណាលគ្នានឹងតំណែងនាយករដ្ឋមន្ត្រីនេះ៕	ជាលើកដំបូងក្នុងរយៈពេលជាង៤០ឆ្នាំ រដ្ឋកុម្មុយនីស្តគុយបា មាននាយករដ្ឋមន្ត្រីម្ដងទៀត។ រដ្ឋមន្ត្រីទេសចរណ៍៍គុយបា ម៉ានុយអែល ម៉ូរ៉េរ៉ូ (Manuel Marrero) បានចូលកាន់តំណែងជានាយករដ្ឋមន្ត្រីនៅថ្ងៃ២១ ខែធ្នូ ក្នុងផែ្នកមួយនៃកំណែទម្រង់រដ្ឋរបស់ប្រធានាធិបតី មីហ្គែល ឌីយ៉ាស កានែល (Miguel Diaz-Canel) ដែលរក្សាបក្សកុម្មុយនីស្តគុយបាជាកម្លាំងនយោបាយស្នូលដដែល។ មេដឹកនាំបដិវត្តន៍ ហ្វីដែល កាស្ត្រូ ជាឥស្សរជនកាន់តំណែងចុងក្រោយគេ។
លោក ស៊ើយ កែវ ក៏មានឋានន្តរសក្តិជានាយឧត្តមសេនីយ៍ផងដែរ។ សពរបស់លោក តម្កល់ធ្វើបុណ្យ នៅក្នុងភូមិអន្លង់ សង្កាត់បឹងកន្សែង ក្រុងបាលុង ខេត្តរតនគិរី។ កាលពីថ្ងៃទី២៤ ខែកក្កដា ឆ្នាំ២០១៩ លោក ឡាយ អ៊ីពិសិទ្ធ សមាជិកព្រឹទ្ធសភា បានទទួលមរណភាព ក្នុងវ័យ៧៤ឆ្នាំ ហើយអ្នកស្រី ស៊ឹង ស៊ីយុត ដែលជាសមាជិកព្រឹទ្ធសភាដែរនោះ បានទទួលមរណភាព ក្នុងវ័យ៧១ឆ្នាំ នៅថ្ងៃទី២៧ ខែកក្កដា ឆ្នាំ២០១៩៕	លោក ស៊ើយ កែវ សមាជិកព្រឹទ្ធសភា បានទទួលមរណភាពក្នុងវ័យ៨៤ឆ្នាំ ដោយរោគាពាធ នៅយប់ម៉ោង៨និង៤៥នាទី ថ្ងៃទី១៦ ខែសីហ ឆ្នាំ២០១៩។ នេះបើតាមសេចក្តីជូនដំណឹងរបស់ព្រឹទ្ធសភា។
យុវជន និងកុមារកំព្រារាប់រយនាក់ ដែលកំពុងសិក្សានៅអង្គការ«ដើម្បីភាពញញឹមនៃកុមារកម្ពុជា» ទទួលបានការចែករំលែកបទពិសោធបាល់ទាត់ និងក្តីស្រលាញ់ពីក្រុមកីឡាករបាល់ទាត់ជម្រើសជាតិអាយុក្រោម២២ឆ្នាំកម្ពុជា ក្នុងថ្ងៃ«ទិវានៃក្តីស្រឡាញ់»។ ការចែករំលែកនេះ គឺដើម្បីផ្សព្វផ្សាយ និងបញ្ជ្រាបការយល់ដឹងពីថ្ងៃ១៤កុម្ភៈ កុំឲ្យយុវជនមួយចំនួនតូចនៅយល់ច្រឡំ។ លោក ឈូក ពិសិដ្ឋ អ្នកចាត់ការទូទៅក្រុមជម្រើសជាតិ U22 កម្ពុជាបានបញ្ជាក់ថា កម្មវិធីនេះរៀបចំឡើង ដើម្បីចែករំលែកបទពិសោធលេងបាល់ទាត់ថ្មីដល់យុវជន ដើម្បីឲ្យពួកគេយកទៅអភិវឌ្ឍន៍សមត្ថភាពឲ្យកាន់តែប្រសើរ ពិសេសបញ្ជ្រាបការយល់ដឹងពីអត្ថន័យថ្ងៃ«ទិវានៃស្រលាញ់»ដល់ពួកគេកុំឲ្យយល់ច្រឡំ និងប្រព្រឹត្តអំពើមិនគប្បីនានា។ ព្រោះនៅមានយុវជនមួយចំនួនតូចនៅតែយល់ច្រឡំថា ថ្ងៃ១៤កុម្ភៈ ជាថ្ងៃបុណ្យសង្សារ ដែលពួកគេត្រូវលះបង់អ្វីៗគ្រប់យ៉ាងដើម្បីសង្សារពួកគេ។ មួយវិញទៀត ការចែករំលែកនេះ វាជាផែនការអភិវឌ្ឍន៍កីឡាបាល់ទាត់របស់សហព័ន្ធកីឡាបាល់ទាត់កម្ពុជា ដោយចង់ផ្សារភ្ជាប់ក្រុមកីឡាករជម្រើសជាតិអាយុក្រោម២២ឆ្នាំកម្ពុជាទៅនឹងសកម្មភាពសង្គម។ បន្ថែមលើសកម្មភាពលើកដំបូងនេះ សហព័ន្ធមានគម្រោងរៀបចំសកម្មភាពសង្គមតាមបណ្តាខេត្តនានាជាច្រើនទៀត ពាក់ព័ន្ធនឹងចាស់ជរា កុមារកំព្រា និងក្មេងគ្មានទីពឹងជាដើម។ ការចែករំលែក ដែលរៀបចំនៅព្រឹកថ្ងៃទី១៤ ខែកុម្ភៈ ឆ្នាំ២០១៩នេះ ចែកចេញជា៣ក្រុម ដោយក្រុមទី១ចែករំលែកពីបទពិសោធលេងបាល់ទាត់ដល់យុវជន ខណៈក្រុមទី២ចែករំលែកពីអាជីពលេងបាល់ទាត់ផ្ទាល់ខ្លួនរបស់កីឡាករដល់យុវជន តាមរយៈសំនួរចម្លើយ និងក្រុមទី៣ចែករំលែកពីការលេងបាល់ទាត់ និងក្តីស្រលាញ់ដល់ក្មេងៗអាយុចន្លោះពី៥ទៅ៦ឆ្នាំ។ លោក ចាន់ វាសនា គ្រូបង្វឹកក្រុមកីឡាកររបស់អង្គការ PSE បានចាត់ទុកការចែករំលែកបទពិសោធរបស់ក្រុម U22 កម្ពុជាថា ជាឱកាសដ៏ល្អសម្រាប់ក្រុមលោកក្នុងការទទួលបានបទពិសោធលេងបាល់ទាត់ និងតាក់តិចថ្មីៗ ដើម្បីអភិវឌ្ឍន៍ក្រុមឲ្យកាន់តែល្អប្រសើរ។ លោកបានរៀបរាប់ដូច្នេះថា៖«ខ្ញុំយល់ថាការចុះមកចែករំលែករបស់ក្រុមជម្រើសជាតិអាយុក្រោម២២ឆ្នាំកម្ពុជាវាជាឱកាសមួយដ៏ល្អសម្រាប់យើង ព្រោះពួកគាត់បានផ្តល់បទពិសោធថ្មីៗដល់ពួកយើង។ ហើយពួកគាត់បានបង្ហាញតាក់តិចផ្សេងៗដូចជាការប៉ះបាល់ គ្រប់គ្រងបាល់ និងស៊ុតបាល់បញ្ជូលទី ដែលនាំឲ្យក្រុមក្មេងៗនៅ PSE ទទួលបានការយល់ដឹងច្រើនពីការចែករំលែកនេះ។ ដូច្នេះខ្ញុំគិតថា នេះជាបទពិសោធមួយដ៏ល្អសម្រាប់ក្មេងៗនៅទីនេះ»។ គ្រូបង្វឹករូបនេះបានបន្ថែមថា PSE ពុំទាន់មានបំណងបង្វឹកកីឡាករឲ្យឈានទៅរកកម្រិតអាជីពនៅឡើយទេ ពោលគឺហាត់គ្រាន់តែដើម្បីសុខភាព និងប្រជែងក្នុងពានតូចៗតែប៉ុណ្ណោះ។ ទោះបីយ៉ាងនេះក្តី កីឡាករ PSE ចំនួន៦រូប(២នាក់)ត្រូវបានក្លិបភ្នំពេញក្រោនជ្រើសរើសឲ្យធ្វើជាកីឡាករយុវជន។ បន្ថែមលើនេះ ក្រុម PSE ក៏ធ្លាប់ចូលរួមប្រកួតប្រជែងក្នុងពានរបស់ក្លិបភ្នំពេញក្រោននាពេលកន្លងមកផងដែរ៕ ក្រុម U22 ចែករំលែកបទពិសោធប្រឡូកក្នុងកីឡាបាល់ទាត់ផ្ទាល់ខ្លួនដល់យុវជន លោក ចាន់ វាសនា គ្រូបង្វឹកបាល់ទាត់របស់ PSE ផ្តល់បទសម្ភាសដល់អ្នកសារព័ត៌មាន	ក្រុមកីឡាករបាល់ទាត់ជម្រើសជាតិអាយុក្រោម២២ឆ្នាំកម្ពុជានៅព្រឹកថ្ងៃទី១៤ ខែកុម្ភៈ ឆ្នាំ២០១៩នេះ បានមកជួបជុំគ្នានៅអង្គការដើម្បីភាពញញឹមនៃកុមារ(PSE) ដើម្បីចែករំលែកបទពិសោធបាល់ទាត់ និងក្តីស្រលាញ់ដល់យុវជន និងកុមារនៅទីនោះ។ ការចែករំលែកនេះធ្វើឡើងក្នុងគោលបំណងបញ្ជ្រាបការយល់ដឹងពីអត្ថន័យនៃថ្ងៃ១៤កុម្ភៈ ដើម្បីកុំឲ្យពួកគេយល់ច្រឡំថាជាថ្ងៃបុណ្យសង្សារដែលពួកគេត្រូវលះបង់អ្វីគ្រប់យ៉ាង។ មួយវិញទៀតវាក៏ជាផែនការលើកដំបូងក្នុងការផ្សារភ្ជាប់ក្រុមជម្រើសជាតិ U22 និងសកម្មភាពសង្គមផងដែរ។
ក្នុងការប៉ះគ្នា រវាង Man City និង Real Madrid កីឡាករ Kevin De Bruyne បានស៊ុតបាល់ពិ ន័យ១១ម៉ែត្រ នៅនាទីទី៨៣ យកឈ្នះក្រុមអេស្ប៉ាញមួយនេះ បន្ទាប់ពីមិត្តរួមក្រុមរបស់ខ្លួនតាមបានស្មើ១ ទល់នឹង១ នៅនាទីទី៧៨។ ក្រៅពីជួយស្វែងរកគ្រាប់បាល់ជ័យជម្នះ Kevin De Bruyne ជួយចែកបាល់ និងដឹកនាំការលេងរបស់ក្រុមក្នុងការប្រកួតនោះបានយ៉ាងល្អ។ Man City កំពុងមានគ្រាប់បាល់នាំមុខ Real Madrid។ ជំនួបបន្ទាប់រវាងក្រុម Man City និង Real Madrid នឹងធ្វើឡើងនៅកីឡដ្ឋាន Etihad ថ្ងៃអង្គារទី១៧ ខែមីនា ខាងមុខ៕ (អត្ថបទពាណិជ្ជកម្ម)	កីឡាករ Kevin De Bruyne របស់ Manchester City ដែលជាកីឡាករតំណាង ស្រាបៀរ កម្ពុជា ត្រូវបានជ្រើសរើស ជាកីឡាករលេងល្អបំផុត ប្រចាំការប្រកួត (Man of the Match) លើទីលាន Berabeu កាលពីរំលងអាធ្រាត្រថ្ងៃទី ២៧ កុម្ភៈ។
ការបើកប្រាក់ឧបត្ថម្ភជុំទី៤ លើកទី២ ជាប្រាក់ប្រចាំខែកមរាឆ្នាំ២០២១នេះ គឺត្រូវបានបញ្ចប់កាលពីថ្ងៃទី២៤កុម្ភៈនេះ ដែលរដ្ឋាភិបាលចំណាយប្រាក់អស់ជាង៣០លានដុល្លារ។ ក្រសួងសង្គមកិច្ច បានបញ្ជាក់ថា ប្រាក់ឧបត្ថម្ភសម្រាប់ខែមករា គឹផ្ដល់ឲ្យគ្រួសារក្រីក្រនិងងាយរងគ្រោះជាង៦៨ម៉ឺនគ្រួសារ។ កម្មវិធីឧបត្ថម្ភសាច់ប្រាក់ជុំទី៤ ដល់គ្រួសារដែលប័ណ្ណសមធម៌នេះ គិតចាប់ពីថ្ងៃទី២៥មិថុនា ឆ្នាំ២០២០ ដល់២៤កុម្ភៈឆ្នាំ២០២១ ។ កន្លងមក សម្តេចនាយករដ្ឋមន្ត្រី ហ៊ុន សែន បានប្រកាសថា ការអនុវត្តកម្មវិធីឧបត្ថម្ភប្រាក់ដល់អ្នកក្រីក្រនិងជនងាយរងគ្រោះ គឺមិនអចិន្ត្រៃយ៍ឡើយ ពោលគឺកម្មវិធីនេះ អាចនឹងត្រូវលុបចោលវិញ នៅពេល ដែលស្ថានភាពជំងឺកូវីដ-១៩ នៅកម្ពុជាធូរស្រាល ហើយស្ថានការណ៍ វិលមកប្រក្រតីភាពឡើងវិញ។ រដ្ឋាភិបាលក៏ធ្លាប់ប្រកាសថា ភាពក្រីក្រនៅកម្ពុជា នៅសល់ក្នុងរង្វង់១០ភាគរយ។ តែធនាគារពិភពលោក ព្យាករថា ឥទ្ធិពលនៃការរាតត្បាតជំងឺកូវីដ១៩ អាចនឹងធ្វើឲ្យភាពក្រីក្រនៅកម្ពុជា ក្នុងឆ្នាំ២០២០ កើនឡើងពី ៣ ទៅ ១១ភាគរយបន្ថែមទៀត។ រដ្ឋាភិបាលបានបញ្ជាមន្ត្រីឲ្យដើរចែកស្បៀង ដូចជា អង្ករនិងត្រីខ ជាដើម រួមទាំងម៉ាស់និងក្រមាផងដែរ ទៅដល់គ្រួសារក្រីក្រ។ ជាមួយគ្នានេះ រដ្ឋាភិបាល បានឧបត្ថម្ភថវិកា៤០ដុល្លារ ក្នុង១ខែ ដល់កម្មករ-កម្មការិនីម្នាក់ៗ ដែលត្រូវព្យួរការងារ។ នៅពេលជំងឺកូវីដ-១៩ ផ្ទុះឡើងនេះ រដ្ឋាភិបាលបានត្រៀមថវិកា៣ពាន់លានដុល្លារ សម្រាប់ដោះស្រាយវិបត្តិសេដ្ឋកិច្ចនិងបញ្ហាផ្សេងៗ៕	ភ្នំពេញ៖ គិតចាប់ពីថ្ងៃទី២៥ មិថុនា ឆ្នាំ២០២០ ដល់ថ្ងៃទី២៤កុម្ភៈ ឆ្នាំ២០២១នេះ រដ្ឋាភិបាលបានផ្ដល់សាច់ប្រាក់តាមរយៈប័ណ្ណសមធម៌ដល់គ្រួសារក្រីក្រ និងងាយរងគ្រោះនៅអំឡុងពេលកូវីដ-១៩នេះ អស់ជាង២៣០លានដុល្លារ។ នេះបើតាមសេចជូនដំណឹងរបស់ក្រសួងសង្គមកិច្ច អតីតយុទ្ធជន និងយុវនីតិសម្បទា។
សារព័ត៌មានជាតិ(KAP) បានស្រង់សម្តី លោក ហ៊ូ ក្រើន ថា ហានិភ័យរហូតដល់ជីវិតនេះ ព្រោះការបំបៅកូនដោយទឹកដោះគោ បណ្តាលឱ្យកុមារខ្វះអាហារូបត្ថម្ភ ខ្វះសារធាតុចិញ្ចឹមធ្វើឱ្យកុមារមានបញ្ហាក្រិសក្រិន ខ្សោយសតិបញ្ញា រៀនត្រួតថ្នាក់ និងមានរាង្គកាយស្គមដែលអាចស្លាប់បាន។ ចំណែកការបំបៅកូនដោយទឹកដោះម្តាយមានសារធាតុចិញ្ចឹមជីវិតរស់នៅ និងទ្រទ្រង់រាងកាយសម្រាប់សុខភាពជាងម្សៅទឹកដោះគោ។ ការបំបៅកូនដោយទឹកដោះម្តាយ បានធ្លាក់ចុះពី ៧៣,៥ភាគរយ នៅឆ្នាំ២០១០ មកត្រឹម ៦៤,៦ភាគរយនៅឆ្នាំ២០១៤។ ការចាប់ផ្តើមបំបៅកូនដោយទឹកដោះម្តាយភ្លាមៗក្នុងអំឡុងម៉ោងដំបូងបន្ទាប់ពីសម្រាលបានធា្លក់ចុះពី ៦៥,៣ភាគរយ មកត្រឹម ៦២,៦ភាគរយ និងការបន្តបៅកូនដោយទឹកដោះម្តាយរហូតដល់អាយុ១២ខែ បានធ្លាក់ចុះពី៨៣ភាគរយ មកត្រឹម ៨០ភាគរយ។ ចំណែកការបំបៅកូនដោយដបទឹកដោះគោ មានការកើនឡើងយ៉ាងឆាប់រហ័សចាប់ពី១១,៨ភាគរយនៅឆ្នាំ២០០៥ រហូតដល់ ២៤,៧ភាគរយ នៅឆ្នាំ២០១០ និងកើនឡើងបន្ថែមរហូតដល់ ៣១ភាគរយនៅឆ្នាំ២០១៤។ នេះបើតាមលោក ហ៊ូ ក្រើន។ លោកបានបញ្ជាក់ថា មូលហេតុដែលធ្វើឱ្យថយចុះនៃអត្រាបំបៅកូនដោយទឹកដោះម្តាយនេះ គឺបណ្តាលមកពីការរីករាលដាលនៃការផ្សព្វផ្សាយលក់ផលិតផលម្សៅទឹកដោះគោជំនួសទឹកដោះម្តាយ។ ម្យ៉ាងទៀតបណ្តាលមកពីកង្វះចំណេះដឹងអំពីការបំបៅកូនដោយទឹកដោះម្តាយ ខ្វះខាតការគាំទ្រពីសមាជិកគ្រួសារ មិត្តភក្តិ និងសង្គម រួមទាំងបញ្ហាម្តាយទៅធ្វើការងារក្រោយសម្រាលកូនជាដើម៕	ភ្នំពេញ៖ ការបំបៅកូនដោយទឹកដោះគោ បង្កហានិភ័យដល់ជីវិតកើនឡើង៥ដង បើធៀបទៅនឹងការបំបៅកូនដោយទឹកដោះម្តាយ។ នេះបើតាមទីភ្នាក់ងារសារព័ត៌មានជាតិកម្ពុជា(KAP) ដែលបានស្រង់សម្តីលោក ហ៊ូ ក្រើន អនុប្រធានអង្គការ Helen Keller ប្រចាំកម្ពុជា នៅក្នុងវគ្គបណ្តុះណ្តាលអ្នកសារព័ត៌មាន ស្តីពីការបំបៅកូនដោយទឹកដោះម្តាយ និងអាហារូបត្ថម្ភ កាលព្រឹកថ្ងៃទី២៥ កក្កដា នៅសណ្ឋាគារ Sunway។
ការរាតត្បាតជំងឺកូវីដ-១៩ បានក្លាយជាផលរំខានដ៏ធំដល់កម្លាំងពលកម្មសាកល។ អត្រាអ្នកគ្មានការងារធ្វើបានកើនឡើងដល់ជាង ១២៧លានក្នុងត្រីមាសទី២នៃឆ្នាំ២០២១ ដែលធ្វើឱ្យវិបត្តិភាពក្រីក្រកើនឡើងជាលំដាប់។ ចំណែកមនុស្សមួយចំនួនទៀត មានការងារធ្វើ ប៉ុន្តែពួកគេក៏កំពុងរស់នៅក្នុងជីវភាពលំបាកទៅៗ។ ទន្ទឹមនេះ ការប្រែប្រួលអាកាសធាតុ បានបង្កឱ្យមានបញ្ហាជាច្រើនដូចជា ការកើនឡើងកម្ដៅ ទឹកជំនន់ ខ្យល់ព្យុះ និងគ្រោះរាំងស្ងួតទៀត។ យ៉ាងណាមិញ ការវិនិយោគលើវិស័យបរិស្ថានដូចជាការផលិតថាមពលស្អាត បានចូលរួមបង្កើនឱកាសការងារបន្ថែមសម្រាប់ប្រជាជន ច្រើនជាងការវិនិយោគដែលមិនមាននិរន្តរភាព។ នេះបើតាមការវិភាគថ្មីមួយនៃការស្រាវជ្រាវ ដែលបានចុះផ្សាយលើទំព័រវិទ្យាស្ថានធនធានពិភពលោក WRI។ លើសពីនេះ ការវិនិយោគលើសកម្មភាពជួយវិស័យបរិស្ថាន អាចជួយទប់ស្កាត់ផលប៉ះពាល់បង្កដោយបម្រែបម្រួលអកាសធាតុបានទៀតផង។ ជាក់ស្តែង ការវិនិយោគលើការផលិតថាមពលអគ្គិសនីដោយពន្លឺព្រះអាទិត្យ អាចបង្កើតការងារច្រើនជាងការវិនិយោគលើវិស័យឧស្សាហកម្មឥន្ធនៈផូស៊ីល ១,៥ដង។ ចំណែក ការស្ដារប្រព័ន្ធជីវចម្រុះអាចបង្កើតការងារបន្ថែមច្រើនជាងការចម្រាញ់ប្រេង និងឧស្ម័ន ៣,៧ដងឯណោះ។ ការសាងសង់អាគារដែលត្រូវការថាមពលទាប អាចផ្តល់ការងារបានច្រើនជាងវិស័យឥន្ធនៈផូស៊ីល ២,៨ដង។ ការវិនិយោគលើមធ្យោបាយធ្វើដំណើរសាធារណៈ ក៏បានបង្កើតការងារច្រើនជាងការសាងសង់ផ្លូវ ១,៤ដងដែរ។ ការវិនិយោគដែលជួយវិស័យបរិស្ថានផ្សេងទៀត រួមមានការផលិតថាមពលដោយប្រើកម្លាំងខ្យល់ ការអភិវឌ្ឍហេដ្ឋារចនាសម្ព័ន្ធដូចជាផ្លូវដើរ ផ្លូវជិះកង់ និងការបង្កើតរថយន្តប្រើកម្លាំងអគ្គិសនី សុទ្ធតែអាចបង្កើតការងារសម្រាប់ប្រជាជនបានយ៉ាងច្រើន។ ការងារដំឡើងបន្ទះស្រូបពន្លឺព្រះអាទិត្យ ការស្ដារប្រព័ន្ធជីវចម្រុះដែលខូចខាត ឬការសាងសង់អាគារ ដើម្បីឱ្យមានប្រសិទ្ធភាពថាមពល គឺពឹងផ្អែកខ្លាំងលើកម្លាំងពលកម្មមនុស្ស។ គម្រោងការទាំងនេះ ទាមទារឱ្យមានអ្នករៀបចំផែនការទីក្រុង វិស្វករ កម្មករសំណង់ និងអ្នកមានជំនាញជាច្រើននាក់។ ផ្ទុយទៅវិញ ឧស្សាហកម្មឥន្ធនៈផូស៊ីល ការចម្រាញ់ប្រេង និងឧស្ម័ន គឺពឹងផ្អែកខ្លាំងលើការប្រើម៉ាស៊ីនស្វ័យប្រវត្តិ ដែលត្រូវការចំណាយដើមទុនច្រើន។ រីឯការសាងសង់ផ្លូវក៏មិនសូវខុសគ្នាដែរ ទំហំទឹកប្រាក់មួយភាគធំនៃការវិនិយោគគឺត្រូវចំណាយលើសម្ភារៈដូចជាកាកប្រងកាត ឬកៅស៊ូ និងថ្ម។ បើសិន ចំនួនទឹកប្រាក់វិនិយោគដដែលនេះ ត្រូវយកទៅវិនិយោគលើគម្រោងជួយបរិស្ថានវិញនោះ វាអាចផ្តល់ឱកាសការងារបានច្រើនទៅឱ្យប្រជាជនដើម្បីលើកកម្ពស់ជីវភាពពួកគេ។ នេះគឺជាការបង្កើតឱកាសការងារក្នុងស្រុកបន្ថែម ស្របជាមួយការចូលរួមលើកកម្ពស់គោលដៅអភិវឌ្ឍន៍ប្រកបដោយនិរន្តរភាព៕	ការវិនិយោគលើវិស័យបរិស្ថានដូចជាការផលិតថាមពលស្អាត បានបង្កើតឱកាសការងារបន្ថែមសម្រាប់ប្រជាជន ច្រើនជាងការវិនិយោគដែលមិនមាននិរន្តរភាព។ ការវិនិយោគលើការផលិតថាមពលអគ្គិសនីដោយពន្លឺព្រះអាទិត្យ អាចបង្កើតការងារ ច្រើនជាងការវិនិយោគលើវិស័យឧស្សាហកម្មឥន្ធនៈផូស៊ីល ១,៥ដង។ ចំណែក ការស្ដារប្រព័ន្ធជីវចម្រុះ អាចបង្កើតការងារបន្ថែម ច្រើនជាងការចម្រាញ់ប្រេង និងឧស្ម័ន ៣,៧ដងឯណោះ។
ប៉ាឡេស្ទីន ជារដ្ឋសង្កេតការណ៍មួយក្នុងចំណោម៦ របស់អង្គការសហប្រជាជាតិ។ ប៉ាឡេស្ទីនក្លាយជារដ្ឋសង្កេតការណ៍ក្នុងឆ្នាំ២០១២ ក្រោយការតស៊ូផ្នែកការទូតជាច្រើនឆ្នាំ។ សម្រាប់ឆ្នាំ២០១៩ ខាងមុខ ប៉ាឡេស្ទីន គ្រោងនឹងស្នើទៅកាន់អង្គការសហប្រជាជាតិដើម្បីក្លាយជាប្រទេសសមាជិកពេញសិទ្ធតែម្ដង ដែលនោះមានន័យថា ប៉ាឡេស្ទីននឹងក្លាយជារដ្ឋពេញលេញរបស់ពិភពលោកមានអធិបតេយ្យ ឯករាជ្យបរិបូណ៌ដូចគេឯង។ ប្រមុខការទូតប៉ាឡេស្ទីន Riyad al-Malki ប្រាប់វិទ្យុសំឡេងប៉ាឡេស្ទីននៅថ្ងៃទី២៦ ខែធ្នូ ថា លោកនឹងដាក់ពាក្យស្នើសុំដំឡើងឋានៈនេះជាផ្លូវការទៅកាន់ក្រុមប្រឹក្សាសន្តិសុខអង្គការសហប្រជាជាតិក្នុងដំណើរទស្សនកិច្ចរបស់លោកទៅកាន់បុរីញូវយ៉កក្នុងខែមករាខាងមុខ។ ទីភ្នាក់ងារព័ត៌មាន Xinhua ផ្សាយថា ប្រមុខដឹកនាំប៉ាឡេស្ទីន Mahmoud Abbas ដែលស្នងតំណែងលោក Yasser Arafat ជាអ្នកចេញសេចក្ដីណែនាំនេះ។ តាមគោលការណ៍កំណត់របស់អង្គការសហប្រជាជាតិ ប៉ាឡេស្ទីនត្រូវបានសំឡេងគាំទ្រចំនួន៩ ក្នុងចំណោមសមាជិកក្រុមប្រឹក្សាសន្តិសុខទាំង១៥ប្រទេស ហើយសមាជិកអចិន្ត្រៃយ៍មានអាមេរិក បារាំង អង់គ្លេស ចិន និងរុស្ស៊ី មិនបោះឆ្នោតប្រឆាំងនឹងពាក្យស្នើនេះឡើយ។ វាអាចជារឿងលំបាកខ្លាំងសម្រាប់ប៉ាឡេស្ទីនដើម្បីឆ្លងផុតដំណាក់កាលនេះ។ លំបាកត្រង់ថា ត្រូវធ្វើយ៉ាងណាបញ្ចុះបញ្ចូលសមាជិកអចិន្ត្រៃយ៍ទាំង៥ ពិសេសអាមេរិកកុំឲ្យបោះឆ្នោតវ៉េតូឲ្យសោះ។ ក្នុងករណីក្រុមប្រឹក្សាសន្តិសុខឯកភាពតាមសំណើ ពាក្យស្នើនេះត្រូវឆ្លងការបោះឆ្នោតនៅមហាសន្និបាតវិញម្ដង។ ប៉ាឡេស្ទីនត្រូវការសំឡេងគាំំទ្រចំនួនពីរភាគបីនៃសមាជិកទាំង១៩៣ប្រទេស ហើយប៉ាឡេស្ទីននឹងក្លាយជារដ្ឋសមាជិកពេញសិទ្ធិភ្លាមតែម្ដង បើទទួលការគាំទ្រគ្រប់គ្រងក្នុងការបោះឆ្នោតនេះ។ ដំណាក់កាលមហាសន្និបាតមិនមែនជារឿងលំបាកសម្រាប់ប៉ាឡេស្ទីនឡើយ ដ្បិតមានការគាំទ្រច្រើនរួចស្រេចទៅហើយ។ យ៉ាងណាមិញ ប្រទេសមួយដែលនឹងបោះឆ្នោតជំទាស់ គឺអ៊ីស្រាអែល។ ការជំទាស់របស់អ៊ីស្រាអែល គឺជារឿងដែលគេរំពឹងទុក ដ្បិតប្រទេសនេះតែងប្រឆាំងរាល់ដំណោះស្រាយនានារបស់អង្គការសហប្រជាជាតិទាក់ទងនឹងប៉ាឡេស្ទីន។ វិបត្តិប៉ាឡេស្ទីន-អ៊ីស្រាអែល ក្លាយជាបញ្ហាដ៏រ៉ាំរ៉ៃមួយ ដែលរកផ្លូវចេញមិនទាន់ឃើញនៅឡើយ ទោះជាដំណោះស្រាយរដ្ឋពីរ ត្រូវបានអនុម័តជាយូរក្ដី។ អាមេរិកដែលធ្លាប់ដើរតួសម្របសម្រួលជាច្រើនឆ្នាំក៏លម្អៀងរកអ៊ីស្រាអែលកាន់តែខ្លាំង ដែលធ្វើបញ្ហានេះបន្តជាប់គាំងរហូតមក៕	រដ្ឋមន្ត្រីការបរទេសប៉ាឡេស្ទីន Riyad al-Malki នៅថ្ងៃទី២៦ ខែធ្នូ បានប្រកាសថា ប៉ាឡេស្ទីននឹងដាក់ស្នើសុំដំឡើងឋានៈរបស់ខ្លួននៅអង្គការសហប្រជាជាតិទៅជាសមាជិកពេញសិទ្ធិ។ ប៉ាឡេស្ទីន ដែលសព្វថ្ងៃជារដ្ឋសង្កេតការណ៍របស់អង្គការសហប្រជាជាតិ នឹងដាក់ពាក្យស្នើសុំរបស់ខ្លួននៅក្នុងខែមករា ឆ្នាំ២០១៩ ខាងមុខ។ យ៉ាងណាមិញ បំណងរបស់ប៉ាឡេស្ទីនដើម្បីក្លាយជាប្រទេសពេញលេញ មិនមែនជារឿងឡើយ។
តាមរយៈបណ្ដាញសង្គម Twitter នៅថ្ងៃទី ៥ ខែតុលា អ្នកស្រី Ursula von der Leyen បានបញ្ជាក់ថា លោកស្រីទទួលដំណឹងថា កិច្ចប្រជុំមួយដែលអ្នកស្រីមានវត្តមានកាលពីថ្ងៃទី២៩ ខែកញ្ញា ក៏មានអ្នកជំងឺកូវីដ-១៩ បានចូលរួមផងដែរ។ បើតាមអ្នកស្រី អ្នកជំងឺនោះមានលទ្ធផលតេស្តវិជ្ជមានកូវីដ-១៩ កាលពីថ្ងៃទី ៤ ខែតុលា។ អ្នកស្រី von der Leyen ដែលស្នាក់នៅក្នុងអាផាតមិនមួយកន្លែងក្នុងទីក្រុងព្រុចសែល បានលើកឡើងទៀតថា អ្នកស្រី នឹងធ្វើចត្តាឡីស័ករហូតដល់ព្រឹកថ្ងៃទី ៦ ខែតុលា ខណៈអ្នកស្រីបានធ្វើតេស្តអវិជ្ជមានសម្រាប់កូវីដ-១៩ កាលពី១ ខែតុលា ម្ដង។ ម្យ៉ាងទៀត អ្នកស្រី បានតេស្តជាថ្មីម្ដងទៀតនៅថ្ងៃទី ៥ ខែតុលានេះ ហើយបច្ចុប្បន្នកំពុងរង់ចាំលទ្ធផល។ កាលពី២សប្ដាហ៍មុន កិច្ចប្រជុំកំពូលមួយនៃបណ្ដាមេដឹកនាំសមាជិកសហភាព ត្រូវបានផ្អាកបណ្ដោះអាសន្ន នៅពេលប្រធានក្រុមប្រឹក្សាអឺរ៉ុប លោក Charles Michel ដែលជាប្រធានជំនួបកំពូលនេះ ត្រូវបានបង្ខំឲ្យដាក់ខ្លួនឯងនៅដាច់ដោយឡែក ។ ការសម្រេចធ្វើបែបនេះ ធ្វើឡើងបន្ទាប់ពីលោកបានប៉ះពាល់ជាមួយមន្ត្រីម្នាក់ ដែលក្រោយមករកឃើញឆ្លងកូវីដ-១៩។ ប្រធានាធិបតីព័រទុយហ្កាល់ Marcelo Rebelo de Sousa និងនាយកដ្ឋមន្ត្រីព័រទុយហ្កាល់ António Costa ក៏បានធ្វើតេស្តអវិជ្ជមានសម្រាប់ជំងឺកូវីដ-១៩ ។ នេះបើតាមប្រព័ន្ធផ្សព្វផ្សាយក្នុងស្រុកព័រទុយហ្កាល់ ចុះផ្សាយនៅថ្ងៃទី ៥ ខែតុលា។ អ្នកទាំងពីរក៏បានចូលរួមក្នុងកិច្ចប្រជុំកាលពីថ្ងៃអង្គារសប្តាហ៍មុន ជាមួយអ្នកស្រី von der Leyen៕	ប្រធានគណៈកម្មការអឺរ៉ុប អ្នកស្រី Ursula von der Leyen និយាយថា អ្នកស្រី កំពុងដាក់ខ្លួនឯងនៅដាច់ដោយឡែក ក្រោយប៉ះពាល់ជាមួយមនុស្សម្នាក់ដែលកើតជំងឺកូវីដ-១៩។
កិត្តិសង្គហបណ្ឌិត មកពីពាក្យ៣ម៉ាត់ គឺ កិត្តិ + សង្គហ + បណ្ឌិត។ កិត្តិ ប្រែថា សេចក្ដីថ្កុំថ្កើង, រុងរឿង, ល្បីល្បាញ ឬក៏អាចសំដៅលើកិត្តិយស។ សង្គហ ប្រែថា ការសង្គ្រោះ។ បណ្ឌិត ប្រែថា ជនមានប្រាជ្ញា និងមានចំណេះដឹងជ្រៅជ្រះ ឬពុំចាំបាច់ប្រែក៏បាន។ កិត្តិសង្គហបណ្ឌិត មានន័យជារួមថា បណ្ឌិតប្រកបដោយកិត្តិយស និងមានចិត្តសប្បុរសក្នុងការជួយសង្គ្រោះអ្នកដទៃ។ កន្លងមក មានឥស្សរជនមួយចំនួនរួចមកហើយ ដែលទទួលបានគោរមងារជាកិត្តិសង្គហបណ្ឌិតនេះ រួមមាន អ្នកស្រី ម៉ែន សំអន ឧបនាយករដ្ឋមន្រ្តី-រដ្ឋមន្រ្តីទំនាក់ទំនងរដ្ឋសភា-ព្រឹទ្ធសភា អ្នកស្រី ឃួន សុដារី អនុប្រធានទី២នៃរដ្ឋសភា និងលោក ទេព ងន អនុប្រធានទី២នៃព្រឹទ្ធសភា៕	លោកទេសរដ្ឋមន្រ្តី គន់ គីម អនុប្រធានទី១នៃគណៈកម្មាធិការជាតិគ្រប់គ្រងគ្រោះមហន្តរាយ ត្រូវព្រះមហាក្សត្រ ប្រោសព្រះរាជទានគោរមងារជា «កិត្តិសង្គហបណ្ឌិត»។ ការប្រទានគោរមងារនេះ ធ្វើឡើងតាមរយៈព្រះរាជក្រឹត្យ ដែលចេញតាំងពីថ្ងៃទី២៩ ខែតុលា ឆ្នាំ២០២២ តាមការក្រាបបង្គំថ្វាយសុំពីសម្តេចនាយករដ្ឋមន្រ្តី ហ៊ុន សែន។
លោក Mohammath Abubakar សមាជិកវិហារអ៊ីស្លាមនាគមាស និយាយថា បើយោងតាមគម្ពី Quran ព្រះមិនឲ្យឈ្លោះគ្នា ជាមួយសាសនាដទៃ ឬការយល់ឃើញរបស់អ្នកដទៃនោះទេ។ «យើងអាចអនុវត្តនូវជំនឿរបស់យើង ហើយពួកគេអនុវត្តនូវជំនឿរបស់ពួកគេដែរ។ វាពិតជាមានសារសំខាន់ណាស់ សម្រាប់មនុស្សទាំងអស់ ក្នុងការបើកបេះដូងរបស់ពួកគេ និងស្តាប់សម្តីរបស់អ្នកគោរពសាសនាដទៃ»។ នេះជាការបញ្ជាក់របស់ Mohammath Abubakar ។ ព្រះតេជគុណ សុខ រេម ( Sok Ren) អ្នកគ្រប់គ្រង់កម្មវិធីនៃសមាគមជីវិត និងក្តីសង្ឃឹម ដែលបានចូលរួមក្នុងកិច្ចពិភាក្សាស្តីពីសច្ចភាព ដែលរៀបចំដោយ HWPL WARP Office ដែរនោះ មានថេរដីកាថា ព្រះពុទ្ធ ប្រាប់ឲ្យមនុស្សពិនិត្យមើលខ្លួនឯងឲ្យល្អ។ មនុស្សត្រូវតែបើកបេះដូងរបស់ពួកគេឲ្យទូលាយ និងរួមគ្នាធ្វើការងារដើម្បីសន្តិភាព។ ជាមួយគ្នានេះ អ្នកឯកទេសស្រាវជ្រាវនៃ HWPL ជម្រុញឲ្យ មេដឹកនាំសាសនាទាំងអស់ ធ្វើការរួមគ្នា ដើម្បីប្រាប់មនុស្សអំពីបំណងរបស់ព្រះ និងព្យាយាមផ្សព្វផ្សាយឲ្យបានពេញលេញតាមដែលអាចធ្វើទៅបាន។ សូមបញ្ជាក់ថា ការរៀបចំនេះ គឺជាការផ្សព្វផ្សាយនូវការប្រៀបធៀបនៃអត្ថបទសាសនា ក្នុងគោលដៅ ដើម្បីការពារនូវការយល់ច្រឡំ ដែលបង្កឲ្យមានជម្លោះសាសនាកើតឡើងនៅក្នុងសករាជនេះ នៅពេលដែលមានសាសនាច្រើន និងនិកាយច្រើន និយាយពីលទ្ធិផ្សេងៗគ្នា។ ការិយាល័យសម្ព័ន្ធពិភពលោកនៃសន្តិភាពសាសនារបស់HWPL (HWPL WARP Office) បានប្រតិបត្តិការនៅក្នុងប្រទេស ១២៣ ហើយ Indonesian HWPL HWPL WARP Office បានចាប់ផ្តើមដំណើរការតាំងពីឆ្នាំ ២០១៤ ៕	តំណាងព្រះសង្ឃព្រះពុទ្ធសាសនា និងតំណាងសាសានិកអ៊ីស្លាមនៅខេត្តសៀមរាប បានជួបពិភាក្សាគ្នា អំពីសច្ចភាពនៃទស្សនទានរបស់សាសនានីមួយៗ និងរបៀបនៃការចែករំលែកទស្សនៈទាំងនោះ នៅក្នុងការិយាល័យ HWPL WARP Office នៅខេត្តសៀមរាប លើប្រធានបទ «សច្ចភាព»។
ជាមួយគ្នានោះ ក្នុងព្រឹត្តិការណ៍គាំទ្រ ស៊ីហ្គេម ឆ្នាំ២០២៣ Decathlon ផ្តល់ជូនគូប៉ុង ៥ ដុល្លារដល់ ១០០០ ដុល្លារដល់អតិថិជន ៥០០ នាក់ដំបូងនៅថ្ងៃទី ០៤ ខែកុម្ភៈ ឆ្នាំ ២០២៣ \| ម៉ោង ៩:០០ ព្រឹក នៅ Decathlon មានជ័យ (Decathlon AEON III) ។ នេះបើតាមការបញ្ជាក់របស់លោក ចេប៊ី នាយកគ្រប់គ្រង Decathlon Cambodia បន្ទាប់ពីក្រុមហ៊ុនបានបើកសាខាថ្មីរបស់ខ្លួន នៅផ្សារទំនើបអ៊ីអន-មានជ័យ ។ លោកថា ស៊ីហ្គេមនៅកម្ពុជា នឹងក្លាយជាការបំផុសគំនិតប្រជាពលរដ្ឋ ក្នុងការលេងកីឡាកាន់តែច្រើន ។ ហេតុនេះ លោកក៏រីករាយក្នុងការចូលរួមគាំទ្រ ហើយលោកនឹងឧបត្ថម្ភសម្ភារជាកាតាបដល់អ្នកស្ម័គ្រចិត្តប្រមាណ ៧ ពាន់នាក់ ក្នុងតម្លៃជាង ៨ ម៉ឺនដុល្លារ ដែលគណៈកម្មាធិការជាតិ CAMSOC បានប្រកាសជ្រើសរើស ដើម្បីចូលរួមបម្រើការងារក្នុងព្រឹត្តិការណ៍ជាប្រវត្តិសាស្ដ្រនេះ ។ នាយកគ្រប់គ្រង Decathlon Cambodia បានពោលថា យើងមានមហិច្ឆតាក្នុងការជួយប្រជាជនកម្ពុជាគ្រប់ៗគ្នាឲ្យរស់នៅក្រកបដោយសុខភាពល្អតាមរយៈ ការចូលរួមលេងកីឡាដែលពូកគេចូលចិត្ត។ លោក ចេប៊ី បានថ្លែងទៀតថា យើងជឿជាក់ថា ការធ្វើជាម្ចាស់ផ្ទះព្រឹត្តិការណ៍ស៊ីហ្គេមនៅឆ្នាំ២០២៣ នឹងក្លាយជាការបំផុសគំនិតប្រជាជនកម្ពូជា ក្នុងការ សាកល្បងលេងកីឡាថ្មីដែលយើងមិនធ្លាប់បានស្គាល់ពីមុន។ ពួកយើង ប្ដេជ្ញាចិត្តក្នុង ចូលរួមជួយដល់ព្រឹត្តិការណ៍កីឡា សមាគមកីឡា សហព័ន្ធកីឡា អង្គការក្រៅរដ្ឋាភិបាលនានា ហើយពួកយើងនឹងក៏ នៅតែបន្តសកម្មភាពទាំងនាពេលអនាគត ខាងមុខបន្តទៀត។ បន្ថែមលើនេះ លោក Arjun Deswal តំណាង Decathlon AEON III បានចាត់ទុកឆ្នាំ ២០២៣ គឺជាឆ្នាំពិសេសសម្រាប់ប្រទេសកម្ពុជា ក្នុងនាមជាប្រទេសម្ចាស់ផ្ទះព្រឹត្តិការណ៍កីឡាស៊ីហ្គេម និងអាស៊ានប៉ារ៉ាហ្គេម ។ លោកបានសម្ដែងសេក្ដីរីករាយជាមួយតួនាទី ក្នុងការធ្វើឲ្យផលិតផលកីឡារបស់ខ្លួន អាចចូលរួមប្រើប្រាស់សម្រាប់ប្រទេសពលរដ្ឋកម្ពុជា នៅក្នុងការប្រកួតកីឡាប្រចាំតំបន់ដ៏ធំលើកដំបូងនៅកម្ពុជានេះ ។ សូមបញ្ជាក់បន្ថែមផងដែរថា ដើម្បីអបអរសាទរការបើកសាខាថ្មី ក៏ដូចជាអបអរសាទរដំណើរឆ្ពោះទៅស៊ីហ្គេម និងអាស៊ានប៉ារ៉ាហ្គេម ឆ្នាំ២០២៣ នៅកម្ពុជា Decathlon ក៏បានរៀបចំនូវការសម្ដែងទស្សនីយភាពជាច្រើនផងដែរ ពិសេសការបង្ហាញក្បាច់គុនល្បុក្កតោដោយក្រុមរបស់កីឡាករ សំ ថារ័ត្ន ដ្បិតគុនល្បុក្កតោ គឺជាវិញ្ញាសាប្រពៃណីមួយ ដែលកម្ពុជាបានដាក់បញ្ចូលក្នុងកម្មវិធីប្រកួតកីឡាស៊ីហ្គេម លើកទី៣២ ដែលនឹងបើកការប្រកួតនាថ្ងៃទី០៥ ខែឧសភា ឆ្នាំ២០២៣ ខាងមុខនេះផងដែរ៕ អត្ថបទពាណិជ្ជកម្ម	ការប្រកួតកីឡាស៊ីហ្គេម លើកទី៣២ ឆ្នាំ២០២៣ នៅកម្ពុជា សល់តែ ៩១ថ្ងៃទៀតប៉ុណ្ណោះនឹងមកដល់ ។ ទន្ទឹមគ្នានេះ ក្រុមហ៊ុន Decathlon ក៏បានប្រកាសគាំទ្រព្រឹត្តិការណ៍ជាប្រវត្ដិសាស្ដ្រលើកដំបូងនៅកម្ពុជាផងដែរ តាមរយៈការចូលរួមឧបត្ថម្ភសម្ភារជាច្រើន ដល់អ្នកស្ម័គ្រចិត្ត ដែលនឹងចូលរួមបម្រើការងារកំឡុងពេលប្រកួតដ៏អស្ចារ្យនេះ ។
កម្មវិធីប្រកួតដូចខាងក្រោម៖ Premier League អង់គ្លេស 18:30- Brighton vs Manchester Utd 21:00-Crystal Palace vs Everton 23:30- West Brom vs Chelsea 02:00-Burnley vs Southampton La Liga អេស្ប៉ាញ 18:00-Alaves vs Getafe 21:00- Valencia vs Huesca 23:30- Elche vs Real Sociedad 02:00- Betis vs Real Madrid Serie A អ៊ីតាលី 20:00-Torino vs Atalanta 23:00- Cagliari vs Lazio 23:00- Sampdoria vs Benevento 01:45- Inter vs Fiorentina Bundesliga អាល្លឺម៉ង់ 20:30- Arminia Bielefeld vs FC Koln 20:30- Augsburg vs Dortmund 20:30- B. Monchengladbach vs Union Berlin 20:30- Bayer Leverkusen vs RB Leipzig 20:30- Mainz vs Stuttgart 23:30- Schalke vs Werder Bremen Ligue 1 បារាំង៖ 22:00- St Etienne vs Rennes 02:00- Marseille vs Metz	សម្រាប់ជំនួប Premier League នៅយប់ថ្ងៃសៅរ៍នេះ Manchester United, Everton និង Chelsea សុទ្ធតែជាក្រុមភ្ញៀវ។ ដូចគ្នាផងដែរ Real Madrid ត្រូវតទល់ជាមួយម្ចាស់ផ្ទះ Betis នារាត្រីឈានចូលថ្ងៃអាទិត្យ ក្នុងក្របខណ្ឌ La Liga ខណៈ Inter Milan ស្វាគមន៍ Fiorentina ក្នុង Serie A។ នៅ Bunsliga អាល្លឺម៉ង់ Dortmund, Stuttgart, Leipzig ស្ថិតក្នុងចំណោមក្រុមភ្ញៀវ ខណៈ Ligue 1 បារាំងមានតែ២ប្រកួតប៉ុណ្ណោះ។
សម្រាប់ត្រីគល់រាំង និងត្រីត្រសក់ក្រហម ត្រូវបានចាត់ថ្នាក់ជាប្រភេទទទួលរងគ្រោះជិតផុតពូជបំផុតទាំងនៅលើសកលលោក និងនៅក្នុងប្រទេសកម្ពុជា។ ចំណែកឯ ត្រីក្របី ត្រីខ្លា និងត្រីត្រចៀកដំរី ត្រូវបានចាត់ថ្នាក់ជាប្រភេទរងគ្រោះជិតផុតពូជ ក្នុងប្រទេសកម្ពុជា។ បើតាមសេចក្ដីប្រកាសព័ត៌មានរបស់ WWF។ យោងតាមរបាយការណ៍ ស្តីពីប្រភេទត្រីទឹកសាបនៅលើពិភពលោក ដែលចេញផ្សាយដោយអង្គការអភិរក្សចំនួន១៦ នៅលើសកលលោក ត្រីទឹកសាបជាច្រើនប្រភេទនៅលើពិភពលោក ដែលមានសារសំខាន់សម្រាប់សុខភាព សន្តិសុខស្បៀង និងជីវភាពរបស់មនុស្សរាប់លាននាក់ ប៉ុន្ដែត្រីទាំងនេះបាន និងកំពុងរងការគំរាមកំហែងកាន់តែខ្លាំងឡើង ហើយមួយភាគបី នៃប្រភេទត្រីទាំងនេះកំពុងទទួលរងការផុតពូជ។ បើតាមសេចក្ដីប្រកាសព័ត៌មានរបស់អង្គការ WWF ត្រីទឹកសាបចំនួន ៨០ ប្រភេទ ត្រូវបានចាត់ជាប្រភេទផុតពូជ ក្នុងបញ្ជីក្រហមនៃប្រភេទសត្វទទួលរងគ្រោះ របស់សហភាពអន្ដរជាតិដើម្បីការអភិរក្សធម្មជាតិ (IUCN)។ ក្នុងនោះរួមមានទាំងត្រីទឹកសាបចំនួន ១៦ប្រភេទ ដែលបានកត់ត្រា ជាប្រភេទផុតពូជក្នុងឆ្នាំ២០២០។ ក្នុងសេចក្ដីប្រកាសនោះ ប្រភេទត្រីដែលក្រុមអ្នកស្រាវជ្រាវទើបតែស្រាវជ្រាវរកឃើញថ្មីៗ មានចំនួនសរុបប្រមាណជា ១៨ ០៧៥ប្រភេទ ដែលជាចំនួនច្រើនជាងពាក់កណ្ដាល នៃប្រភេទត្រីទាំងអស់ក្នុងពិភពលោក ស្មើនឹងមួយភាគបួន នៃប្រភេទសត្វឆ្អឹងកងទាំងអស់ នៅលើលោក។ ចំណែកចំនួនត្រីទឹកសាប ដែលជាប្រភេទត្រីបន្លាស់ទី បានធ្លាក់ចុះ ៧៦ ភាគរយ ចាប់តាំងពីឆ្នាំ១៩៧០ ហើយពពួកត្រីមេពូជបានធ្លាក់ចុះ ៩៤ភាគរយ។ តាមរបាយការណ៍អង្គការ WWF ទិន្នផលត្រីទឹកសាបដ៏ច្រើនសម្បូរបែបនេះ ក៏បានជួយទ្រទ្រង់ដល់ឧស្សាហកម្មធំៗ របស់សកលលោកដូចជា ការនេសាទត្រីបែបកម្សាន្ត មានទំហំទឹកប្រាក់ជាង ១០០ពាន់លានដុល្លារ ជារៀងរាល់ឆ្នាំ ខណៈការចិញ្ចឹមត្រីសម្រាប់លម្អ ដែលកំពុងពេញនិយមបំផុតលើពិភពលោក ក្លាយជាការរួមចំណែកពាណិជ្ជកម្មពិភពលោក ដែលមានតម្លៃដល់ទៅ ៣០ពាន់លានដុល្លារ។ លោក សេង ទៀក នាយកអង្គការ WWF បានលើកឡើងថា៖«ត្រីទឹកសាបទាំងនេះមានសារសំខាន់ណាស់ សម្រាប់សហគមន៍មូលដ្ឋាន ចាំបាច់សម្រាប់សុខភាពមនុស្ស និងប្រព័ន្ធអេកូឡូស៊ីទឹកសាបទាំងមូល ដែលមនុស្ស និងជីវិតនៅលើផែនដីទាំងអស់ពឹងអាស្រ័យ តែត្រីទាំងនេះមិនសូវទទួលបានការយកចិត្តទុកដាក់។ ដូច្នេះទាមទារឲ្យយើងទាំងអស់គ្នា ត្រូវផ្តោតការយកចិត្តទុកដាក់និង ដល់ចងចាំជានិច្ច»។ សម្រាប់ធនធានត្រីទឹកសាបដ៏ច្រើនសម្បូរបែបនេះ មានសារសំខាន់ណាស់ សម្រាប់គុណភាពទន្លេ បឹង និងតំបន់ដីសើម នៅលើពិភពលោក និងគាំទ្រដល់សង្គម និងសេដ្ឋកិច្ចទូទាំងសកលលោកផងដែរ។ នាយកអង្គការ WWF បានបន្ថែមថា ការសម្រេចចិត្តដ៏ត្រឹមត្រូវរបស់ប្រទេសកម្ពុជា គឺជាគំរូមួយសម្រាប់ប្រទេសដទៃទៀត ក្នុងការទទួលស្គាល់ថា ទន្លេដែលមានលំហូរតាមធម្មជាតិ ផ្ដល់នូវសារប្រយោជន៍ដែលមិនអាចកាត់ថ្លៃបាន ដល់មនុស្ស និងប្រភេទសត្វជាច្រើន ដែលពឹងអាស្រ័យលើវា៕	យោងតាមការវាយតម្លៃបឋម ស្តីពីការជួញដូរត្រី និងនេសាទខុសច្បាប់ឆ្នាំ២០២០ របស់អង្គការមូលនិធិសកលសម្រាប់ធម្មជាតិកម្ពុជា ត្រីគល់រាំង ត្រីត្រសក់ក្រហម ត្រីក្របី ត្រីខ្លា ត្រីត្រចៀកដំរី និងត្រីបបែលទឹកសាប ក្នុងចំណោមត្រី ៣៥ប្រភេទផ្សេងទៀត ត្រូវបានគេជួញដូរ និងលក់តាមទីផ្សារក្នុងប្រទេសកម្ពុជា ក៏ដូចជានាំចេញទៅលក់នៅប្រទេសជិតខាង។
ស្ថានីយ/ដេប៉ូប្រេងឥន្ធនៈទាំងនោះ ដេប៉ូ TELA ឈុន ស៊ុនហ៊ួរ, ដេប៉ូ TELA ប៊ុត ពុទ្ធា, ដេប៉ូ TELA ទួលសង្កែ និងដេប៉ូ TELA ស្ថិតនៅផ្លូវលេខ៩៩ សង្កាត់ទួលសង្កែ។ សូមរម្លឹកថា ប្រេងឥន្ទនៈ ពិសេសប្រេងសាំងធម្មតា និងប្រេងម៉ាស៊ូតមានតម្លៃ៣,៣០០រៀល ក្នុងមួយលីត្រ។ តម្លៃប្រេងនេះ ត្រូវបានក្រសួងពាណិជ្ជកម្មកំណត់ថ្លៃ រហូតដល់បំណាច់ខែមករា ឆ្នាំ២០១៩ ដោយតម្រូវឲ្យគ្រប់ស្ថានីយ/ដេប៉ូទាំងឡាយ ត្រូវអនុវត្តន៍តាមជាកំហិត៕	ភ្នំពេញ៖ អគ្គនាយកដ្ឋានកាំកុងត្រូល នៃក្រសួងពាណិជ្ជកម្ម បានរកឃើញ ស្ថានីយ/ដេប៉ូប្រេងឥន្ធនៈ៤ទីតាំងខុសគ្នា នៅក្នុងខណ្ឌឬស្សីកែវ រាជធានីភ្នំពេញ លួចបន្លំបរិមាណ និងគុណភាពប្រេងឥន្ធនៈ។ នេះជាអះអាងរបស់កាំកុងត្រូល ក្នុងទំព័រហ្វេសប៊ុករបស់ខ្លួន កាលពីថ្ងៃទី២៤ មករា។ អគ្គនាយកដ្ឋានកាំកុងត្រូល បញ្ជាក់ទៀតថា ស្ថានីយ/ដេប៉ូប្រេងឥន្ធនៈទាំង៤នេះ នឹងត្រូដកហូតអាជ្ញាបណ្ណអាជីវកម្ម និងកសាងសំណុំរឿងបញ្ជូនទៅតុលាការ បើអាជ្ញាធររកឃើញមានការក្លែងបន្លំបរិមាណ និងគុណភាពជាលើកទីពីរ។
នាជំនួបវគ្គ៤ក្រុមចុងក្រោយដែលធ្វើឡើងនៅកីឡដ្ឋានខេមបូឌាអ៊ែរវ៉េ ថ្ងៃទី២៩ ខែតុលា ក្រុមភ្ញៀវព្រះខ័នរាជស្វាយរៀងជាអ្នករកបានគ្រាប់នាំមុខមុនដោយកីឡាករ Clyde OConnell នៅនាទី៣៤។ លទ្ធផល ១-០ នេះរក្សារហូតបញ្ចប់វគ្គទី១ ចូលដល់វគ្គទី២ ក្រោយការប្រកួតដំណើរការបាន៩នាទី ខ្សែការពារបឹងកេតកីឡាករ Zabihi Taher Jahanbakhsh សម្រេចបានគ្រាប់បាល់តាមស្មើ មុនពេលខ្សែប្រយុទ្ធវ័យក្មេង សៀង ចន្ធា ស៊ុតគ្រាប់ដ៏អស្ចារ្យនៅនាទី៦៥ ដើម្បីជួយបឹងកេតឈ្នះព្រះខ័នរាជស្វាយរៀង ២-១។ គ្រាប់បាល់របស់ចន្ធា ដែលកើតឡើងដោយរូបគេអូសពីក្រោមកាត់ខ្សែការពារខ័នរាជស្វាយរៀងដល់ទៅ៤រូបហើយទាត់បញ្ចូលទីនោះ មានភាគរយច្រើនជាប់ជាគ្រាប់បាល់ល្អបំផុតប្រចាំព្រឹត្តិការណ៍លីគកំពូលកម្ពុជារដូវកាល២០២២នេះ។ ដោយឡែកជំនួបវគ្គ៤ក្រុមចុងក្រោយជើងទី១មួយគូទៀត នៅកីឡដ្ឋាន RSN ម្ចាស់ផ្ទះភ្នំពេញក្រោន បានយកឈ្នះវិសាខាក្នុងលទ្ធផល ៤-៣។ ៤គ្រាប់របស់ភ្នំពេញក្រោនសម្រេចបានដោយ Fareed Sadat ពីរគ្រាប់ម្នាក់ឯង រួមជាមួយ លឹម ពិសុទ្ធ និង Rafael Andres Nieto Rondon។ ៣គ្រាប់របស់វិសាខា ធ្វើបានដោយ Costa Soares Paulo Victor ពីរគ្រាប់ម្នាក់ឯង និង Mirzaev Alisher Umidovich។ ក្រោយលទ្ធផលការប្រកួតលើកទី១ សម្រាប់បេក្ខភាព Top-4 រួចមក បានធ្វើឱ្យការប្រជែងពាន CPL ឆ្នាំ២០២២ កាន់តែស្វិតស្វាញដ្បិតមានពិន្ទុប្រដេញគ្នា ខណៈនៅសល់ការប្រកួត៥លើកក្នុងដៃទៀតដើម្បីដឹងថាក្រុមណាជាម្ចាស់ជើងឯក។ ទោះបរាជ័យជើងទី១ ប៉ុន្តែព្រះខ័នរាជស្វាយរៀង នៅតែបន្ដឈរកំពូលតារាងមាន៤៦ពិន្ទុដដែល តាមពីក្រោយដោយក្រុមវិសាខា ដែលរក្សា៤០ពិន្ទុ។ ដោយឡែក ក្រុមឈរលេខ៣ ភ្នំពេញក្រោនកើនដល់៣៩ពិន្ទុ ខណៈបឹងកេតដែលស្ថិតនៅលេខ៤ កើន៣៨ពិន្ទុ៕	សៀង ចន្ធា សម្រេចគ្រាប់បាល់ជ័យជម្នះដ៏អស្ចារ្យដើម្បីជួយបឹងកេង តាមឈ្នះព្រះខ័នរាជស្វាយរៀង ២-១ ដោយការអូសបាល់ពីក្រោមតែម្នាក់ឯងរួចស៊ុតបញ្ចូលទី នាជំនួបវគ្គ៤ក្រុមចុងក្រោយជើងទី១ ពានរង្វាន់ខេមបូឌានព្រីមៀរលីគឆ្នាំ២០២២។ ភ្នំពេញក្រោន យកឈ្នះវិសាខា ៤-៣ នៅជើងទី១នេះដែរ។
ក្រោយទទួលបានដំណឹងថា កម្ពុជាធ្វើជាម្ចាស់ផ្ទះការប្រកួតកីឡាកាយវប្បកម្មជ្រើសរើសជើងឯកអាស៊ីអាគ្នេយ៍លើកទី១៥ឆ្នាំនេះ។ អ្នកលេងសាច់ដុំឆ្នើមខ្មែរ-នូវែលសេឡង់ សាំង ម៉ូនិញ បានចំណាយថវិកាផ្ទាល់ខ្លួនទិញសំបុត្រយន្តហោះពីប្រទេសនូវែលសេឡង់មកកាន់កម្ពុជា ដើម្បីចូលរួមប្រកួតក្នុងព្រឹត្តិការណ៍នេះតំណាងឲ្យកម្ពុជា។ សម្រាប់ ម៉ូនិញ ការលះបង់ពេលវេលានិងថវិកាផ្ទាល់ខ្លួនក្នុងការចូលរួមនេះ គឺដើម្បីផ្សព្វផ្សាយ និងជួយលើកស្ទួយវិស័យកីឡាកាយវប្បកម្មនៅកម្ពុជា។ ទន្ទឹមនឹងបង្ហាញអារម្មណ៍រំភើបសប្បាយរីករាយ ដែលបានចូលរួមប្រកួតក្នុងព្រឹត្តិការណ៍អន្តរជាតិជាលើកដំបូងឲ្យកម្ពុជា កីឡាករវ័យ២៨រូបនេះអះអាងថា រូបគេស្វាគមន៍ជានិច្ចក្នុងការប្រកួតឲ្យកម្ពុជានៅលើឆាកអន្តរជាតិ បើថ្នាក់ដឹកនាំត្រូវការ។ សម្រាប់ការប្រកួតជើងឯកអាស៊ីអាគ្នេយ៍លើកទី១៥ឆ្នាំនេះ កីឡាករ សាំង ម៉ូនិញ ប្រកួតលើវិញ្ញាសាបង្អួតសាច់ដុំ និងមានរាងស្អាតជាងគេ។ ទោះបីធ្លាប់ទទួលបានជោគជ័យនៅលើឆាកអន្តរជាតិជាច្រើនក៏ដោយ កីឡាករ សាំង ម៉ូនិញ មិនបានបង្ហាញក្តីរំពឹងខ្ពស់សម្រាប់ការប្រកួតរបស់ខ្លួនឡើយ។ ប៉ុន្តែរូបគេប្តេជ្ញាថា នឹងខិតខំប្រឹងប្រែងឲ្យអស់ពីសមត្ថភាព ដើម្បីស្វែងរកមេដាយជូនជាតិមាតុភូមិ។ ថ្នាក់ដឹកនាំ និងតំណាងប្រទេសដែលចូលរួមប្រកួតជើងឯកអាស៊ីអាគ្នេយ៍ថតជុំគ្នាក្រោយសន្និសីទសារព័ត៌មាន កីឡាករដែលមានឈ្មោះនូវែលសេឡង់ Marcus Lim រូបនេះ បានចាកចេញពីកម្ពុជាទៅរស់នៅប្រទេសនូវែលសេឡង់តាំងពីអាយុ១៣ឆ្នាំ។ ក្រោយប្រឡូកក្នុងវិស័យកីឡាកាយវប្បកម្មជាង១០ឆ្នាំកន្លងមក Marcus ធ្លាប់ឈ្នះមេដាយមាសជាច្រើនសម្រាប់ការប្រកួតថ្នាក់ជាតិនៅប្រទេសនូវែលស៊ីឡង់។ Marcus គ្រងជើងឯកប្រចាំការប្រកួតជើងឯកទូទាំងប្រទេសនូវែលសេឡង់ពីរឆ្នាំជាប់គ្នា គឺឆ្នាំ២០១៦ និង ២០១៧។ ក្រៅពីនេះក៏មានមេដាយមាសជាច្រើនទៀតផងដែរ។ លើសពីនេះ សាំង ម៉ូនិញ ធ្លាប់តំណាងឲ្យប្រទេសនូវែលសេឡង់ ចូលរួមប្រកួតនៅសហរដ្ឋអាមេរិក និងចិនផងដែរ។ សម្រាប់ការប្រកួតជើងឯកពិភពលោកនៅសហរដ្ឋអាមេរិកកាលពីឆ្នាំ២០១៧ រូបគេទទួលបានចំណាត់ថ្នាក់លេខ១០ក្នុងចំណោមកីឡាករជាង៤០នាក់។ ហើយកាលពីពេលថ្មីៗ រូបគេទទួលបានចំណាយថ្នាក់លេខ៥នាការប្រកួត Olympain នៅទីក្រុងប៉ីជីងប្រទេសចិន។ លោក រស្មី សុខមង្គល ប្រធានសហព័ន្ធកីឡាកាយវប្បកម្ម និងហាត់ប្រាណកម្ពុជាថ្លែងក្នុងពិធីសន្និសីទសារព័ត៌មាននៅសណ្ឋាគារសុខាល័យអង្គរ បើយោងតាមលោក រស្មី សុខមង្គល ប្រធានសហព័ន្ធកីឡាកាយវប្បកម្ម និងហាត់ប្រាណ សម្រាប់ការប្រកួតជើងឯកអាស៊ីអាគ្នេយ៍ដែលរៀបចំនៅសណ្ឋាគារសុខាល័យអង្គរក្នុងខេត្តសៀមរាប ចន្លោះពីថ្ងៃទី២៥-៣០ ខែមិថុនា ឆ្នាំ២០១៨ មានអត្តពលិកចំនួន២២៥នាក់មកពី៨ប្រទេសចូលរួម៕	អ្នកលេងសាច់ដុំខ្មែរ-នូវែលសេឡង់ សាំង ម៉ូនិញ បានចំណាយថវិកាផ្ទាល់ខ្លួន ជិះយន្តហោះពីប្រទេសនូវែលសេឡង់មកកាន់ប្រទេសកម្ពុជា ដើម្បីចូលរួមប្រកួតកីឡាកាយវប្បកម្មជ្រើសរើសជើងឯកអាស៊ីអាគ្នេយ៍លើកទី១៥ ដែលរៀបចំនៅខេត្តសៀមរាបចន្លោះពីថ្ងៃទី២៥-៣០ ខែមិថុនា ឆ្នាំ២០១៨។ ម៉ូនិញ មានវ័យ២៨ឆ្នាំជាកីឡាករកាយវប្បកម្មល្បីល្បាញមួយរូបនៅនូវែលសេឡង់ ដែលធ្លាប់ឈ្នះមេដាយលើឆាកអន្តរជាតិជាច្រើនដូចជានៅសហរដ្ឋអាមេរិក និងចិនជាដើម។
ដោយមានការសហការល្អជាមួយវិស័យសុខាភិបាលកម្ពុជា SingMed ព្យាយាមផ្តល់ជូននូវសេវាកម្មលំដាប់កំពូលដល់អ្នកជំងឺ ដោយប្រើប្រាស់បច្ចេកវិទ្យាទំនើបចុងក្រោយបង្អស់ ដូចជា ប្រព័ន្ធឆ្លុះចុងក្រោយបង្អស់របស់ FUJIFILM ដែលប្រើរូបភាពពន្លឺខៀវ (Blue Light Imaging) និងរូបភាពពណ៌តភ្ជាប់ (Linked Color Imaging) ក៏ដូចជាម៉ាស៊ីនស្កែន GE SIGNA CREATOR 1.5Testla MRI របស់ GE Healthcare High Field ផងដែរ ដែលផ្តល់នូវភាពជាក់លាក់ ក្នុងការធ្វើរោគវិនិច្ឆ័យ និងប្រសិទ្ធភាព ក្នុងការគ្រប់គ្រងលំហូរការងាររបស់អ្នកជំងឺ។ កម្មវិធីថែទាំសុខភាពបញ្ចូលគ្នាតែមួយរបស់ពួកគេពី MaNaDr ក៏បានអនុញ្ញាតឱ្យអាចណាត់ជួបតាមប្រព័ន្ធអ៊ីនធឺណិត ពីទូរស័ព្ទដៃ និងមិនចាំបាច់តម្រង់ជួររង់ចាំនោះទេ។ លក្ខណៈតែមួយគត់ផ្សេងទៀត របស់កម្មវិធីរួមមាន TELECONSULT និង TELELAB ដែលភ្ជាប់អ្នកទៅកាន់គ្រូពេទ្យដែលអ្នកជឿទុកចិត្ត ហើយផ្តល់លទ្ធផលតេស្តទៅកាន់ទូរស័ព្ទដៃរបស់អ្នកជំងឺ។ បុគ្គលិកពេទ្យដែលមានជំនាញ និងវិជ្ជាជីវៈអាចនិយាយភាសាអង់គ្លេស ចិន និង ខ្មែរ ដើម្បីទំនាក់ទំនងជាមួយអ្នកជំងឺ មកពីប្រភព និងជាតិសាសន៍ផ្សេងៗគ្នា។ ប្រធានគណៈគ្រូពេទ្យ SingMed មានឯកទេសប្រព័ន្ធតម្រងនោម គឺលោក វេជ្ជ. ម៉ូរីស វ៉ូ បានអះអាងថា លោកបានទទួលជោគជ័យ ក្នុងការគ្រប់គ្រងមណ្ឌលវេជ្ជសាស្ត្រតម្រងនោម នៅក្នុងតំបន់ និងនាយកគ្រប់គ្រងផ្នែកប្រតិបត្តិ លោកស្រី ពិន នេត្រា ជាស្ថាបនិកនៃបណ្តាញសុខភាពអាស៊ី និងជាអ្នកដឹកនាំ នៅក្នុងវិស័យផ្តល់ជំនួយផ្នែកវេជ្ជសាស្ត្រអន្តរជាតិ។ អ្នកទាំង២ កំពុងនាំមកនូវបទពិសោធន៍ដ៏សម្បូរបែបរបស់ខ្លួន ដើម្បីបន្តចម្រើនការថែទាំសុខភាពបន្ថែមទៀត នៅក្នុងបណ្តាប្រទេសកំពុងអភិវឌ្ឍន៍ ដូចជាប្រទេសកម្ពុជា។ មជ្ឈមណ្ឌលវេជ្ជសាស្ត្រ SingMed មានទីតាំងស្ថិតនៅចំកណ្ដាលតំបន់ពាណិជ្ជកម្មក្នុងទីក្រុងភ្នំពេញ នៅជាប់នឹងអគារវឌ្ឍនៈ។ មជ្ឈមណ្ឌលវេជ្ជសាស្ត្រពហុជំនាញនេះ ផ្តល់ជូននូវសេវាកម្មយ៉ាងទូលំទូលាយ ក្នុងការរុករកការធ្វើរោគវិនិច្ឆ័យបែបទំនើប និងបច្ចេកវិទ្យាខ្ពស់ចុងក្រោយ យ៉ាងមានភាពជឿទុកចិត្ត និងប្រកបដោយប្រសិទ្ធភាព។ បន្ថែមទៅលើការផ្តល់ជូនការថែទាំសុខភាពប្រកបដោយគុណភាព មជ្ឈមណ្ឌលវេជ្ជសាស្ត្រ SingMed ខិតខំប្រឹងប្រែង ដើម្បីជួយដល់អ្នកជំងឺឲ្យទទួលបានភាពងាយស្រួល និងតែងតែ ស្តាប់ និងទទួលការកែលម្អ ដើម្បីបំពេញតំរូវការរបស់អ្នកជំងឺ នៅក្នុងប្រទេសកម្ពុជា៕ (អត្ថបទពាណិជ្ជកម្ម)	កាលពីថ្ងៃទី៣ ខែឧសភាកន្លងទៅ SingMed ដែលជាក្រុមហ៊ុនបុត្រសម្ព័ន្ធ របស់ក្រុមហ៊ុនវេជ្ជសាស្ត្រសិង្ហបុរី SG Medical Holdings Pte Ltd បានរៀបចំកម្មវិធបើកសម្ពោធជាផ្លូវការនៅកម្ពុជា។ ពិធីនេះបានប្រព្រិត្តឡើងក្រោមវត្តមាន លោកស្រី ឱ វណ្ណឌីន អគ្គនាយកបច្ចេកទេសសុខាភិបាល និងជាអ្នកនាំពាក្យនៃក្រសួងសុខាភិបាល និងភ្ញៀវកិត្តិយសជាតិ និងអន្តរជាតិជាច្រើនរូប។
និពន្ធដោយប៉ាកកាខ្មៅ! -ដល់ហើយឆ្នាំថ្មីខ្ញុំស្តីថ្លែង ថ្លែងពីរឿងល្បែងប្រជាប្រិយ ប្រិយភាពពីមុនធ្លាប់ល្បាញល្បី ល្បីខ្មែរប្រុសស្រីលេងចូលឆ្នាំ។ -ឆ្នាំច្រើនកន្លងបងប្អូនប្តូរ ប្តូរផ្លាស់ខ្លះកូរដូចពុលថ្នាំ ថ្នាំគេឲ្យលេបយើងលែងចាំ ចាំបានចូលឆ្នាំត្រឹមផឹកស៊ី។ -ស៊ីផឹកនឹកភ្នករកលេងល្បែង ល្បែងស៊ីសងស្តែងឡើងវក់វី វីវក់ឈ្លក់ឆ្លងលែងស្គាល់ទី ទីណាផឹកស៊ីមានកាប់ចាក់។ -ចាក់ទាំងខ្លាឃ្លោកឈ្ងោកអាប៉ោង ប៉ោងភ្នែកខ្នងកោងអួតអាងដាក់ ដាក់ទុងអុងឌូពូមីងដាក់ ដាក់បៀរតងចាក់ដល់ទឹកភ្លៀង។ -ភ្លៀងរាំងភាំងភ្លេចគេចចោលផ្ទះ ផ្ទះលក់ឈ្លក់ជាក់ចូលរាំច្រៀង ច្រៀងរាំធុងបាស់ប៉ះពារកៀង កៀងគាវបែកពាងវាយគ្នាផូង។ -ផូងផាំងតាំងហ៊ានប្រើកាំភ្លើង ភ្លើងក្នុងឆេះឡើងបះសក់ច្រូង ច្រូងច្រាងអាងគ្នាស្រែកវ៉ាងវ៉ូង វ៉ូងវ៉ាងជើងត្បូងខ្លះដេកគុក៕	កំណាព្យបទ គោព័ទ្ធស្នឹង
តម្រូវការប្រើប្រាស់ក្នុងស្រុក ដែលជួយជំរុញកំណើនសេដ្ឋកិច្ចនេះ ត្រូវបានគាំទ្រដោយការដំឡើងប្រាក់ឈ្នួល និងពង្រីកការចាយវាយរបស់រដ្ឋាភិបាល។ ព្រមជាមួយគ្នានេះ ការនាំចេញសម្លៀកបំពាក់ និងស្បែកជើង កំពុងបន្តជាមួយតម្រូវការខ្ពស់ ក្នុងអត្រាកំណើននាំចេញ ១៦,១ភាគរយអំឡុងពេល៦ខែដើមឆ្នាំ២០១៨។ ជាមួយគ្នានេះ ទេសចរអន្តរជាតិបានមកកម្ពុជាចំនួន ៣លាននាក់ ក្នុងកំណើន ១៣,៦ភាគរយ ដែលជំរុញមួយផ្នែកធំពីភ្ញៀវចិន។ ការវិនិយោគផ្ទាល់ពីបរទេស (FDI) ត្រូវបានប៉ាន់ស្មានជាមួយកំណើន ១៤,៣ភាគរយ ក្នុងឆមាសទី១ឆ្នាំនេះ។ ហើយប្រមាណ ៩០ភាគរយនៃមូលធនទាំងនោះ ដោយមិនគិតក្នុងវិស័យធនាគារ គឺមានប្រភពពីប្រទេសចិន និងមានគោលដៅវិនិយោគក្នុងវិស័យសំណង់ និងអចលនទ្រព្យ ការកែច្នៃផលិតផលកសិកម្ម និងវាយនភណ្ឌ។ ប៉ុន្តែសេដ្ឋកិច្ចកម្ពុជាប្រឈមនឹងហានិភ័យទាំងក្នុងស្រុក និងអន្តរជាតិ។ អ្នកជំនាញ World Bank នៅតែបារម្ភអំពីលំហូរឥណទានដែលប្រមូលផ្ដុំក្នុងវិស័យសំណង់ និងអចលនទ្រព្យច្រើនពេក ដែលអាចគំរាមវិស័យហិរញ្ញវត្ថុ។ រីឯហានិភ័យពីក្រៅ គឺការពិចារណាដកប្រព័ន្ធអនុគ្រោះពន្ធ EBA របស់សហភាពអឺរ៉ុបពីកម្ពុជា និងការកើនតម្លៃប្រាក់ដុល្លារអាមេរិក។ បើសិនកម្ពុជាបាត់បង់ EBA នោះនឹងប៉ះពាល់ដល់ការនាំចេញទៅសហភាពអឺរ៉ុប ដែលជាទីផ្សារធំរបស់កម្ពុជា ហើយនឹងធ្វើឲ្យកម្មកររងគ្រោះក្នុងរយៈពេលខ្លី។ សង្គ្រាមពាណិជ្ជកម្មចិន និងអាមេរិក ក៏អាចនឹងជះឥទ្ធិពលដល់កម្ពុជាផងដែរ៕	ភ្នំពេញ៖ សេដ្ឋកិច្ចកម្ពុជា ត្រូវបានព្យាករជាមួយនឹងកំណើន ៧,១ភាគរយសម្រាប់ឆ្នាំ២០១៨ ដែលកើនបន្តិចបើធៀបនឹងកំណើន៧ភាគរយនៅឆ្នាំមុន។ កំណើនដ៏រឹងមាំនេះ ត្រូវបានជំរុញដោយសន្ទុះនៃការចាយវាយក្នុងស្រុក និងការនាំចេញ។ នេះបើតាមរបាយការណ៍បច្ចុប្បន្នភាពរបស់ធនាគារពិភពលោក (World Bank) ដែលចេញផ្សាយនៅថ្ងៃទី២៨ខែវិច្ឆិកា។
ភ្នំពេញ៖ បណ្ដាខេត្តជាប់ព្រំប្រទល់វៀតណាម នឹងមានបរិមាណភ្លៀងនឹងកើនឡើងខ្លាំង ជាពិសេសខេត្តក្រចេះ និងត្បូងឃ្មុំ ដែលអាចបង្កឱ្យមានជាជំនន់ទឹកភ្លៀង។ នេះបើតាមសេចក្តីជូនដំណឹងបន្ថែមរបស់ក្រសួងធនធានទឹក និងឧតុនិយម នៅថ្ងៃទី៧ សីហា ដែលបញ្ជាក់ទៀតថា ភ្លៀងនៅបន្តធ្លាក់ដដែល គ្រាន់តែនៅតំបន់មាត់សមុទ្រ ភ្លៀង ខ្យល់នៅតែបន្តកើតមាន និងស្ថិតក្នុងប្រុងប្រយ័ត្ន។ ចំណែកកម្លាំងខ្យល់នៅតែមានកម្លាំងខ្លាំង ក្នុងល្បឿន២០ម៉ែត្រ ក្នុងមួយវិនាទី។ ក្រសួងធនធានទឹក និងឧតុនិយម នៅថ្ងៃទី៧ សីហា បានចេញសេចក្តីជូនដំណឹងបន្ថែម ចាប់ពីថ្ងៃទី៧ ដល់១០ សីហា ស្ថានភាពក្នុងតំបន់មានការផ្លាស់ប្តូរយ៉ាងលឿន ស្ទើរមិនធ្លាប់ជួបប្រទះកន្លងមក។ បើតាមក្រសួងធនធានទឹក ការផ្លាស់ប្តូរលឿននោះ គឺនៅក្នុងសមុទ្រប៉ាស៊ីហ្វិកខាងកើតហ្វីលីពីន មានកើតព្យុះដល់ទៅ ៣ ស្ថិតក្នុងកន្សោមនៃប្រព័ន្ធតែមួយ ហើយប្រព័ន្ធសម្ពាធទាប (ITCZ) ដែលលាតសន្ធឹងលើប្រទេស ឡាវ និងវៀតណាម ដែលនៅខាងចុងកន្លងមក ភ្ជាប់នឹងសម្ពាធទាប(LOW)បច្ចុប្បន្ន បានប្លែងខ្លួនទៅជាវិសម្ពាធ សកម្ម ហើយក៏ត្រូវបានអូសទាញដោយ ប្រព័ន្ធព្យុះទាំង៣ ដែលកើតមាននៅក្នុងសមុទ្រប៉ាស៊ីហ្វិកខាងកើតហ្វីលីពីននោះ។ បើតាមក្រសួងធនធានទឹក បាតុភូតនេះ ធ្វើឲ្យកម្ពុជា នៅតែមានភ្លៀងធ្លាក់ដដែល គ្រាន់តែនៅតំបន់មាត់សមុទ្រ ភ្លៀង ខ្យល់នៅតែបន្តកើតមាន និងស្ថិតក្នុងប្រុងប្រយ័ត្ន។ ចំណែកឯបណ្ដាខេត្តជាប់ព្រំប្រទល់វៀតណាម នឹងមានបរិមាណភ្លៀងនឹងកើនឡើងខ្លាំង ជាពិសេសខេត្តក្រចេះ និងត្បូងឃ្មុំ ដែលអាចបង្កឱ្យមានជាជំនន់ទឹកភ្លៀង។ នេះបើតាមសេចក្តីជូនដំណឹងបន្ថែមរបស់ក្រសួងធនធានទឹកដដែល ដោយបានបន្តទៀតថា កម្លាំងខ្យល់នៅតែមានកម្លាំងខ្លាំង ក្នុងល្បឿន២០ម៉ែត្រ ក្នុងមួយវិនាទី៕	ដោយ៖ សុវណ្ណ ស្រីពេជ្រ
លោក Tuchel អតីតគ្រូ Paris Saint-Germain និង Borussia Dortmund បានក្លាយជាអ្នកចាត់ការទូទៅទី១៣ ក្រោមការគ្រប់គ្រងរបស់មហាសេដ្ឋីរុស្ស៊ីលោក Roman Abramovich បន្ទាប់ពីក្លិបរហ្សនាមតោខៀវបញ្ចប់តំណែងលោក Lampard ក្រោយដឹកនាំបាន១៨ខែ។ នាសន្និសីទកាសែតនៅថ្ងៃទី២៨ ខែមករា អ្នកចាត់ការសញ្ជាតិអាល្លឺម៉ង់បានបង្ហាញការកោតសរសើរចំពោះ Lampard ថាជាបុគ្គលដ៏អស្ចារ្យរបស់ Chelsea ទាំងក្នុងនាមអ្នកចាត់ការ និងកីឡាករ។ លោក Tuchel រៀបរាប់ថា៖ «ខ្ញុំហ៊ានសន្មត់បានថា នេះជាការខកចិត្តដ៏ធំមួយសម្រាប់អ្នកគាំទ្រ Chelsea ដែលឃើញ Lampard ត្រូវបណ្តេញចេញ។ ខ្ញុំមានការគោរពចំពោះកេរ្តិ៍ឈ្មោះរបស់គាត់។ ខ្ញុំជាអ្នកគាំទ្រដ៏អស្ចារ្យរបស់ Lampard តាំងពីគាត់នៅជាកីឡាករ ហើយខ្ញុំពិតជារីករាយណាស់នៅពេលបានមើលគាត់លេង»។ អ្នកចាត់ការសញ្ជាតិអាល្លឺម៉ង់ដែលត្រូវ PSG បញ្ចប់តំណែងកាលពីខែធ្នូបន្ថែមថា អ្វីដែលលោករំភើបចិត្តខ្លាំងនោះ គឺបន្ទាប់ពីការតែងតាំងមួយថ្ងៃខ្លួនបានទទួលសារជូនពរពីសំណាក់លោក Lampard។ Lampard បានជូនពរ Tuchel ឱ្យជួបតែសំណាងល្អសម្រាប់ការងារជាអ្នកចាត់ការថ្មីជំនួសខ្លួននៅ Stamford Bridge។ ស្របពេលគ្នានេះដែរ លោក Tuchel ដែលដឹកនាំ Chelsea លើកដំបូងពេលប្រកួតស្មើជាមួយ Wolves សង្ឃឹមថាក្លិប និងអ្នកគាំទ្រនឹងធ្វើការរួមគ្នាក្រោយការបញ្ចប់តំណែងលោក Lampard។ អ្នកចាត់ការវ័យ៤៧ឆ្នាំលើកឡើងបែបនេះ ព្រោះលោកដឹងថាអ្នកគាំទ្រជាច្រើនមានការខឹងសម្បារចំពោះការបញ្ចប់តំណែងនេះ។ Chelsea ដែលចំណាយប្រាក់ដ៏ច្រើនទិញកីឡាកររដូវកាលនេះ ក្រោមការដឹកនាំរបស់គ្រូសញ្ជាតិអង់គ្លេស ស្ថិតនៅចំណាត់ថ្នាក់ទី៨ក្នុងតារាង Premier League ដោយរកបានតែ ៣០ពិន្ទុប៉ុណ្ណោះពីការប្រកួត២០លើក៕	លោក Thomas Tuchel សារភាពថា រំភើបចិត្តក្រោយលោក Frank Lampard ជូនពរខ្លួនឱ្យជួបតែសំណាងល្អក្នុងនាមជាអ្នកចាត់ការទូទៅថ្មីរបស់ Chelsea ជំនួសលោក។
Man Utd បានរងបរាជ័យក្រោមថ្វីជើងក្រុម PSG ក្នុងលទ្ធផល ៣-១ នាការប្រកួតវគ្គសន្សំពិន្ទុពូល H នៅរាត្រីថ្ងៃទី២ ខែធ្នូ ។ ខ្សែប្រយុទ្ធឆ្នើម Neymar រកបាន២គ្រាប់ម្នាក់ឯង និង Marquinhos មួយគ្រាប់ឲ្យក្រុមយកបារាំងនៅកីឡដ្ឋាន Old Trafford ឯមួយគ្រាប់របស់ម្ចាស់ផ្ទះធ្វើបានដោយ Marcus Rashford។ ជ័យជម្នះនេះបានធ្វើឲ្យក្រុមលោក Thomas Tuchel កើនដល់៩ពិន្ទុស្មើជាមួយបិសាចក្រហមក្រោយឆ្លងកាត់ការប្រកួត៥លើកដូចគ្នា។ ក្រុមលោក Ole Gunnar Solskjaer ឈរកំពូលតារាងពូល H ដ្បិតមានសំណល់គ្រាប់បាល់ច្រើនជាង។ ស្របពេល PSG រកបាន៣ពិន្ទុបន្ថែម ក្រុម Leipzig ក៏កើន៩ពិន្ទុផងដែរក្រោយឈ្នះ Basaksehir ៣-២ និងឈរនោលេខ៣ក្នុងតារាង។ ក្នុងពូល H នេះ ក្រៅពី Basaksehir ដែលអស់ឱកាសប្រជែងកៅអីទៅវគ្គ១៦ក្រុម និង Europa League មាន Man Utd, PSG និង Leipzig សុទ្ធតែរកបាន៩ពិន្ទុដូចគ្នា ហើយប្រជែងគ្នានៅជំនួបចុងក្រោយ។ ការប្រកួតកាត់សេចក្តីពូល H Man Utd ត្រូវប៉ះ Leipzig ខណៈ PSG ទទួលក្រុម Basaksehir នៅរាត្រីថ្ងៃទី៨ ខែធ្នូ។ ក្រុមលេខ១ និងលេខ២ បានកៅអីទៅវគ្គខ្វែង ហើយលេខ៣សល់កៅអីលេង Europa League បន្តទៀត។ លទ្ធផលការប្រកួតដទៃទៀត៖ ពូល E - FC Krasnodar ១ - ០ Rennes - Sevilla ០ - ៤ Chelsea ពូល F - Borussia Dortmund ១ - ១ Lazio - Club Brugge ៣ - ០ Zenit St. Petersburg ពូល G - Ferencvaros ០ ៣ Barcelona - Juventus ៣ - ០ Dynamo Kyiv	ការប្រជែងកៅអីទៅកាន់វគ្គ១៦ក្រុមចុងក្រោយក្នុងពូល H កាន់តែស្វិតស្វាញបន្ទាប់ពី Manchester United ចាញ់ Paris St-Germain ខណៈ RasenBallsport Leipzig ឈ្នះ Istanbul Basaksehir ក្នុងការប្រកួត Champions League វគ្គសន្សំពិន្ទុ។ Man Utd, PSG និង Leipzig រកបាន៩ពិន្ទុដូចគ្នា ពីការប្រកួត៥លើក។
ប្រធានាធិបតីអាម៉េរិក ចូ បៃឌិន និងមេដឹកនាំប្រទេស G7 មានអង់គ្លេស កាណាដា អាល្លឺម៉ង់ បារាំង និងអ៊ីតាលី ត្រូវជួបប្រជុំគ្នានៅទីក្រុងហ៊ីរ៉ូស៊ីម៉ា ទឹកជប៉ុន សម្រាប់កិច្ចប្រជុំប្រចាំឆ្នាំ ដោយវិបត្តិអ៊ុយក្រែន និងចិនជាប្រធានបទសំខាន់។ ក្រុមប្រទេសទាំង៧ កំពុងសម្លឹងរកមធ្យោបាយថ្មីៗដើម្បីសង្កត់ករុស្ស៊ីចំពោះការឈ្លានពានអ៊ុយក្រែនដែលឈានចូលខែទី១៥ហើយនោះ។ ពាណិជ្ជកម្មត្បូងរបស់រុស្ស៊ីដែលទំហំជាង៥ពាន់លានដុល្លារក្នុងមួយឆ្នាំ ជាគោលដៅបន្ទាប់របស់លោកខាងលិចដែលចង់បិទផ្លូវដង្ហើមរបស់សេដ្ឋកិច្ចរបស់រុស្ស៊ី។ បើតាមមន្រ្តីអាម៉េរិក ទីក្រុងវ៉ាស៊ីនតោន នឹងដាក់ទណ្ឌកម្មលើក្រុមហ៊ុនប្រមាណ៧០របស់រុស្ស៊ី និងក្រុមហ៊ុនរនស់ប្រទេសផ្សេងទៀត។ ឯអង់គ្លេសវិញ ក៏ប្រកាសទណ្ឌកម្មផ្ទាល់ខ្លួនលើជំនួញត្បូងរបស់ទីក្រុងមូស្គូដែរ។ ក្រៅពីត្បូង អង់គ្លេសក៏ដាក់គោលដៅលើការនាំចូលអាលុយមីញ៉ូម ទង់ដែង និងនីកែល។ «ដូចដែលទណ្ឌកម្មថ្ងៃនេះបង្ហាញ ក្រុម G7 នៅតែរួបរួមគ្នាប្រឈមមុខការគំរាមរបស់រុស្ស៊ី និងគាំទ្រឥតងាករេលើអ៊ុយក្រែន។» នាយករដ្ឋមន្រ្តីអង់គ្លេស Rishi Sunak បញ្ជាក់បែបនេះក្នុងសេចក្ដីប្រកាសទណ្ឌកម្មថ្មី។ ទាក់ទងទណ្ឌកម្មលើជំនួញត្បូងរបស់រុស្ស៊ី ដ្បិតប្រទេស G7 មិនទាន់សម្រេចបិទផ្លូវទាំងស្រុងក្ដី វិធានការចុងក្រោយនេះ នឹងត្រូវអនុវត្តនៅពេលបន្ទាប់ដដែល។ ប្រធានក្រុមប្រឹក្សាអឺរ៉ុប ឆាល មីឈែល ដែលមានវត្តមាននៅទឹកដីជប៉ុនដែរនោះ បញ្ជាក់ថា សហភាពអឺរ៉ុបនឹងរឹតត្បិតពាណិជ្ជកម្មត្បូងពេជ្ររបស់រុស្ស៊ី។ រដ្ឋសមាជិក EU បែលហ្ស៊ិក ជាប្រទេសទិញត្បូងពេជ្រធំជាងគេពីរុស្ស៊ី ដូចគ្នានឹងឥណ្ឌា និងអារ៉ាប់រួមអេមីរ៉ាតដែរ។ អាម៉េរិកវិញជាប្រទេសធំជាងគេដែលទិញផលិតផលសម្រេចចុងក្រោយ៕	អាម៉េរិក និងដៃគូរបស់ខ្លួនក្នុងចំណោមប្រទេសមានសេដ្ឋកិច្ចរីកចម្រើនទាំង៧ (G7) បានបញ្ចេញកញ្ចប់ទណ្ឌកម្មថ្មីទៀតលើរុស្ស៊ី។ ទណ្ឌកម្មថ្មី សំដៅកាត់បន្ថយប្រភពហិរញ្ញវត្ថុរបស់ទីក្រុងមូស្គូ និងដាក់លើក្រុមហ៊ុនដែលពាក់ព័ន្ធនឹងសង្រ្គាមនៅអ៊ុយក្រែន។
សូមស្តាប់បទសម្ភាសនាយ យ៉ាន ខាងក្រោមនេះ៖	មាត្រា៣៣នៃច្បាប់ស្តីចរាចរណ៍ផ្លូវគោក បានចែងហាមលែងសត្វឲ្យដើររហេតរហូតលើផ្លូវ។ ផ្ទុយទៅវិញ ជារៀងរាល់ថ្ងៃ នាយ យ៉ាន តែងសង្កេតឃើញមានគោដើរតាមដងផ្លូវសាធារណៈនៅក្នុងសង្កាត់ជាយរាជធានីភ្នំពេញ។ ចរាចរណ៍របស់គោដែលមិនដឹងម្ចាស់នៅទីណា បានបង្កអសណ្តាប់ធ្នាប់ និងបានស៊ីដំណាំរបស់អ្នកភូមិទៀតផង។ នាយ យ៉ាន បានជិះកង់សម្ភាសគោផង សួរពលរដ្ឋក្នុងភូមិជាង១០នាក់ដែលសុទ្ធមិនស្គាល់ម្ចាស់គោ។ អ្នកភូមិដេញនាយយ៉ាន ឲ្យសួរមនុស្សពីម្នាក់ទៅម្នាក់ អស់ជាច្រើនម៉ោង តែនាយ យ៉ាន នៅតែរកមិនឃើញម្ចាស់គោដែលរហេតរហូត។
ប្រជាជនដែលរស់នៅទីនោះជាអចិន្ត្រៃយ៍ ពួកគេត្រូវតែសម្របជីវិតរបស់ពួកគេ ជាមួយនិងផ្ទះរបស់ពួកគេ។ វាគឺជាដំណោះស្រាយសាមញ្ញ និងប្រកបដោយភាពវៃឆ្លាត។ ពួកអ្នកស្រុក ដាក់ពាងផ្កាប់មាត់ចុះក្រោមនៅពីក្រោមផ្ទះរបស់ពួកគេ ពេលដែលទឹកជំនន់ចូលមកដល់ គេក៏បាញ់ខ្យល់បញ្ចូលក្នុងពាង ដើម្បីឲ្យវាអណ្តែតរុញផ្ទះឡើងតាមទឹក។ បុរសចំណាស់ម្នាក់បាននិយាយថា វាមានតម្លៃថោកជាង យើងប្រើធុងទឹក និងថែមទាំងអាចប្រើបានជាច្រើនឆ្នាំទៀតផង។ យើងត្រូវការលាងសម្អាតវា និងជួសជុលវា រៀងរាល់ពីរ-បីឆ្នាំម្តង។ An old man prepares jars to float his house before the flood coming in late July. Phat Sanday village, Kampong Thom province, during the flooding time, the Tonle Sap will expand 5-6 times larger than the dry season. People who live here permanently have to adapt their lives and houses to live with it. It is a simple and genius solution. Villagers put jars upside down under their houses when the flood starts and pump air inside to float the houses. An old man said it is cheaper than using a tank and can be used for several years. It needs to clean and fix the crack with cement every few years.	បុរសចំណាស់ម្នាក់កំពុងរៀបចំពាង ជំនួសពោង ដើម្បីបណ្តែតផ្ទះរបស់គាត់ មុនទឹកជំនន់ដែលនឹងចូលមកដល់ក្នុងខែកក្កដា។ អំឡុងពេលទឹកជំនន់ នៅភូមិបណ្តែតទឹកផាត់សណ្តាយ ក្នុងខេត្តកំពង់ធំ បឹងទន្លេសាប បានពង្រីកវិសាលភាព ៥-៦ដង ធំជាងបឹងទន្លេសាបក្នុងវដូវ វស្សា។
កាលពីថ្ងៃពុធម្សិលមិញ ប្រធានគណៈកម្មាធិការកិច្ចការបរទេសនៃរដ្ឋសភាសហរដ្ឋអាមេរិក លោក Ed Royce មានវត្តមាននៅក្នុងពិធីប្រកាសអំពីរបាយការណ៍មួយដែលផ្ដល់អនុសាសន៍ដល់ការកែទម្រង់ក្រសួងការបរទេស នៅឯវិទ្យាស្ថានស្រាវជ្រាវក្រុមប្រឹក្សាអាត្លង់ទិក (Atlantic Council) ដោយមានការចូលរួមពីអតីតឯកអគ្គរដ្ឋទូត និងមេដឹកនាំពាណិជ្ជកម្មជាច្រើន។ លោក Ed Royce បាននិយាយថា លោកនឹងមិនគាំទ្រចំពោះការកាត់បន្ថយថវិកាសម្រាប់ក្រសួងការបរទេស និងទីភ្នាក់ងារអភិវឌ្ឍន៍អន្តរជាតិ USAID ដូចដែលបានស្នើឡើងដោយរដ្ឋបាលលោក Trump នោះទេ។ លោក Ed Royce ក៏បានអំពាវនាវផងដែរឲ្យលោករដ្ឋមន្ត្រី Rex Tillerson ចាត់វិធានការឲ្យបានឆាប់ក្នុងការបំពេញមុខតំណែងជាន់ខ្ពស់ជាច្រើនដែលនៅទំនេរទាំងនៅក្នុងក្រសួងការបរទេស និងទាំងនៅតាមស្ថានទូតសហរដ្ឋអាមេរិកនានានៅជុំវិញពិភពលោក ដោយសារតែការិយាល័យចំនួន ២២ នៃការិយាល័យទាំង ២៤ របស់ក្រសួងការបរទេសនៅតែស្ថិតក្រោមការដឹកនាំរបស់ឧបការីរដ្ឋមន្ត្រីស្ដីទីដដែល។ កន្លងមក លោក Rex Tillerson បានរងការរិះគន់ចំពោះការណ៍ដែលលោកគាំទ្រសំណើរបស់លោកប្រធានាធិបតី Donald Trump ក្នុងការកាត់បន្ថយថវិកាទ្រង់ទ្រាយធំសម្រាប់ក្រសួងការបរទេស។ ប៉ុន្តែ សភា បានបដិសេធនូវការកាត់បន្ថយថវិកាទ្រង់ទ្រាយធំដូចនេះ៕ សូមចុចទៅប្រភពដើម VOA ត្រង់នេះ	រដ្ឋមន្ត្រីការបរទេសសហរដ្ឋអាមេរិកលោក Rex Tillerson បានសន្យាថានឹងធ្វើការកែទម្រង់ក្រសួងការបរទេសក្នុងទ្រង់ទ្រាយធំ ដោយលទ្ធផលនៃកំណែទម្រង់នេះនឹងត្រូវប្រកាសនៅថ្ងៃទី ១៥ ខែកញ្ញា ខាងមុខ។
ក្រៅពីប្រជែងឥទ្ធិពលគ្នាក្នុងវិស័យយោធា និងសេដ្ឋកិច្ច មហាអំណាចធំៗមានអាមេរិក និងចិន ក៏ប្រជែងគ្នាលើវិស័យបច្ចេកវិទ្យាដែរ។ នៅថ្ងៃទី៣ ខែមករានេះ ទីភ្នាក់ងារព័ត៌មានចិន Xinhua ផ្សាយថា ក្រុងប៉េកាំងមានគម្រោងបង្កើតសួនបច្ចេកវិទ្យាមួយលើផ្ទៃដីជិត៥៥ហិចតា ដោយចំណាយទឹកប្រាក់២,១ពាន់លានដុល្លារ។ សួនបច្ចេកវិទ្យានេះនឹងទាក់ទាញក្រុមហ៊ុនប្រមាណ៤០០ និងអាចបង្កើតផលិតផលមានទំហំទឹកប្រាក់៧,៧ពាន់លានដុល្លារ។ ទីភ្នាក់ងារព័ត៌មានដដែលផ្សាយថា ក្រុមហ៊ុន Zhongguancun Development Group ដែលជាអ្នកអភិវឌ្ឍគម្រោងនេះ កំពុងស្វែងរកសាកលវិទ្យាល័យដើម្បីធ្វើជាដៃគូក្នុងការសាងសង់មជ្ឈមណ្ឌលស្រាវជ្រាវនានា និងមន្ទីរពិសោធបច្ចេកវិទ្យា AI ថ្នាក់ជាតិនៅក្នុងសួនខាងលើ។ បច្ចេកទេសទំនើបៗមួយចំនួននឹងត្រូវស្រាវជ្រាវក្នុងសួននេះដូចជា បច្ចេកវិទ្យាផ្ទៀងផ្ទាត់ជីវសាស្ត្រ និងប្រព័ន្ធគ្រប់គ្រងទិន្នន័យធំជាដើម។ ផែនការអភិវឌ្ឍបច្ចេកវិទ្យា AI របស់ចិន ធ្វើឡើងចំពេលដែលក្រុងប៉េកាំង និងក្រុងវ៉ាស៊ីនតោនប្រជែងគ្នាខ្លាំងលើបច្ចេកវិទ្យា AI ក្នុងវិស័យយោធា។ រដ្ឋាភិបាលចិនបានដាក់ផែនការពង្រីកឧស្សាហកម្ម AI ក្នុងស្រុកឲ្យបានខ្លាំង និងធ្វើយ៉ាងណាអាចផ្ដួលអាមេរិកឲ្យបានក្នុងឆ្នាំ២០២៥ ។ ជាមួយគ្នានេះ ចិនក៏អនុវត្តផែនការជាច្រើនដើម្បីជំរុញការវិនិយោគ អភិវឌ្ឍធនធានមនុស្ស និងស្រាវជ្រាវ AI ដោយបានទទូចឲ្យអង្គការរដ្ឋ ឯកជន និងយោធា សហការគ្នាស្របតាមផែនការ AI ថ្នាក់ជាតិឆ្នាំ២០១៧ ។ បើមើលតាមផែនការនេះ ក្រុងប៉េកាំងមានឱកាសច្រើនដើម្បីប្រជែងឈ្នះអាមេរិកក្នុងការរត់ប្រណាំងផ្នែកបច្ចេកវិទ្យា AI នេះ ព្រោះចិនមានប្រជាជនច្រើន សេដ្ឋកិច្ច និងមានកម្លាំងគ្រប់គ្រាន់ក្នុងរយៈពេលវែង។ ខុសពីចិន អាមេរិកពិបាកប្រជែងក្នុងរយៈពេលវែងណាស់ ដ្បិតតែការផ្លាស់ប្ដូរក្បាលម៉ាស៊ីនដឹកនាំប្រទេសក្រោយការបោះឆ្នោតម្ដងៗ ខណៈដែលមេដឹកនាំថ្មីមិនមែនសុទ្ធតែមាននយោបាយដូចអ្នកចាស់ឡើយ។ យ៉ាងណាមិញ ចិនក៏ប្រឈមមុខនឹងហានិភ័យខ្លាំងដែរ។ បញ្ហាស្ថិតនៅត្រង់ចំណុចថា ចិនពិបាកគ្រប់គ្រងបច្ចេកវិទ្យាដែលឆ្លាតជាងមនុស្សទៅទៀត។ សព្វថ្ងៃនេះ ចិនបានរឹតត្បិតបច្ចេកវិទ្យា និងបណ្ដាញសង្គមនានាយ៉ាងខ្លាំង ព្រោះបច្ចេកវិទ្យាទាំងនេះអាចផ្ដល់សារចម្រុះទៅកាន់ប្រជាជនចិន ដែលអាចផ្ដល់ផលវិបាកក្នុងគ្រប់គ្រងសម្រាប់បក្សកុម្មុយនីស្តចិន៕	អាជ្ញាធរក្រុងប៉េកាំងមានគម្រោងបោះទុនចំនួន២,១ពាន់លានដុល្លារដើម្បីសាងសង់សួនបច្ចេកវិទ្យាមួយនៅភាគខាងលិចទីក្រុង ដោយផ្ដោតលើការអភិវឌ្ឍបច្ចេកវិទ្យា Artificial Intelligence (AI) ។ គម្រោងនេះជាផ្នែកមួយនៃមហិច្ឆតារបស់ចិនក្នុងការប្រជែងជាមួយអាមេរិក ដើម្បីក្លាយជាមហាអំណាចខាងបច្ចេកវិទ្យា AI ក្នុងឆ្នាំ២០២៥ ។
Spurs កំពុងតែដើរលើផ្លូវវិជ្ជមាន ដែលមានទម្រង់លេងល្អប្រសើរខ្លាំងខុសប្លែកពីរដូវកាលមុន ដោយឆ្លងកាត់ ៧ប្រកួតមិនទាន់ស្គាល់បរាជ័យមួយប្រកួត ។ ការប្រកួតសប្តាហ៍ទី៧ នៃ Premier League របស់ពួកគេបានឈ្នះ Liverpool លទ្ធផល ២-១ ក្នុងទឹកដីកីឡដ្ឋាន Tottenham Hotspur។ ប្រធានក្រុម Heung-min Son ស៊ុតមួយគ្រាប់នៅនាទី៣៦ និងកីឡាករ Joel Matip មួយគ្រាប់ក្នុងនារទីបន្ថែម ៩០+៦ ជួយនាំជ័យជម្នះដល់ Spurs។ ក្រុមរហស្សនាមមាន់ក្នាយមាសស្ថិតក្រោមការដឹកនាំរបស់លោក Ange Postecoglou កំពុងតែក្លាយជាក្រុមខ្លាំងមួយនៅ Premier League ដែលធ្វើឱ្យក្រុមដទៃពិបាក នឹងយកឈ្នះ។ ឆ្លងកាត់ការប្រកួតធំៗ ៣លើក ក្នុងចំណោម ៧លើក Spurs បានយកឈ្នះលើ Man United ស្មើជាមួយនឹង Arsenal និងឈ្នះ Liverpool។ ដោយឡែកក្រុម Manchester United បន្តរងសម្ពាធបន្ថែមទៀត សម្រាប់ការប្រកួតក្នុងក្របខណ្ឌ Premier League ដែលជារឿងដ៏អាក្រក់បំផុត។ Man Utd បានឈ្នះ Crystal Palace នៅក្នុងពានរង្វាន់ EFL Cup កាលពីដើមសប្តាហ៍ដោយលទ្ធផល ៣-១ ប៉ុន្តែវិលមកកាន់ការប្រកួត Premier Leagueវិញ ក្រុមបិសាចក្រហមហាក់ធ្វើមិនបានល្អសារជាថ្មី ដោយចាញ់Crystal ក្នុងលទ្ធផល ១-០ ក្នុងកីឡដ្ឋាន Old Trafford។ ចំណែក Manchester City ក៏រងបរាជ័យដែរ ក្រោយពួគគេធ្វើបានល្អខ្លាំង ៦ប្រកួតជាប់គ្នារួចមក ។ ប៉ុន្តែប៉ះ Wolverhampton Wanderers ប្រែក្លាយជាសុបិន្តអាក្រក់សម្រាប់ពួកគេទៅវិញ។ ម្ចាស់ផ្ទះ Wolves អាចយកឈ្នះលើក្រុមការពារជើងឯក ដោយលទ្ធផល ២-១ បញ្ចប់ភាពមិនចាញ់ ឬស្មើរបស់ក្រុមរហស្សនាមមេឃខៀវ ដែលទើបធ្លាក់ចេញពីការប្រកួតពានរង្វាន់ EFL Cup កាលពីដើមសប្តាហ៍។ Aston Villa ដឹកនាំដោយលោក Unai Emery បំបាក់ក្រុម Brighton & Hove Albion ដោយលទ្ធផលគួរឱ្យភ្ញាក់ផ្អើលខ្លាំង ៦-១ ទម្លាក់ក្រុម Brighton ចេញពីតារាងក្រុមកំពូលទាំង ៤។ ក្រុម Arsenal បន្តយកឈ្នះការប្រកួតលើ AFC Bournemouth ៤-០ ដើម្បីស្វែងរកឱកាសនៃការប្រជែងពានរង្វាន់នៅរដូវកាលថ្មីនេះ។ Newcastle United និង West Ham United យកឈ្នះការប្រកួតលើក្រុម Burnley និង Sheffield United លទ្ធផល ២-០ ដូចគ្នា។ ចំណែកក្រុម Luton Town រកបានជ័យជម្នះរបស់ខ្លួនលើកដំបូងនៅក្នុងក្របខណ្ឌ Premier League ក្រោយឈ្នះ Everton ដោយលទ្ធផល ២-១៕	ក្រុម Tottenham Hotspur បន្តធ្វើបានល្អដោយយកឈ្នះការប្រកួតទី៧ នៃក្របខណ្ឌ Premier League របស់ខ្លួនទៅលើក្រុមខ្លាំង Liverpool ដោយលទ្ធផល ២-១ បន្តកំណត់ត្រាមិនទាន់ចាញ់ការប្រកួត។ ចំណែកក្រុម Manchester United រងបរាជ័យដល់ក្នុងទឹកដីក្រោមថ្វីជើងក្រុម Crystal Palace លទ្ធផល ១-០ ខណៈដែលក្រុម Manchester City ត្រូវបានក្រុម Wolves បំបាក់ដោយលទ្ធផល ២-១ បញ្ចប់ភាពមិនចាញ់ក្នុងលីគ ៦លើកជាប់គ្នា។
មន្ទីរបញ្ចកោណអាមេរិក នៅថ្ងៃទី២៧ ខែសីហា បានរាយការណ៍ថា ចិនបាញ់មីស៊ីលបាលីស្ទិកចំនួន ៤គ្រាប់ និងហៅសកម្មភាពរបស់ចិននេះថា បានបង្កឲ្យមានអស្ថិរភាពនៅក្នុងតំបន់។ នៅថ្ងៃបន្ទាប់ ក្រសួងការបរទេសចិន បានឆ្លើយបកវិញថា ការលើកឡើងរបស់អាមេរិក គឺគ្មានមូលដ្ឋាន និងហេតុផលច្បាស់លាស់។ តាមរយៈសន្និសីទសារព័ត៌មាន លោក Zhao Lijian អ្នកនាំពាក្យក្រសួងការបរទេសចិន បានអះអាងថា ការបាញ់មីស៊ីលក្បែរប្រជុំកោះParacel គឺធ្វើឡើងដោយផ្អែកទៅលើសមយុទ្ធយោធាប៉ុណ្ណោះ។ «មីស៊ីលទាំងនោះ គឺមិនមានគោលដៅគំរាមប្រទេសណាមួយឡើយ ហើយរឹតតែគ្មានអ្វីពាក់ព័ន្ធក្នុងជម្លោះសមុទ្រចិនខាងត្បូង»។ លោក Lijian បានលើកឡើងបែបនេះ ដោយបន្ថែមថា សកម្មភាពអាមេរិកទៅវិញទេ ដែលបង្កឲ្យមានអស្ថិរភាពនៅក្នុងតំបន់នោះ។ បើតាមក្រសួងការបរទេសចិន កន្លងមកអាមេរិក បានបញ្ជូននាវាចម្បាំង យន្តហោះចម្បាំងជាច្រើនគ្រឿង និងយន្តហោះស៊ើបការណ៍ជាដើម មកក្នុងតំបន់សមុទ្រចិនខាងត្បូង ដែលនេះ គឺជាការញុះញង់ និងបំពានអធិបតេយ្យ និងសន្តិសុខរបស់ចិន។ ការណ៍នេះ ចិន បានទទូចឲ្យអាមេរិកឈប់បង្កបញ្ហា និងចូលរួមស្តារសន្តិភាពក្នុងតំបន់នេះល្អជាង។ សូមបញ្ជាក់ថា កន្លងមក វៀតណាម ក៏បានតវ៉ាជាមួយចិនដែរ ជុំវិញសមយុទ្ធយោធានេះ និងទាមទារឲ្យចិនបញ្ឈប់សកម្មភាពយោធា ដែលធ្វើឡើងចាប់ពីថ្ងៃទី២៤ ដល់ថ្ងៃទី២៩ ខែសីហា នៅក្បែរប្រជុំកោះ Paracel។ ចំណែកអាមេរិកវិញ នៅតែបន្តអនុវត្តគោលការណ៍ «សេរីភាពនៃនាវាចរណ៍» នៅក្នុងសមុទ្រចិនខាងត្បូង។ ជម្លោះសមុទ្រចិនខាងត្បូង គឺមានប្រទេសជម្លោះចំនួន៥ ក្នុងនោះមានដូចជា ចិន វៀតណាម ម៉ាឡេស៊ី ហ្វីលីពីន និងព្រុយណេ។ តៃវ៉ាន់ មិនមែនជាប្រទេសទេ ប៉ុន្តែក៏ជាភាគីនៃជម្លោះដែរ៕	ទីក្រុងប៉េកាំង នៅថ្ងៃទី២៨ ខែសីហា បានអះអាងថា មីស៊ីលរបស់ចិន ដែលបានបាញ់ទៅក្បែរប្រជុំកោះParacel ដែលចិនហៅថាកោះXishaនោះ គឺគ្រាន់តែជាសមយុទ្ធយោធាប៉ុណ្ណោះ និងមិនគំរាមដល់ប្រទេសណាមួយឡើយ ផ្ទុយទៅវិញសកម្មភាពរបស់អាមេរិកទៅវិញទេ ដែលបង្កឲ្យមានអស្ថិរភាពក្នុងតំបន់នោះ។
ញ្ញាំទឹកឲ្យបានច្រើន៖ ជាការពិតណាស់ការញ៉ាំទឹកបានច្រើន វាមិនត្រឹមតែមានសារៈសំខាន់សម្រាប់សុខភាពនោះទេ តែវាក៏ជួយដល់សក់យើងឲ្យកាន់តែរឹងមាំ មានសំណើម និងលូតលាស់បានល្អផងដែរ។ ត្រូវកក់សក់២ ឬ ៣ ថ្ងៃម្ដង៖ ការកក់សក់ដែលទុករយៈពេល២ទៅ៣ថ្ងៃបែបនេះ និងជួយឲ្យសក់អ្នកអាចផលិតជាតិប្រេងបានល្អដោយខ្លួនឯង។ កុំភ្លេចក្រែមបន្ទន់សក់ឲ្យសោះ៖ អ្នកគួរតែប្រើប្រាស់ក្រែមបន្ទន់សក់បន្ថែមក្រោយពេលកក់សក់រួច ជាពិសេសសម្រាប់អ្នកដែលមានសក់ស្ងួតខ្លាំង។ ប្រើផលិតផលការពារសក់ មុនចង់ធ្វើម៉ូតសក់៖ មុននឹងអ្នកយកគ្រឿងដែលមានកម្តៅមកកៀបលើសក់អ្នក អ្នកគួរប្រើផលិតផលដែលអាចការពារសក់របស់អ្នកបានពីកម្តៅភ្លើងទាំងអស់នោះ។ សរុបមក វិធីងាយៗខាងលើនេះប្រហែលជាមិនពិបាកសម្រាប់អ្នកទាំងអស់គ្នានោះទេ ព្រោះវាក៏ជាសកម្មភាពដែលអ្នកធ្លាប់ធ្វើជារៀងរាល់ថ្ងៃដែរ គ្រាន់តែមិនសូវទទួលបានផលល្អ ចំណុចនេះវាអាចមកពីអ្នកទាំងអស់គ្នាមិនបានជ្រើសរើសផលិតផលដែលល្អ និងត្រឹមត្រូវមកប្រើប្រាស់ក៏ថាបាន។ ដូច្នេះ គេហទំព័រសារព័ត៌មានថ្មីៗសូមណែនាំនូវផលិតផលសាប៊ូសម្រាប់សក់មួយប្រភេទ ដែលលោកអ្នកអាចជឿទុកចិត្តបានគឺផលិតផល Schwarzkopf Professional ដែលជាផលិតផលនាំចូលពីប្រទេសអាល្លឺម៉ង់។ មានអតិថិជនជាច្រើនបានទទួលស្គាល់ពីគុណភាពនៃផលិតផលនេះ ដោយឃើញពីគុណភាព និងលទ្ធិផលដ៏ល្អត្រឡប់មកវិញបន្ទាប់ពីប្រើប្រាស់រួច។ បញ្ជាក់៖ មានផលិតផលរាប់រយមុខទៀតនៅក្នុងហាងបើលោកអ្នកចាប់អារម្មណ៍ អាចស្វែងរកផលិតផល Schwarzkopf Professional នេះបានតាមរយៈក្រុមហ៊ុន Serge Comtesse Co.,Ltd ព្រោះមានតែក្រុមហ៊ុននេះមួយគត់នៅកម្ពុជា ដែលទទួលបានសិទ្ធលក់និងចែកចាយស្របច្បាប់។ ដូច្នេះ បើចង់បានផលិតផលពិត១០០ភាគរយ អាចរកទិញបានតាមអាសយដ្ឋានផ្លូវលេខ២១E0, ផ្លូវលេខ១៣៦ កែងផ្លូវ៤៩, សង្កាត់ផ្សារថ្មីIII, ខណ្ឌដូនពេញ, រាជធានីភ្នំពេញ។ ព័ត៌មានលម្អិតសូមទាក់ទងទៅកាន់(៨៥៥)២៣ ៩៦៦ ២៦៣ / (៨៥៥) ២៣ ៦៣ ០០ ៧៣៣. Facebook : schwarzkopf professional cambodia (អត្ថបទពាណិជ្ជកម្ម)	រាជធានីភ្នំពេញ៖ ការថែរក្សាសក់គឺជាការចាំបាច់បំផុតមិនថាស្ត្រីឫបុរសឡើយ ព្រោះវាជាគ្រឿងលើកសម្រស់មួយផ្នែករបស់មនុស្សយើង។ ខាងក្រោមនេះគឺជាគន្លឹះខ្លះៗដែលអ្នកគួរធ្វើដើម្បីបានសក់ស្អាតទាំងក្រៅ នឹងភាពរឹងមាំពីក្នុងសក់តែម្ដង៖
១. ផ្ដោតសំខាន់លើខ្លួនឯងពេក មនុស្សប្រុសមួយចំនួន មិនបានគិតឃើញថាការខ្វល់ខ្វាយតែពីខ្លួនឯង តែងខ្លួន ស្លៀកពាក់ឡូយឆាយ ដើម្បីជាការទាក់ទាញចំណាប់អារម្មណ៍ពីមនុស្សស្រី គឺមិនមានប្រសិទ្ធភាព១០០ ភាគរយនោះទេ។ ផ្ទុយទៅវិញ មនុស្សស្រី ចូលចិត្ត បុរសណា ដែលឲ្យតម្លៃនាង និងបារម្ភយកចិត្តទុកដាក់ពីនាង ច្រើនជាង។ អ្វីដែលជាចំណុចសំខាន់នៃជំហានដំបូង នោះ គឺងាកមកគិតពីអ្វី ដែលអ្នកអាចជួយនាងបានខ្លះ។ ២. អ្នកជួបមនុស្សស្រី ចំតែពេលស្ថានភាពមិនល្អ កំពុងតែផឹកស្រវឹងជាមួយមិត្តភក្តិ ស្រាប់តែ Crush អ្នកដើរមកឃើញដោយចៃដន្យ។ សាកគិតទៅមើល នាងមានអារម្មណ៍គិតទៅលើអ្នកបែបណា? ឬមួយអ្នក ដើរលេងយប់ច្រើន ហើយត្រូវមិត្តភ័ក្ដិបង្អាប់ចំៗ។ ដូចនេះ អ្នកគួរកែទម្លាប់អាក្រក់មួយចំនួននោះចោលហើយ។ ៣. អ្នកមិនដែល ឬមិនហ៊ានណាត់នាងទៅក្រៅ បើអ្នកនៅខ្លាច មិនហ៊ានណាត់ នាងទៅក្រៅញ៉ាំអី ឬ ទៅដើរផ្សារទិញអីវ៉ាន់ មើលកុនផង ធ្វើម្ដេចនឹងបាននៅក្បែរមនុស្សដែលខ្លួនស្រលាញ់!? ក្លាហាន ព្យាយាមណែនាំខ្លួនទៅនាង។ ប្រសិនបើគេបដិសេធនោះ វាជារឿងធម្មតា ដោយមានហេតុផលណាមួយ ដូចជាការរវល់ជាដើម។ ទោះយ៉ាងណា អ្នកគួរតែនៅគួរសម រួសរាយ និង ត្រូវតែព្យាយាមតទៅទៀត។ ៤.អ្នករង់ចាំនារីល្អឥតខ្ចោះ ស្អាត ឆ្លាត មាន រម្យទម សុភាពរាបសារ ល្អគ្រប់ទាំងអស់ គឺមានតែក្នុងសៀវភៅរឿងប្រលោមលោក ឬ ក្នុងកុនប៉ុណ្ណោះ។ មនុស្សគ្រប់គ្នាពុំមាននរណាល្អគ្រប់ដប់នោះឡើយ តែមានលក្ខណៈល្អពិសេសរបស់ខ្លួន។ សូមកុំព្យាយាម ផ្ដោតលើអ្វីដែលនាងមិនអាចផ្ដល់ឲ្យអ្នកគ្រប់យ៉ាង ប៉ុន្តែអ្នកត្រូវចេះថ្លឹងថ្លែងពីចំណុចល្អរបស់គេផងដែរ។ ៥. អ្នកមិនបានលះបង់អ្វីសោះ ប្រាកដណាស់ ចង់មានស្នេហា គឺតម្រូវឲ្យមានការលះបង់អ្វីមួយហើយ។ ការលះបង់នោះគឺមិនមែនសំដៅសំខាន់លើ ការចាយលុយសម្រាប់មនុស្សស្រីដែលខ្លួនស្រលាញ់ទេ។ ប៉ុន្តែ វាគឺសន្តានចិត្តល្អ ភាពឆ្លាតវៃរបស់អ្នក ព្រមទាំងវេលាមួយចំនួន សម្រាប់នាង។ នោះហើយគឺជាការលះបង់។ ៦. អ្នកជាមនុស្ស មិនគួរឲ្យទុកចិត្ត ឬគ្មានភាពកក់ក្ដៅ បើអ្នកជាមនុស្ស ខ្ជិល ជំពាក់លុយគេច្រើននោះតម្លៃរបស់អ្នកនឹងថយចុះ តាមនោះដែរ។ មនុស្សស្រីជាច្រើន ចូលចិត្តមនុស្សប្រុសណា ដែលនាង ជឿទុកចិត្ត នឹងអាចផ្ដល់ភាពកក់ក្ដៅឲ្យនាងបាន។ ដូចនេះអ្នកគួរព្យាយាម កែប្រែទម្លាប់អាក្រក់របស់ខ្លួនឲ្យបាន នោះអ្នកនឹងអាចឃើញពីភាពប្រែប្រួលរបស់វា៕ ត្រួតពិនិត្យដោយ www.health.com.kh	បើអ្នកនៅ Single ហើយ នៅតែនិយាយថា ហេតុអី រកគូមិនបាន ? នោះជាការចំណាយពេលឥតប្រយោជន៍។ មនុស្សប្រុសមួយចំនួនដែល គេនិយមបង្អាប់ថា អត់លិឍ ឬSingle អាជីព ចង់ធ្វើឲ្យនារីម្នាក់ចាប់អារម្មណ៍មកលើខ្លួន។ ប៉ុន្តែមិនបានដឹងថា ពួកគេមិនមានគ្រប់លក្ខខណ្ឌដែលនារីៗភាគច្រើនចង់បាននោះទេ។ មានហេតុផលធំៗ មួយចំនួនជាចំណុចខ្វះខាត ដែលប្រុសៗគួរដឹង៖
តាមការបញ្ជាក់ ពីក្រុមវេជ្ជបណ្ឌិតឯកទេសមកពីមន្ទីរសម្រាកព្យាបាលកុមារផ្កាឈូក កុមារខ្លះមានបញ្ហាភ្នែក ឬរលាកច្រមុះ ឬមានអាចម៍ត្រចៀកច្រើន តែឪពុកម្តាយ ឬអាណាព្យាបាល ពុំបានចាប់អារម្មណ៍។ កត្តាទាំងនេះ ធ្វើឱ្យកុមារជួបប្រទះការលំបាកក្នុងការសិក្សា ហើយជាហតុផលធ្វើឱ្យពួកគាត់ពុំទទួលបាននិទ្ទេសល្អ។ ប៉ុន្តែឪពុកម្តាយ ឬអាណាព្យាបាលវិញ ចេះតែគិតបារម្ភថា កូនៗរបស់ខ្លួនរៀនខ្សោយ។ ដូចនេះ ដើម្បីជួយសិស្សានុសិស្សទាំងអស់ឱ្យទទួលបានចំណេះដឹង និងការអប់រំពិតប្រាកដតាមរយៈគ្រូបង្រៀនឆ្នើមៗគ្រប់កម្រិត និងវិន័យតឹងរឹង CSPPចាប់ផ្តើមបន្ថែមនូវកម្មវិធីថ្មីមួយទៀត គឺផ្តល់ការអប់រំការពារសុខភាពទាំងផ្លូវកាយ និងផ្លូវចិត្ត ជាពិសេសអប់រំដល់ការបរិភោគចំណីអាហារឱ្យបានត្រឹមត្រូវ ដើម្បីឱ្យពួកគាត់ មានកាយសម្បទារមាំមួន និងរៀនពូកែ ចាប់ពីឆ្នាំសិក្សាថ្មីនេះតទៅ (២០១៨-២០១៩) ដោយមិនគិតថ្លៃ៕ (អត្ថបទពាណិជ្ជកម្ម)	ដើម្បីសម្រួល និងកាត់បន្ថយការស្តីបន្ទោសដល់កូនៗ ដែលរៀនមិនពូកែ ឬមិនអាចប្រឡងជាប់ ដោយសារកត្តាសុខភាពផ្លូវកាយ និងផ្លូវចិត្ត សាលារៀនខូលីងវូដភ្នំពេញ (CSPP) បានសហការជាមួយក្រុមវេជ្ជបណ្ឌិតដែលមានឯកទេសខាងកុមារ និងយុវជនក្រោមអាយុ១៨ឆ្នាំ ឱ្យជួយពិនិត្យ និងតាមដានសុខភាពសិស្សានុសិស្សនៅ CSPP ដោយពុំគិតថ្លៃ។
«ក្នុងករណីបងប្អូនប្រជាពលរដ្ឋ ជាពិសេសបងប្អូនខ្មែរកាត់ស្រឡាយចិន ដែលត្រូវធ្វើដំណើរទៅកាន់ស្រុកកំណើត ដើម្បីចូលរួមពិធីសែនផ្នូរ ពូនផ្នូរ (ឆេងម៉េង) តាមប្រពៃណី ក្រោយពីត្រឡប់មកវិញ ត្រូវចូលរួមសហការជាមួយសមត្ថកិច្ចក្នុងការផ្តល់ព័ត៌មានលម្អិតអំពីគោលដៅដែលខ្លួនបានទៅចូលរួម និងត្រូវធ្វើចត្តាឡីស័កដោយខ្លួនឯងនៅផ្ទះរបស់ខ្លួនចំនួន១៤ថ្ងៃ»។ នេះជាការណែនាំរបស់លោក ថង សាវុន អភិបាលខេត្តរតនគិរី កាលពីថ្ងៃទី២៩ ខែមីនា។ បន្ថែមលើពីលើសេចក្តីណែនាំ រដ្ឋបាលខេត្តរតនគិរី ក៏បានសរសេរឆ្លើយតបនឹងចម្ងល់របស់ប្រិយមិត្តហ្វេសប៊ុកម្នាក់ផងដែរទាក់ទងនឹងអ្នកដំណើរពីខេត្តផ្សេងដែលសួរថា៖ «តើអ្នកខេត្តផ្សេងធ្វើដំណើរទៅរតនគិរី ត្រូវធ្វើចត្តាឡីស័ក១៤ថ្ងៃ ឬត្រឹមតែវាស់កំដៅ?»។ ចម្លើយគឺថា ជាគោលការ គឺតម្រូវឲ្យតាមដានសុខភាពខ្លួនឯង១៤ថ្ងៃ ហើយក្នុងករណីមកពីតំបន់ផ្ទុះកូវីដ-១៩ អ្នកទាំងនោះត្រូវយកសំណាកធ្វើតេស្ត។ ក្នុងសេចក្តីណែនាំដែលមាន៤ទំព័រ លោកអភិបាលខេត្ត មិនរារាំងដល់ការប្រារព្ធពិធីបុណ្យចូលឆ្នាំនាថ្ងៃទី១៤ ខែមេសា ខាងមុខនោះ ក៏ដូចជាពិធីបុណ្យពិសាខបូជា ព្រមទាំងពិធីនានានោះឡើយ ប៉ុន្តែមិនអនុញ្ញាតឲ្យរៀបចំព្រឹត្តិការណធំដុំនោះទេ ពោលត្រូវអនុវត្តតាមការណែនាំរបស់រដ្ឋាភិបាល និងវិធានការនានារបស់ក្រសួងសុខាភិបាល។ ការធ្វើដំណើរមិនចាំបាច់ ការរៀបចំពិធីផ្សេងៗ ឬសកម្មភាពជួបជុំដែលមានសភាពអ៊ូអរ ត្រូវបានតម្រូវឲ្យចៀសវាងដាច់ខាត។ គិតមកដល់ពេលនេះ កម្ពុជា មានអ្នកជំងឺកូវីដ-១៩ សរុប២៥៤៦នាក់ ក្នុងនោះ២០១៧នាក់ ស្ថិតក្នុងករណីសហគមន៍២០កុម្ភៈ។ អ្នកជំងឺសរុប១២៥៦បានជាសះស្បើយ ខណៈចំនួនអ្នកស្លាប់ឡើងដល់១៦នាក់ រីឯ៤នាក់ផ្សេងទៀតស្លាប់ដោយសារជំងឺផ្សេងនាអំឡុងព្យាបាលកូវីដ-១៩។ ព្រឹត្តិការណ៍២០កុម្ភៈ រាលដាលនៅក្នុងរាជធានីភ្នំពេញ ខេត្តកណ្តាល ព្រះសីហនុ ព្រៃវែង ស្វាយរៀង សៀមរាប ត្បូងឃ្មុំ កំពង់ធំ កំពង់ចាម កែប តាកែវ បាត់ដំបង និងកំពត។ ក្នុងចំណោមនោះ ខេត្តមួយចំនួនដូចជាបាត់ដំបង កំពត ក៏បានព្យាបាលសះស្បើយអស់ផងដែរ។ រតនគិរី មណ្ឌលគិរី ពោធិ៍សាត់ ក្រចេះ និងស្ទឹងត្រែង ជាខេត្តតែ៥គត់នៅកម្ពុជា ដែលមិនមានករណីកូវីដ-១៩ នៅមូលដ្ឋានរបស់ខ្លួន ប៉ុន្តែពលរដ្ឋនៅតាមបណ្តាខេត្តទាំងនេះ ធ្លាប់មានករណីវិជ្ជមាន ដែលត្រូវបានរកឃើញនៅភ្នំពេញ និងខេត្តផ្សេងទៀត៕	រតនគិរី ស្ថិតក្នុងចំណោមតែខេត្ត៥ប៉ុណ្ណោះនៅកម្ពុជា ដែលមិនមានករណីកូវីដ-១៩នៅភូមិសាស្ត្ររបស់ខ្លួន។ អាជ្ញាធរខេត្តភូមិភាគឦសានមួយនេះ បន្តដាក់ចំណាត់ការយ៉ាងតឹងរ៉ឹង ដើម្បីទប់ស្កាត់ការរាតត្បាតកូវីដ-១៩ ជាពិសេសនាឱកាសនៃពិធីបុណ្យចូលឆ្នាំថ្មី និងពិធីបុណ្យផ្សេងៗទៀត។
សម្ដេច ហ៊ុន សែន បានថ្លែងក្នុងសន្និសីទសារព័ត៌មានពាក់ព័ន្ធមេរោគកូរ៉ូណាប្រភេទថ្មី នៅវិមានសន្តិភាពនាព្រឹកថ្ងៃទី៣០ ខែមករា ឆ្នាំ២០២០ថា តម្រូវការម៉ាស់កើនឡើង ហើយអាជីវករមួយចំនួនកំពុងឆ្លៀឱកាសកេញជំណេញ ក្នុងការដំឡើងតម្លៃម៉ាស់។ ប្រមុខរដ្ឋាភិបាល បានអំពាវនាវថា៖«សុំឲ្យអ្នកលក់ម៉ាស់ កុំឆ្លៀតកេញចំណេញក្នុងកាលៈទេសៈ ដែលប្រជាជនកំពុងមានតម្រូវការម៉ាស់ដើម្បីពាក់។ ជាមួយគ្នា សុំអំពាវនាវដល់រោងចក្រកាត់ដេរមួយចំនួន ជួយដេរម៉ាស់លក់ឲ្យរដ្ឋឬជួយដល់ប្រជាជនដែលមានតម្រូវការ។» សម្ដេច ហ៊ុន សែន ណែនាំឲ្យក្រសួងសុខាភិបាល ក្រសួងការងារ និង សមាគមរោងចក្រ សហការជាមួយរោងចក្រ ដើម្បីផលិតម៉ាស់បន្ថែម។ សម្ដេច បានលើកថា កម្ពុជា ធ្លាប់មានបទពិសោធន៍ផលិតសម្លៀកបំពាក់ការពារជំងឺសា (SAR) បានជាង៥លានសម្រាប់ ដើម្បីផ្គត់ផ្គង់ដល់បណ្ដាលប្រទេសមួយចំនួន កាលពីអំឡុងឆ្នាំ២០១៣៕	ភ្នំពេញ៖ សម្ដេចនាយករដ្ឋមន្ត្រី ហ៊ុន សែន អំពាវនាវឲ្យអ្នកលក់ម៉ាស់មួយចំនួន កុំឆ្លៀតកេញចំណេញក្នុងកាលៈទេសៈ ដែលប្រជាជនកំពុងមានតម្រូវការម៉ាស់ដើម្បីពាក់ការពារមេរោគកូរ៉ូណាប្រភេទថ្មី។ ទន្ទឹមនេះ សម្តេច ក៏បានជំរុញឲ្យរោងចក្រកាត់ដេរមួយចំនួន ជួយដេរម៉ាស់បន្ថែម ដើម្បីបំពេញតម្រូវការ។
នាជំនួបទល់ Southampton តោខៀវ Chelsea អាចបើកការនាំមុខមុនដោយកីឡាករ Raheem Sterling នៅនាទី២៣ ។ ត្រឹមវគ្គទីមួយដដែល Southampton ស៊ុតបំប៉ោងសំណាញ់ទីលើតោខៀវវិញដោយកីឡាករ Romeo Lavia និង Adam Armstrong ។ ជាកំណត់ត្រាដ៏អាក្រក់ថ្មីមួយ Chelsea ប្រកួតចាញ់ដល់ទៅ៣លើកហើយក្នុងចំណោម៥ប្រកួត និងឈរនៅចំណាត់ថ្នាក់ទី១០ ក្នុងតារាង។ ឯការចាប់ផ្តើមរដូវកាលថ្មីយ៉ាងល្អរបស់ Brighton & hove Albion ត្រូវបានបញ្ចប់ក្រោមថ្វីជើងក្រុម Fulham នាទឹកដី Craven Cottage ។ Mitrovic ជាតួឯកដ៏សំខាន់ដែលបានស៊ុតនាំមុខ ១គ្រាប់ឱ្យ Fulham ដើមវគ្គទីពីរ នាទី៤៨ ចំណែកគ្រាប់ទី២ ធ្វើបានដោយកីឡាករ Lewis Dunk របស់ Brighton ជាគ្រាប់ចូលទីខ្លួនឯងនាទី៥៥។ នៅនាទី៦០ កីឡា Alexis MacAllister អាចស៊ុតបាល់ពិន័យ ១១ម៉ែត្រតាមបាន ១គ្រាប់វិញ។ រីឯការប្រកួតក្នុងកីឡដ្ឋាន Selhurst Park ទឹកដី Crystal Palace វិញ ក្រុមភ្ញៀវ Brentford អាចស្វែងរក១គ្រាប់តាមស្មើមកវិញនៅនាទី៨៨ ដោយកីឡាករ Yoane Wissa ។ ១គ្រាប់របស់ម្ចាស់ផ្ទះធ្វើបានដោយ Wilfried Zaha នៅនាទី៥៨ ។ ក្រុមដឹកនាំដោយលោក Patrick Vieira និងកូនក្រុមលោក Thomas Frank ចែកគ្នាម្នាក់ ១ពិន្ទុ។ ចំណែកម្ចាស់ផ្ទះ Leeds United ដណ្តើមបាន១ពិន្ទុមកវិញពី Everton របស់លោក Frank Lampard ហើយបង្អាក់ក្រុមរបស់អតីតខ្សែបម្រើក្រុម Chelsea រូបនេះ ពីការរកបានជ័យជម្នះលើកដំបូងបានឡើយ។ Anthony Gordon ស៊ុតនាំមុខឱ្យ Everton តាំងពីនាទី១៧ ប៉ុន្តែលទ្ធផលនាំមុខមិនអាចរក្សាបានឡើយ ដោយកីឡាករ Luis Sinisterrra របស់ក្រុមម្ចាស់ផ្ទះអាច់រកបាន១គ្រាប់តាមស្មើមកវិញ ហើយលទ្ធផលហូសបន្លាយរហូតចប់ការប្រកួត៕	តោខៀវ Chelsea បន្តការចាប់ផ្ដើមមិនល្អជាថ្មីនៅរដូវកាលនេះ ក្រោយចាញ់នៅកីឡដ្ឋាន St Marys របស់ក្រុម Southampton ដោយលទ្ធផល ២-១ សម្រាប់ជំនួបសប្តាហ៍ទី៥ នៃ Premier League ថ្ងៃទី៣១ ខែសីហា។ ចំណែក Aleksandar Mitrovic របស់ Fulham បង្អាក់ដំណើរមិនចាញ់នាដើមរដូវកាល របស់ Brighton។
ក្នុងពូល C កម្ពុជា និងកូរ៉េខាងត្បូង សុទ្ធតែចាញ់ឥណ្ឌា ដោយកម្ពុជា ចាញ់ ៣សិតទល់ ០ ហើយកូរ៉េខាងត្បូង ចាញ់ ៣សិត ទល់និង ២សិត។ ក្រុមបរាជ័យទាំងពីរ កូរ៉េខាងត្បូង និងកម្ពុជា ត្រូវជួបគ្នានៅជំនួបចុងក្រោយដើម្បីអាចប្រជែងយកតំណែងលេខ២ល្អក្នុងពូល។ ឥណ្ឌា ដែលមាន៦ពិន្ទុពេញ ឡើងទៅវគ្គ៨ក្រុមចុងក្រោយ។ ក្នុងការប្រកួតនេះ សហព័ន្ធកីឡាបាល់ទះកម្ពុជា បានបង្ហាញនូវជម្រើសប្រកួត ៧ នាក់ដំបូង ក្នុងទីលាន ក្នុងនោះ មាន ប្រធានក្រុម សួន ចាន់ណារ៉ូ , ថុល រតនៈ, មួន និមល, វឿន វាសនា, ខឹម សុវណ្ណដារ៉ា, គួន ម៉ុម និង ធី ម៉េងហួង។ ចំណែកសមាសភាពបម្រុង កីឡាករ មាន៥រូប គឺ សឿន ហេង, ឌិន ស៊ីដែន, ប៊ន ណារិទ្ធ, ពិន សារុន និង ម៉ឿន ម៉េងឡាយ៕	ដោយ៖ គឹម មករា () កីឡាជាតិក្រុមកីឡាបាល់ទាត់ជម្រើសជាតិកម្ពុជា ត្រូវបន្តជួបកូរ៉េខាងត្បូងក្នុងការប្រកួតចុងក្រោយពូល C ក្នុងការប្រកួតកីឡាអាស៊ីលើកទី២ នៅថ្ងៃទី២១ ខែកញ្ញា វេលាម៉ោង ១ និង៣០នាទីថ្ងៃត្រង់ [ម៉ោងនៅកម្ពុជា]។ ក្នុងពូល C នេះ ឥណ្ឌាកក់កៅអីទៅវគ្គ១/៤ផ្តាច់ព្រ័ត្រ ក្រោយឈ្នះកូរ៉េខាងត្បូង និងកម្ពុជា។
នៅថ្ងៃទី២ ខែមីនា ឆ្នាំ២០២៣ សមាគមបាល់ទះក្នុងសាលប្រកាសបញ្ជីឈ្មោះកីឡាការិនី២៤នាក់ ក្នុងនោះរួមមាន៖ Atcharaphon Khongyos, Chatchuon Moksri, Pimpichaya Kokram, Thanatcha Suksot, Piyanut Phonphan Keetpratch, Darin Pinsuwan, Sutatta, Wu Lim, Kattika Kaew Pin, Nutthima Kubkaew, Waritsara, Sunitra Sriban, Kanchana Srisai Kaew, Charatsaporn Bardasak, Watchariya Nuancham, Wimonrat, Chitphon, Suphatra Pairot, Patcharaphon Sithisat, Nattaporn, Sirima Manakit, Soraya និងPhromla។ ក្រុមកីឡាការិនីបាល់ទះក្នុងសាលជម្រើសជាតិថៃ ជាក្រុមដែលឈ្នះមេដាយស៊ីហ្គេមច្រើនជាងសរុប១៩ ក្នុងនោះមេដាយមាស១៥ ប្រាក់២ និងសំរឹទ្ធ២ គិតចាប់តាំងពីឆ្នាំ១៩៧៧ នៅទីក្រុងកូឡាឡាំពួរ ប្រទេសម៉ាឡេស៊ី ដែលជាការចូលរួមប្រកួតលើកដំបូងសម្រាប់ក្រុមបាល់ទះនារី៕	សមាគមបាល់ទះប្រទេសថៃ (Thailand Volleyball Association) ប្រកាសបញ្ជីឈ្មោះក្រុមកីឡាការិនីបាល់ទះក្នុងសាល ២៤នាក់សម្រាប់ត្រៀមចូលរួមប្រកួតក្នុងព្រឹត្តិការណ៍កីឡាស៊ីហ្គេមលើកទី៣២ ឆ្នាំ២០២៣ នៅប្រទេសកម្ពុជា។
ថ្លែងពីទីក្រុងភ្នំពេញ ទៅកាន់អង្គការសហប្រជាជាតិ តាមរយៈប្រព័ន្ធវីដេអូ សម្ដេច ហ៊ុន សែន ចាត់ទុកការប្រយុទ្ធប្រឆាំងនឹងជំងឺកូវីដ- ១៩ ជារឿងចាំបាច់បំផុត ដោយមិនគួរប្រទេសណាមួយឆ្លៀតយកមកអនុវត្តជារបៀបវារៈភូមិសាស្ត្រនយោបាយរបស់ខ្លួននោះឡើយ ។ តាមរយៈសន្ទរកថា នៅក្នុងវីដេអូជាង៥នាទីនោះ នាយករដ្ឋមន្ត្រីកម្ពុជា បានលើកឡើងដូច្នេះថា៖« ខណៈដែលជីវិតមនុស្សរាប់លាននាក់ នៅទូទាំងពិភពលោកកំពុងស្ថិតនៅក្នុងហានិភ័យ ការធ្វើនយោបាយរបស់ប្រទេសណាមួយលើបញ្ហាសុខភាពសាធារណៈ និងបរិហាររបស់ពួកគេ លើសមត្ថភាពគ្រប់គ្រងការរីករាលដាលនៃជំងឺឆ្លង គឺមិនមានប្រយោជន៍អ្វីដល់ការប្រយុទ្ធប្រឆាំងនឹងជំងឺឆ្លងនេះឡើយ ។ ផ្ទុយទៅវិញ សាមគ្គីភាព និងឯកភាពគ្នាក្នុងតំបន់ និងជាសកល គឺជាធាតុសកម្មមិនអាចខ្វះបាន នៅក្នុងអំឡុងពេលនៃវិបត្តិបែបនេះ»។ បើតាមប្រមុខរដ្ឋាភិបាលកម្ពុជា ការប្រយុទ្ធប្រឆាំងនឹងជំងឺឆ្លងជាលក្ខណៈសកលបែបនេះ ទាមទារនូវការសម្រេចចិត្តរួមគ្នា ប្រកបដោយភាពហ្មត់ចត់ ក្រោមយន្តការពហុភាគីនិយម និងការគោរពច្បាប់អន្តរជាតិ។ ជាពិសេសគោរពអធិបតេយ្យភាពរបស់រដ្ឋនីមួយៗ ទោះបីជារដ្ឋនោះធំ ឬ តូច, មាន ឬ ក្រ ក៏ដោយ ព្រោះមានអង្គការសហប្រជាជាតិ និងអង្គការសុខភាពពិភពលោកជាស្នូល ។ «ខ្ញុំសូមគូសបញ្ជាក់នូវការគាំទ្រយ៉ាងមុតមាំរបស់កម្ពុជា ចំពោះតួនាទីរបស់ អសប(UN) និង អង្គការសុខភាពពិភពលោក ក្នុងកិច្ចប្រឹងប្រែងជាសកល ចំពោះការឆ្លើយតប និងប្រយុទ្ធប្រឆាំងនឹងជំងឺឆ្លងនេះ»។ នេះជាការបញ្ជាក់របស់សម្ដេច ហ៊ុន សែន ដែលស្នើឲ្យមានការធានាថា វ៉ាក់សាំងដែលត្រូវបានរកឃើញ គឺជាទំនិញសាធារណៈ និងមានចរិតសកល ដែលនឹងត្រូវបានផ្គត់ផ្គង់ និងចែកចាយ ក្នុងស្មារតីមនុស្សធម៌ ទៅដល់គ្រប់ប្រទេសទាំងអស់ ជាពិសេសប្រទេសដែលងាយរងគ្រោះបំផុត។ បន្ថែមពីនេះ នាយករដ្ឋមន្ត្រីកម្ពុជា ក៏ប្រកាសគាំទ្រនូវគំនិតផ្តួចផ្តើមរបស់អគ្គលេខាធិការអង្គការសហប្រជាជាតិ ចំពោះការបង្កើតមូលនិធិ សម្រាប់ឆ្លើយតបនឹងជំងឺកូវីដ-១៩ និងការរៀបចំស្ដារសម្បទាសេដ្ឋកិច្ចឡើងវិញ ដែលបានដាក់ចេញកាលពីដើមឆ្នាំ២០២០នេះ ។ «ជាការពិត ជំនួយអាចជាចំណែកតូចមួយនៃការស្តារនេះ ក៏ប៉ុន្តែកត្តា ដែលសំខាន់មិនអាចខ្វះបានគឺការបន្តរក្សាបាននូវយន្តការពហុភាគីនិយម, សកលភាវូបនីយកម្មនិយម, ពាណិជ្ជសរីភាវូបនីយកម្ម, ខ្សែច្រវាក់ផ្គត់ផ្គង់តំបន់ និង ពិភពលោក, ពាណិជ្ជកម្មឆ្លងកាត់ព្រំដែន, ការវិនិយោគ, ទេសចរណ៍អន្តរជាតិ និង ការធ្វើដំណើរជាទូទៅ»។ នេះជាការលើកឡើងរបស់ប្រមុខរដ្ឋាភិបាលកម្ពុជា។ គិតត្រឹមម៉ោង១០ព្រឹក ថ្ងៃទី៤ ធ្នូនេះ អ្នកជំងឺកូវីដ-១៩ ទូទាំងពិភពលោក មានជាង៦៥,៥ លាននាក់ហើយ ក្នុងជាសះស្បើយជាង៤៥,៣ លាននាក់ និងស្លាប់១,៥លាននាក់។ ដោយឡែកនៅកម្ពុជា មានអ្នកឆ្លងកូវីដ-១៩ ចំនួន៣៣៥នាក់ ដោយជាសះស្បើយ៣០៤នាក់។ ចំណែកអ្នកជំងឺ២៦នាក់កំពុងព្យាបាលនៅពេទ្យខ្មែរសូវៀត និង៥នាក់នៅមណ្ឌលសុខភាពចាក់អង្រែ៕	ភ្នំពេញ៖ សម្ដេចនាយករដ្ឋមន្ត្រី ហ៊ុន សែន នៅតែទទូចមិនឲ្យពួកមហាអំណាចយកបញ្ហាកូវីដ-១៩ ធ្វើជាចំណាប់ខ្មាំង នៅក្នុងភូមិសាស្ត្រនយោបាយរបស់ពួកគេឡើយ។ សម្ដេចថ្លែងបែបនេះ នៅក្នុងសម័យប្រជុំពិសេស លើកទី ៣១ របស់មហាសន្និបាតអង្គការសហប្រជាជាតិស្ដីពី «ការប្រយុទ្ធប្រឆាំងនឹងជំងឺកូវីដ-១៩» ថ្ងៃទី៣-៤ ខែធ្នូ ឆ្នាំ ២០២០។
រដ្ឋាភិបាលជប៉ុន បានផ្ដល់ជំនួយឥតសំណងចំនួន ១ ០៩៣ ៨១៨ ដុល្លារអាម៉េរិក ដល់អង្គភាពចំនួនពីរ សម្រាប់លើកកម្ពស់សុខភាពសហគមន៍ និងអនាម័យ និងកសាងសមត្ថភាពយុវជន។ ពិធីចុះហត្ថលេខាលើកិច្ចសន្យាផ្តល់ជំនួយនេះ ប្រព្រឹត្តទៅនៅថ្ងៃទី៩ មីនា រវាងលោក មិកាមិ ម៉ាសាហ៊ីរ៉ូ ឯកអគ្គរាជទូតជប៉ុនប្រចាំកម្ពុជា និងតំណាងអង្គការកុមារឥតព្រំដែន (KnK) និងតំណាងអង្គការ World Vision Japan (WVJ)។ បើតាមសេចក្ដីប្រកាសព័ត៌មានរបស់ស្ថានទូតជប៉ុនប្រចាំកម្ពុជា ថវិកាចំនួន ៤៤៥ ៩៩៤ដុល្លារ បានផ្ដល់ឱ្យអង្គការកុមារឥតព្រំដែន លើគម្រោងកសាងសមត្ថភាពយុវជនក្នុងខេត្តប៉ៃលិន តាមរយៈការពង្រឹងមជ្ឈមណ្ឌលសិក្សាសហគមន៍ សម្រាប់ឆ្នាំទី៣។ ចំណែកថវិកាចំនួន ៦៤៧ ៨២៤ដុល្លារទៀត ផ្ដល់ឱ្យអង្គការ World Vision Japan លើគម្រោងការរួមបញ្ចូលគ្នា សុខភាព អាហារូបត្ថម្ភ ទឹកស្អាត និងអនាម័យ ក្នុងខេត្តព្រះវិហារ សម្រាប់ឆ្នាំទី៣។ គម្រោងកសាងសមត្ថភាពយុវជនក្នុងខេត្តប៉ៃលិន ដែលអនុវត្តដោយអង្គការ KnK ជាគម្រោងគាំទ្រដល់យុវជន ជាពិសេសអ្នកដែលទទួលរងការលំបាក ដោយសារការងារមិនស្ថិតស្ថេរ ខ្វះជំនាញជីវិត និងបោះបង់ចោលការសិក្សា។ គម្រោងនេះ នឹងផ្តល់ការបណ្ដុះបណ្ដាលវិជ្ជាជីវៈដល់យុវជន ដើម្បីឱ្យពួកគេទទួលបានជំនាញ និងមូលដ្ឋានគ្រឹះមួយសម្រាប់ជីវិតនាពេលអនាគត។ ដោយឡែកគម្រោងការរួមបញ្ចូលគ្នា សុខភាព អាហារូបត្ថម្ភ ទឹកស្អាតនិងអនាម័យ ក្នុងខេត្តព្រះវិហារ ត្រូវបានអនុវត្តដោយអង្គការ World Vision Japan។ ក្នុងគម្រោងនេះ អង្គការ WVJ នឹងបន្តផ្តល់វគ្គបណ្តុះបណ្តាល និងលើកកម្ពស់ការយល់ដឹងអំពីសុខភាព អាហារូបត្ថម្ភ និងWASH (ទឹកស្អាត និងអនាម័យ) ដល់មន្ត្រីសុខាភិបាល និងមន្ត្រីអភិវឌ្ឍន៍ជនបទ ព្រមទាំងសហគមន៍ក្នុងខេត្តព្រះវិហារ។ បើតាមសេចក្ដីប្រកាសព័ត៌មានដដែល តាមរយៈគម្រោងនេះ នឹងរួមចំណែកកែលម្អស្ថានភាពទាំងមូល នៃការអនុវត្តការផ្តល់អាហារ និងការប្រើប្រាស់ទឹកដែលមានសុវត្ថិភាព ក្នុងខេត្តព្រះវិហារ និងជួយកុមារ ឱ្យមានការលូតលាស់ប្រកបដោយសុខភាពល្អ និងភាពរឹងមាំជាងមុន។ អត្ថបទទាក់ទង ជប៉ុនផ្តល់ជំនួយជាង២៦ម៉ឺនដុល្លារ សម្រាប់ការដំឡើងបរិក្ខារពេទ្យនៅពេទ្យបង្អែកស្រុកក្រូចឆ្មារ ជប៉ុន ផ្ដល់ជំនួយឥតសំណងជាង២០ម៉ឺនដុល្លារ ដើម្បីលើកកម្ពស់ជីវភាពពលរដ្ឋកម្ពុជា ជប៉ុនផ្តល់ជំនួយ៤៣លានដុល្លារទៀតដល់កម្ពុជា ដើម្បីបោសសម្អាតមីននិងពង្រីកប្រព័ន្ធទឹកស្អាត សូមបញ្ជាក់ថា កម្មវិធីជំនួយឥតសំណង សម្រាប់គម្រោងអង្គការក្រៅរដ្ឋាភិបាលជប៉ុន បានចាប់ផ្តើមនៅប្រទេសកម្ពុជាតាំងពីឆ្នាំ២០០២ ដើម្បីគាំទ្រដល់សកម្មភាពរបស់អង្គការក្រៅរដ្ឋាភិបាលជប៉ុន ក្នុងកិច្ចខិតខំប្រឹងប្រែង ដើម្បីជួយដល់ការអភិវឌ្ឍ និងស្ថាបនាប្រទេសកម្ពុជាឡើងវិញនៅតាមកម្រិតមូលដ្ឋាន។ ចាប់តាំងពីឆ្នាំ២០០២មក រដ្ឋាភិបាលជប៉ុនបានផ្តល់ថវិកាជាង ៤៨លានដុល្លារអាម៉េរិក ដល់គម្រោងចំនួន១៤៥ ដែលផ្ដោតសំខាន់ទៅលើវិស័យអប់រំ នៅកម្រិតបឋមសិក្សា វិស័យសុខាភិបាល វិស័យកសិកម្ម និងសកម្មភាពបោសសម្អាតមីនក្នុងប្រទេសកម្ពុជា៕	ភ្នំពេញ៖ រដ្ឋាភិបាលជប៉ុន បន្តផ្ដល់ជំនួយឥតសំណងជាង១លានដុល្លារអាម៉េរិកទៀត សម្រាប់ការលើកកម្ពស់សុខភាពសហគមន៍ និងអនាម័យ នៅខេត្តព្រះវិហារ និងការកសាងសមត្ថភាពយុវជននៅខេត្តប៉ៃលិន។ នេះបើតាមសេចក្ដីប្រកាសព័ត៌មានរបស់ស្ថានទូតជប៉ុនប្រចាំកម្ពុជា ចេញផ្សាយថ្ងៃទី៩ មីនានេះ។
លោក ម៉ម ប៊ុនហេង រដ្ឋមន្ត្រីក្រសួងសុខាភិបាល បានអញ្ជើញមកទទួលវ៉ាក់សាំងអាស្ត្រាហ្ស៊ីណិកានេះ នៅអាកាសយានដ្ឋានអន្តរជាតិភ្នំពេញដោយផ្ទាល់ ដោយមានវត្តមាន លោកស្រីវេជ្ជបណ្ឌិត Li Aian តំណាងអង្គការសុខភាពពិភពលោកប្រចាំកម្ពុជា លោកស្រី Foroogh Foyouzat ប្រធានអង្គការយូនីសេហ្វប្រចាំកម្ពុជា និងលោកស្រី Carmen Moreno ឯកអគ្គរដ្ឋទូតសហភាពអឺរ៉ុបប្រចាំកម្ពុជាផងដែរ។ បើតាមសេចក្តីប្រកាសព័ត៌មានរួម របស់ក្រសួងសុខាភិបាលកម្ពុជា អង្គការសុខភាពពិភពលោកប្រចាំកម្ពុជា និងអង្គការយូនីសេហ្វប្រចាំកម្ពុជា កាលពីល្ងាចថ្ងៃទី២៨ ខែកុម្ភៈ កម្ពុជា គឺជាប្រទេសមួយ ក្នុងចំណោមប្រទេសដំបូងគេ នៅក្នុងតំបន់ប៉ាស៊ីហ្វិកខាងលិច ដែលទទួលបានវ៉ាក់សាំងពីមជ្ឈមណ្ឌលកូវ៉ាក់។ កូវ៉ាក់ ត្រូវបានដឹកនាំដោយ អង្គការសុខភាពពិភពលោក (WHO) អង្គការ GAVI និង អង្គការ CEPI ដោយមានអង្គការយូនីសេហ្វជាដៃគូ។ វ៉ាក់សាំងអាស្ត្រាហ្ស៊ីណិកានេះ មានប្រសិទ្ធភាព ៦៣,០៩ភាគរយ ក្នុងការការពារការឆ្លងជំងឺកូវីដ-១៩។ ខណៈបច្ចុប្បន្ន កម្ពុជា កំពុងដំណើរការចាក់វ៉ាក់សាំងការពារជំងឺកូវីដ-១៩ប្រភេទស៊ីណូហ្វាមរបស់ចិន ជូនក្រុមមនុស្សអាទិភាព បានមួយចំនួនហើយ។ កម្ពុជា ទទួលបានវ៉ាក់សាំងកូវីដ-១៩ ប្រភេទស៊ីណូហ្វាមរបស់ចិនជាលើកដំបូង ចំនួន៦០ម៉ឺនដូស កាលពីថ្ងៃទី៧កុម្ភៈ ហើយវ៉ាក់សាំងនេះ មានប្រសិទ្ធភាព ៧៩,៨៣ភាគរយ ដែលអាចចាក់បានលើមនុស្ស មានចាប់ពី១៨ឆ្នាំ ដល់៥៩ឆ្នាំ។ ក្នុងចន្លោះវ័យនេះ អ្នកដែលមានសុខភាពខ្សោយ ឬមានជំងឺផ្សេងៗ ក៏មិនអាចចាក់បានដែរ៕	ភ្នំពេញ៖ វ៉ាក់សាំងការពារជំងឺកូវីដ-១៩ ចំនួន ៣២៤,០០០ដូស របស់ក្រុមហ៊ុនអាស្ត្រាហ្ស៊ីណិកា (AstraZeneca) ដែលទទួលបានអាជ្ញាបណ្ណ ផលិតដោយវិទ្យាស្ថានសេរ៉ុម (Serum Institute) នៃប្រទេសឥណ្ឌា បានដឹកមកដល់កម្ពុជា នាយប់ថ្ងៃទី២មីនា ឆ្នាំ២០២១។ នេះជាវ៉ាក់សាំងជំនួយលើកដំបូង ដែលកម្ពុជាបានពីមជ្ឈមណ្ឌលកូវ៉ាក់ (COVAX Facility)។
តាមរយៈសារអបអរការប្រារព្ធខួបលើកទី៧០នៃការចាប់ផ្តើមចំណងមិត្តភាពទ្វេរភាគី នាយករដ្ឋមន្ត្រីអូស្ត្រាលី លោក ស្កុត ម៉ូរីសុន រំឮកឡើងវិញពីការចាប់ផ្តើមកសាងទំនាក់ទំនងការទូតជាមួយកម្ពុជា។ លោកសង្កត់ធ្ងន់ថា អូស្ត្រាលី បានបំពេញតួនាទីរបស់ខ្លួនអ្នកគាំទ្រយ៉ាងមោះមុតចំពោះសន្តិភាពនិងការអភិវឌ្ឍនៅកម្ពុជាចាប់តាំងពីពេលនោះមក។ «ទំនាក់ទំនងការទូតប្រទេសយើងរីកលូតលាស់ដោយឈរលើការតម្កល់ប្រយោជន៍រួមជាធំក្នុងការបន្តធានាសន្តិភាព និងវិបុលភាពទាំងក្នុងស្រុកនិងក្នុងតំបន់ថែមទៀត»។ លោក ម៉ូរីសុន លើកឡើងដូច្នេះមុននឹង រៀបរាប់បន្ថែមពី ការប្រឹងប្រែងរបស់អូស្ត្រាលីដើម្បីជួយកម្ពុជាស្វែងរកសន្តិភាពតាមរយៈការចរចាសន្តិភាពក្រុងប៉ារីស ឆ្នាំ ១៩៩១ និង បន្តជ្រោមជ្រែងកម្ពុជាឱ្យបន្តពង្រឹងសេរីភាព និង លទ្ធិប្រជាធិបតេយ្យ រួមជាមួយការធានាការគោរពសិទ្ធិមនុស្ស និងនីតិរដ្ឋនៅក្នុងប្រទេសផង។ ក្នុងសារដដែលនោះ ប្រមុខរដ្ឋាភិបាលអូស្ត្រាលីបានគូសបញ្ជាក់ថា ក្នុងកាលៈទេសៈលំបាកដូចបច្ចុប្បន្ន ពេលពិភពលោករងផលប៉ះពាល់ដល់សារជំងឺរាតត្បាតកូវីដ ១៩ អូស្ត្រាលីប្រឹងប្រែងធ្វើយ៉ាងណាជួយប្រជាជនកម្ពុជាដោះស្រាយផលប៉ះពាល់នានានិងជួយទ្រទ្រង់ដល់ការស្តារឡើងវិញខាងផ្នែកសង្គមសេដ្ឋកិច្ចជាបន្តបន្ទាប់ផង។ «យើងឈរនៅជាមួយប្រជាជនកម្ពុជាក្នុងពេលប្រឈមនឹងបញ្ហានានាដែលមិនធ្លាប់មានកើតចេញពីជំងឺឆ្លងកូវីដ១៩។ ការស្តារឡើងវិញ និងបន្ថយឥទ្ធិពលដែលកើតចេញពីជំងឺរាតត្បាតលើប្រជាជននិងសេដ្ឋកិច្ចគឺជាគោលដៅបន្ទាន់ ដែលអូស្ត្រាលីកំពុងខិតខំធ្វើយ៉ាងសកម្មតាមរយៈការគាំទ្រផ្នែកហរិញ្ញវត្ថុនិងសម្ភារចាំបាច់ជាដើម»។ នេះជាការលើកឡើងរបស់លោក ម៉ូរីសុន។ ជាផ្នែកមួយក្នុងការជួយដល់កម្ពុជាឆ្លើយតនឹងវិបត្តិសុខុមាលភាពសាធារណៈដែលបង្កដោយកូវីដ១៩នេះ អូស្ត្រាលីបានផ្តល់វ៉ាក់សាំងបង្ការជំងឺកូវីដ-១៩ ប្រភេទ Pfizer រហូតដល់ជាង ២,៣ លានដូសមកកម្ពុជាចាប់ពីចុងខែធ្នូកន្លងមក។ តាមពិតទៅ កម្ពុជា និងអូស្ត្រាលីបានចាប់ផ្តើមបង្កើតចំណងការទូតជាផ្លូវការក្នុងឆ្នាំ១៩៥២។ យ៉ាងណាមិញចំណងការទូតនេះត្រូវបានកាត់ផ្តាច់ក្នុងអំឡុងពេលកម្ពុជាធ្លាក់ក្នុងភ្លើងសង្គ្រាមពីទសវត្សរ៍ឆ្នាំ១៩៧០ដល់ឆ្នាំ១៩៨០។ដល់ខែវិច្ឆិកាឆ្នាំ១៩៩១ ទំនាក់ទំនងការទូតនេះត្រូវបានផ្សាភ្ជាប់ឡើងវិញហើយចាប់ពីពេលនោះមកមិត្តភាពទ្វេភាគីនេះបន្តរីកលូតលាស់រហូតមកដល់បច្ចុប្បន្ន។ បើតាមឯកអគ្គរាជទូតកម្ពុជាប្រចាំនៅកម្ពុជាលោក Pablo Kang រដ្ឋាភិបាលអូស្តាលីបានបន្តផ្តល់ជំនួយដល់កម្ពុជាក្នុងមួយឆ្នាំ៥០លានដុល្លារអូស្ត្រាលីដោយគ្របដណ្តប់លើវិស័យជាច្រើនមានទាំងការអភិវឌ្ឍផ្នែកកសិកម្ម, ដោះមីន និងគ្រាប់មិនទាន់ផ្ទះ, អប់រំ , បច្ចេកវិទ្យា , សុខាភិបាល និងវិស័យថាមពលជាដើម។ ដោយឡែក ពាក់ព័ន្ធនឹងទំនាក់ទំនងជាមួយអាស៊ាន លោក ម៉ូរីសុន ក៏មានប្រសាសន៍ផងដែរថា កម្ពុជានឹងដើរតួនាទីសំខាន់ក្នុងនាមជាប្រធានអាស៊ានប្តូរវេននាឆ្នាំនេះ ហើយក្នុងនាមជា ដៃគូយុទ្ធសាស្ត្រគ្រប់ជ្រុងជ្រោយរបស់អាស៊ាន អូស្ត្រាលីប្តេជ្ញាបន្តជួយគាំទ្រគោលការណ៍ស្នូលអាស៊ានក្នុងតំបន់ឥណ្ឌូប៉ាស៊ីហ្វិក៕	ភ្នំពេញ៖ ក្នុងអំឡុងនៃការប្រារព្ធខួប ៧០ឆ្នាំនៃការបង្កើតចំណងការទូតរវាងអូស្ត្រាលី និងកម្ពុជាថ្ងៃ ១៥ ខែមករា ប្រមុខរដ្ឋាភិបាលអូស្ត្រាលីប្រកាសបន្តជួយគាំទ្រប្រជាជនកម្ពុជានិងដំណើរការអភិវឌ្ឍរបស់កម្ពុជាក្នុងនាមជាមិត្ត។
ជាមួយនឹងចក្ខុវិស័យដើម្បីក្លាយខ្លួន ជាទូរគមនាគមន៍លេខ១ នៅកម្ពុជា ភាពជោគជ័យរបស់ក្រុមហ៊ុន Smart តែងតែផ្តោតសំខាន់ក្នុងការចូលរួមចំណែកការអភិវឌ្ឍប្រកបដោយនិរន្តរភាព ដើម្បីបង្កើតជាប្រយោជន៍រួមយូរអង្វែង ដល់ប្រជាជន និងសហគមន៍ទូទាំងប្រទេសកម្ពុជា តាមរយៈការផ្សរភ្ជាប់ទំនាក់ទំនង និងដំណោះស្រាយឌីជីថលពោរពេញដោយភាពច្នៃប្រឌិត។ ការវិវត្តពីចំណុចចាប់ផ្តើមយ៉ាងសាមញ្ញទៅកាន់កេរ្តិ៍ឈ្មោះល្បីល្បាញ ក្រុមហ៊ុន Smart Axiata បានចាប់ផ្តើមដំណើរការក្នុងវិស័យទូរគមនាគន៍កម្ពុជា កាលពីខែកុម្ភៈ ឆ្នាំ ២០០៩ ក្រោមឈ្មោះ «Smart Mobile»។ ទោះជាការចាប់ផ្តើមដំបូងមានភាពសាមញ្ញក៏ដោយ បន្តិចម្ដងៗ ក្រុមហ៊ុនកាន់តែមានភាពលេចធ្លោតាមរយៈគោលការណ៍អាជីវកម្មថ្មីៗ និងទំនើប ដែលរួមមានតម្លៃសមរម្យ សេវាកម្មគួរឲ្យទាក់ទាញ និង្តយុទ្ធសាស្រ្តផ្តោតលើអតិថិជន។ នៅដើមឆ្នាំ ២០១៣ ក្រុមហ៊ុន Smart បានរួមបញ្ចូលគ្នាជាមួយ Hello Axiata ហើយបានក្លាយជា «Smart Axiata» ដែលបានប្រែខ្លួនជាប្រតិបត្តិករទូរស័ព្ទចល័តធំជាងគេទីពីរនៅក្នុងព្រះរាជាណាចក្រ។ មិនតែប៉ុណ្ណោះ ក្រុមហ៊ុន Smart Axiata ក៏បានក្លាយជាផ្នែកមួយនៃ Axiata Group ដែលជាសម្ព័ន្ធក្រុមហ៊ុនវិនិយោគទូរគមនាគន៍ធំជាងគេនៅអាស៊ី ដែលមានអតិថិជនជាង ១៥០ លាននាក់នៅទូទាំង ១១ ប្រទេស នៅតំបន់អាស៊ីអាគ្នេយ៍ និងអាស៊ីខាងត្បូងផងដែរ។ ក្នុងនាមជាក្រុមហ៊ុនទូរគមនាគមន៍ឈានមុខគេក្នុងប្រទេសកម្ពុជា ក្រុមហ៊ុន Smart Axiata Co., Ltd. គឺជាប្រតិបត្តិករទូរស័ព្ទចល័តដំបូងគេក្នុងប្រទេសកម្ពុជាដែលផ្តល់សេវា 4G ។ សេវា 4G LTE របស់ក្រុមហ៊ុន Smart ដែលផ្តល់អ៉ិនធឺណិតចល័តលឿនបំផុតក្នុងប្រទេសកម្ពុជា ឥឡូវនេះមាននៅទូទាំង 25 ខេត្តក្រុង។ ក្រុមហ៊ុន Smart ក៏ជាក្រុមហ៊ុនដំបូងគេនៅក្នុងព្រះរាជាណាចក្រ ដែលបានសាកល្បងបច្ចេកវិទ្យា 5G លើកដំបូងមិនធ្លាប់មាននៅក្នុងប្រទេសកម្ពុជាកាលពីឆ្នាំ ២០១៩។ ផលិតផល និងសេវាកម្មរបស់ Smart Axiata តែងតែទទួលបាននូវការគាំទ្រ ជាពិសេសពីសំណាក់យុវវ័យជំនាន់ក្រោយ ដែលនិយមនូវការប្រើប្រាស់បច្ចេកវិទ្យាឌីជីថលនានា។ លោក Ziad Shatara នាយកប្រតិបត្តិនៃក្រុមហ៊ុន Smart Axiata បានលើកឡើងថា « Smart តែងតែព្យាយាមក្នុងការអភិវឌ្ឍ និងការបង្កើតថ្មី ដើម្បីផ្តល់ជូននូវគុណតម្លៃពិសេសទៅកាន់អតិថិជន ភ្នាក់ងារលក់រាយ ដៃគូអាជីវកម្ម និងភាគីពាក់ព័ន្ធផ្សេងៗ។ យើងរក្សានូវគុណតម្លៃរបស់យើងជាអាជីវកម្មដែលមានទំនួលខុសត្រូវសង្គម តាមរយៈការអនុវត្តដ៏ល្អរបស់យើង សុចរិតភាព និងតម្លាភាពដែលមិនអាចកាត់ថ្លៃបាន។» លោកក៏បានបន្តទៀតថា «ជាមួយនឹងកម្លាំងចិត្តពីភាពជោគជ័យជាបន្តបន្ទាប់របស់យើង យើងនឹងខិតខំប្រឹងប្រែង បន្តទៀតដើម្បីធានាឲ្យមានការផ្លាស់ប្តូរយូរអង្វែង និងនិរន្តរភាព តាមរយៈកិច្ចសហការជាមួយរាជរដ្ឋាភិបាលកម្ពុជា និងភាគីពាក់ព័ន្ធសំខាន់ៗផ្សេងៗ។» អាជីវកម្មនាំមុខនៅកម្ពុជាក្នុងការផ្លាស់ប្តូរទៅកាន់យុគសម័យឌីជីថល និងការអភិវឌ្ឍប្រកបដោយចីរភាព និរន្តរភាព គឺជាគុណតម្លៃស្នូលរបស់ក្រុមហ៊ុន Smart។ គោលការណ៍និរន្តភាពរបស់ក្រុមហ៊ុន Smart គឺស្របតាមគោលការណ៍របស់សម្ព័ន្ធក្រុមហ៊ុនេ Axiata Group ដែលផ្អែកលើសសរស្តម្ភចំនួនបួន៖ លើសពីប្រាក់ចំណេញរយៈពេលខ្លី ការបណ្តុះបណ្តាលធនធានមនុស្ស ដំណើរការល្អឥតខ្ចោះ និងការជួយពិភពលោកនិងសង្គម។ ក្រុមហ៊ុន Smart គឺជាក្រុមហ៊ុនទូរគមនាគមន៍ដំបូងគេនៅកម្ពុជា ដែលបានបោះពុម្ពផ្សាយនូវរបាយការណ៍និរន្តរភាពប្រចាំឆ្នាំរបស់ក្រុមហ៊ុន ដែលរបាយការណ៍ដំបូងបង្អស់ត្រូវបានចេញផ្សាយក្នុងឆ្នាំ ២០១៤ ស្របពេលដែលក្រុមហ៊ុន Smart បានមានប្រតិបត្តិការអស់រយៈពេល ៥ ឆ្នាំហើយ ។ របាយការណ៍និរន្តរភាពចុងក្រោយរបស់ក្រុមហ៊ុន Smart Axiata បានបង្ហាញឲ្យឃើញថា ក្រុមហ៊ុន Smart បានរួមចំណែកដល់សេដ្ឋកិច្ចកម្ពុជា ក្នុងទឹកប្រាក់សរុប ៤១៦ លានដុល្លារជាតម្លៃបន្ថែមសរុប (GVA) ក្នុងឆ្នាំ ២០២១។ ជារៀងរាល់ឆ្នាំ ក្រុមហ៊ុនក៏បានរួមចំណែកជាទឹកប្រាក់ចំណូលរបស់សរុបខ្លួនជាង ២% សម្រាប់មូលនិធិកាតព្វកិច្ចសេវាសកល (USOF) ដើម្បីកែលម្អហេដ្ឋារចនាសម្ព័ន្ធទូរគមនាគមន៍ និងការអភិវឌ្ឍឌីជីថលប្រកបដោយបរិយាបន្ន និងជាទឹកប្រាក់ចំនួន ១% នៃប្រាក់ចំណូលសរុបសម្រាប់មូលនិធិកសាងសមត្ថភាព ស្រាវជ្រាវ និងអភិវឌ្ឍន៍ (CBRD) ដើម្បីអនុវត្តកម្មវិធីពង្រឹងសមត្ថភាព និងអក្ខរកម្មឌីជីថលនៅក្នុងព្រះរាជាណាចក្រកម្ពុជា។ លោក Ziad Shatara បានមានប្រសាសន៍ថា៖«យើងពិតជាមានមោទកភាពជាខ្លាំង ដែលបានចូលរួមចំណែកកសាងវិស័យសំខាន់ៗនៃហេដ្ឋារចនាសម្ព័ន្ធសេដ្ឋកិច្ច និងសង្គមរបស់ព្រះរាជាណាចក្រកម្ពុជា ក៏ដូចជានាំមកនូវគុណតម្លៃល្អឯកសម្រាប់ប្រជាជនកម្ពុជាទូទាំងប្រទេស។» ក្នុងរយៈពេលប៉ុន្មានឆ្នាំមកនេះ ក្រុមហ៊ុន Smart តែងតែចូលរួមសម្រាលបន្ទុកប្រជាជនកម្ពុជា នៅក្នុងគ្រាលំបាក។នៅពេលជំងឺកូវីដ-១៩បានរីករាតត្បាត ប្រតិបត្តិករទូរស័ព្ទចល័តមួយនេះបានផ្សព្វផ្សាយយុទ្ធនាអំពីជំងឺកូវីដ-១៩ របស់រដ្ឋាភិបាលទៅកាន់អតិថិជនចំនួន ៧ លាននាក់ផងដែរ។ នៅក្នុងពេលដំណាលគ្នាផងដែរ ក៏មានការបង្កើតមូលនិធិ ១លានដុល្លាអាមេរិក ដើម្បីចូលរួមផ្តល់ជំនួយដល់ប្រជាជនដែលងាយរងគ្រោះជាងគេ។ មិនត្រឹមតែប៉ុណ្ណោះ ប្រតិបត្តិករទូរស័ព្ទមួយនេះ ក៏បានចូលរួមក្នុងការរៀបចំមជ្ឈមណ្ឌលចាក់វ៉ាក់សាំងនៅរាជធានីភ្នំពេញ ដោយផ្តល់នូវស្បៀងអាហារ រួមទាំងធានានូវបណ្តាញសេវាទូរស័ព្ទ ដោយមិនមានភាពរអាក់រអួលផងដែរ។ ក្រុមហ៊ុន Smart បន្តលើកកម្ពស់និរន្តរភាពក្នុងគ្រប់ផ្នែកនៃប្រតិបត្តិការរបស់ខ្លួន និងបានបង្ហាញពីការប្តេជ្ញាចិត្តរបស់ខ្លួនក្នុងការកាត់បន្ថយផលប៉ះពាល់បរិស្ថាន។ គិតត្រឹមដំណាច់ឆ្នាំ 2021 ស្ថានីយ៍មូលដ្ឋានអង់តែន ចំនួន 615 ត្រូវបានដាក់ឲ្យប្រើប្រាស់ថាមពលពន្លឺព្រះអាទិត្យ ដែលមានការកើនឡើងចំនួន 223 ស្ថានីយប្រៀបធៀបទៅនឹង ឆ្នាំមុន។ ក្រុមហ៊ុនគ្រោងនឹងកែសម្រួលស្ថានីយ៍មូលដ្ឋានផ្សេងទៀតរបស់ខ្លួននៅទូទាំងប្រទេស ដើម្បីប្រើប្រាស់ថាមពលពន្លឺព្រះអាទិត្យនាពេលអនាគតផងដែរ។ ក្រុមហ៊ុន Smart ក៏មានក្រុមការងារបៃតង ដែលតែងលើកកំពស់ការសន្សំសំចៃថាមពល និងលើកទឹកចិត្តឲ្យ បុគ្គលិកស្រលាញ់បរិស្ថានផងដែរ។ ការខិតខំប្រឹងប្រែងរបស់ពួកគេត្រូវបានទទួលស្គាល់នៅក្នុងការប្រកួតប្រជែងក្នុងការសន្សំសំចៃថាមពលអគ្គិសនីប្រចាំឆ្នាំ ២០២២ ដោយទទួលបានពានរង្វាន់ក្រុមការងារបៃតងល្អជាងគេ។ ក្រុមហ៊ុនទូរគមនាគមន៍មួយនេះ ក៏ផ្តល់នូវការគាំទ្រឈានមុខគេនូវសិល្បតន្រ្តីនិពន្ធឡើងដោយខ្លួនឯង តាមរយៈកម្មវិធី Pleng by Smart ដែលត្រូវបានដាក់ឱ្យដំណើរការក្នុងឆ្នាំ ២០១៩ បន្ទាប់ពីការប្តូរឈ្មោះពី Smart Music ដែលមានគោលបំណងផ្តល់នូវវេទិកាពិសេសមួយសម្រាប់សិល្បករក្នុងស្រុក។ ប្រតិបត្តិករទូរស័ព្ទចល័តមួយនេះ ក៏តែងតែលើកកម្ពស់ការរួបរួមសង្គម និងបណ្តុះបណ្តាលទេពកោសល្យជំនាន់ក្រោយ ជាពិសេសក្នុងវិស័យកីឡា ដូចដែលបានបង្ហាញតាមរយៈការឧបត្ថម្ភរបស់ខ្លួនកម្មវិធីកីឡាជាតិទាំង ៣ ឆ្នាំបន្តបន្ទាប់គ្នា។ ដើម្បីគាំទ្រការអភិវឌ្ឍប្រកបដោយនិរន្តរភាព ឆ្ពោះទៅរកសេដ្ឋកិច្ច និងសង្គមឌីជីថលនៅកម្ពុជា ក្រុមហ៊ុន Smart តាំងចិត្តក្នុងការផ្សារភ្ជាប់ទំនាក់ទំនង ដើម្បីជួយឲ្យគុណភាពរស់នៅកាន់តែប្រសើរឡើងសម្រាប់មនុស្សគ្រប់គ្នា។ ក្រុមហ៊ុន Smart នឹងបន្តធ្វើកិច្ចសហការជាមួយរាជរដ្ឋាភិបាលកម្ពុជា និងអ្នកពាក់ព័ន្ធរបស់យើង ដើម្បីផ្តល់នូវការអភិវឌ្ឍន៍ប្រកបដោយនិរន្តរភាព ។ នាយកប្រតិបត្តិក្រុមហ៊ុនបានបន្ថែម។ អំពីក្រុមហ៊ុន Smart ក្រុមហ៊ុន Smart Axiata Co., Ltd. ជាប្រតិបត្ដិករទូរគមនាគមន៍ចល័តឈានមុនគេក្នុងព្រះរាជាណាចក្រកម្ពុជា។ បច្ចុប្បន្នក្រុមហ៊ុនបាននិងកំពុងបម្រើអតិថិជនចំនួន ៧លាន ៥សែននាក់ ស្ថិតក្រោមស្លាកសញ្ញា Smart ។ Smart Axiata គឺជាក្រុមហ៊ុនបុត្រសម្ព័ន្ធរបស់ក្រុមហ៊ុនមេ មានឈ្មោះថា Axiata Group Berhad ដែលជាក្រុមហ៊ុនផ្ដល់សេវាទូរគមនាគមន៍ធំជាងគេបង្អស់មួយក្នុងទ្វីបអាស៊ី។ ក្រុមហ៊ុន Smart គឺជាប្រតិបត្តិករទូរគមនាគមន៍ចល័តដែលមានភាពឈានមុខគេបង្អស់ផ្នែកសេវាបច្ចេកវិទ្យាទំនើបទាន់សម័យក្នុងព្រះរាជាណាចក្រកម្ពុជា។ ក្រុមហ៊ុន Smart គឺជាប្រតិបត្ដិករដំបូងបង្អស់ដែលបានដាក់ឱ្យដំណើរការសេវាបច្ចេកវិទ្យាជំនាន់ទី៤ 4G LTE ក្នុងឆ្នាំ២០១៤ បច្ចេកវិទ្យា 4G+ ក្នុងឆ្នាំ២០១៦ បច្ចេកវិទ្យា 4G+ ជាមួយ HD Voice (VoLTE) និង LTE Advance Pro ក្នុងឆ្នាំ២០១៧។ នៅពាក់កណ្តាលឆ្នាំ២០១៩ Smart បានរៀបចំកម្មវិធីបង្ហាញសាកល្បងបច្ចេកវិទ្យាជំនាន់ទី៥ 5G ដំបូងគេបង្អស់នៅកម្ពុជាដោយបង្ហាញពីភាពជាអ្នកដឹកនាំផ្នែកសេវាទិន្នន័យចល័ត។ ក្រុមហ៊ុន Smart ក៏មានផ្ដល់នូវបច្ចេកវិទ្យាទូរស័ព្ទចល័តដ៏សម្បូរបែបរួមមាន៖ សេវាបច្ចេកវិទ្យា 2G, 2.5G, 3G និង 3.75G ក៏ដូចជាសេវាកម្មទូរស័ព្ទក្រៅប្រទេស (Roaming) ដែលអាចប្រើបានច្រើនជាង ១៩០ប្រទេស។ Smart បាននិងកំពុងផ្តល់សេវាគ្របដណ្តប់ក្នុងតំបន់ប្រជាសាស្ត្រច្រើនជាង ៩៩% ភាគរយ នៅទូរទាំងព្រះរាជាណាចក្រកម្ពុជា ។ ក្រុមហ៊ុនក៏កំពុងបម្លែងខ្លួនយ៉ាងសកម្មទៅជាប្រតិបត្តិករបែបឌីជីថល តាមរយៈការផ្ដល់នូវសេវាកម្ម និងកម្មវិធីកម្សាន្តលក្ខណៈស៊ីវិល័យប្រកបដោយភាពច្នៃប្រឌិតជាច្រើន។ នេះរួមបញ្ចូលភាពជាដៃគូជាមួយភាគីអន្តរជាតិនានាដូចជា៖ ក្រុមហ៊ុន Universal Music ក្រុមហ៊ុន Apple និង ក្រុមហ៊ុន Facebook ក៏ដូចជាសេវាកម្មឌីជីថលនានា រួមមាន៖ សេវាធានារ៉ាប់រងជីវិតឆ្លាតវៃ សេវា SmartPay សេវា Pleng by Smart សេវា Pi Pay និងសេវា SmartNas។ ក្រុមហ៊ុន Smart មានចក្ខុវិស័យក្លាយជាក្រុមហ៊ុនលេខ១ និងជាក្រុមហ៊ុនបច្ចេកវិទ្យាទូរគមនាគមន៍ដែលទទួលបានកី្ដស្រលាញ់ពេញចិត្តបំផុតនៅព្រះរាជាណាចក្រកម្ពុជានៅត្រឹមឆ្នាំ២០២២ តាមរយៈកម្មវិធីទំនួលខុសត្រូវខ្ពស់លើកិច្ចការងារសង្គម និងកម្មវិធីនិរន្តរភាពនានាសម្រាប់កំណើនសេដ្ឋកិច្ច និងសង្គមជាតិ។ ក្រុមហ៊ុន Smart មានបុគ្គលិកនិយោជិតសរុបប្រមាណជាង ១.០០០ (មួយពាន់) នាក់ ក្នុងនោះរួមបញ្ចូលទាំងនិយោជិតក្នុងស្រុក និងនិយោជិតបរទេសដែលកំពុងខិតខំប្រឹងប្រែងឆ្ពោះទៅសម្រេចបេសកកម្មរួមគ្នាក្នុងការផ្សារភ្ជាប់ និងធ្វើឱ្យជីវិតកាន់តែប្រសើរឡើង។ Smart ជីវិតរស់រវើក! អត្ថបទពាណិជ្ជកម្ម	ភ្នំពេញ - ថ្ងៃទី ១៣ មីនា ២០២៣៖ ក្រុមហ៊ុន Smart Axiata ដែលជាក្រុមហ៊ុន ទូរគមនាគមន៍ឈានមុខគេនៅកម្ពុជា បានប្រារព្ធខួបគម្រប់ ១៤ ឆ្នាំរបស់ក្រុមហ៊ុនកាលពីខែកុម្ភៈកន្លងមក។ ប្រតិបត្តិករទូរស័ព្ទចល័តមួយនេះបានរំលឹកឡើងវិញពីសមិទ្ធផលរបស់ក្រុមហ៊ុននៅក្នុងវិស័យទូរគមនាគមន៍កម្ពុជា រួមមានការរីកចម្រើនយ៉ាងឆាប់រហ័ស និងការប្តេជ្ញាចិត្តយ៉ាងខ្ជាប់ខ្ជួនចំពោះកិច្ចប្រតិបត្តិការប្រកបដោយនិរន្តរភាព ដែលឆ្លុះបញ្ចាំងពីគុណតម្លៃស្នូលរបស់ក្រុមហ៊ុន។
ករណីទាំង២៧៧ សុទ្ធតែពាក់ព័ន្ធនឹងព្រឹត្តិការណ៍សហគមន៍២០កុម្ភៈ ដោយរាជធានីភ្នំពេញ មានអ្នកជំងឺ២០៤នាក់ ក្នុងនោះខ្មែរ២០២នាក់ និងចិន២នាក់។ អ្នកជំងឺ២០៣នាក់ មិនទាន់មានកន្លែងព្យាបាលឡើយ ដោយគិតត្រឹមពេលចេញសេចក្តីប្រកាសព័ត៌មាន។ ស្វាយរៀងស្ថិតនៅលំដាប់ទី២លើករណីឆ្លងប្រចាំថ្ងៃ ដែលមានចំនួន៤៣នាក់ ក្នុងនោះខ្មែរមាន៣៥នាក់ ចិន៧នាក់ និងវៀតណាម១នាក់។ អ្នកជំងឺត្រូវបានដាក់ឲ្យសម្រាកព្យាបាលនៅមន្ទីរពេទ្យស្វាយជ្រុំ។ ខេត្តកណ្តាល មាន២៣ករណី ដែលសុទ្ធតែជាជនជាតិខ្មែរ។ អ្នកជំងឺត្រូវបានដាក់ឲ្យសម្រាកព្យាបាលនៅមន្ទីរពេទ្យបង្អែកជ័យជំនៈ។ ក្រៅពីនេះ ៣ករណីនៅពោធិ៍សាត់ ដោយអ្នកជំងឺជាជនជាតិខ្មែរនៅឃុំស្នាមព្រះ ស្រុកបាកាន។ ២ករណីនៅព្រៃវែង ១ករណីនៅព្រះសីហនុ និង១ករណីនៅតាកែវ។ អ្នកសះស្បើយមាន៦០នាក់បន្ថែមទៀត ដោយ១នាក់ជាជនជាតិខ្មែរដែលធ្វើដំណើរពីជប៉ុន និង៥៩ករណីពាក់ព័ន្ធព្រឹត្តិការណ៍២០កុម្ភៈ ដោយ៤៨នាក់នៅខេត្តព្រះសីហនុ ៩នាក់នៅភ្នំពេញ និង២នាក់នៅកណ្តាល។ អ្នកស្លាប់ឡើងដល់២០នាក់ ដោយអ្នកជំងឺចុងក្រោយ ជាស្ត្រីខ្មែរវ័យ៦១ឆ្នាំ។ គិតមកដល់ពេលនេះ កម្ពុជាមានករណីឆ្លងកូវីដ-១៩ សរុប៤៥១៥ករណី ក្នុងនោះ៣៩៨២នាក់ពាក់ព័ន្ធនឹងព្រឹត្តិការណ៍សហគមន៍២០កុម្ភៈ។ អ្នកជំងឺសរុប២២១២ នាក់ បានជាសះស្បើយ រីឯអ្នកស្លាប់ឡើងដល់៣០នាក់។ ក្រៅពីភ្នំពេញ ខេត្តដែលមានករណី២០កុម្ភៈ រួមមានខេត្តកណ្តាល ព្រះសីហនុ ព្រៃវែង ស្វាយរៀង សៀមរាប ត្បូងឃ្មុំ កំពង់ធំ កំពង់ចាម កែប តាកែវ បាត់ដំបង កំពត កំពង់ឆ្នាំង និងពោធិ៍សាត់៕	មនុស្ស២៧៧នាក់ទៀតនៅកម្ពុជា មានវិជ្ជមានកូវីដ-១៩ ខណៈ៦០នាក់ បានជាសះស្បើយ ហើយត្រូវបានអនុញ្ញាតឲ្យចេញពីមន្ទីរពេទ្យ។ បើយោងតាមសេចក្តីប្រកាសព័ត៌មានរបស់ក្រសួងសុខាភិបាល នាថ្ងៃចន្ទ ទី១២ ខែមេសា នេះ រាជធានីភ្នំពេញ ជាកន្លែងមានករណីច្រើនជាងគេបំផុត បន្ទាប់មកស្វាយរៀង។
បើតាមការផ្សាយរបស់ក្លិប Chelsea លោក Pochettino អតីតអ្នកចាត់ការ Tottenham Hotspur និង Paris St Germain បានយល់ព្រមចុះហត្ថលេខាដឹកនាំក្រុមតោខៀវរយៈពេល២ឆ្នាំ ព្រមទាំងលក្ខខណ្ឌបន្ត១ឆ្នាំបន្ថែមទៀត។ អ្នកចាត់ការសញ្ជាតិអាហ្សង់ទីន វ័យ៥១ឆ្នាំរូបនេះ នឹងចូលកាន់តំណែងជំនួសលោក Frank Lampard ដែលជាគ្រូបណ្តោះអាសន្ន ចាប់ពីថ្ងៃទី១ ខែកក្កដា ឆ្នាំ២០២៣តទៅ។ Chelsea ដែលបានប្តូរម្ចាស់ និងអ្នកចាត់ការពីររូបរដូវកាល២០២២-២៣ ធ្វើមិនបានល្អនោះឡើយ ដោយបញ្ចប់ក្នុងចំណាត់ថ្នាក់ទី១២ ក្នុងក្របខណ្ឌលីគកំពូលអង់គ្លេស Premier League។ Pochettino បានក្លាយជាអ្នកចាត់ការ Chelsea ទី៣ហើយ ចាប់តាំងពីលោក Todd Boehly ឡើងជាម្ចាស់ក្លិបថ្មី បន្ទាប់ពីទិញយកភាគហ៊ុនធំពីលោក Roman Abramovich កាលពីឆ្នាំ២០២២។ អ្នកជំនួញអាម៉េរិក Boehly ដែលទន្ទឹងរង់ចាំការមកដល់របស់ Pochettino នៅ Stamford Bridge បានសរសើរគ្រូសញ្ជាតិអាហ្សង់ទីន ជាអ្នកចាត់ការលំដាប់ពិភពលោក និងមានកំណត់ត្រាដឹកនាំដ៏អស្ចារ្យ។ លោក Pochettino ចាប់ផ្តើមទទួលបានកេរ្តិ៍ឈ្មោះចាប់តាំពីងដឹកនាំ Southampton ទទួលបានចំណាត់ថ្នាក់លេខ៨ ក្នុងរដូវកាលពេញដំបូង មុនពេលទៅចូលរួមជាមួយ Spurs ក្នុងឆ្នាំ២០១៤ និងបានជួយក្រុមរហស្សនាមមាន់ខ្នាយមាសឈានដល់វគ្គផ្តាច់ព្រ័ត្រ UEFA Champions League ថែមទៀត៕	ក្លិប Chelsea នៅថ្ងៃទី២៩ ខែឧសភា តែងតាំងលោក Mauricio Pochettino ជាអ្នកចាត់ការទូទៅថ្មី។ Pochettino ជាអ្នកចាត់ការតោខៀវទី៣ ក្រោមការគ្រប់គ្រងរបស់ម្ចាស់ថ្មីលោក Todd Boehly ត្រឹមរដូវកាលដំបូង។
១. អាហារដែលមានផ្ទុកប្រូតេអ៊ីនគុណភាពខ្ពស់ សម្រាប់គូស្វាមីភរិយាដែលកំពុងព្យាយាមមានផ្ទៃពោះ ចូរកុំភ្លេចបន្ថែមប្រូតេអ៊ីនដែលមានគុណភាពខ្ពស់ក្នុងរបបអាហារប្រចាំថ្ងៃ។ ស៊ុត គ្រាប់អាល់ម៉ុន ត្រីធូណា និងសូម្បីតែសាច់សត្វមាន់ ទា ឬក្ងាន ជាប្រភពដ៏ប្រសើរនៃប្រូតេអ៊ីនគុណភាពខ្ពស់ដែលរាងកាយត្រូវការចាំបាច់ដើម្បីបង្កើនភាពមានកូនបាន។ ២. ត្រីទឹកត្រជាក់ ដូចជាសាលម៉ុនមានផ្ទុកសម្បូរទៅដោយប្រូតេអ៊ីនគុណភាពខ្ពស់ និងអាស៊ីតខ្លាញ់អូមេហ្គា ៣ ដែលដើរតួនាទីយ៉ាងសំខាន់ក្នុងការមានផ្ទៃពោះ និងបង្កកំណើត ហើយក៏ចាំបាច់សម្រាប់ស្ត្រីកំពុងពពោះផងដែរ។ ដូច្នេះអ្នកគួររួមបញ្ចូលត្រីសាលម៉ុនក្នុងរបបអាហារឱ្យបាន ២ ដងក្នុងមួយសប្តាហ៍។ ៣. បន្លែ និងផ្លែឈើ បន្លៃបៃតង និងផ្លែឈើស្រស់ៗមិនត្រឹមតែប្រសើរចំពោះសុខភាពរាងកាយប៉ុណ្ណោះទេ ប៉ុន្តែក៏ប្រសើរសម្រាប់ការឆាប់មានផ្ទៃពោះផងដែរ។ ប្រសិនបើអ្នកចង់ឆាប់មានកូន ចូរបង្កើនការទទួលទានបន្លែបៃតង និងផ្លែឈើដោយវាមានផ្ទុកសម្បូរទៅដោយជាតិដែក អាស៊ីតហ្វូលិក និងសារធាតុប្រឆាំងអុកស៊ីតកម្ម រួមទាំងសារធាតុចិញ្ចឹមជាច្រើនផ្សេងទៀត។ ការរួមបញ្ចូលបន្លែបៃតង និងផ្លែឈើក្នុងរបបអាហារប្រចាំថ្ងៃជួយធ្វើឱ្យស្រទាប់ខាងក្នុងនៃស្បូនមានភាពរឹងមាំ ហើយក៏ភ្ជាប់ស៊ុតបង្កកំណើតទៅនឹងស្បូន។ ៤. ផលិតផលផ្សំឡើងពីទឹកដោះគោមានផ្ទុកជាតិខ្លាញ់ពេញលេញ ការ៉េមក៏ជាអាហារសម្រន់ដ៏ល្អបំផុតមួយសម្រាប់អ្នកដែលកំពុងព្យាយាមមានផ្ទៃពោះផងដែរ។ នេះក៏ព្រោះវាផ្សំឡើងពីទឹកដោះគោមានជាតិខ្លាញ់ពេញលេញនិងជាប្រភពដ៏ប្រសើរនៃកាល់ស្យូមដែលចាំបាច់សម្រាប់បង្កើនឱកាសនៃការមានផ្ទៃពោះ។ ទោះជាយ៉ាងណាអ្នកក៏គួរតែកម្រិតការទទួលទានអាហារប្រភេទនេះដោយញ៊ាំតែមួយក្នុងមួយថ្ងៃបានហើយ។ ៥. អាហារមានផ្ទុកជាតិអាស៊ីតហ្វូលិក សម្រាប់អ្នកដែលចង់ឆាប់មានផ្ទៃពោះ ចូរបង្កើនការទទួលទានអាហារដែលមានផ្ទុកសម្បូរទៅដោយជាតិអាស៊ីតហ្វូលិក។ ធញ្ញជាតិគ្រាប់ពេញ ផ្លែឈើរសជាតិជូរ ស៊ុត ល្ហុង និងបន្លែបៃតងជាដើម គឺសុទ្ធតែជាប្រភពដ៏ប្រសើរនៃអាស៊ីតហ្វូលិក។ អ្នកចាំបាច់គួរចៀសវាងអាហារនិងភេសជ្ជៈមួយចំនួនផងដែរដូចជា ៖ ១. អាហារកែច្នៃ អាហារប្រភេទនេះមិនល្អសោះឡើយចំពោះសុខភាពរាងកាយទាំងមូល ព្រមទាំងជះឥទ្ធិពលដល់លទ្ធភាពនៃការមានផ្ទៃពោះទៀតផង។ អាហារកែច្នៃអាចបណ្ដាលឱ្យកើតមានបញ្ហាអតុល្យភាពអ័រម៉ូនចំពោះស្ត្រី ហើយសរីរាង្គបន្តពូជ គឺងាយនឹងរងគ្រោះដោយសារកម្រិតមិនត្រឹមត្រូវនៃអ័រម៉ូនក្នុងរាងកាយ។ ២. អាហារសម្បូរខ្លាញ់មិនល្អ មិនត្រឹមតែធ្វើឱ្យកើនទម្ងន់ខ្លាំងប៉ុណ្ណោះទេ ប៉ុន្តែអាហារសម្បូរទៅដោយខ្លាញ់មិនល្អក៏បង្កផលប៉ះពាល់ដល់ឱកាសនៃការមានផ្ទៃពោះផងដែរ។ ភាពធាត់ជ្រុលជាអ្វីមួយដែលបង្កើនហានិភ័យនៃបញ្ហាអតុល្យភាពអ័រម៉ូន។ ៣. អាហារសមុទ្រដែលមានផ្ទុកជាតិបារ៉តខ្ពស់ ជាតិបារ៉តច្រើនលើសលប់ក្នុងរាងកាយជះផលឥទ្ធិពលគួរឱ្យព្រួយបារម្ភលើប្រព័ន្ធបន្តពូជ។ ៤. គ្រឿងស្រវឹង ការទទួលទានគ្រឿងស្រវឹងលើសកម្រិតមិនត្រឹមតែបង្កើនហានិភ័យនៃបញ្ហាសុខភាពគួរឱ្យព្រួយបារម្ភជាច្រើនប៉ុណ្ណោះទេ ប៉ុន្តែក៏បន្ថយឱកាសនៃការមានផ្ទៃពោះរបស់អ្នកផងដែរ។ នេះក៏ព្រោះតែគ្រឿងស្រវឹងអាចបង្កការរលាកក្នុងរាងកាយនិងជះឥទ្ធិពលលើបរិមាណនៃវីតាមីន B ដែលចាំបាច់សម្រាប់ឱកាសនៃការមានផ្ទៃពោះ។ ៥. ភេសជ្ជៈកំប៉ុង ការទទួលទានភេសជ្ជៈកំប៉ុង ឬភេសជ្ជៈសូដាអាចបង្កការរលាកក្នុងរាងកាយដែលជះឥទ្ធិពលដល់កម្រិតនៃអ័រម៉ូននិងប្រព័ន្ធបន្តពូជ៕ ត្រួតពិនិត្យដោយ www.health.com.kh	ធ្លាប់ដឹងទេថាការជ្រើសរើសប្រភេទអាហារត្រឹមត្រូវដើម្បីទទួលទានអាចជួយបង្កើនភាពមានកូនបាន? ហើយការមានរបបអាហារត្រឹមត្រូវក៏ពង្រឹងប្រព័ន្ធភាពស៊ាំ និងបង្កើនឱកាសនៃការមានផ្ទៃពោះផងដែរ។ដូច្នេះប្រសិនបើអ្នកព្យាយាមមានផ្ទៃពោះមួយរយៈហើយ ប៉ុន្តែមិនបានសម្រេច ចូរបន្ថែមអាហារទាំងនេះក្នុងរបបអាហារប្រចាំថ្ងៃរបស់អ្នក។ ថាតើអាហារអ្វីខ្លះទៅដែលអាចជួយឱ្យអ្នកឆាប់មានកូន? ខាងក្រោមវេបសាយសុខភាព Health.com.kh នឹងបង្ហាញឱ្យពីអាហារដែលអ្នកគួរទទួលទាន ប្រសិនបើចង់មានផ្ទៃពោះឆាប់ ៖
បន្ទាយមានជ័យ៖ ឆ្លងថ្មី១៤៣នាក់ ក្នុងនោះ២៧នាក់ជាពលករមកពីថៃ។ អ្នកជំងឺផ្សេងទៀតមានប្រភពពីបណ្តាស្រុកផ្សេងៗក្នុងខេត្ត ជាពិសេសក្រុងប៉ោយប៉ែត ហើយអ្នកខ្លះជាអ្នកដំណើរឆ្លងកាត់ពីខេត្តផ្សេងៗ។ អ្នកសះស្បើយមាន១១៣នាក់។ បាត់ដំបង៖ វិជ្ជមានថ្មី៧០នាក់ ដោយ៥នាក់ជាពលករមកពីថៃ។ ស្រុកសង្កែ និងក្រុងបាត់ដំបងមានជាង១០ករណី បន្ទាប់មកនៅបរវេល និងបណ្តាស្រុកផ្សេងទៀត។ ក្នុងចំណោមនោះក៏មានកុមារអាយុ១ឆ្នាំ ២នាក់ផងដែរ។ ចំពោះអ្នកជាសះស្បើយ ក៏មាន២៣នាក់ផងដែរ។ ព្រៃវែង៖ ឆ្លងថ្មី៥៥នាក់ ស្ថិតក្នុងស្រុកចំនួន១១។ ក្នុងចំណោមនោះ ស្រុកព្រះស្ដេចច្រើនជាងគេ ជាង២០ករណី ខណៈស្រុកផ្សេងៗមានត្រឹម១ករណីប៉ុណ្ណោះ។ ដោយឡែក អ្នកជាសះស្បើយមាន៧៨នាក់។ កំពង់ធំ៖ រកឃើញវិជ្ជមានថ្មី៥២ករណី ភាគច្រើននៅស្រុកស្ទឹងសែន និង៦ស្រុកផ្សេងទៀត។ ក្នុងចំណោមនោះ ក៏មានកុមារអាយុ១ឆ្នាំ ១ករណីផងដែរ។ ក្រៅពីនោះ មានអ្នកស្លាប់៥នាក់ និងជាសះស្បើយ៥៥នាក់។ ឧត្តរមានជ័យ៖ រកឃើញវិជ្ជមានថ្មី៤៥នាក់ ភាគច្រើននៅស្រុកសំរោង។ ក្រៅពីនោះ ជាករណីនាំចូលពីខេត្តផ្សេងៗ និងមកពីបរទេស។ ចំពោះអ្នកជាសះស្បើយមាន៤០នាក់។ ប៉ៃលិន៖ ឆ្លងថ្មី៣១នាក់ ជាករណីនាំចូលទាំងអស់ គ្មានអ្នកខេត្តប៉ៃលិនឡើយ។ ពួកគេទាំងនោះភាគច្រើនជាអ្នកបាត់ដំបង ហើយធ្វើដំណើរត្រឡប់មកពីប្រទេសថៃ។ ចំពោះករណីជាសះស្បើយមាន២នាក់ប៉ុណ្ណោះ។ ព្រះវិហារ៖ ឆ្លងថ្មី១៩នាក់ ក្នុងស្រុកជាំក្សាន្ត និងក្រុងព្រះវិហារ។ អ្នកជំងឺក្នុងស្រុកជាំក្សាន្តទាំងជាអាជីវករក្នុងផ្សារស្រអែម ចំណែកឯ អ្នកក្រុងព្រះវិហារ ជាករណីសង្ស័យកន្លងមក។ ចំពោះករណីជាសះស្បើយមាន៣នាក់។ Update: រតនគិរី៖ រកឃើញវិជ្ជមាន៦ករណី ស្ថិតក្នុងស្រុកបរកែវ កូនក្រមុំ និងក្រុងបានលុង។ ចំពោះអ្នកជាសះស្បើយមាន៩នាក់។ សៀមរាប៖ ឆ្លងថ្មី៩៥នាក់ ក្នុងនោះក្រុងសៀមរាប ស្រុកអង្គរជុំ និងជីក្រែង មានច្រើនជាងគេ។ ទន្ទឹមនឹងនេះ ក៏មានស្ត្រី២នាក់បានស្លាប់ផងដែរ។ ចំពោះអ្នកជាសះស្បើយមាន៣៧នាក់។ កំពង់ចាម៖ រកឃើញអ្នកឆ្លងថ្មី៧១នាក់ ភាគច្រើនក្នុងក្រុងកំពង់ចាម និងមួយចំនួនជាករណីនាំចូលពីខេត្តដទៃ។ ចំណែកឯ អ្នកជំងឺផ្សេងទៀត គឺស្ថិតក្នុងស្រុកចំនួន៨ក្នុងខេត្ត។ ជាមួយគ្នានេះ ក៏មានអ្នកស្លាប់ចំនួន២នាក់ និងជាសះស្បើយ៥៤នាក់ផងដែរ។ កោះកុង៖ ឆ្លងថ្មី៤៤នាក់ ភាគច្រើនក្នុងស្រុកស្រែអំបិល។ ក្នុងចំណោមអ្នកវិជ្ជមាននោះ ក៏មានទារកអាយុ៥ខែ១នាក់ផងដែរ។ ចំពោះករណីជាសះស្បើយមាន១១៧នាក់៕	កូវីដ-១៩ នៅតែបន្តរាលដាលឆ្លងលើពលរដ្ឋតាមបណ្ដាខេត្តមួយចំនួន។ ក្នុងរបាយការណ៍ថ្ងៃទី៧ ខែសីហា ឆ្នាំ២០២១ ខេត្តបន្ទាយមានជ័យ រកឃើញ១៤៣នាក់ បាត់ដំបង៧០នាក់ និងព្រៃវែង៥៥នាក់។ ក្រៅពីនេះ ខេត្តកំពង់ធំ ក៏បន្តរកឃើញអ្នកឆ្លងថ្មី៥២នាក់ ឧត្តរមានជ័យ៤៥នាក់ ប៉ៃលិន៣១នាក់ ព្រះវិហារ១៩នាក់។ ខេត្តរតនគិរី មានអ្នកឆ្លងតិចជាងគេ ចំនួន៦នាក់ប៉ុណ្ណោះ។
កាលពីថ្ងៃទី១ ខែមេសា រដ្ឋមន្ត្រីការពារជាតិកូរ៉េខាងត្បូង Suh Wook បានលើកឡើងជាសាធារណៈថា កងកម្លាំងយោធាកូរ៉េខាងត្បូងមានមីស៊ីលជាច្រើនប្រភេទជាមួយនឹងសមត្ថភាពក្នុងការបាញ់បានយ៉ាងត្រឹមត្រូវ និងរហ័សដល់គោលដៅណាមួយនៅកូរ៉េខាងជើង។ លោក Suh ក៏និយាយដែរថា ក្រសួងការពារជាតិកូរ៉េខាងត្បូង នឹងគាំទ្រយ៉ាងសកម្មដល់កម្លាំង យោធាដើម្បីធានាថានឹងមានសមត្ថភាពឆ្លើយតបគ្រប់គ្រាន់ចំពោះការគំរាមពីមីស៊ីលកូរ៉េខាងជើង។ ជារឿងកម្រ រដ្ឋមន្ត្រីការពារជាតិកូរ៉េខាងត្បូងរូបនេះ ក៏បានហៅក្រុងព្យុងយ៉ាងថា ជាសត្រូវផងដែរ។ នេះបើតាមទីភ្នាក់ងារព័ត៌មាន Yonhap ។ សម្ដីរបស់ប្រមុខការពារជាតិកូរ៉េខាងត្បូង ធ្វើឱ្យកូរ៉េខាងជើងក្ដៅស្លឹកត្រចៀកឆេវ។ លោកស្រី គីម យ៉ូចុង ប្អូនស្រីបង្កើតមេដឹកនាំកូរ៉េខាងជើង នៅថ្ងៃទី៣ ខែមេសា បានថ្កោលទោសរដ្ឋមន្ត្រីការពារជាតិ កូរ៉េខាងត្បូងដែលនិយាយបង្អួតពីសមត្ថភាពយោធា។ លោកស្រី គីម ចាត់ទុកសម្ដីលោក Suh ជាការធ្វើឱ្យទំនាក់ទំនង អន្តរកូរ៉េកាន់តែអាក្រក់ទៅ ហើយក៏បង្កជាភាពតានតឹងផ្នែកយោធាលើឧបទ្វីបកូរ៉េទៀតផង។ «កូរ៉េខាងជើងនឹងពិចារណាឡើងលើរឿងជាច្រើន ហើយកូរ៉េខាងត្បូងក៏អាចនឹងប្រឈមមុខនឹងការគំរាមធ្ងន់ធ្ងរដោយសារតែការលើកឡើងបែបនេះផងដែរ»។ ទីភ្នាក់ងារព័ត៌មានរដ្ឋកូរ៉េខាងជើង KCNA ស្រង់សម្ដីលោកស្រី គីម ដែលមានតួនាទីជាអនុប្រធាននាយកដ្ឋានចំណុះគណៈមជ្ឈិមបក្សពលករផង។ លើសពីនេះ ក្នុងសេចក្ដីថ្លែងការណ៍ផ្សេងមួយចេញផ្សាយនៅថ្ងៃដដែល មន្រ្តីជាន់ខ្ពស់បក្សពលករកូរ៉េ លោក Pak Jong Chon ក៏ព្រមានដែរថា កូរ៉េខាងជើងនឹងបំផ្លាញគោលដៅសំខាន់ៗក្នុងទីក្រុងសេអ៊ូល និងកងទ័ពកូរ៉េខាងត្បូង ប្រសិនបើកងទ័ពកូរ៉េខាងត្បូងធ្វើសកម្មភាពយោធាដ៏គ្រោះថ្នាក់ដូចជាការវាយប្រហារទុកជាមុនជាដើម។ ទំនាក់ទំនងកូរ៉េទាំងពីរ មិនល្អឡើយក្នុងរយៈពេលប៉ុន្មានខែចុងក្រោយនេះ ខណៈដែលកូរ៉េខាងជើងបានតេស្តមីស៊ីលជាច្រើនលើកច្រើនសារួមទាំងការតេស្តមីស៊ីលបាលីស្ទីកផ្លោងអន្តរទ្វីប ប្រភេទថ្មីផងដែរ។ លើសពីនេះ ប្រធានាធិបតីជាប់ឆ្នោតកូរ៉េខាងត្បូងលោក យូន សុកយ៉ល ក៏ធ្លាប់សន្យាថា នឹងពង្រឹងទំនាក់ទំនងជាមួយភាគីអាម៉េរិកបន្ថែមទៀត ហើយអាចរៀបចំការវាយប្រហារទុកជាមុនដើម្បីទប់ទល់នឹងការវាយប្រហារមីស៊ីលពីកូរ៉េខាងជើង៕	ប្អូនស្រីមេដឹកនាំកូរ៉េខាងជើងលោកស្រី គីម យ៉ូចុង នៅថ្ងៃទី៣ ខែមេសា បានថ្កោលទោសរដ្ឋមន្ត្រីការពារជាតិកូរ៉េខាងត្បូងដែលបានលើកឡើងថា ក្រុងសេអ៊ូលមានសមត្ថភាពវាយប្រហារជាមុនលើគោលដៅណាមួយនៅកូរ៉េខាងជើងបានយ៉ាងត្រឹមត្រូវ ហើយរហ័ស។ លោកស្រី គីម ក៏បានបញ្ជាក់ថា ការលើកឡើងបែនេះ រឹតតែធ្វើឱ្យទំនាក់ទំនងអន្តរកូរ៉េកាន់តែយ៉ាប់យ៉ឺនទៅ និងជាការនាំរឿងដាក់ខ្លួន។
អេមីរ៉ាតអារ៉ាប់រួម នឹងបើកកីឡដ្ឋាន Mohammed Bin Zayed Stadium ដើម្បីទទួលភ្ញៀវកាតានៅវគ្គ១/២ផ្តាច់ព្រ័ត្រ នៅថ្ងៃទី២៩ ខែមករានេះ វេលាម៉ោង ៩:០០នាទី [ម៉ោងនៅកម្ពុជា]។ កាតាបានទម្លាក់ក្រុមគីឡូ World Cup កូរ៉េខាងត្បូងនៅវគ្គ៨ក្រុមចុងក្រោយដោយលទ្ធផល ១-០ ដើម្បីឈានមកកាន់វគ្គ៤ក្រុមនេះជាលើកដំបូង សម្រាប់ប្រវត្តិសាស្ត្រក្រុម។ ចំណែកម្ចាស់ផ្ទះដែលធ្លាប់ទទួលបានចំណាត់ថ្នាក់ទី២មួយលើក បានទម្លាក់ក្រុមម្ចាស់ការពារជើងឯកអូស្ត្រាលីក្នុងលទ្ធផល ១-០ ដូចគ្នា។ គ្រូបង្វឹកសញ្ជាតិអេស្ប៉ាញ Sanchez មើលឃើញថាការប៉ះគ្នារវាងក្រុមពីពិភពអារ៉ាប់ទាំងពីរជាជំនួបមួយដ៏តានតឹងនិងចាប់អារម្មណ៍បំផុតក្នុងព្រឹតិ្តការណ៍នេះ ដែលអ្នកទស្សនាមិនគួរមើលរំលងឡើយ។ Felix Sanchez គ្រូជម្រើសជាតិកាតា កាតាដែលនឹងត្រៀមធ្វើម្ចាស់ផ្ទះ World Cup ឆ្នាំ២០២២ ផងដែរនោះ មានឱកាសបង្ហាញពិភពលោកថា ខ្លួនកំពុងរីកចម្រើនក្នុងវិស័យកីឡាបាល់ទាត់ដោយធ្វើយ៉ាងណាយកឈ្នះអេមីរ៉ាតអារ៉ាប់រួមឲ្យបាន ដើម្បីឡើងទៅដណ្តើមពាន Asian Cup ជាមួយជប៉ុនដែលកក់កៅអីសម្រាប់វគ្គផ្តាច់ព្រ័ត្ររួចហើយ។ ការប្រកួតវគ្គផ្តាច់ព្រ័ត្រព្រឹត្តិការណ៍ប្រចាំទ្វីអាស៊ីលើកទី១៧នេះ នឹងត្រូវធ្វើឡើងនៅថ្ងៃទី១ ខែកុម្ភៈ ឆ្នាំ២០១៩៕	គ្រូបង្វឹករបស់ក្រុមកីឡាបាល់ទាត់ជម្រើសជាតិកាតាលោក Felix Sanchez បានសារភាពថាការប្រកួតវគ្គពាក់កណ្តាលផ្តាច់ព្រ័ត្រទល់នឹងក្រុមម្ចាស់ផ្ទះអេមីរ៉ាតអារ៉ាប់រួម នឹងក្លាយជាជំនួបដ៏លំបាកបំផុតសម្រាប់ព្រឹត្តិការណ៍ AFC Asian Cup ឆ្នាំ ២០១៩នេះ។
ការិយាល័យស្នងការខាងព័ត៌មានបាននិយាយថាខ្លួនបានពិន័យ១៥,៩លានដុល្លារដល់ app ចែកចាយវីដេអូខ្លីៗនេះ ដែលមានប្រជាប្រិយភាពខ្លាំងក្នុងចំណោមក្រុមយុវជន។ នេះជាឧទាហរណ៍ថ្មីៗបំផុតក្នុងការត្រួតពិនិត្យបណ្តាញសង្គម Tik Tok និងក្រុមហ៊ុនមេរបស់ខ្លួនគឺក្រុមហ៊ុនបច្ចេកវិទ្យាចិន ByteDance ដែលកំពុងប្រឈមក្នុងប្រទេសលោកខាងលិច ដែលនៅទីនោះរដ្ឋាភិបាលនានាមានកង្វល់ច្រើនជាងមុនអំពីឯកជនភាពទិន្នន័យនិងសន្តិសុខ cyber។ អង្គការតាមដានអង់គ្លេសនេះដែលបានស៊ើបអង្កេតការរំលោភលើទិន្នន័យរវាងខែឧសភា២០១៨និងខែកក្កដា២០២០ បាននិយាយថា TikTok បានអនុញ្ញាតឱ្យកុមារ១,៤លាននាក់ក្នុងចក្រភពអង់គ្លេសអាយុតិចជាង១៣ឆ្នាំប្រើប្រាស់ app ក្នុងឆ្នាំ២០២០ទោះជាបទបញ្ញត្តិផ្ទាល់របស់ app នេះហាមប្រាមកុមារវ័យក្មេងមិនឱ្យបើកគណនីយក៏ដោយ។ អង្គការតាមដាននេះបានថ្លែងថា Tik Tok មិនបានរកអត្តសញ្ញាណនិងដកកុមារអាយុតិចជាង១៣ឆ្នាំចេញពី app ខ្លួនទេ។ ទីភា្នក់ងារខាងការតាមឃ្លាំមើលនេះបាននិយាយថាទោះជាខ្លួនដឹងថាក្រុមកុមារវ័យក្មេងបានប្រើប្រាស់ app របស់ខ្លួនក៏ដោយក៏ Tik Tok មិនបានទទួលការយល់ព្រមពីឳពុកម្តាយក្មេងៗទាំងនោះឱ្យធ្វើដំណើរការទិន្នន័យពួកគេតាមការតម្រូវដោយច្បាប់ស្តីពីការការពារទិន្នន័យនៃចក្រភពអង់គ្លេសទេ។ TikTok បានពោលថាខ្លួនបានកែលម្អប្រព័ន្ធចុះឈ្មោះតាំងពីមានការរំលោភទាំងនេះដោយលែងអនុញ្ញាតឱ្យពួកអ្នកប្រើប្រាស់គ្រាន់តែប្រកាសថាខ្លួនមានអាយុត្រឹមត្រូវតាមការតម្រូវ ហើយស្វែងរកសញ្ញាឯទៀតៗដែលថាគណនីយមួយត្រូវបានប្រើដោយមនុស្សអាយុតិចជាង១៣ឆ្នាំ៕	អង្គការតាមដានខាងឯកជនភាពរបស់អង់គ្លេសបានពិន័យក្រុមហ៊ុនបណ្តាញសង្គម Tik Tok ជាច្រើនលានដុល្លារកាលពីថ្ងៃអង្គារដោយសារបានប្រើទិន្នន័យកុមារដោយមិនត្រឹមត្រូវនឹងបានរំលោភលើការការពារឯទៀតៗសម្រាប់ព័ត៌មានផ្ទាល់ខ្លួនរបស់ក្រុមអ្នកប្រើប្រាស់។
ជាមួយវត្តមានជាង២០ឆ្នាំ ក្នុងទីផ្សារប្រទេសកម្ពុជា ឱសថ ហ្វូសហ្វាលុយហ្សែល (Phosphalugel) ទទួលបានប្រជាប្រិយភាព ការគាំទ្រ និងការទទួលស្គាល់យ៉ាងខ្លាំង ចំពោះប្រសិទ្ធភាព ក្នុងការកាត់បន្ថយអាស៊ីតក្នុងក្រពះ ព្យាបាលក្រហាយក្រពះ មិនស្រួលក្នុងក្រពះ និងឈឺចុកសៀតណែនក្នុងក្រពះ។ អ្នកស្រី Sathirakawinskul Monsinee ប្រធានប្រតិបត្តិផ្នែក CHC ប្រចាំនៅកម្ពុជា បានមានប្រសាសន៍ថា៖«តាមរយៈឱសថ ហ្វូសហ្វាលុយហ្សែល (Phosphalugel) យើងមានគោលដៅបម្រើជូនប្រជាជនកម្ពុជា ដែលមានបញ្ហាលើសជាតិអាស៊ីតក្នុងក្រពះ ទទួលបានសុខភាពកាន់តែល្អប្រសើរឡើង និងជីវិតដ៏ពេញលេញ»។ ហ្វូសហ្វាលុយហ្សែល (Phosphalugel) បានក្លាយជាឱសថផ្លូវការ របស់ក្រុមហ៊ុន សាណូហ្វី កម្ពុជា កាលពីខែឧសភា ឆ្នាំ២០១៨កន្លងទៅ ដោយស្ថិតក្រោមការចែកចាយ របស់ក្រុមហ៊ុន អាលីយ៉ង់ ហ្វាម៉ា កាំបូដ (Alliance Pharma Cambodge APC)។ កិច្ចព្រមព្រៀងផ្តោះប្តូរពាណិជ្ជកម្ម របស់ក្រុមហ៊ុនផលិតឱសថអាល្លឺម៉ង់ Boehringer Ingelheim ចំពោះផលិតផលឱសថថែទាំសុខភាពអ្នកប្រើប្រាស់ (Consumer Healthcare) ឬឱសថ មិនត្រូវការវេជ្ជបញ្ជា មកកាន់ក្រុមហ៊ុន សាណូហ្វី បានធ្វើឡើងដោយជោគជ័យ កាលពីខែមករា ឆ្នាំមុន។ ផលិតផលឱសថ Phosphalugel, Lysopaine និង Bisolvon មានលក់លើទីផ្សារកម្ពុជា ដោយអតិថិជនអាចបញ្ជាទិញបាន ចាប់ពីពេលនេះតទៅ តាមរយៈក្រុមហ៊ុន អាលីយ៉ង់ ហ្វាម៉ា កាំបូដ (APC) ដែលជាដៃគូចែកចាយ របស់ក្រុមហ៊ុន សាណូហ្វី កម្ពុជា៕ អំពីក្រុមហ៊ុន សាណូហ្វី កម្ពុជា ចាប់តាំងពីឆ្នាំ១៩៩២មក ក្រុមហ៊ុន សាណូហ្វី កម្ពុជា ដែលជាក្រុមហ៊ុនបុត្រសម្ព័ន្ធ របស់ក្រុមហ៊ុនថែរក្សាសុខភាពពិភពលោក បានលះបង់សម្រាប់អតិថិជន បុគ្គលិក និងជាពិសេសចំពោះប្រជាជន ដែលពឹងផ្អែកជារៀងរាល់ថ្ងៃ លើផលិតផលឱសថរបស់យើង។ ដោយផ្តោតសំខាន់ទៅលើតម្រូវការរបស់អ្នកជំងឺ សាណូហ្វី ប្តេជ្ញាចិត្តផលិតឱសថ ឲ្យកាន់តែច្រើន តាមតែអាចធ្វើទៅបាន សម្រាប់ប្រជាជននៅគ្រប់ទីកន្លែង និងគ្រប់គ្នាដែលរស់នៅក្នុងប្រទេសកម្ពុជា ដើម្បីធ្វើឲ្យសុខភាពប្រជាជនល្អប្រសើរឡើង គ្រប់ផ្នែកនៃការរស់នៅរបស់ពួកគេ។ មានវត្តមាន និងបទពិសោធន៍ជាង២៥ឆ្នាំ នៅព្រះរាជាណាចក្រកម្ពុជា ក្រុមហ៊ុន សាណូហ្វី កម្ពុជា គឺជាដៃគូដ៏ចម្បង រវាងអ្នកជំនាញថែទាំសុខភាពដូចជា៖ វេជ្ជបណ្ឌិត ឱសថការី គិលានុបដ្ឋាយិកា ឆ្មប ហើយក្រុមហ៊ុនបានរៀបចំព្រឹត្តិការណ៍ជាច្រើន ដើម្បីផ្សព្វផ្សាយ អប់រំ និងបង្កើនចំណេះដឹង ទាក់ទងនឹងវិទ្យាសាស្ត្រ និងវេជ្ជសាស្ត្រ។ យើងមានបេសកកម្មដើម្បីធ្វើឲ្យលទ្ធភាពក្នុងការទទួលបានឱសថ និងតំហែទាំសុខភាពកាន់តែប្រសើរឡើង និងធ្វើឲ្យមានការផ្លាស់ប្តូរ ដល់ជីវិតភាពរស់នៅរបស់ប្រជាជនកម្ពុជាជាង ១៦លាន នាក់។ (អត្ថបទពាណិជ្ជកម្ម)	ភ្នំពេញ - ថ្ងៃទី០៥ មិថុនា ២០១៨ - ក្រុមហ៊ុន សាណូហ្វី កម្ពុជា បានប្រកាសជាផ្លូវការ អំពីសម្បកវេចខ្ចប់ថ្មីឱសថ ហ្វូសហ្វាលុយហ្សែល (Phosphalugel) ក្រោមប្រធានបទ«ស៊ុបភើ P អ្នកក្លាហានជួយក្រពះ» ដើម្បីបញ្ជ្រាបការយល់ដឹង អំពីផលិផល និងប្រសិទ្ធភាព របស់ឱសថក្នុងការព្យាបាលបញ្ហាអាស៊ីតក្នុងក្រពះ ទៅកាន់អ្នកជំនាញថែទាំសុខភាព ប្រហែលជាង២៥០នាក់ នៅសណ្ឋាគារសុខាភ្នំពេញ។
លិខិតប្ដូរសារ និងឯកសារពាក់ព័ន្ធ ស្តីពីការផ្តល់ហិរញ្ញប្បទានឥតសំណងរបស់ជប៉ុន ត្រូវបានចុះហត្ថលេខាដោយ លោក ប្រាក់ សុខុន រដ្ឋមន្ត្រីការបរទេស និងសហប្រតិបត្តិការអន្តរជាតិកម្ពុជា និងលោក កាមិ ម៉ាសាហីរ៉ូ (MIKAMI Masahiro) ឯកអគ្គរាជទូតជប៉ុន។ ចំពោះ គម្រោងសំខាន់ៗទាំង៤នេះរួមមាន គម្រោងសាងសង់អគារហ្វឹកហ្វឺន និងអគារផ្សព្វផ្សាយអប់រំយល់ដឹងពីសង្គ្រាម នៃមជ្ឈមណ្ឌលសកម្មភាពកំចាត់មីនកម្ពុជា ដែលមានទឹកប្រាក់ប្រមាណ ១៧លានដុល្លារ។ កម្មវិធីអភិវឌ្ឍន៍សេដ្ឋកិច្ច និងសង្គម ដែលមានទឹកប្រាក់ប្រមាណ ៨លានដុល្លារ។ គម្រោងកែលម្អការគ្រប់គ្រងសំណល់វេជ្ជសាស្ត្រដែលអាចចម្លងមេរោគ មានទឹកប្រាក់ប្រមាណ ៣លានដុល្លារ និងគម្រោងពង្រីកសមត្ថភាពប្រព័ន្ធផ្គត់ផ្គង់ទឹកស្អាត រោងចក្រភូមិព្រែកប្រមាណ ២៣,៣លានដុល្លារ។ រូបភាព៖ ហ្វេសប៊ុកសម្តេច ហ៊ុន សែន នៅក្នុងជំនួបដដែលនោះ លោក អូន ព័ន្ធមុនីរ័ត្ន រដ្ឋមន្រ្តីក្រសួងសេដ្ឋកិច្ច និងហិរញ្ញវត្ថុ ក៏បានចុះហត្ថលេខាលើ កិច្ចព្រមព្រៀងហិរញ្ញប្បទានឥតសំណងសម្រាប់គម្រោងចំនួន ៣ខាងលើ ដែលអនុវត្តដោយ JICA ជាមួយលោកស្រី កាមេ ហារូកុ (KAME Haruko ប្រធានការិយាល័យ ទីភ្នាក់ងារកិច្ចសហប្រតិបត្តិការជប៉ុន (JICA) ប្រចាំកម្ពុជា។ ការចុះអនុស្សារណៈយោគយល់( MOU) វាងក្រសួងសេដ្ឋកិច្ច និងក្រុមហ៊ុន Toyota Tsusho Corporation ជាមួយលោក (តូហ្ស៉ីមីតស៊ូ អ៉ីម៉ៃ) Toshimitsu Imal អគ្គនាយករងប្រតិបត្តិក្រុមហ៊ុន Toyota Tsusho Corporation។ បើតាមទំព័រហ្វេសបុករបស់សម្ដេច ហ៊ុន សែន ការផ្ដល់ហិរញ្ញប្បទានឥតសំណងរបស់រដ្ឋាភិបាលជប៉ុននេះ នឹងរួមចំណែកយ៉ាងសំខាន់ ដល់កិច្ចខិតខំប្រឹងប្រែងរបស់រដ្ឋាភិបាលកម្ពុជា ក្នុងការពន្លឿនការអភិវឌ្ឍសេដ្ឋកិច្ច និងសង្គមកម្ពុជា ព្រមទាំងពង្រឹងបន្ថែមទៀតនូវកិច្ចសហប្រតិបត្តិការល្អ ដែលមានស្រាប់ និងចំណងមិត្តភាពជាប្រពៃណី រវាងប្រទេសទាំងពីរផងដែរ៕	ភ្នំពេញ៖ រដ្ឋាភិបាលជប៉ុន បានផ្ដល់ហិរញ្ញប្បទានឥតសំណង ចំនួន ៥១,៣លានដុល្លារ ដល់កម្ពុជា ក្នុងការអនុវត្តគម្រោងសំខាន់ៗចំនួន៤។ ការផ្តល់ហិរញ្ញប្បទាននេះ ត្រូវបានធ្វើឡើងក្រោយជំនួបទ្វេភាគីរវាង សម្ដេច ហ៊ុន សែន នាយករដ្ឋមន្រ្តីកម្ពុជា និងលោក គីស៊ីដា ហ្វូមីអូ នាយករដ្ឋមន្ត្រីជប៉ុន នៅសណ្ឋាគារសុខាភ្នំពេញ ថ្ងៃទី១២ ខែវិច្ឆិកា។
ជំនួបរវាងក្រុមកំពូលតារាងម្ចាស់ផ្ទះព្រះខ័នរាជស្វាយរៀង និងភ្ញៀវបឹងកេត បានត្រឹមម្នាក់ ១ពិន្ទុទៅផ្ទះប៉ុណ្ណោះ ក្រោយបញ្ចប់ត្រឹមលទ្ធផល២-២។ វគ្គទី១ ក្រុមទាំងពីរពុំមានការស៊ុតបញ្ចូលទីគ្នាឡើយ ។ ឈានដល់វគ្គទី២ ការសម្រុកគ្នាទៅវិញទៅមក ត្រឹម៣នាទីប៉ុណ្ណោះ ក៏មានគ្រាប់បាល់កើតឡើង ដោយខ្សែប្រយុទ្ធ សៀង ចន្ធា បញ្ជូនបាល់ឲ្យខ្សែប្រយុទ្ធ ម៉ាត់ នូរុណ ស៊ុតជើងឆ្វេងចូលទីបានសម្រេច១គ្រាប់ នៅនាទី៤៨ ។ ម្ចាស់ផ្ទះវាយបកមកវិញភ្លាមៗនៅនាទី៥៣ ដោយខ្សែការពារ សឿយ វិសាល ទាត់បញ្ចូលទីតាមស្មើ ១-១។ នៅនាទី៦៨ ខ្សែប្រយុទ្ធ Tukiainen Sakari ស៊ុតគ្រាប់ទី២ ឲ្យក្រុមបឹងកេត នាំមុខម្ចាស់ផ្ទះបណ្តោះអាសន្ន ក្រោយពីការបញ្ជូនបាល់ពីខ្សែបម្រើ ជា វាស្លី។ ព្រះខ័នរាជស្វាយរៀង បើកការវាយបកសារជាថ្មី ដោយរកគ្រាប់តាមស្មើនៅនាទី៨៤ តាមរយៈខ្សែការពារស្លាបស្តាំ សារ៉េត គ្រីយ៉ា ជាអ្នកបញ្ជូនជូនមិត្តរួមក្រុមខ្សែប្រយុទ្ធ Marcus Haber តែតបញ្ចូលទីបានសម្រេច។ ចំណែកគូផ្សេងទៀត ក្រុមភ្ញៀវភ្នំពេញក្រោន លត់ម្ចាស់ផ្ទះអង្គរថាយហ្គឺរ ៤-១។ សុវណ្ណ ដូណា ជាអ្នកសម្រេចគ្រាប់បាល់ឲ្យក្រុមម្ចាស់ផ្ទះ១ គ្រាប់នៅនាទី៥ និងភ្ញៀវវាយបកវិញ៤គ្រាប់ ដោយខ្សែបម្រើ យ៉ឺ មូស្លីម ស៊ុតចូលនៅនាទី១៨ និងនាទី១៩ ធ្វើបានដោយខ្សែប្រយុទ្ធ Rafael Nieto ។ ចំណែកខ្សែបម្រើប្រយុទ្ធ លឹម ពិសុទ្ធ រកបាន២គ្រាប់ ពោលនៅនាទី៤៥+២ និងនាទី៤៩។ រីឯក្រុមម្ចាស់ផ្ទះ វិសាខា លត់ក្រុមភ្ញៀវ គីរីវង់សុខសែនជ័យ ៦-១។ ក្រុមម្ចាស់ផ្ទះ រកគ្រាប់បាល់បាន ដោយខ្សែបម្រើ ស៊ិន កក្កដា នៅនាទី២៧ និងនាទី៤៣ ខ្សែការពា អ៊ុក សុវណ្ណ រកបាន១គ្រាប់ទៀត និងខ្សែប្រយុទ្ធ Paulo Victor រកបានបាន៣គ្រាប់ម្នាក់ឯង ពោលនៅនាទី ៥១, ៦៩ និង៨៥ និងគ្រាប់ទី៦ ធ្វើបានដោយ ខ្សែប្រយុទ្ធ Marcos Vinicius នាទី៦៧ ។ ចំណែកភ្ញៀវធ្វើបានដោយខ្សែប្រយុទ្ធ Motohiro ដោយបាល់ពិន័យ១១ ម៉ែត្រនៅនាទី៧៩។ រីឯណាហ្កាវើលដ៍ បានត្រឹមស្មើទ័ព ១-១។ ម្ចាស់ផ្ទះ ស៊ុតបញ្ចូលទីដោយខ្សែបម្រើ Yuta Kikuchi នាទី៨២ មុនភ្ញៀវវាយបកមកវិញបាន១គ្រាប់ ដោយខ្សែប្រយុទ្ធ Da Cruz ជាអ្នកស៊ុតបញ្ចូលទីនៅនាទី៨៣ បន្ទាប់ពីខ្សែបម្រើ ឡេង មករា ជាអ្នកបញ្ជូនបាល់ឲ្យចូលតំបន់គ្រោះថ្នាក់។ គិតត្រឹមសប្តាហ៍ទី១៧ ព្រះខ័នរាជស្វាយរៀង នៅតែបន្តឈរកំពូលតារាងមាន៣៩ពិន្ទុ នាំមុខវិសាខា ៥ពិន្ទុ និងបឹងកេត៨ពិន្ទុ។ ចំណែកភ្នំពេញក្រោនឈរលេខ៤ មាន២៦ពិន្ទុ លើណាហ្កាវើលដ៍ ៦ពិន្ទុ និងលើអង្គរថាយហ្គឺរ ៨ពិន្ទុ និងកងយោធពលខេមរភូមិន្ទ ឈរលេខ៧ នាំមុខគីរីវង់សុខសែនជ័យ ១២ពិន្ទុ។ អ្នកទាត់បាល់បញ្ជូលទីច្រើនជាងគេខ្សែប្រយុទ្ធព្រះខ័នរាជស្វាយ Marcos Haber មាន១៨គ្រាប់នាំមុខ ខ្សែប្រយុទ្ធទ័ព Takumu Nishinhara មាន១៦គ្រាប់៕	ក្រុមព្រះខ័នរាជស្វាយរៀង បានត្រឹមស្មើបឹងកេត ២-២ ខណៈគីរីវង់សុខសែនជ័យ ចាញ់វិសាខា ៦-១ ។ ចំណែក ភ្នំពេញក្រោន លត់អង្គរថាយហ្គឺរ ៤-១ និងណាហ្កាវើលដ៍ ស្មើកងយោធពលខេមរភូមិន្ទ ១-១ នាជំនួបសប្តាហ៍ទី១៧ នៃពានរង្វាន់បាល់ទាត់ខេមបូឌានព្រីមៀរលីគ កាលពីថ្ងៃទី២៧ ខែសីហា។
# ១ កុំបរិភោគច្រើនលើសកម្រិត ប៉ុន្តែ ត្រូវតែគ្រប់គ្រាន់ # ២ គេងចំហៀង ពីព្រោះវាអាចការពារការបាត់បង់ឈាម និងជួយឲ្យសម្ពាធឈាមស្ថិតនៅទាប # ៣ ប្រយ័ត្នសត្វចិញ្ចឹម ពីព្រោះវាអាចម្លងមេរោគមកកាន់អ្នក និងកូន # ៤ ថែរក្សាធ្មេញ និងអញ្ចាញធ្មេញ # ៥ ចាក់វ៉ាក់សាំងឲ្យបានគ្រប់តាមគ្រូពេទ្យណែនាំ៕ ត្រួតពិនិត្យដោយ www.health.com.kh	ដំបូន្មានខ្លះពីការមានផ្ទៃពោះ ដូចជា កុំផឹក ឬជក់បារី យើងទាំងអស់គ្នាធ្លាប់បានឮពីមុន។ ប៉ុន្តែ ចំណុចទាំងប្រាំខាងក្រោមនេះ គឺជាអនុសាសន៍ដ៏សាមញ្ញផងដែរ ប៉ុន្តែ វាសំខាន់ សម្រាប់ការមានផ្ទៃពោះដែលមានសុខភាពល្អ ដែលអាចធ្វើឲ្យអ្នកភ្ញាក់ផ្អើល។
ក្រុម DEUS VULT ជាប់ចំណាត់ថ្នាក់លេខ ៤ នៅក្នុងការប្រកួត ដោយក្នុងនាម ជាក្រុមដែលមិនត្រូវបានគេរំពឹងថា នឹងអាចប្រជែងពានវែងឆ្ងាយ ប៉ុន្តែពួកគេបានសម្រេចលទ្ធផលនឹកស្មានមិនដល់។ DEUS VULT ជាក្រុមបញ្ចប់ដំណើររបស់ក្រុមកម្ពុជា See You Soon នៅវគ្គពាក់កណ្តាលផ្តាច់ព្រ័ត្រ Lower Bracket។ បន្ទាប់ពីត្រូវបានអ្នកសារព័ត៌មានថ្មីៗ សាកសួរអំពីការប្រកួត ការហ្វឹកហាត់ផ្សេងៗជាមួយនឹងក្រុម DEUS VULT កីឡាករសញ្ជាតិអាល្លឺម៉ង់រូបនេះ បាននិយាយថា គេតែងជួបបញ្ហារអាក់រអួសនៃអ៊ីនធឺណិត អំឡុងការប្រកួតក្នុងលីគ និងការហ្វឹកហាត់ចេញពីប្រទេសអាល្លឺម៉ង់របស់គេផ្ទាល់។ «ពិតណាស់នៅពេលដែលខ្ញុំបានលេងជាមួយនឹងក្រុម ខ្ញុំលេងជាមួយនឹងកម្រិតអ៊ីនធឺណិតរអាក់រអួល ហើយខ្ញុំពិតជាពិបាកដែលពេលលេងការប្រកួតម្តងៗខ្ញុំស្ថិតនៅក្នុងប្រទេសអាល្លឺម៉ង់ ឆ្ងាយពីក្រុមរបស់ខ្ញុំ។»។ កីឡាករ Kid Bomba បាននិយាយប្រាប់សារព័ត៌មានថ្មីៗបែបនេះ។ លើសពីនេះកីឡាករសញ្ជាតិអាល្លឺម៉ង់ បានបន្ថែមថា ការប្រកួត ឬការលេងកីឡាអេឡិចត្រូនិក នៅក្នុងប្រទេសអាល្លឺម៉ង់ ក៏ដូចជាប្រទេសតំបន់អឺរ៉ុបហាក់មិនសូវធំទូលាយ ដូចនៅប្រទេសក្នុងតំបន់អាស៊ីអាគ្នេយ៍ឡើយ ។ ហេតុនេះហើយបានធ្វើក្រុម ដែលមកពីតំបន់អឺរ៉ុបពិបាកសម្របខ្លួន ឱ្យទាន់ពេលវេលាសម្រាប់ការការប្រកួត នៅក្នុងតំបន់អាស៊ីអាគ្នេយ៍។ ក្រុម DEUS VULT របស់ Kid Bomba បញ្ចប់ចំណាត់ថ្នាក់លេខ ៤ ដោយទទួលបានប្រាក់រង្វាន់ ៥៥,០០០ម៉ឺនដុល្លារពីការប្រកួត ក្រោយពួកគេប្រកួតចាញ់ក្រុម Blacklist International ដោយលទ្ធផល ៣-០ នៅវគ្គផ្តាច់ព្រ័ត្រ Lower Bracket៕	កីឡាករ Mathaios Panagiotis Chatzilakos ឬរហស្សនាមក្នុងការប្រកួត Kid Bomba បាននិយាយថា រូបគេតែងតែចូលរួមប្រកួតប្រជែងនៅក្នុងការប្រកួតលីគ MPL EECA តំបន់អឺរ៉ុប ព្រមទាំងហ្វឹកហាត់ផ្សេងៗជាមួយនឹងក្រុម DEUS VULT ពីប្រទេសអាល្លឺម៉ង់ផ្ទាល់។
រយៈពេល២០ឆ្នាំហើយ ដែលមេក្រុមល្ខោនបាសាក់ លោក អុល សំអាង បានក្រាញននៀលជាមួយល្ខោនបាសាក់។ ក្តីស្រឡាញ់ និងបារម្ភពីសិល្បៈដូនតា បានជំរុញឱ្យលោក អុល សំអាង បន្តថែរក្សាមិនឱ្យល្ខោនបាសាក់បាត់បង់។ ទោះបីជាល្ខោនបាសាក់ មិនសូវពេញនិយមដូចជំនាន់មុន តែក្នុងនាមលោកជាអ្នកតំណាងក្នុងអាជីពនេះម្នាក់ លោកនៅតែមានក្តីសង្ឃឹមដើរទៅមុខទៀត ដោយការពង្រឹងសមត្ថភាពក្រុម បត់បែនការសម្ដែងឱ្យស្របតាមសម័យបច្ចេកវិទ្យា។ តើល្ខោនបាសាក់ខ្មែរមានស្ថានភាពបែបណានាពេលបច្ចុប្បន្ន ហើយលោក អុល សំអាង តស៊ូទៅមុខយ៉ាងដូចម្តេច? ដើម្បីជ្រាបកាន់តែច្បាស់ សូមលោកអ្នកនាងទស្សនាបទសម្ភាសន៍រវាងកញ្ញា សុង សុធាវី អ្នកសម្របសម្រួល កម្មវិធី«គំនិតថ្មី» និងលោក អុល សំអាង ដូចតទៅ៖ លោក អុល សំអាង បានចាប់អាជីពជាតួសម្តែងល្ខោនបាសាក់ រយៈពេល២០ឆ្នាំមកហើយ ។ មានស្រុកកំណើតក្នុងខេត្តកំពង់ចាម តួឯកល្ខោបាសាក់ដ៏ល្បីល្បាញរូបនេះ នៅតែតស៊ូក្រាញ់ននៀលនឹងអាជីពនេះ ព្រោះតែស្រឡាញ់ និងចង់ថែរក្សាមិនឱ្យបាត់បង់។ មានក្រុមល្ខោនបាសាក់ ដែលដាក់ឈ្មោះរបស់ខ្លួនផ្ទាល់នោះ លោក អុល សំអាង បានបញ្ជាក់ដូច្នេះថា៖ «ស្រលាញ់តាំងតែពីតូចមក គិតថាបើម្នាក់ៗទៅប្រកបរបរការងារផ្សេង ឬជំនួញជួញដូរធំៗ ចុះវិស័យសិល្បៈវប្បធម៌ខ្មែរ តើកូនខ្មែរណាខ្លះ ចូលរួមទ្រទ្រង់ថែរក្សា? អ៊ីចឹងហើយទើបខ្ញុំ ហក់ចូលសង្វៀន មុខរបរល្ខោនបាសាក់។ យើងដឹងស្រាប់ វិស័យសិល្បៈមានច្រើនទម្រង់ ផ្នែកល្ខោនបាសាក់នេះ លំបាកណាស់ ទាំងការសម្តែង ទាំងការចាត់ចែងដឹកនាំ តែខ្ញុំបែរជាយកជំនាញនេះ ដោយសារតែស្រលាញ់»។ លោក អុល សំអាង ម្ចាស់វង់ល្ខោន អុល សំអាង និង សហការី. បើតាម លោក អុល សំអាង សមាជិកក្នុងវង់ល្ខោនបាសាក់ អុល សំអាង មានសមាជិកជិត៣០នាក់ ហើយក្នុងអំឡុងពេលវិបត្តិកូវីដ-១៩នេះ តួសំដែងភាគច្រើន បង្ខំចិត្តទៅប្រកបរបរថ្មីមួយរយៈ ដូចជាលក់ផ្លែឈើ ដាំដំណាំ ចិញ្ចឹមសត្វ និងរត់ម៉ូតូឌុបជាដើម។ បើទោះបីជាមានឧបសគ្គខ្លះនៅក្នុងអាជីពនេះ ប៉ុន្តែលោកអុល សំអាង សង្កេតឃើញថា ទម្រង់សិល្បៈល្ខោនបាសាក់នៅតែទទួលបានការគាំទ្រពីពលរដ្ឋខ្មែរ រួមទាំងយុវជនជំនាន់ក្រោយផងដែរ។ កាគាំទ្ររបស់សាធារណជន បានក្លាយជាកម្លាំងជំរុញឱ្យម្ចាស់វង់ល្ខោនបាសាក់រូបនេះ នៅតែមានក្តីសង្ឃឹម សម្រាប់ដំណើរឆ្ពោះទៅមុខនៃការរក្សាវត្តមានទម្រង់សិល្បៈល្ខោនបាសាក់នេះ។ ទន្ទឹមនឹងនេះ លោក អុល សំអាង ក៏ប្តេជ្ញាបណ្តុះបណ្តាលសមាជិកក្រុម ឱ្យកាន់តែមានសមត្ថភាពបន្ថែមទៀត ព្រមទាំងបន្តបណ្តុះស្មារតី និងឆន្ទៈស្រឡាញ់អាជីពល្ខោនបាសាក់នេះទៅកាន់អ្នកជំនាន់ក្រាយផងដែរ។ លោក អុល សំអាង ម្ចាស់វង់ល្ខោន អុល សំអាង និង សហការី លោក សំអាង ពន្យល់ ដូច្នេះ៖ «កត្តាសំខាន់ អ្នកជំនាញល្ខោនខ្លួនឯង ត្រូវបង្កើនសមត្ថភាព ទេពកោសល្យឱ្យខ្លាំង ហើយកុំបណ្តែតបណ្តោយ អាងថាប្រជាពលរដ្ឋ សង្គមមិនគាំទ្រ អ៊ីចឹង! យើងបោះបង់ យើងរយីករយាកក្នុងការសំដែង លែងម៉ត់ចត់ ធ្វើឱ្យវប្បធម៌ថមថយ។ ប៉ុន្តែបើប្រជាជនគាំទ្រកម្មវិធីតូចធំ តាមវត្តអារាមផ្សេងៗ ដែលវាបង្ហាញពីការសាមគ្គី រវាងខ្មែរ និងខ្មែរ ទាំងក្នុង និងក្រៅប្រទេស នោះសិល្បៈគ្រប់ទម្រង់ នឹងរីកចម្រើន»។ តាមរយៈកម្មវិធី «គំនិតថ្មី» នៃសារព័ត៌មានថ្មីៗ ម្ចាស់វង់ល្ខោនបាសាក់រូបនេះ ក៏ថ្លែងអំណរគុណ និងអំពាវនាវបន្ថែមថែមទៀតដល់អ្នកពាក់ព័ន្ធ មានរាជរដ្ឋាភិបាល ក្រសួងវប្បធម៌ ក្រសួងព័ត៌មាន និងពិសេសសាធារណជន ឱ្យបន្តគាំទ្រសិល្បៈល្ខោនបាសាក់ ឱ្យកាន់តែផុសផុលថែមទៀត នៅក្នុងយុគ្គសម័យឌីជីថលនេះ៕	ដោយ៖ សុង សុធាវី
មកទល់ពេលនេះ ប្រទេស និងតំបន់ស្ទើរតែទាំងអស់នៅលើពិភពលោក បានរាយការណ៍ថា មាន COVID-19 ខណៈពេលប្រទេសតិចតួចប៉ុណ្ណោះ ដែលមិនបានរាយការណ៍ពីករណីឆ្លង ក្នុងនោះមានដូចជាកូរ៉េខាងជើងជាដើម។ ពិភពលោកទាំងមូល មានករណីឆ្លង COVID-19 បានកើនឡើងដល់ ៥០៨៥០៦៦ករណីហើយ។ ប្រទេសដែលមានករណីCOVID-19 ច្រើនជាងគេលើពិភពលោក នៅតែជាអាមេរិក គឺ១៥៩១៩៩១ករណី ចំណែករុស្ស៊ីបានឡើងមកលំដាប់ទី២ ដែលមាន៣០៨៧០៥ ។ ប្រេស៊ីល ដែលស្ថិតនៅតំបន់អាមេរិកខាងត្បូង ក៏មានករណីឆ្លងកូរ៉ូណាវីរុសកើនឡើងខ្លាំងដែរ ក្នុងរយៈពេលចុងក្រោយនេះ ដោយបានឈរនៅលំដាប់ទី៣ នៃប្រទេសមានកូរ៉ូណាវីរុសច្រើនជាងគេ គឺ២៩៣៣៥៧ករណី។ តាមការរំពឹងទុក ប្រេស៊ីល អាចឈរនៅលំដាប់ទី២ ក្នុងពេលឆាប់ៗខាងមុខនេះ ព្រោះប្រេស៊ីល មានករណីឆ្លងរហូតដល់ ២ម៉ឺនករណីឯណោះក្នុងថ្ងៃទី២០ ខែឧសភា ខណៈពេលរុស្ស៊ីមានត្រឹមតែជាង ៨ពាន់ករណី។ ចំណែកបណ្តាប្រទេសនៅតំបន់អឺរ៉ុបវិញ អត្រាឆ្លង COVID-19 គឺមានការថមថយយ៉ាងខ្លាំងក្នុងមួយថ្ងៃៗ។ អេស្ប៉ាញ ចក្រភពអង់គ្លេស អ៊ីតាលី បារាំង អាល្លឺម៉ង់ នាថ្ងៃទី២០ ខែឧសភា បានប្រកាសថា មានករណីឆ្លងក្រោម ១០០០ករណី។ តួលេខនេះ គឺធ្លាក់ចុះខ្លាំងណាស់ បើធៀបទៅនឹងមួយរយៈមុន ដែលបណ្តាប្រទេសទាំងនេះ មានករណីឆ្លងរហូតដល់ ៥ពាន់ ឬ៦ពាន់ករណីឯណោះ។ តួលេខ COVID-19 សរុបនៅអេស្ប៉ាញមានចំនួន ២៧៩៥២៤ករណី, អង់គ្លេសមាន ២៤៨២៩៣ករណី, អ៊ីតាលីមាន ២២៧៣៦៤ករណី, បារាំងមានចំនួន ១៨១៥៧៥ករណី និងអាល្លឺម៉ង់មាន ១៧៨៥៣១ករណី។ ដោយឡែកបណ្តាប្រទេសក្នុងតំបន់អាស៊ានវិញ សិង្ហបុរីនៅតែមានករណី COVID-19 ច្រើនជាងគេ ដែលមានរហូតដល់ ២៩៣៦៤ករណី ឥណ្ឌូណេស៊ីឈរនៅតារាងទី២ មានចំនួន ១៩១៨៩ករណី ខណៈពេលឡាវជាប្រទេសមានករណីកូរ៉ូណាវីរុសតិចជាងគេបំផុតនៅក្នុងតំបន់ ដោយមានត្រឹមតែ ១៩ករណី។ បើទោះបីជាករណីឆ្លងមានច្រើនជាង ៥លានករណីមែន ប៉ុន្តែចំនួនអ្នកជាសះស្បើយក៏មានការកើនឡើងយ៉ាងរហ័សដែរ។ គិតត្រឹមថ្ងៃព្រឹកថ្ងៃទី២១ ខែឧសភា ពិភពលោកទាំងមូល មានអ្នកជាសះស្បើយពីCOVID-19 ចំនួន ២០២១៨៤៣នាក់។ ក្នុងចំណោមប្រទេសទាំងអស់ អាមេរិកមានអ្នកជាសះស្បើយច្រើនជាងគេ ពោលគឺមានចំនួន ៣៧០០៧៦នាក់ ខណៈអេស្ប៉ាញឈរនៅលំដាប់ទី២ មាន ១៩៦៩៥៨នាក់ អាល្លឺម៉ង់ឈរនៅលំដាប់ទី៣ មាន១៥៦៩០០នាក់ អ៊ីតាលីមានចំនួន ១៣២២៨២នាក់។ ចំណែកក្នុងតំបន់អាស៊ានវិញមានអ្នកសះស្បើយចំនួន២៧៩៥១នាក់។ កម្ពុជាដែលមានករណីឆ្លង១២២នាក់ ព្យាបាលសះស្បើយអស់ហើយ។ ចិន ដែលជាប្រទេសផ្ទុះCOVID-19 បានឈរនៅលំដាប់ទី១៣ នៃប្រទេសមានករណីឆ្លងច្រើនជាងគេ ដោយមានចំនួនកូរ៉ូណាវីរុសសរុប ៨២៩៦៧ករណី ខណៈអ្នកជាសះស្បើយមានចំនួន ៧៨២៤៩នាក់៕	គិតមកត្រឹមព្រឹកថ្ងៃទី២១ ខែឧសភា ការឆ្លងជំងឺ COVID-19 នៅលើពិភពលោក បានកើនដល់ជាង ៥លានករណី ខណៈពេលអ្នកជាសះស្បើយបានកើនឡើងជាង ២លាននាក់។ នេះបើតាមតួលេខរបស់វេបសាយ Worldometer។
កំពង់ស្ពឺ៖ ប្រមាណ៥ឆ្នាំមកហើយ ដែលកញ្ញា គ្រី លីតា បានចំណាយពេលវេលាផ្ទាល់ខ្លួន ធ្វើការងារស្ម័គ្រចិត្តនានានៅក្នុងសង្គម។ ការងារស្ម័គ្រចិត្តដែលនារីវ័យ២៤ឆ្នាំរូបនេះបានចូលរួមនោះ មានការចូលរួមរៀបចំកម្មវិធីជជែកដេញដោលស្ដីពីស្ត្រី និងជួយបកប្រែមេរៀនសរសេរកូដពីភាសាបរទេសទៅជាភាសាខ្មែរសម្រាប់បង្រៀនកុមារ រួមទាំងការងារស្ម័គ្រចិត្តនៅក្នុងវិស័យអប់រំផ្សេងៗ។ តាមរយៈការងារស្ម័គ្រទាំងនេះ លីតា បានរៀនសូត្របន្ថែម ក្រៅពីអ្វីដែលនាងកំពុងរៀននៅសាកលវិទ្យាល័យ។ កញ្ញា គ្រី លីតា បានសម្រេចចូលធ្វើការងារស្ម័គ្រចិត្តតាំងពីឆ្នាំ២០១៨មក។ ការងារស្ម័គ្រ ដែលនាងបានធ្វើជិត៥ឆ្នាំមកនេះ គឺបានជួយដល់នាងក្នុងការបង្កើនសមត្ថភាព ចំណេះជំនាញ ព្រមទាំងមានទំនាក់ទំនងល្អក្នុងសង្គមថែមទៀត។ «ខ្ញុំរៀនសូត្របានច្រើនមែនទែន [ពីការងារស្ម័គ្រចិត្តនានា]»។ លីតា បាននិយាយដូច្នេះ ដោយបានបញ្ជាក់ថា៖ «ការងារស្ម័គ្រចិត្តគឺមានផលប្រយោជន៍ច្រើនមែនទែនសម្រាប់យុវជន ព្រោះពេលចូលធ្វើការងារស្ម័គ្រចិត្ត យើងបានស្គាល់មនុស្សថ្មីៗ និងអាចបើកឱកាសឱ្យខ្លួនឯងថ្មីៗ មិនថាទាក់ទងជាមួយអ្នកធ្វើគម្រោងផ្ទាល់ឬអ្នកស្ម័គ្រចិត្តទេ។ ខ្ញុំយល់ថាការស្ម័គ្រចិត្ត មិនត្រឹមជួយសង្គមទេ ថែមទាំងជួយអភិវឌ្ឍខ្លួនឯង បានដែរ»។ ជានិស្សិតដែលកំពុងសិក្សាថ្នាក់បរិញ្ញបត្រអក្សរសាស្ត្រអង់គ្លេស និង បរិញ្ញបត្រសេដ្ឋកិច្ចអភិវឌ្ឍន៍ លីតា បានចូលរួលរួមការងារស្ម័គ្រចិត្តនានា គឺមិនតិចនោះឡើយ។ បើតាមលីតា ការងារស្ម័គ្រចិត្តដែលនាងបានធ្វើកន្លងមកនេះ មានការងារក្នុងវិស័យអប់រំ, ការរៀបចំកម្មវិធីទូទៅ, ការរៀបចំកម្មវិធីជជែកដេញដោលស្ដីពីស្ត្រី, កម្មវិធីសេដ្ឋកិច្ចឌីជីថល, ក្នុងការបកប្រែសៀវភៅដើម្បីឱ្យកុមារអាន, ចូលរួមបកប្រែមេរៀនសរសេរកូដពីភាសាបរទេសទៅជាភាសាខ្មែរ សម្រាប់ឱ្យកុមាររៀនសូត្រ និងកម្មវិធីផ្សេងច្រើនទៀត។ យុវតី ជាអ្នកភ្នំពេញរូបនេះ បានប្រាប់សារព័ត៌មានថ្មីៗដូច្នេះ៖ «ការងារស្ម័គ្រចិត្ត គឺជាការងារមួយ ដែលយើងត្រូវចេះអត់ធ្មត់និងចំណាយពេលវេលា លុយកាត់ផ្ទាល់ខ្លួន ប៉ុន្តែ [ខ្ញុំ] សប្បាយចិត្តក្នុងការចូលរួមធ្វើការស្ម័គ្រចិត្តគ្រប់សកម្មភាព ដោយយល់ថាការងារទាំងនេះ ជាមេរៀនដែលផ្តល់ឱ្យខ្លួនថែមទៀតផង»។ ជាមួយគ្នានេះ កញ្ញា គ្រី លីតា បានលើកទឹកចិត្តដល់យុវជនដទៃ ឱ្យចូលរួមធ្វើការងារស្ម័គ្រនានាដែលខ្លួនស្រលាញ់ ពេញចិត្ត ដើម្បីអភិវឌ្ឍខ្លួនឯង ក៏ដូចជាការចូលរួមអភិវឌ្ឍសង្គមជាតិរបស់ខ្លួនផងដែរ ព្រោះគ្មានអ្វីដែលយើងធ្វើមិនបានទេ។ កញ្ញា និយាយថា ៖«គ្មានអ្វីដែលយើងធ្វើមិនបាននោះទេ ឱ្យតែស្រលាញ់ ចូលចិត្ត និងតាំងចិត្ត គឺច្បាស់ជាធ្វើបានហើយ»៕	ដោយ៖ សឿន លក្ខិណា
លោក Seungho Choi អគ្គនាយកគ្រប់គ្រងសាខាក្រុមហ៊ុនថៃសាមសុងអេឡិចត្រូនិកប្រចាំប្រទេសកម្ពុជា បានមានប្រសាសន៍ថា៖ «Galaxy Watch ត្រូវបានរចនាឡើង ដើម្បីបំពេញតម្រូវការរបស់អតិថិជន ដោយមានថ្មកាន់បានយូរ រក្សាទំនាក់ទំនងជាប់ជានិច្ច ការតាមដានសុខភាព ដែលអាចទទួលបានដោយគ្រាន់តែចុចលើកនាឡិកាដៃតែប៉ុណ្ណោះ»។ Samsung Galaxy Watch 2018 មានសមត្ថភាពដូចជា៖ រក្សាទំនាក់ទំនងជាប់ជានិច្ច ការដាច់ទំនាក់ទំនងពីទូរសព្ទ Smartphone របស់អ្នកលែងជាបញ្ហាទៀតហើយ ជាមួយនឹងថ្មកាន់បានយូរ រហូតដល់ ៤៨ ម៉ោង និង ៨០ម៉ោង។ ដូច្នេះ លោកអ្នកអាចទទួលបានសារ និងការហៅចូលបានជានិច្ច។ រក្សាសុខភាពមាំមួន ជាមួយ Samsung Health Samsung Health គឺជា Function មួយនៅក្នុង Samsung Galaxy Watch វាជាមុខងារឆ្លាតវៃដែលអាចជួយឲ្យអ្នកដឹងពីកម្រិត ចង្វាក់បេះដូង សម្ពាធអារម្មណ៍ (Keep Track of your Stress) និងជួយប្រាប់នូវគន្លឹះធ្វើចលនាដង្ហើម ដើម្បីជួយឲ្យអ្នកគ្រប់គ្រងអារម្មណ៍បានមូលល្អពេញមួយថ្ងៃ។ លើសពីនេះទៀត នាឡិកានេះក៏មានមុខងារតាមដានដំណេក ដើម្បីជួយឲ្យអ្នកប្រើប្រាស់អាចកែសម្រួលទម្លាប់គេង និងការសម្រាកតាមតម្រូវការផងដែរ។ ក្រៅពីមុខងារតាមដានដំណេក និងគ្រប់គ្រងសម្ពាធអារម្មណ៍ អ្នកប្រើប្រាស់ក៏អាចទទួលបានសុខភាពល្អពី Samsung Health ផងដែរដូចជាវិធីហាត់ប្រាណក្នុងផ្ទះ ដែលមានចំនួន២១លំហាត់ប្រាណ ការកំណត់ជំហ៊ានដើររបស់អ្នក និងជួយតាមដានកម្រិតកាឡូរីដែលអ្នកបានទទួលទាន ធ្វើឲ្យអ្នកមានរបបអាហារមួយដែលត្រឹមត្រូវ។ Water Lock Mode Prevents on Samsung Health Function វាមានតួនាទីជួយការពារការជ្រាបទឹកបានយ៉ាងមានប្រសិទ្ធភាពបំផុត នៅពេលដែលអ្នកហែលទឹក។ លោកអ្នកគ្រាន់តែចុច Swimming on Samsung Health នោះ វានឹងការពារការជ្រាបទឹកបានយ៉ាងល្អ បើទោះបីជាអ្នកមុជជ្រៅក៏ដោយ។ អ្វីដែលកាន់តែពិសេសទៀតនោះគឺវាមាន Smartwatch Function ដែលជាមុខងារការពារការជ្រាបទឹក ដោយស្វ័យប្រវត្តិ។ ម្យ៉ាងវិញទៀត ពេលដែលលោកអ្នកចុចបិទ Water Lock Mode នឹងមានសំឡេងប្រាប់បង្ហាញថា Galaxy Watch របស់អ្នកកំពុងច្រានទឹកដែលហូរចូល។ ជីវិតរីករាយជាមួយអ្វីៗដែលប្រសើរបំផុត Galaxy Watch ផ្ដល់ឲ្យអ្នកប្រើប្រាស់នូវអត្ថប្រយោជន៍ទាំងអស់ ពីបណ្តាត្រកូលGalaxy បង្កើតបាននូវបទពិសោធដ៏ល្អឥតខ្ចោះ ជាមួយ Samsung Health, SmartThings, Samsung Pay, Bixby, Samsung Know និង Samsung Flow ដែលទាំងនេះអាចទទួលបាន ដោយគ្រាន់តែចុចលើកដៃរបស់អ្នក។ ម៉ូដដ៏ទំនើប និងឥតដែនកំណត់ វារក្សាម៉ូឌែលនាឡិកាសាមសុងដដែល ដោយមានមុខមូលបែបឌីជីថល និងមានអេក្រង់បើកជានិច្ច។ Galaxy Watch ពណ៌ទឹកប្រាក់ សម្រាប់ទំហំ 46mm ចំណែកពណ៌ខ្មៅ និងពណ៌មាស មានទំហំ 42mm។ Galaxy Watch ផ្តល់នូវទំហំ និងស្ទីលជាច្រើន តាមតម្រូវការរបស់អ្នកប្រើប្រាស់។ Galaxy Watch អ្វីៗទាំងអស់ស្ថិតនៅក្នុងដៃរបស់អ្នក! លោកអ្នកអាចរកជាវបាន នៅតាមបណ្តាហាងទំនើបសាមសុង និងដេប៉ូចែកចាយ របស់សាមសុងណាមួយ ដែលនៅជិតលោកអ្នកបំផុត ឬទំនាក់ទំនងតាមរយៈលេខ៖ 1800-203232៕ (អត្ថបទពាណិជ្ជកម្ម)	Samsung Galaxy Watch 2018 បានមកដល់ប្រទេសកម្ពុជាហើយ នៅថ្ងៃទី១៧ ខែកញ្ញានេះ ជាមួយនឹងសមត្ថភាពមិនធម្មតា រីឯម៉ូដរចនាវិញ គឺឡូយកប់។ Samsung Galaxy Watch 2018 នេះមានពីរម៉ូឌែលគឺ Galaxy Watch (42mm) និង Galaxy Watch (46mm) ដែលមានពណ៌ដ៏ទាក់ទាញ ត្រូវនឹងជីវិតស៊ីវិល័យរបស់អ្នក ដូចជាពណ៌ប្រាក់ ពណ៌ខ្មៅ និងពណ៌មាស ។
ពាក្យ«ធាត្រី» ឬ ហៅម្យ៉ាងទៀតថា «មេនំ» សម្រាប់សំដៅលើស្ត្រីអ្នកទ្រទ្រង់ អ្នកថែរក្សា និងអ្នកបំបៅដោះកូនក្មេងជំនួសម្តាយបង្កើត។ តែពលរដ្ឋភាគច្រើនហៅថាម៉ែដោះ ឬម្តាយដោះ ដែលមានជាភាសាផ្លូវការថា «មេដោះ»៕	ពាក្យ «ធាត្រី» ឬ «មេនំ» ជាពាក្យមានន័យដូចនឹងពាក្យ «មេដោះ» ដែលពលរដ្ឋតែងហៅថា «ម៉ែដោះ» ឬ «ម្តាយដោះ»។ តែពាក្យ «ធាត្រី» ឬ «មេនំ» គឺកម្រមានអ្នកប្រើនៅក្នុងសំណេរ ឬប្រើជាភាសាប្រចាំថ្ងៃណាស់។
ប្រមុខការពារជាតិអូស្រ្តាលី លោក រីឆាត ម៉ាល (Richard Marles) ដែលធ្វើទស្សនកិច្ចនៅជប៉ុនលើកដំបូង ចាប់តាំងពីចូលកាន់តំណែងនៅខែឧសភា បានជួបពិភាក្សាជាមួយសមភាគីជប៉ុន លោក គីស៊ី ណូប៊ូ ជុំវិញបញ្ហាក្នុងតំបន់ និងការពង្រឹងកិច្ចសហប្រតិបត្តិការទ្វេភាគី។ ក្នុងសន្និសិទសារព័ត៌មានរួមគ្នានៅថ្ងៃទី១៥ ខែមិថុនា ប្រមុខការពារជាតិជប៉ុន និងអូស្រ្តាលី បានប្រាប់អ្នកសារព័ត៌មានថា ប្រទេសទាំងពីរ បានបញ្ជាក់ពីគម្រោងពង្រីកប្រតិបត្តិហ្វឹកហ្វឺនកងទ័ព។ «ជប៉ុន និងអូស្រ្តាលី ពេលនេះមានការទទួលខុសត្រូវដ៏ធំសម្រាប់សន្តិភាព និងស្ថិរភាពក្នុងតំបន់ឥណ្ឌូ-ប៉ាស៊ីហ្វិក»។ លោក គីស៊ី បានសង្កត់ធ្ងន់បែបនេះ ដោយបន្ថែមថា ប្រទេសទាំងពីរជំទាស់ការប៉ុនប៉ងផ្លាស់ប្តូរស្ថានភាពបច្ចុប្បន្ន (Status Quo) នៅក្នុងសមុទ្រចិនខាងកើត និងខាងត្បូង។ នេះបើតាមការចុះផ្សាយរបស់ទីភ្នាក់ងារព័ត៌មាន Kyodo។ បើទោះមិនបានសំដៅដល់ប្រទេសណាមួយ ប៉ុន្តែប្រមុខការពារជាតិជប៉ុន ទំនងសំដៅដល់ចិន ដែលបានបង្កើនសកម្មភាពយោធាយ៉ាងខ្លាំងនៅក្នុងតំបន់ រួមទាំងព្រមានពីការធ្វើសង្រ្គាមជាមួយតៃវ៉ាន់នៅប៉ុន្មានថ្ងៃមុន ប្រសិនបើដែនកោះមួយនេះ ហ៊ានប្រកាសឯករាជ្យ។ ចំណែករដ្ឋមន្រ្តីការពារជាតិអូស្រ្តាលី លោក ម៉ាល វិញ បានយល់ថា តំបន់ឥណ្ឌូ-ប៉ាស៊ីហ្វិក បានប្រឈមបញ្ហាស្មុគស្មាញជាច្រើន។ បើតាមមន្រ្តីជាន់ខ្ពស់អូស្រ្តាលីរូបនេះ រដ្ឋាភិបាលក្រុងកង់បេរ៉ា និងក្រុងតូក្យូ គួរតែចាប់ផ្តើមអនុវត្តកិច្ចព្រមព្រៀងទ្វេភាគី ដែលបានចុះហត្ថលេខានៅខែមករា ដើម្បីពង្រឹងកិច្ចសហប្រតិបត្តិការបន្ថែម និងអនុញ្ញាតឱ្យកងកម្លាំងអាចទស្សនកិច្ចនៅប្រទេសទាំងពីរទៅវិញទៅមក។ កន្លងមក ជប៉ុន អូស្រ្តាលី រួមទាំងសម្ព័ន្ធមិត្ត បានបង្កើនកិច្ចសហការជាមួយគ្នាជាច្រើន ដែលមានបំណងទប់នឹងឥទ្ធិពលរបស់ចិនទាំងផ្នែកសេដ្ឋកិច្ច និងយោធា។ នៅខែឧសភា ក្រុមប្រទេស QUAD បានដាក់ចេញគំនិតផ្តួចផ្តើមដែនសមុទ្រថ្មី ដើម្បីទប់ស្កាត់នាវាចរណ៍ខុសច្បាប់ ហើយអាម៉េរិកក៏ដាក់ចេញក្របខណ្ឌសេដ្ឋកិច្ចឥណ្ឌូ-ប៉ាស៊ីហ្វិកដើម្បី ពង្រឹងការធ្វើពាណិជ្ជកម្មក្នុងតំបន់។	រដ្ឋមន្រ្តីការពារជាតិជប៉ុន និងអូស្រ្តាលី នៅថ្ងៃទី១៥ ខែមិថុនា បានប្តេជ្ញាពង្រឹងកិច្ចសហប្រតិបត្តិទ្វេភាគីនៅក្នុងតំបន់ឥណ្ឌូ-ប៉ាស៊ីហ្វិក ស្របពេលចិនកំពុងបង្កើនឥទ្ធិពលខ្លួននៅក្នុងតំបន់មួយនេះ តាមរយៈសេដ្ឋកិច្ច និងយោធា។ ប្រមុខការពារជាតិជប៉ុន បានយល់ឃើញថា អូស្រ្តាលី និងជប៉ុន មានការទទួលខុសត្រូវដ៏ធំ ក្នុងការថែរក្សា និងស្ថិរភាពក្នុងតំបន់។
ភ្នំពេញ៖ ក្នុងរយៈពេល៩ខែ ឆ្នាំ២០១៩ កម្ពុជាបញ្ចេញលក់កៅស៊ូ បានចំនួន១៧៣,០៧២តោន កើនឡើងចំនូន ៣៤,៧២៥តោន ឬស្មើនឹង ២៣ភាគរយ ធៀបនឹងរយៈពេលដូចគ្នា ក្នុងឆ្នាំ២០១៨។ នេះបើយោងតាមរបាយការណ៍របស់ក្រសួងកសិកម្ម រុក្ខាប្រមាញ់ និងនេសាទ។ របាយការណ៍ដដែល បង្ហាញពីតម្លៃជាមធ្យមក្នុងខែកញ្ញា ឆ្នាំ២០១៩ គឺ ១,៣០៣ដុល្លារ ក្នុងមួយតោន និងក្នុងរយៈពេល៩ខែ ឆ្នាំ២០១៩ ជ័រកៅស៊ូមានតម្លៃជាមធ្យម ១,៣៣៥ ដុល្លារក្នុងមួយតោន។ តម្លៃនេះ ធ្លាក់ចុះ ២៩ ដុល្លារក្នុងមួយតោន ឬស្មើនឹង ២ភាគរយ ធៀបនឹងឆ្នាំ២០១៨។ ទោះជាតម្លៃមានការធ្លាក់ចុះ ប៉ុន្តែផលិតផលនៃការបញ្ចេញលក់ជ័រកៅស៊ូ នៅតែកើនឡើងដែលមាន ចំនួន១៧៥,២៨១តោន ហើយបានកើនឡើងចំនួន ៣៥,៨០៧តោន ដែលស្មើនឹង២៦ភាគរយ ធៀបនឹងរយៈពេល ៩ខែដូចគ្នានៅឆ្នាំ២០១៨៕	ដោយ៖ ផាត ដាណេ
ការប្រកួតរវាងបារាំង និងម៉ារ៉ុកចាប់ផ្តើមការប្រកួតក្នុងវគ្គទីមួយ ម្ចាស់ការពារតំណែងឯកបារាំងធ្វើបានល្អខ្លាំងក្នុងការប្រកួត ដោយបានដាក់ការវាយសម្រុកសន្ធាប់ខ្លាំងលើម៉ារ៉ុកក្រុមតំណាងទ្វីបអាហ្រ្វិកមិនឱ្យខាត់ពេលយូឡើយត្រឹមតែ ៥នាទីប៉ុណ្ណោះកីឡាករខ្សែការពារស្លាប Theo Hernandez ស៊ុតបាល់ទម្លុះសំណាញ់ទីម៉ារ៉ុកបើកការនាំមុខ ១-០។ ចាប់ពីនាំមុខរួចមកបារាំងបន្តធ្វើបានល្អ និងព្យាយាមក្នុងការប្រយុទ្ធរកគ្រាប់បាល់បន្ថែមលើម៉ារ៉ុក ប៉ុន្តែមិនមានឱកាសស៊ុតបំប៉ោងសំណាញ់ទីម៉ារ៉ុកបន្ថែមឡើយ ក្នុងការព្យាយាមមួយលើកជាពីរលើកនោះ រីឯម៉ារ៉ុកក៏ព្យាយាមស្វែករកឱកាសខ្លួនដើម្បីវាយបកលើបារាំងវិញដែរ តែពួកគេហាក់បីធ្វើមិនបានល្អក្នុងការសហការគ្នាលើទីលានប៉ុន្មានឡើយ។ លទ្ធផល ១-០ ដែលបារាំងនាំមុខលើម៉ារ៉ុករក្សានៅដដែលហូតដល់បញ្ចប់វគ្គទីមួយ។ ឈានចូលដល់វគ្គទីពីរម៉ារ៉ុកហាក់បីកែប្រែស្ថានកាលអាចដាក់ការវាយបកខ្លាំងលើបារាំងដើម្បីស្វែងរកគ្រាប់បាល់តាមស្មើមកវិញ ប៉ុន្តែឱកាសល្អៗដែលពួកគេបានព្យាយាមបង្កើតត្រូវបានរារាំងដោយខ្សែការពារដ៏រឹងមាំរបស់បារាំងជារឿយៗ។ ការប្រកួតបានអូសបន្លាយឈានជិតដល់នាទី៨០ ទៅហើយខ្សែប្រយុទ្ធវ័យក្មេងដ៏ល្អប្រចាំក្រុមបារាំង Kylian Mbappe បានបង្កើតឱកាសមាសបន្ថែមបញ្ជូនបាល់ឱ្យមិត្តរួមក្រុម Randal Kolo Muani ស៊ុតបន្ថែមគ្រាប់ទី២ នាទី៧៩។ បញ្ចប់ការប្រកួតពេញ ៩០នាទីបារាំងបញ្ចប់ក្តីស្រមៃម៉ារ៉ុកឡើងវគ្គផ្តាច់ព្រ័ត្រលើកដំបូងត្រឹមលទ្ធផលយកឈ្នះ ២-០។ ជ័យជម្នះលើម៉ារ៉ុករុញច្រានបារាំងក្លាយជាក្រុមទី៣ បន្ទាប់ពីអ៊ីតាលី និងប្រេស៊ីលប្រចាំប្រវត្តិសាស្ត្រ World Cup ដែលអាចឈានជើងឡើងដល់វគ្គផ្តាច់ព្រ័ត្រម្តងទៀតក្រោយឈ្នះពានរង្វាន់ World Cup នេះកាលពីឆ្នាំ ២០១៨។ នេះក៏ជាលើកទី៤ សម្រាប់មាន់គកបារាំងដែលឈានជើងឡើងដល់វគ្គផ្តាច់ព្រ័ត្រលើកទី៤ ប្រចាំប្រវត្តិសាស្ត្រខ្លួនពីការបង្ហាញវត្តមាន ១៦លើកនៅព្រឹត្តិការណ៍ World Cup។ បារាំងនឹងត្រូវប្រកួតប្រជែងជាមួយអាហ្សង់ទីនដើម្បីដណ្តើមពានរង្វាន់ World Cup 2022 ប្រទេសកាតានៅថ្ងៃទី១៨ ខែធ្នូ វេលាម៉ោង ១០យប់៕	បារាំងបង្កើតប្រវត្តិសាស្ត្រសារជាថ្មីឡើងទៅកាន់វគ្គផ្តាច់ព្រ័ត្រជួបអាហ្សង់ទីនដែលកំពុងរង់ចាំ ក្រោយយកឈ្នះការប្រកួតលើម៉ារ៉ុក នៃវគ្គពាក់កណ្តាលផ្តាច់ព្រ័ត្រក្នុងលទ្ធផល ២-០ នាកីឡដ្ឋាន Al Bayt ប្រទេសកាតារាត្រីថ្ងៃទី១៤ ឈានចូលទី១៥ ខែធ្នូ។ បារាំងក្រុមការពារតំណែងឯកធ្វើបានបង្កើតប្រវត្តិសាស្ត្រដំបូងសម្រេចក្តីស្រមៃខ្លួនឡើងវគ្គផ្តាច់ព្រ័ត្រ ២លើកជាប់គ្នា និងជាលើកទី៤ ប្រចាំ World Cup។
គួររំឭកថា កាលពីឆ្នាំ២០១៨ កន្លងទៅ វត្តនគរបាជ័យក្រៅ បានរៀបចំកម្មវិធីបុណ្យវិសាខបូជា ដែលមានប្រទីបត្រឹមតែ ២៥៦២ដួងប៉ុណ្ណោះ។ សូមអញ្ជើញទស្សនាទិដ្ឋភាពនៃការរៀបចំប្រទីប៥ពាន់ដួងសម្រាប់ថ្ងៃបុណ្យវិសាខបូជា នៅវត្តនគរបាជ័យក្រៅ ក្នុងស្រុកកំពង់សៀម ខេត្តកំពង់ចាម ដែលថតដោយកញ្ញា តុង ស្រីល័ក្ខ អ្នកសារព័ត៌មានថ្មីៗ ដូចតទៅ៖	កំពង់ចាម៖ ប្រទីបចំនួន៥ពាន់ដួង ត្រូវបានគណៈកម្មការវត្តនគរបាជ័យក្រៅ រួមទាំងពុទ្ធបរិស័ទទាំងចាស់និងក្មេង រៀបចំយ៉ាងផ្ចិតផ្ចង់សម្រាប់តំណាងឲ្យព្រះពុទ្ធសាសនាស្ថិតស្ថេររហូតដល់ ៥ពាន់ព្រះវស្សា ថ្វាយដល់ព្រះរតនៈត្រៃ នៅថ្ងៃពិធីបុណ្យវិសាខបូជា ដែលត្រូវនឹងថ្ងៃទី១៨ ឧសភា ឆ្នាំ២០១៩ នេះ។ កម្មវិធីបុណ្យនេះ នឹងប្រព្រឹត្តិទៅនៅក្នុងបរិវេណវត្តនគរបាជ័យក្រៅ ដែលស្ថិតនៅក្នុងភូមិចង្ហុក ឃុំអំពិល ស្រុកកំពង់សៀម ខេត្តកំពង់ចាម។
អត្ថបទទាក់ទង ២ថ្ងៃដំបូង កម្ពុជាបានមេដាយ១៧ (មាស១ ប្រាក់៣ និងសំរិទ្ធ១៣) ពីស៊ីហ្គេម កីឡាករល្បុក្កតោ យ៉ុង ម៉េងលី ដណ្តើមបានមេដាយមាសដំបូងគេឲ្យកម្ពុជានៅស៊ីហ្គេម មេដាយសំរឹទ្ធទាំង៤រកបានម្នាក់ពីរដោយកីឡាករ ឈឹម សីលា និងកីឡាការិនី អេង សូម៉ាឡា លើវិញ្ញាសា Anyo Non-Traditional Open Weapon និងវិញ្ញាសា Anyo Traditional Open Weapon រៀងៗខ្លួន។ កីឡាករកីឡាការិនីហ្វីលីពីនឈ្នះមេដាយមាសទាំង៤លើវិញ្ញាសាទាំងនេះ។ ក្រោយឆ្លងកាត់ការប្រកួតរយៈពេល៣ថ្ងៃអត្តពលិកគុនល្បុក្កតោ ដែលប្រកួតលើប្រភេទកីឡាដំបងខ្លី Arnis ដណ្តើមបានមេដាយមាស១ ប្រាក់២ និងសំរឹទ្ធ១៧។ ក្នុងនោះកីឡាករ យ៉ុង ម៉េងលី ឈ្នះមេដាយមាស១ ប្រាក់១, ឌឹប ង៉ែត សំរឹទ្ធ២, មឿន ប៊ុនលី សំរឹទ្ធ២, សុខ ឈុន សំរឹទ្ធ២, ឈឹម សីលា សំរឹទ្ធ២កីឡាការិនី ស៊ីវ័ន្ត សូនីតា ប្រាក់១ សំរឹទ្ធ១, បូ ចន្ធី សំរឹទ្ធ២, យស់ សញ្ចនា សំរឹទ្ធ២, ខៀវ ចិន្តារ័ត្ន សំរឹទ្ធ២ និងកីឡាការិនី អេង សូម៉ាឡា សំរឹទ្ធ២។ បន្ថែមលើនេះ កម្ពុជាទទួលបានមេដាយប្រាក់១ផងដែរលើវិញ្ញាសាសីដក់ក្រុមបុរស ដែលមានកីឡាករ នុត វិសាល, ហេង រ៉ាវុធ និង ហួត សុវុត្ថា៕	ក្រុមកីឡាករគុនល្បុក្កតោ រកបានមេដាយសំរឹទ្ធ៤បន្ថែមទៀត លើប្រភេទកីឡាប្រពៃណីហ្វីលីពីន Arnis ក្នុងព្រឹត្តិការណ៍កីឡាស៊ីហ្គេមលើកទី៣០ នៅហ្វីលីពីន។ គិតត្រឹមម៉ោង១រសៀលថ្ងៃទី៣ ធ្នូ នេះ កម្ពុជាដណ្តើមបានមេដាយមាស១ ប្រាក់៣ និងសំរឹទ្ធ១៧ ដោយបន្តឈរលេខរៀងទី៧ក្នុងតារាងមេដាយសរុប ដែលគ្រងកំពូលតារាងដោយម្ចាស់ផ្ទះហ្វីលីពីន។
លោក សុវាចា បានសង្កត់ធ្ងន់ថា ការផ្អាកដំណើរការសាលារៀនទាំងនេះ មិនធ្វើឲ្យប៉ះពាល់ដល់ការសិក្សាសិស្សនោះទេ។«យើងបង្វែរគាត់ទៅរៀននៅទីតាំងនៅក្បែរសាលារៀនដែលផ្អាកដំណើរការនោះវិញ»។ នេះជាការរៀបរាប់របស់លោក រស់ សុវាចា ថ្លែងប្រាប់សារព័ត៌មានថ្មីៗ។ សាលារៀនទាំង៣៧ ដែលក្រសួងអប់រំ មិនទាន់អាចបើកដំណើការវិញបាននោះ រួមមាន សាលារៀននៅខេត្តឧត្តរមានជ័យ ចំនួន១៥ , ខេត្តបាត់ដំបង ១០ទីតាំង និងខេត្តបន្ទាយមានជ័យ១២កន្លែង។ដោយឡែកសាលារៀន៧ទៀត ដែលស្ថិតនៅខេត្តព្រះវិហារ កំពត សៀមរាប កំពង់ឆ្នាំង និងត្បូងឃ្មុំ ត្រូវបានអនុញ្ញាតឲ្យបើកដំណើរការឡើងវិញ ។ «ចំណែកសាលារៀនទាំង៧នោះ គឺគ្រាន់តែមានបន្ទប់ ឬក៏អាគារនៅក្នុងទីតាំងនោះដែលប្រើប្រាស់ជាមជ្ឈមណ្ឌលចត្តាឡីស័ក។ ប៉ុន្តែពុំមានការផ្អាកដំណើរការបណ្តោះអាសន្ននោះទេ គឺមានដំណើរការជាធម្មតា»។ នេះបើតាមអ្នកនាំពាក្យក្រសួងអប់រំ។ គិតចាប់ពីថ្ងៃទី២០ ខែធ្នូ ឆ្នាំ២០២០ រហូតដល់ថ្ងៃទី០១ ខែកុម្ភៈ ឆ្នាំ២០២១ មានពលរដ្ឋខ្មែរវិលត្រឡប់ពីថៃវិញសរុប ៩,៦៨៧នាក់ ក្នុងនោះស្រី៤,០៣៧នាក់។ នេះបើតាម លោក កែវ វណ្ណថន អគ្គនាយករងអន្តោប្រវេសន៍ ដែលបានបញ្ជាក់ប្រាប់អ្នកសារព័ត៌មានថ្មីៗតាមតេឡេក្រាមថា ពលករទាំងនោះ ចូលមកកម្ពុជាតាមច្រកអូរស្មាច់ ប៉ោយប៉ែត ដូង ភ្នំដី ចាំយាម និងព្រំ។ បើតាមលោក វណ្ណថន ក្នុងចំណោមពលករជិត៩,៧០០នាក់ដែលបានវិលត្រឡប់ពីថៃនោះ ក៏មានពលរដ្ឋខ្មែរ ឆ្លងដែនខុសច្បាប់ពីអាជ្ញាធរថៃ សរុបចំនួន ៥៣២នាក់ ស្រី១៤៥នាក់ នោះផងដែរ។ គិតត្រឹមថ្ងៃទី២កុម្ភៈ ក្នុងចំណោមអ្នកឆ្លងជំងឺកូវីដ-១៩ ចំនួន៤៦៦នាក់ ក្នុងនោះជាសះស្បើយ ៤៤៤នាក់ ។ ចំណែកអ្នកជំងឺ២២នាក់ទៀត កំពុងសម្រាកព្យាបាលនៅមន្ទីរពេទ្យរាជធានីភ្នំពេញ និងនៅតាមមន្ទីរពេទ្យបង្អែកខេត្តប៉ៃលិន មជ្ឈមណ្ឌលជាតិកំចាត់រោគរបេង និងហង់សិន មន្ទីរសុខាភាពចាក់អង្រែ និងបន្ទាយមានជ័យ៕ អត្ថបទទាក់ទង អ្នកនាំពាក្យ៖សាលារៀន៤៦ទៀត មិនទាន់បើកដំណើរការ ដោយសារដាក់ពលករចត្តាឡីស័ក	ភ្នំពេញ៖ នៅសល់សាលារៀនចំនួន៣៧ទៀត ដែលស្ថិតនៅក្នុងខេត្តឧត្តរមានជ័យ បន្ទាយមានជ័យ និងបាត់ដំបង មិនទាន់អាចបើកដំណើរការវិញឡើយ ដោយសារតែជាប់ដាក់ចត្តាឡីស័កពលករមកពីថៃ។ នេះបើតាមលោក រស់ សុវាចា អ្នកនាំពាក្យក្រសួងអប់រំ យុវជន និងកីឡា នៅថ្ងៃទី២ កុម្ភៈ។
ថ្ងៃ ៩ ខែឧសភា ប្រជាជនម៉ាឡេស៊ីបោះឆ្នោតទម្លាក់សម្ព័ន្ធបក្សកាន់អំណាច Barisan Nasional ដែលមានដឹកនាំបក្ស UMNO ដែលក្តោបក្តាប់នយោបាយម៉ាឡេស៊ីតាំងពីឆ្នាំ ១៩៥៧ ពេលប្រទេសនេះប្រកាសឯករាជ្យពីអង់គ្លេស។ ចំណែកសម្ព័ន្ធបក្សប្រឆាំង Pakatan Harapan ដែលមានលោក មហាធៀ មហាម៉ាត់ ជាប្រមុខនោះត្រូវប្រជាពលរដ្ឋបោះឆ្នោតឲ្យឡើងកាន់កាប់រដ្ឋាភិបាលវិញម្តង។ ជុំវិញការផ្លាស់ប្តូរគួរឲ្យភ្ងាក់ផ្អើលនៅម៉ាឡេស៊ីនេះ នាយករដ្ឋមន្ត្រីទី ៧ លោក មហាធៀ បានព្រលយក្នុងបទសម្ភាសន៍ជាមួយសារព័ត៌មាន Financial Times ថា អ្វីដែលកើតឡើងនៅម៉ាឡេស៊ី អាចជំរុញឲ្យមានការផ្លាស់ប្តូរនៅសិង្ហបុរីដែរ។ លោក មហាធៀ បាននិយាយដូច្នេះ៖ «ប្រជាជនសិង្ហបុរីក៏ដូចជាប្រជាជនម៉ាឡេស៊ីប្រហែលជាធុញទ្រាន់នឹងការដឹកនាំដោយគណបក្សតែមួយតាំងពីប្រកាសឯករាជ្យនោះហើយ»។ ការលើកឡើងពីឥទ្ធិពលនៃការបោះឆ្នោតម៉ាឡេស៊ីលើការផ្លាស់ប្តូរនៅសិង្ហបុរីនេះ ធ្វើឡើងចំពេលដែលរដ្ឋាភិបាលលោក មហាធៀ ត្រៀមលុបចោលកិច្ចព្រមព្រៀងសង់ផ្លូវរថភ្លើងល្បឿនលឿនដែលមានតម្លៃជាង ១០ពាន់លានដុល្លារភ្ជាប់ពីគូឡាឡំពួទៅកាន់សិង្ហបុរីផងដែរ។ កាយវិការនេះមិនមែនជារឿងដែលសិង្ហបុរីរំពឹងចង់បានពីមិត្តជិតខាងម៉ាឡេស៊ីឡើយ។ ត្រឡប់មកវិញ ការលើកឡើងរបស់មេដឹកនាំម៉ាឡេស៊ីលោក មហាធៀ មិនមែនជារឿងសាមញ្ញាឡើយ ប៉ុន្តែវាអាចធ្វើឲ្យប៉ះពាល់ដល់ទំនាក់ទំនងរវាងប្រទេសជិតខាងផងដែរ។ ក្រុមអ្នកគាំទ្រគណបក្សសកម្មភាពប្រជាជនដែលមានលោក លី សៀនឡុង ជាប្រមុខ ហាក់មិនពេញចិត្តចំពោះសម្តីរបស់លោក មហាធៀ ឡើយ។ ប៉ុន្តែយ៉ាងណាមិញ វាមិនមែនជារឿងថ្មីឡើយ។ កាលពីលោក មហាធៀ ធ្វើជានាយករដ្ឋមន្ត្រីទីបួនពីឆ្នាំ ១៩៨១ ដល់ឆ្នាំ ២០០៣ ទំនាក់ទំនងរវាងម៉ាឡេស៊ី និង សិង្ហបុរីក៏រង្គោះរង្គើរខ្លាំងដូចគ្នាដែរ។ ប៉ុន្តែលោក មហាធៀ តែងតែបដិសេធការចោទប្រកាន់ថា លោកមានគោលនយោបាយអរិភាពចំពោះសិង្ហបុរីដែលអ្នកជិតខាង។ លោកគ្រាន់តែបញ្ជាក់ថា អ្វីដែលរដ្ឋាភិបាលលោកធ្វើគឺជាការការពារប្រយោជន៍ជាតិប៉ុណ្ណោះ។ ពាក់ព័ន្ធនឹងការផ្លាស់ប្តូរបក្សកាន់អំណាចនៅសិង្ហបុរី វានៅជារឿងមិនអាចប៉ាន់ស្មានបាន។ បច្ចុប្បន្នថ្នាក់ដឹកនាំបក្សកាន់អំណាចកំពុងត្រៀមរៀបចំមេដឹកនាំជំនាន់ទីបួនដើម្បីធានាថា បក្សនេះអាចដឹកនាំបានប្រសើរ និងដើរលើផ្លូវត្រូវស្របតាមបរិបទសង្គម។ អ្វីដែលសំខាន់បក្សនេះមិនមានបញ្ហាអាស្រូវពាក់ព័ន្ធការរំលោភអំណាច ឬប្រើប្រាស់ស្ថាប័នសាធារណៈការពារបុគ្គលឬបក្សពួកដូចនៅម៉ាឡេស៊ីឡើយ។ មួយវិញទៀត ថ្វីត្បិតតែសេរីភាពសារព័ត៌មាន ឬបញ្ចេញមតិត្រូវរឹតត្បិតក្តី ប្រជាជនសិង្ហបុរីភាគច្រើននៅពេញចិត្តបក្សកាន់អំណាចរបស់លោក លី សៀនឡុង ដោយសារអភិបាលកិច្ចដឹកនាំល្អ រក្សាបានអំពើពុករលួយកម្រិតទាប សន្តិសុខសង្គម ធានាសេវាសាធារណៈមានប្រសិទ្ធភាព និងរហ័សដែរ។ ដូច្នេះគេរំពឹងថា គណបក្សកាន់អំណាចដែលបង្កើតឡើងដោយបិតាស្ថាបនិក លី ក្វាន់យូ នឹងបន្តដឹកនាំប្រទេសជាតិទៅមុខទៀត។ សូមរម្លឹកបន្តិចថា បុរីរដ្ឋសិង្ហបុរីស្ថិតក្រោមអាណានិគមអង់គ្លេស ហើយបានចូលផ្នែកមួយរបស់សហព័ន្ធម៉ាឡេឆ្នាំ ១៩៦៣។ នៅឆ្នាំ ១៩៦៥ លោក លី ក្វាន់យូ បានសម្រេចដកសិង្ហបុរីចេញពីសហព័ន្ធនេះ ហើយតាំងខ្លួនជារដ្ឋឯករាជ្យតែម្តង។	នាយករដ្ឋមន្ត្រីម៉ាឡេស៊ី មហាធៀ មហាម៉ាត់ បានលើកឡើងថា ការបោះឆ្នោតសភាពដើមខែឧសភាកន្លងទៅដែលអូសបក្សកាន់អំណាចទម្លាក់ពីតំណែង ប្រហែលជាមានឥទ្ធិពលជំរុញការផ្លាស់ប្តូរនៅសិង្ហបុរីដែរ។ លោកថា ប្រជាជនសិង្ហបុរីអាចធុញទ្រាន់នឹងរដ្ឋាភិបាលដដែលៗដឹកនាំប្រទេសចាប់ពីពេលប្រកាសឯករាជ្យមកនោះ។
ក្នុងសន្និបាតរបស់សហព័ន្ធស្រូវអង្ករកម្ពុជា នៅថ្ងៃទី៩ខែសីហា លោក វេង សាខុន បានថ្លែងដូច្នេះថា៖«នាំស្រូវពីកម្ពុជាទៅវៀតណាម របាយការណ៍បានសរុបប្រមាណ ១លាននិង៥៧ម៉ឺនតោន ទន្ទឹមនឹងយើងនាំចេញអង្ករបាន ៣០,៨ម៉ឺនតោន ដែលកើនតូចបំផុត ៣,៧ភាគរយនៅរយៈពេល៧ខែឆ្នាំនេះ អ៊ីចឹងពុំមានក្ដីសង្ឃឹមថាកើនខ្ពស់នោះទេ»។ សំឡេងប្រសាសន៍លោក វេង សាខុន ៖ លោក វេង សាខុន លើកឡើងថា នៅមានបញ្ហាប្រឈមជាច្រើនដែលត្រូវដោះស្រាយ ដើម្បីជំរុញការនាំចេញអង្ករ។ «យើងមានឃ្លាំង មិនប្រាកដថាទទួលបានជោគជ័យនោះទេ។ យើងត្រូវសាមគ្គីជាធ្លុងមួយ គឺដណ្ដើមទីផ្សារ ទី២គឺការផលិតពូជសុទ្ធ ដែលក្រុមហ៊ុននាំចេញត្រូវជួយសហគមន៍ផលិតពូជ ដោយផលិត និងយកទៅលក់ ប្រាកដថាពូជនោះសុទ្ធហើយ»។ នេះជាប្រសាសន៍របស់លោក វេង សាខុន មុននឹងបន្តដូចនេះទៀតថា៖«សួរប្រជាជនថាផលិតពូជអ្វី គាត់អត់ដឹងទេ ដឹងតែយកពូជវៀតណាម ហើយគេយកឡានមកដល់ដីស្រែរបស់គាត់»។ ជុំវិញការហូរចេញស្រូវទៅប្រទេសជិតខាង លោក ហ៊ុន ឡាក់ ប្រធានក្រុមប្រឹក្សាសហព័ន្ធស្រូវអង្ករកម្ពុជា (CRF) ដែលទើបជាប់ឆ្នោតថ្មី បានឲ្យដឹងថា កសិករដាំស្រូវទៅតាមទីផ្សារប្រមូលទិញ។ លោកថ្លែងប្រាប់សារព័ត៌មានថ្មីៗនៅថ្ងៃទី១២ខែសីហាដូច្នេះថា៖«នៅពេលមានទីផ្សារប្រមូលទិញពេលប្រមូលផល អ្នកផលិតគឺផលិតពូជនោះហើយ ជាធម្មតាគឺអ៊ីចឹងហើយ ព្រោះសេដ្ឋកិច្ចទីផ្សារសេរីគឺបែបនេះ»។ លោក ហ៊ុន ឡាក់ បន្តទៀតថា ក្នុងរយៈពេលខ្លី ឬបណ្ដោះអាសន្ន ការហូរចេញស្រូវទៅវៀតណាមនេះជួយដោះស្រាយបញ្ហារបស់កសិករ ដែលត្រូវការលក់ស្រូវយកទុនភ្លាមៗ។ ប៉ុន្តែក្នុងរយៈពេលវែង លោក ហ៊ុន ឡាក់ យល់ថា ការជំរុញនាំចេញអង្ករឲ្យបានច្រើន គឺរឿងសំខាន់ ព្រោះចំណេញដល់សេដ្ឋកិច្ច។ លោកប្រាប់ថា បើនាំចេញអង្ករបានច្រើន នោះនឹងចំណេញអនុផលផ្សេងដូចជា អង្កាម ចុងអង្ករ កន្ទក់ សម្រាប់ផលិតជាថាមពល ជី ចំណីសត្វ ព្រមទាំងផ្ដល់ការងារជាដើម។ ដើម្បីជំរុញបរិមាណនាំចេញអង្ករ លោក ហ៊ុន ឡាក់ អះអាងថា កម្ពុជាត្រូវដាំដុះពូជស្រូវត្រូវតាមទីផ្សារ និងផ្ដល់ទិន្នផលខ្ពស់ និងបន្ថយថ្លៃដើមផលិត ដូចជាតម្លៃអគ្គិសនី ការដឹកជញ្ជូន បន្ទាបអត្រាការប្រាក់ធនាគារជាដើម។ បញ្ហាថ្លៃដើមផលិតនៅខ្ពស់នេះ ដែលលោក ហ៊ុន ឡាក់ អះអាងថាជាមូលហេតុកម្ពុជាចាញ់ការដេញថ្លៃលក់អង្ករជាមួយប្រទេសវៀតណាម៕	ភ្នំពេញ៖ ខណៈការនាំអង្កររបស់កម្ពុជាកើនតិចតួចតួច ការហូរចេញស្រូវទៅប្រទេសជិតខាងមានចំនួនធំ។ បើតាមលោក វេង សាខុន រដ្ឋមន្ត្រីក្រសួងកសិកម្ម ស្រូវរបស់កម្ពុជាហូរទៅក្រៅយ៉ាងតិច ២ទៅ៣លានតោនក្នុងមួយឆ្នាំ។
គណៈកម្មការរៀបចំការប្រឡងប្រជែងជ្រើសរើសមន្រ្តីរាជការ ឱ្យចូលបម្រើការងារក្នុងក្របខណ្ឌគ្រូបង្រៀន នៃក្រសួងអប់រំ យុវជន និងកីឡា នឹងរៀបចំការប្រឡងប្រជែងជ្រើសរើសគ្រូបង្រៀនបឋមសិក្សា តាមផែនការក្របខណ្ឌឆ្នាំ២០២៣ ចំនួន ១ ៣៤៧នាក់។ ការប្រឡងនេះ នឹងរៀបចំនៅពេលឆាប់ៗ ក្រោយបើកទទួលពាក្យរយៈពេល១ខែ។ ការប្រឡងនេះ នឹងជ្រើសរើសគ្រូបង្រៀនបឋមសិក្សាតាមប្រព័ន្ធបណ្ដុះបណ្ដាល ១២+៤ ចំនួន ៣០០នាក់ និងគ្រូបង្រៀនបឋមសិក្សាតាមប្រព័ន្ធបណ្ដុះបណ្ដាល ១២+២ ចំនួន ១០៤៧នាក់។ ជាមួយគ្នានេះ ការបណ្ដុះបណ្ដាលមានរយៈពេល៤ឆ្នាំ និង២ឆ្នាំ ដោយចាប់ផ្ដើមនៅក្នុងឆ្នាំ២០២៤ នៅតាមវិទ្យាស្ថានគរុកោសល្យ និងសាលាគរុកោសល្យ និងវិក្រឹតការខេត្ត។ បើតាមសេចក្ដីជូនដំណឹងរបស់ក្រសួងមុខងារសាធារណៈ បេក្ខជនដែលដាក់ពាក្យប្រឡង ត្រូវមានសញ្ជាតិខ្មែរ វមានអាយុយ៉ាងតិច ១៦ឆ្នាំ និងមានកម្រិតវប្បធម៌ចាប់ពីសញ្ញាបត្រមធ្យមសិក្សាទុតិយភូមិ ឬសញ្ញាបត្រសមមូលសម្រាប់ប្រព័ន្ធបណ្ដុះបណ្ដាល ១២+៤ និង១២+២។ បេក្ខជនត្រូវជ្រើសរើសប៉ុស្តិ៍នៅតាមសាលាបឋមសិក្សាក្នុងរាជធានី និងខេត្ត ដែលមានតម្រូវការ។ សិស្សនិទ្ទេស A និង B បេក្ខជនមានពិការភាព និងគ្រូបង្រៀនជាប់កិច្ចសន្យា ត្រូវបានលើកទឹកចិត្ត និងផ្តល់អាទិភាពសម្រាប់ការប្រឡងនេះ។ បើតាមក្រសួងមុខងារសាធារណៈ វិញ្ញាសាប្រឡង រួមមានសំណួរពហុចម្លើយពាក់ព័ន្ធនឹងវប្បធម៌ទូទៅ និងគណិតវិទ្យា តាមកម្មវិធីថ្នាក់ទី១២។ បេក្ខជនត្រូវដាក់ពាក្យតាមប្រព័ន្ធអនឡាញ ដោយស្កេន QR Code ឬចូលទៅបំពេញព័ត៌មានសុំសិទ្ធិប្រឡងប្រជែង និងស្កេនបញ្ចូលឯកសារ នៅក្នុងគេហទំព័រ https://go.gov.kh/era/mcsregnew។ បេក្ខជនដែលប្រឡងជាប់ជាស្ថាពរ នឹងទទួលការបណ្ដុះបណ្ដាលគរុកោសល្យ និងធ្វើកម្មសិក្សា ដោយទទួលបានប្រាក់អាហារូបករណ៍ស្មើនឹង ៧០ភាគរយ នៃបៀវត្សសរុបរបស់ក្របខណ្ឌគ្រូបង្រៀន ទៅតាមប្រភេទក្របខណ្ឌ៕	ក្រសួងមុខងារសាធារណៈ នឹងទទួលពាក្យប្រឡងប្រជែងជ្រើសរើសគ្រូបឋមសិក្សាចំនួន ១៣៤៧ ចាប់ពីថ្ងៃទី២២ ខែមេសា រហូតដល់ថ្ងៃទី២២ ខែឧសភា។ ក្នុងការប្រឡងប្រជែងនេះ ក្រសួងមុខងារសាធារណៈ នឹងជ្រើសរើសគ្រូបង្រៀនបឋមសិក្សា ១២+៤ ចំនួន ៣០០នាក់ និងគ្រូបង្រៀនបឋមសិក្សា ១២+២ ចំនួន ១០៤៧នាក់។
សូមទស្សនាវិដេអូក្លីប ស្តីពីការសិក្សាស្រាវជ្រាវនេះ របស់អ្នកជំនាញជលផលខាងក្រោមនេះ៖	កាលពីពាក់កណ្តាលខែកក្កដា គម្រោងអច្ឆរិយភាពនៃទន្លេមេគង្គ សហការជាមួយវិទ្យាស្ថានស្រាវជ្រាវ និងអភិវឌ្ឍន៍ជលផលទឹកសាប នៃរដ្ឋបាលជល បានចុះទៅធ្វើការសិក្សាស្រាវជ្រាវអំពីដំណើរបណ្តែតខ្លួនតាមចរន្តទឹកនៃពពួកកូនត្រីធ្វើចរាចរផ្លាស់ទី ចេញពីទន្លេមេគង្គ ឆ្ពោះទៅបឹងទន្លេសាប ទន្លេមេគង្គក្រោម និងទន្លេបាសាក់ផងដែរ។ ក្នុងពេលនោះ យើងសង្កេតឃើញថា ពុំមានវត្ដមានកូនត្រីឡើយ ព្រោះទឹកមិនទាន់ឡើង។ ប៉ុន្តែ កាលពីសប្តាហ៍មុន ពោលគឺនៅថ្ងៃសៅរ៍ ទី ៣ ខែសីហា កន្លងទៅនេះ យើងសង្កេតឃើញថា មានពពួកកូនត្រីរៀល ត្រីប្រា និងកូនត្រីប្រភេទផ្សេងៗទៀត បានបណ្តែតខ្លួនចុះមកតាមទឹកយ៉ាងច្រើន។

Subsets and Splits

No community queries yet

The top public SQL queries from the community will appear here once available.